
KAPITTEL 1 


Praksisnær undervisning - nytt 
begrep og ny realitet? 


Yngve Nordkvelle 
Høgskolen i Innlandet 


Abstract: The task of mediating meanings of what may be constituted as ‘practice’ 
and ‘theory’ - its differences of kind and essence - and their commonalities or uni- 
ons in the everyday of students - and the professions they are being prepared for, 
is demanding. The introductory chapter seeks to introduce a multitude of angels to 
view the phenomenon by. There is a political angle about how we make students 
better prepared for their future vocational contribution to the society, so that their 
human capital is realised as soon as possible in the knowledge economy. The huma- 
nistic angle suggested in the chapter deals with the personal and social develop- 
ment of the students. There is also a philosophical angle available to interprete how 
thinking and reasoning is a matter of shifting modes with acting and doing - and 
reflecting on the relations between them. The chapter uses the framework adapted 
from Ernest Boyer to project where we as academics are in the landscape of higher 
education: in the disciplines or in education of professionals. 


Keywords: philosophy of knowledge, sociology of knowledge, scholars, academic drift 


Introduksjon 


Praksisnærhet er et nytt fyndord i høyere utdanning. En rekke offent- 
lige utredninger sier vi bør drive praksisnær forsknings- og utviklings- 
virksomhet. De samme dokumenter sier vi bør drive forskningsbasert 
undervisning. 

I denne boka forsøker vi å beskrive undervisningsformer som forener 
de to, slik at forskningsbasert undervisning forankres i en praksisnær 
forsknings- og utviklingstradisjon. 


Sitering av denne artikkelen: Nordkvelle, Y. (2020). Praksisnær undervisning - nytt begrep og ny reali- 
tet? I Y. T. Nordkvelle, L. Nyhus, A. Røisehagen og R. H. Røthe (Red.), Praksisnær undervisning — i praksis 
og teori (Kap. 1, s. 7-31). Oslo: Cappelen Damm Akademisk. https://doi.org/10.23865/noasp.94.ch1. 
Lisens: CC BY 4.0. 

Boka bygger på et perspektiv som er kritisk til et syn på forskning som 
noe eksklusivt som bare folk ved universiteter og høgskoler driver på med. 
Nyere perspektiver på hvordan ny viten oppstår, har en bred utsikt mot 
en lang rekke institusjoner som driver innovasjon og entreprenørskap 
i sine bransjer og foretak. Forskningspolitisk har Norges forskningsråd 
gjennom mange år søkt å trekke inn brukere og praktikere i å utforme 
forskningsspørsmål, og å få praktikere og forskere til å arbeide sammen. 
Dette er like aktuelt i ulike fag enten det gjelder økonomi og matematikk 
eller disiplin- og profesjonsfag. 

Yrkesutdanningsfag eller profesjonsutdanninger har opplagte mulig- 
heter til å være nær på den praktiske yrkesvirkeligheten i utdanningen. 
I sykepleierutdanningen skal halvparten av studietida foregå i praksis- 
modus. I film- og tv-studier og kunstutdanninger foregår opplæring som 
en systematisk oppøving i å utføre faget, og suksessen måles i hvor lett 
studentene går over i yrker uten videre utdanning og tilpasning. I dansk 
høyere utdanning spiller forberedelse for yrkeslivet en stor rolle for finan- 
siering av institusjonene, og liknende forslag er kommet for norsk utdan- 
ning. I disiplinfag er det vanskeligere å finne opplagte tangeringspunkter 
med en gitt yrkespraksis. 

Uansett har de aller fleste studier en viktig oppgave med å utforme sine 
arbeidsmåter og undervisningsformer slik at de oppleves som relevante 
og troverdige som forberedelse for et arbeidsliv. Sykepleierstudenter som 
ferdes mye i sykehjem og sykehus og bærer sine uniformer og studerer 
sitt fag i tett samarbeid med profesjonelle yrkesutøvere, kan synes å ha 
en lett overgang til yrkeslivet. Det samme kan man si om lærerstudenter 
og medisinere. Det virker likevel ikke slik at disse praksisnære studiefor- 
mene har løst problemet med at studenter faller fra i løpet av studiet og 
etter nokså kort tid i arbeid. 

Praksissjokk er betegnelsen på en av de opplevelsene studenter kan få 
i overgangen til yrkeslivet, og i lærerutdanningen er det etablert støtte- 
ordninger for nyansatte lærere som er mest nærliggende ofre for sjok- 
ket. Praksissjokket er imidlertid en realitet i svært mange grupper av 
utdanninger, også der studentene får en mer generell utdanning som kan 
resultere i en rekke former for yrker enten det gjelder konsulenter for for 
eksempel Jernbaneverk, NSB, Vegvesenet eller treningssentre. 


PRAKSISNÆR UNDERVISNING - NYTT BEGREP OG NY REALITET? 


I Mjøsutvalgets innstilling tilbake ved årtusenskiftet (Mjøs et al., 2000) 
lå det en klar forventning om at studier skulle gjøres mer yrkesrelevante. 
En del av forventningen om dette lå i den vekten underveisvurdering 
og tilbakemeldingspraksis skulle ha. Tanken var at studentene skulle få 
tettere kontakt med lærerne og at veiledningsdialoger og formativ vur- 
dering skulle koble studentene nærmere på det sett av forventninger de 
skulle komme til å møte i arbeidslivet. Tidligere var studiene organisert 
slik at studentene fikk svært få tilbakemeldinger, og som regel kun i form 
av karakterangivelser. En annen komponent i Mjøsutvalgets innstilling 
var den økte vekten på problemorienterte studier og studentaktiv under- 
visning. Gjennom å trekke inn eksempler og konkrete «case» var inten- 
sjonen å gjøre studentene mer engasjert med det virkelige liv enn hva som 
var tilfellet tidligere. Jus, medisin og odontologi ble foregangsmiljøer i å 
bygge slike studier som problembaserte studier, der studentenes oppda- 
gelser av problemer, som dominerer yrkets hverdag, settes i fokus. 


Praksisnær - nærmere praksis enn teori? 


Vi som skriver i denne boka har tatt utgangspunkt i at praksis er det 
livet vi lever i den virkeligheten vi observerer og tolker som best vi kan. 
Reformene i høyere utdanning de siste tiår kan sies å ha en ambisjon om 
å minske avstanden mellom de høyreiste utsiktstårn ved universitetene 
og den hverdag som folk flest lever i. Reformene i vårt land er i takt med 
reformer i andre land. Mjøsutvalgets utredning fra 2000 var i mange 
måter en refleks av den engelske «Dearing-report» (Higher Education in 
the learning society, 1997) med mange likhetspunkter. 

Spørsmålet om nærhet og distanse har imidlertid en lang forhistorie i 
de fleste lands høyere utdanning. Typisk er at Universitetet i Oslo i mange 
år drev såkalte embetsstudier også for fag mange oppfattet som disipl- 
infag. Eksempler er fag som samfunnsøkonomi, psykologi, sosiologi og 
pedagogikk. I disse studiene var det obligatorisk med praksis i virksom- 
heter med psykologi, sosiologi eller pedagogikk som klinisk aktivitet. 
Teologer har helt siden 1848 tatt et tillegg ved Universitetet i Oslo som 
ble kalt praktisk-teologisk seminar som forberedelse på prestegjerningen. 
Filologer og realister som ønsket tilleggsutdanning for å bli lærere, måtte 


KAPITTEL 1 


ta pedagogisk seminar. Det er en viktig erfaring i seg selv at praktiske 
komponenter i studier ofte ble sett på som noe som besudlet de teoretiske 
studiene. Hvis de skulle studeres, måtte det foregå i laboratorier på lære- 
stedet. Et eksempel fra lærerutdanningen kan vise hvor stor avstanden 
har vært: Pedagogen Erling Kristvik ønsket å finne ut mer om hvordan 
praksisundervisningen for lærerstudenter foregikk, og søkte Stortinget 
i 1923 om tillatelse til å ha faste observasjonstimer i øvingsskolen. Det 
ble avslått. Praksisnærhet har altså ingen udelt positiv valør i vår utdan- 
ningshistorie. I dag er dette snudd helt på hodet (Solstad, 2010). 

Rekrutteringen til undervisningsstillinger i akademia kom i stor grad 
fra yrkeslivet. Lærerutdanningen rekrutterte mange prester, og realfags- 
lærere og språklærere i gymnaset rykket inn i universitetene. Tannleger 
og leger var selvsagte støttespillere til medisinerutdanningen og odon- 
tologiske studier. Foreningen av vitenskapelige tjenestemenn ved UiO 
ønsket universitetslektorene velkommen som medlemmer fra 1947 av. 
Da stillingen universitetslektor fikk sin opprykkstittel — førstelektor — på 
1950-tallet, var dette et resultat av at mange dyktige lektorer gjorde arbeid 
som ble vel ansett og som fordret anerkjennelse og karrierestige. Mange 
av dem var begynt å forske og arbeidet med FoU-oppgaver i det daglige 
slik at skillet mellom dem som kom inn med en forskerbakgrunn bygd 
på en magistergrad eller hovedfag alene, og dem som hadde undervis- 
ningsbakgrunn i tillegg, var utydelig. Midt på 1950-tallet ble ordningen 
med at man kunne søke om opprykk ved å vise til kvalifisering, innført 
ved Universitetet i Oslo. Motstanderne av dette mente at mange vil «for- 
sømme undervisning og annet instituttarbeid ...» (Nilsen, 2005, s. 79) 
om de skulle kvalifisere seg. Skillet mellom den konvensjonelle forske- 
ren i en såkalt kombinert stilling og de som primært formidlet forskning 
gjennom undervisning og veiledning, ble tydelig markert med separate 
karriereveier: amanuensis og førsteamanuensis i motsetning til universi- 
tetslektoren — og forstelektoren. 

I 1955 ble ordningen med at doktorgraden ga opprykk til forstestil- 
linger innfort. For dette var det kun individuell kompetanse mellom 
meritterte søkere som gjaldt, og det var instituttbestyreren som vurderte 
søkerne. For de som ikke strevet etter en doktorgrad, men som mer enn 
før måtte ta seg av undervisning og annet instituttarbeid, ble det innført 

en førstelektorstilling. Komiteen som ledet arbeidet, var en professor i his- 
torie, Sverre Steen, som var viden kjent for å være en ualminnelig aka- 
demiker. Hans engasjement for arbeiderbevegelsens historie, for sosial 
rettferd og aktelse for de manuelle yrker ble også uttrykt gjennom hans 
formidlingsarbeid, som forfatter og underviser (Nielsen, 2005, s. 70). I sin 
samtid ble han sett på som en akademiker som var meget folkelig og som 
åpnet for en kritisk debatt om hva akademisering innebar. 


Utdanningers «akademisering» 


Akademisering av studier i høyere utdanning er med andre ord et kontro- 
versielt tema gjennom historien. I viktige historiske perioder var univer- 
sitetene som institusjon svært preget av «Erasmus Montanus»-liknende 
personligheter, som Ludvig Holberg beskrev med skarp penn. Universi- 
tetet i Göttingen i Tyskland, som ble etablert i 1734, brøt med tradisjonene 
om å ansette venners venner, svigersønner og svogre og heller ansatte 
lærere med ry som talere og lærere. De skapte en helt ny akademisk kul- 
tur der studenter og lærere med folkelig appell fikk stor innflytelse. Det 
var her Wilhelm von Humboldt (1767-1835) ble inspirert til å utforme sine 
prinsipper om forskningens fordomsfrihet og sammenhengen mellom 
undervisning og forskning. Fornyelsen vi forbinder med akademisering 
innen den humboldtske universitetsfilosofien, har to sider. Den ene hand- 
ler om å frigjøre seg fra tyngende tradisjoner (som kameraderi og nepo- 
tisme) og knugende verdier og interesser fra samfunnets side. Den andre 
handler om å hente inspirasjon fra studenter og omverdenen og sam- 
funnslivet for å inkludere folk flest sine synspunkter i det akademiske. 
Denne tosidigheten i akademisering ser vi at Universitets- og høgsko- 
lerådet kommenterer i beskrivelsen av førstelektorstillingen. På den ene 
siden sier den i sine veiledende retningslinjer at doktorgraden er normen 
for førstestilling i den akademiske leia, mens førstelektorens kvalifise- 
ring ikke skal innebære akademisering". Sett fra et kritisk synspunkt 
blir akademiseringen oftest sett på som en nødvendig følge av akademias 
søken etter ære, status og lønn, ettersom publisering, tellekantsystem og 


1 — http://www.uhr.no/documents/Endelig_versj_veiledn_forstelektoropprykk.pdf 

professortitler er de viktigste symbolene på dette (Thue, 2017). Dersom et 
akademisk miljø utvikler sekteriske posisjoner, eller overteoretiserer på 
måter som praktikere ikke lenger ser relevant, har den akademiske drif- 
ten tatt overhånd, hevder Osland (2017). Akademiseringens kjennetegn, 
eller den akademiske drift, som den også kalles, synes å være akseptert 
som forenlig med de lange profesjonsutdanningene som jus, medisin, 
odontologi, men blir sterkere kritisert innen de kortere — eller semipro- 
fesjonelle — fagområdene som helse- og sosialstudier og lærerutdanning 
(Osland, 2017). I disse utdanningene er det et stort behov for lærere som 
realiserer den andre formen for akademisering — eller den godartede aka- 
demisering, om en vil. Det er nok denne andre «driften» vi onsker a bidra 
til i denne boka. 

Sjøl om norsk høyere utdanning siden 1970-tallet har blitt trukket sta- 
dig nærmere universitetenes funksjon og virkemåte, har den ikke helt og 
holdent havnet i den skadelige akademisk drift, ifølge Messel og Smeby 
(2017). Som Stjernøutvalget pekte på, er høgskoler med universitetsambi- 
sjoner blitt ivrige på å sette forskningsbasert undervisning høyt på dags- 
ordenen, og de er blitt mer universitetslike med vekt på professortitler og 
publiseringsvolum. På den annen side er universitetene blitt mer opptatt 
av å gjøre sine studier mer praksisrelevante. Ifølge Messel og Smeby (2017) 
har vi fått en praksisrettet akademisering. Det er dette fenomenet som 
trenger beskrivelser og ideer for videre utvikling. 

Pendlingen mellom akademisering og praksisnærhet kan illustreres av 
en reform i amerikansk høyere utdanning. Rundt 1910 ble amerikansk 
medisinerutdanning lagt under lupen av en kommisjon satt ned av den 
amerikanske medisinerforeningen (Hiatt & Stockton, 2003). Carnegiein- 
stituttet for fremming av god utdanning fikk oppdraget, ledet av skole- 
mannen Abraham Flexner. På den tiden eksisterte det 155 institusjoner i 
USA som utdannet leger. Etter Flexners rapport ble antallet redusert til 
66 fram til 1935, og institusjonene ble underlagt et universitet, og viten- 
skapeliggjort med krav til lærere som forsket i tillegg til å være utøvere av 
legekunsten. Opptakskravene ble dramatisk hevet og studietiden utvidet 
til seks år, som et minimum. Legeyrkets status ble også hevet og en meget 
sterk profesjonsinteresse fulgte med på kjøpet. Alle «alternative» behand- 
lingsmåter ble skilt ut, og kiropraktikk, osteopati og homeopati sortert ut 

som unyttige. Vitenskapeliggjøring og evidensbasering ble kriterier for 
utvikling av den nye medisinerutdanning. Flexners rapport framholdt 
Johns Hopkins-universitetet i Baltimore som sitt forbilde. Modellen var 
bygd på tyske forbilder med to års preklinisk og teoretisk utdanning i 
de vitenskapelige enkeltdisipliner før studentene fikk prøve seg i kliniske 
møter med pasienter. Den biomedisinske modellen fra Johns Hopkins ble 
etablert som gullstandarden og tapte sin praksisnærhet. I dag kritiseres 
nord-amerikansk medisinerutdanning for å utdanne «neutered techni- 
cians with patients in the service of science rather than science in the 
service of patients» (Duffy, 2011, s. 275). 

Et annet eksempel henter vi fra engelsk lærerutdanning, der de teo- 
retiske delene av studiene ble sterkt kritisert, og i økende grad fjernet på 
1990-tallet, og erstattet med praksis i skoler, med praktiserende lærere 
som veiledere. Statsministeren Margaret Thatcher var som kjent en sterk 
motstander av humanistiske og samfunnsvitenskapelige fag, og etterspil- 
let etter hennes fall på dette området ble dramatisk. Forfallet av teorifag 
britisk lærerutdanning ble et utslag av den motsatte tendens enn den man 
fant i amerikansk medisiner-utdanning i forrige eksempel. Én utdanning 
oppfattes som teoriløs og en annen for teoretisk. Kuren for den ene er mer 
praksis og for den andre mindre. 'Tone Kvernbekk har beskrevet dette som 
en pendelbevegelse mellom teorityranni og praksistyranni (1995). I våre 
dager ser vi at prosjektet trekker praksistyranniet inn i norsk hverdag. 
TeachFirst er et lererutdanningsprosjekt som bygger på at det er i praksis 
man utvikler de beste leder- og leereregenskapene.* 


Teorinzr eller praksisnær - skal de to 
aldri møtes? 


Profesjonsstudier har en lang tradisjon med at studiene oppstår på prak- 
sisstedet, sykepleierne er ett eksempel (Elzinga, 1990), elektroingeniørfa- 
get et annet (Terman, 1998). I historien til norsk sykepleierutdanning var 
det misnøyen med de ufaglærte kvinnene som hjalp leger med behand- 
ling, som motiverte utdanningen. Først gikk de gjennom et kortvarig 


2. http://www.teachfirstnorway.no/ 

kurs og som så ble gradvis utvidet. Vitenskapliggjøringen utviklet seg 
gjennom 1900-tallet inntil faget ble innlemmet som høyere utdanning 
med reformen i 1976. Sykepleierstudiet på tre år forutsetter fortsatt at 
halvparten av tida brukes på praksissteder, men utfordres i dag av simu- 
leringsøvelser som variasjon av praksis. Elektroingeniørfaget startet med 
dyktige smeder i workshoper i industrien, og som opp til 1960 ble helt 
akademisert, delt opp i disiplinfag, og kandidatene ble sosialisert inn i 
akademias suksesskriterier (Terman, 1998). Praksis skiftet fokus fra det 
yrket man trente for å komme inn i til sterile laboratorieøvelser. Utøveren 
av yrket eller håndverket — eller industrien — ble tonet ned, mens de som 
forsker i faget ble det nye referansepunkt. Akademisering av et fag blir 
da et hendelsesforløp der fagets forskere blir fagets skapere, og ikke den 
virksomhet den springer ut fra. 

I politikk og retorikk rundt høyere utdanning er det blitt viktig å 
framheve forskningsbasert utdanning. Det festes stor tillit til at forskerne 
tar med seg sine forskningsprosjekter og gjør sitt arbeid populært og til- 
gjengelig i klasserommene. Tanken er at dette vil gi studentene innblikk 
i forskningens mysterier og danne studentene til å tenke som foreleserne 
på vitenskapelig vis. Skal man følge vitenskapssosiologen Philip Stokes, 
ville Thomas Edison trukket med seg sine studenter til workshopen og 
prøvd ut om materialer egnet seg, om bøyingen på glødetråden var rik- 
tig og voltstyrken adekvat. Nils Bohr ville dratt studenten inn framfor 
en tavle og skrevet mens dialogen forløp, mens Louis Pasteur ville både 
vært i meieriets laboratorium og foran tavlen med sine studenter (Stokes, 
1997). Bohr ville latt tenkningens praksis fått forrang, Edison ville latt 
utprøvingens praksis ha prioritet. Pasteur ville søkt å forene de to. Sto- 
kes skiller mellom de ulike praksisenes verdi for erkjennelse (Bohr) og 
praktisk nytte (Edison), og i Pasteurs tilnærming til forskning er de to 
dimensjonene like viktige — og, ifølge Stokes, mest høy verdig. 

I nyere vitenskapssosiologi blir gjerne forestillingen om at Bohrs 
arbeidsmåte og prinsipper for vitenskapelig arbeid er normaltilstanden, 
klassifisert som eksempel på en Modus 1-tenkning innen feltet. Dette 
er, mener mange, en idealisert posisjon, mens virkeligheten viser en 
forskningshverdag som er mye mer preget av samarbeid med eksterne 


partnere. Det er mange organisasjoner og institusjoner som driver egen 

forskning utenfor universitet og høgskoler. De driver praktisk utøving av 
yrker og profesjoner som hører til det ypperste på sitt område, og driver 
fram innovasjon som på lengre sikt flyter inn i forskningsverdenen. Da 
snakker vi om en Modus 2-forestilling, der det må anerkjennes at kunn- 
skapsproduksjonen også foregår utenfor institusjonens grenser. Både 
Pasteur og Edison er for så vidt Modus 2-forskere, og med Pasteurs inn- 
retning vant han i Stokes” bok posisjonen som den som søker erkjennelse 
og praktisk nytte i ett og samme ærend. Akademisering følger med andre 
ord både en erkjennelsesvei og praktisk tillempingsvei — både en unyttig 
og en nyttig vei. I vår nære fortid ble dette knyttet til et skille mellom 
grunnforskning og anvendt forskning. 

Er det slik vi tenker oss den ideelle pedagogiske virksomheten i høyere 
utdanning også? Kan vi da si at praksis og teori møtes i fred og ikke som 
polariserende motstandere? 


Kunnskapsfilosofien og kunnskapspolitikken 


Moderne kunnskapsfilosofer finner dyp inspirasjon i antikkens innsikter, 
især Aristoteles. Gustavsson (2000) skjelner også mellom de kunnskaps- 
formene Aristoteles bygde sine system på: episteme, techne og fronesis. 
Det er fristende å hevde at Edison var sterkt engasjert i å få ting til — 
en ekte advokat for Techne. Likedan var Bohr opptatt av viten for vitens 
skyld — altså en rendyrket epistemiker. I dette mønsteret kan da Louis 
Pasteur sies å passe inn i det som forbinder det nyttige (techne) og det 
sanne (episteme) med det som gavner brukere — altså det fronetiske — eller 
kloke. I Stokes’ modell fantes også en fjerde kategori: den der forskning 
har lite å si for vår erkjennelse og for vår nytte. I høyere utdanning må 
vi innse at vi unntaksvis kan lage forskning som peker seg ut over det 
relativt beskjedne i begge dimensjoner. Det er stor forskjell på hvordan 
vi arbeider og hvilke betingelser vi har for å skape kunnskap. Vi trenger 
dermed å trekke inn hva vi gjør som lærere i høyere utdanning — og som 
kan skape håp om innflytelse og virkning på feltet. 

Innholdet i det akademiske arbeidet er ikke lett å klassifisere, og det er 
store forskjeller mellom stillingsgrupper. Professorer har som regel langt 
større råderett over sin arbeidstid enn universitets- og høgskolelektorer. 

Politikeres og myndigheters innflytelse på innholdet i arbeidet varierer 
også sterkt. Bentley og Kyvik (2012) viser ati USA, som har mange finan- 
sieringsformer for høyere utdanning, vil forholdet til myndighetene - 
eller staten — være annerledes enn f.eks. i Norge, eller i Tyskland. I land 
som har adoptert en humboldtsk modell for høyere utdanning, er troen 
på at fri forskning bør finne sted uten sterk statlig styring av hva det bør 
forskes og undervises på, svært sterk. Samtidig lever en med spennin- 
gen om at myndighetene ønsker seg mer viten på bestemte forhold, og 
at forskningspolitikken vris etter politikere og myndigheters ønske, og 
ikke etter forskernes (Kjelstadli, 2010; Hessen, 2018). Den samme skvisen 
setter politikerne også på undervisningstilbud man ønsker å støtte. 
Distriktshøgskolene ble etablert for snart 50 år siden, med sikte på å 
utdanne for markedet, og etableringen ble fulgt av heftige diskusjoner om 
høyere utdanning skulle være en børs eller en katedral. Diskusjonen blus- 
ser opp igjen til stadighet og med nye konfliktlinjer. Sist ser vi disse spørs- 
målene heftig debattert gjennom fusjoneringen av læresteder som følge av 
Stjernøutvalgets utredning (NOU 2008:3 Sett under ett). Myndighetene 
mener at større og fusjonerte læresteder vil skape bedre studier og bedre 
forskning som betjener studenter og samfunn bedre. De antas å være mer 
effektive og slagkraftige. Dette er hovedinnholdet i dagens kunnskapspo- 
litikk, og linjene derfra til kunnskapsfilosofien skissert ovenfor er blitt 
veldig tynne og lange. Det er behov for å se litt nøyere på hvordan de tre 
dimensjonene techne, episteme og fronesis finner sin plass. 


Klokskapen i høyere utdanning 


Den enkleste framstillingen av hva som skal være universiteter og høgsko- 
lers oppgave i samfunn, er at de skal drive med forskning, undervisning 
og formidling — og der den tredje dimensjonen er blitt sterkere markert i 
de to siste tiårene. En litt mer kritisk gransking av de tre områdene leder til 
spørsmål om undervisningens kvalitet og relevans, om forskningens nytte 
og samfunnets behov for informasjon og innovasjon. Sektorens aktører 
har historisk sett vært relativt lite observante på hvordan samfunnsin- 
teressene ivaretas. Utbyggingen av høyere utdanning på 1960-tallet bygde 
på analyser av hvilken arbeidskraft landet trengte, og det skapte nye 

distriktshøgskoler, og økning av studieplasser ved universitetene, særlig 
i Trondheim og Tromsø. Først på 1980-tallet vokste det fram i Norge et 
sett av utadrettede tiltak som forskningsparker, forskningsformidlings- 
tiltak og en voksende oppdragsforskningsvirksomhet. I begynnelsen av 
1970-tallet ble det satt i verk universitetspedagogisk opplæring, og forsker- 
opplæring ble systematisert, først i teknisk-naturvitenskapelige fag, og på 
1980-tallet også for humanistiske og samfunnsvitenskapelige fag. 

Til tross for den voksende bekymring for at kvaliteten på de tre omra- 
dene ikke var god nok — og måtte forbedres gjennom opplæring - ble det 
stadig oftere reist spørsmål om etikk og sosialt ansvar i høyere utdanning 
(Tranøy, 1986). Spørsmål som rørte ved hvordan verdier og normer ble 
forvaltet, ble håndtert gjennom vekslende oppmerksomhet om utdannin- 
gers potensial for danning. Studentenes motstand mot billige og nytteo- 
rienterte studier på 1960- og 1970-tallet og krav om grundige, allsidige 
og langvarige utdannelser var uttrykk for at studentene ønsket seg dan- 
ning samtidig med utdanning. Gjennom tilslutningen til Bologna-avtalen 
(1999), og Kvalitetsreformens tiltak som modulisering og rasjonalisering 
av utdanningsforløpene (2003) til en kortere og mer skoleliknende struk- 
tur, så man en tendens til mer kontroll over studenters atferd og tenkning. 

I neste ledd ble Kvalifikasjonsrammeverket (NKR) med standardisert 
opplisting av forventede læringsutbytter sett på som skritt i retning av en 
mekanisert oppfatning av utdanningens formål (Gynnild, 2017). Reak- 
sjonen kom i form av at flere universiteter gikk sammen om å opprette et 
dannelsesutvalg, ledet av Inga Bostad ved Universitetet i Oslo. Innstillin- 
gen som kom i 2009, pekte på behovet for at studentene fikk anledning 
til å integrere og modne sin lærdom gjennom debatt og etisk prøving. 
Behovet for kritikk av innhold og undervisningsformer ble også ytret 
gjennom universitets- og høgskolepedagogers skarpe analyse av Kvalifi- 
kasjonsrammeverkets omsetting til studieprogram og emneplan-nivået 
(Skodvin, Handal, Lycke & Solbrekke, 2012). Tendensen til å tone etiske 
spørsmål ned, kan spores ved at NKR erstattet «holdninger» som kategori 
for læringsutbytter med «generell kompetanse». 

Dette etiske vakuumet fordrer etter vårt syn at utdanning, forskning 
og formidling ikke er en tilstrekkelig bred beskrivelse av høyere utdan- 
ning, især når en mener å skrive noe om hvordan polene teori og praksis 

kan plasseres i sammenhengen. Den etiske dimensjonen må framheves 


og tydeliggjøres. 


Klokskap og «scholarship» i forskning, 
undervisning og formidling 


En modell forskergruppen var bruker for 4 begripe allsidigheten i det aka- 
demiske arbeidet og spennet mellom praksis og teori, er utviklet i USA av 
Ernest Boyer og en forskergruppe etablert ved the Carnegie Institute for 
the Advancement of Teaching and Learning (1990). Siden 1990 er model- 
len deres videreutviklet og brukt pa mange omrader. Modellen tar fatt pa 
forestillingen — og ideologiene — om at det å drive forskning er den mest 
prestisjetunge virksomheten ved universiteter og høgskole. De foreslo en 
mer balansert framstilling mellom de aktivitetsområder akademikere i 
høyere utdanning faktisk har. De analyserte hva akademikere ved ame- 
rikanske høyere læresteder faktisk gjorde og tenkte om sin gjerning i sin 
arbeidstid. Ut fra dette foreslo Boyer fire områder de kalte «scholarships» 
i betydningen «å være lærd». Forskning (scholarship of discovery) var ett 
av dem, og undervisning (scholarship of teaching and learning) et annet. 
Det tredje, som ble kalt «scholarship of integration» kan best oversettes til 
«danningsarbeid» og reflekterer akademias forsøk på å skape relevans og 
mening for studentene gjennom studiene. Til sist framstilte de et område 
kalt «scholarship of application», som handlet om samarbeid og samvirke 
med det sivile samfunnet. Disse fire måtene å være lærd på er ikke gjen- 
sidig ekskluderende. Snarere gir de et rikere inntak til å forstå hvor sam- 
menvevd vår virksomhet i akademia er. 

For å sammenligne med vår norske treleddede forståelse av høyere 
utdanning ser vi at forskning og undervisning tilsvarer lærdomsområ- 
dene «teaching and learning» og «discovery». Lærdomsområdet «appli- 
cation» er gjennom de siste år videreutviklet av engasjerte fortolkere 
av tenkningen til å handle om «engagement and collaborative action» 
(Pleasants, 2017). Vi kan enkelt si at all aktivitet som dreier seg om 
samarbeid med eksterne virksomheter der ansatte i høyere utdanning 
enten samarbeider med, lærer av, forsker med eller formidler til dem, 
er vi i en relasjon der vi er engasjerte i samhandling. Datainnsamling, 

Teaching and 
learning 


Integration Discovery 


Engagement and 
collaborative action 


Figur 1. Boyers fire «Scholarships». 


praksisopplæring, dialoger, aksjonsforskning, oppdragsforskning, bruk- 
erstyrte eller brukerinitierte prosjekter er eksempler på sterke relasjoner, 
mens forskningsformidling, publisering av bøker og artikler, deltakelse 
i radio eller tv, intervjuer og innlegg i aviser er en annen type mer ufor- 
pliktende relasjoner. I Boyers modell blir det å være en lærd akademi- 
ker innenfor «integration» en som forestår dannelsesoppdraget. Å være 
en akademiker som tar studentenes opplevelse av helhet og mening i en 
sosial og etisk ansvarlig sammenheng, er en viktig ekstra funksjon - som 
tillegg til de tre andre. Å være lærd innenfor alle fire områdene blir — det 
antakelig uoppnåelige — målet for alle som arbeider med undervisning i 
høyere utdanning. 


Å være en lærd lærer i høyere utdanning 


Det å være lærde lærere, som i vår terminologi er å håndtere undervis- 
ning og læring på tilsvarende profesjonelle måte som man er forsker 
på, får knapt oppmerksomhet fra styresmaktene. Før Stortingsmeldin- 
gen med tittelen «Kultur for kvalitet i høyere utdanning» ble lagt fram 
(Kunnskapsdepartementet, 2017), har styresmaktene vist laber interesse 
for hva dette er. Man har riktignok etablert sentre for «fremragende 

undervisning», men med marginalt med ressurser i forhold til hva tilsva- 
rende sentra for fremragende forskning får. 

I begrepet «forskningsbasert undervisning» finner vi mye av komplek- 
siteten i de to rollene «forsker» og «lærer» i høyere utdanning. Fra de 
første universitetene ble dannet har det å være en kompetent lærer i høy- 
ere utdanning blitt forstått som å være en god foreleser. Det er først fra 
midten av 1600-tallet at en «forskerrolle» blir tydelig ved siden av «fore- 
leseren». Tidligere var professorene rendyrkede forelesere som unntaks- 
vis skrev egne verk. De foreleste «over» klassiske tekster — som altså var 
foreleserens forskningsobjekt. 

I dag skiller f.eks. UHR mellom fire typer forskningsbasert under- 
visning: a) læreren underviser forskningsbasert innhold, b) eller om 
forskningsprosess og vitenskapelig tenkemåte, c) undervisning der stu- 
denten aktivt deltar i diskusjon av et forskningsbasert innhold og d) 
undervisning der studenten inngår i «undersøkende» læreprosesser 
(2010). Geografene Healey og Jenkins (2008) skiller mellom studentene 
som tilskuere og deltakere, og om innholdet i undervisningen handler 
«om forskning» eller er en involvering «i forskning». Den problemati- 
seringen krever en radikal nytenkning over forholdet mellom «fagets 
gjenstand» og formidlingen av det. Å utvikle et «scholarship of teaching 
and learning» handler da om helheten av «å vite om saksforholdet» og 
«å undervise om saksforholdet». I tillegg handler det om å undervise 
bedre og bygge denne utviklingen på viten og erkjennelse over tid. Det 
å være en lærd lærer handler da minst om to etapper — å nå et aksepta- 
belt nivå å utvikle undervisningen fra, for så å utvikle undervisningen 
til høyere nivåer derfra gjennom karrieren. I dag er «The Scholarship of 
Teaching and Learning» et tema for konferanser, tidsskrift og interna- 
sjonale vitenskapelige organisasjoner (Allern, 2011) — og med et gryende 
norsk begrepsapparat, som foreslått av Sandvoll, Winka og Allern (2018): 
akademisk lærerskap. Nasjonalt er det utviklet universitets- og høgsko- 
lepedagogiske minimumskrav til ansattes pedagogiske kompetanse. 
Stortingsmelding nr. 16 (2016—2017): Kultur for kvalitet i høyere utdan- 
ning (Kunnskapsdepartementet, 2017) foreslår at det blir obligatorisk å ha 
en slik utdanning, og at professorkompetanse også forutsetter dokumen- 
tert pedagogisk utviklingsarbeid. Med andre ord blir det et krav om at 

vitenskapelig publisering innenfor forskning også blir komplettert med 
vitenskapelig publisering innenfor undervisning i det området man har 
sin disiplin- eller profesjonsekspertise. 

Arild Raaheim definerer forskningsbasert undervisning slik: 
«Forskningsbasert undervisning er undervisning som tar hensyn til og 
bygger på det forskning har vist fører til god læring.» (Raaheim, 2010, 
s. 56). Raaheim forutsetter her at det dreier seg om læring av faget eller 
saksforholdet undervisning handler om og at målet blir å lære faget 
raskt og effektivt. Dette gjør at et «Scholarship of teaching and lear- 
ning» kan bli instrumentell og innadvendt og for lite samfunnsrettet 
eller danningsorientert. Vi ser raskt at med å tenke inn relevansen for 
samfunnet og dannelsesaspektet blir oppdraget bredere og i beste for- 
stand mer akademisk. «God læring» bør ikke bli et gitt forhold beskre- 
vet av kvalifikasjonsrammeverket og innenfor snevre betraktninger om 
hvordan lære et stoff på mest effektiv måte. 

En praksisnær undervisning vil være en komplementær eller kritisk 
versjon av den forskningsbaserte, fordi praksisnærhet tenker inn dan- 
ningsoppdraget og trekker inn studentene som representanter for sam- 
funnet og den framtida studentene utdannes til. Disse dimensjonene er i 
beste fall implisitte og uutsagte i konvensjonelle tolkninger av forsknings- 
basert undervisning. Vi trenger å se sammenhengen mellom dannelses- 
oppdraget og det engasjerte og samfunnsorienterte ansvar koblet sterkere 
til de øvrige to. I denne boken tar vi opp hvordan studieformer som nær- 
mer seg praksis, på fornuftige måter kan oppfylle danningsoppdraget 
bedre, samtidig som samfunnsengasjementet syes inn i det daglige og 
faglige virke i høyere utdanning. 

Først og fremst må studentene anerkjennes som utøvere av sin egen 
praksis — der deres forkunnskaper, personlighetstrekk, fortid og samti- 
dighet, kjønn, etnisitet, klasse og opplevelse av hverdagen og framtida 
må få en mer sentral plass. I moderne danningsteori er studentenes eksis- 
tensielle forutsetninger for å kunne åpne seg for fagene i en disiplin eller 
profesjonsutdanning grunnleggende for å se sammenhenger i fagstoff 
og mellom sine faglige og personlig ambisjoner. Pedagogen Lidveig Bøe 
sier at for studenten handler det om å balansere utdanningsambisjoner 
med sitt livsprosjekt og bygge sin identitet som menneske (2009). Arbeid, 

fritid, kjærlighet og seksualitet, rus og underholdning er elementer som 
konkurrerer med nøysomhet og pliktetikk. Statens idealbilde av «studie- 
atleten» slik det ble beskrevet i Kvalitetsreformen, er mindre represen- 
tativ enn man tror. Mange ansatte i høyere utdanning stiller i liten grad 
spørsmål som: «hvorfor møter ikke studentene til undervisning?» eller 
«hvorfor fullfører de ikke sine studier?» Tall for gjennomstrømming i 
norsk høyere utdanning indikerer at lærestedene generelt sett bommer 
på hva studentene evner å fullføre. Det største problemet for mange stu- 
denter er å se relevansen av studiene for sin framtid, og hvordan emnene 
og forberedelsene de deltar i på studieprogrammene, støtter hverandre i 
den faglige progresjonen. 

En amerikansk universitetsrektor hadde en lang erfaring fra syke- 
husledelse, der han stadig ble spurt av kritiske krefter: «Hvor mange 
pasienter har dere skadet i dag?» Han foreslo et tankeeksperiment for 
universitetsrektorer der de spør det samme spørsmålet for sin institu- 
sjon: «Hvor mange studenter har vi skadet i dag?», og fortsatte: «tjener vi 
våre studenter og samfunnet på den beste måten?» (Welch, 2011). Dersom 
man som en lærd lærer i høyere utdanning ikke trekker inn studentenes 
opplevelser og erfaringer, kan man like gjerne si som den amerikanske 
professoren Marc Cohan: «Jeg var et dårlig eple i kurven» (2009). Cohans 
vei til lærdom gikk gjennom å lære studenter å kjenne og finne veiene til 
deres opplevde og praktiserte liv. Den engelske professor emeritus Ronald 
Barnett sier det enda sterkere: 


Studentens «væren i verden» må være det sentrale. Å føle usikkerhet og reagere 
på usikkerhet, vinne selvsikkerhet gjennom å kaste seg ut i de motsigelsene en 
møter og engasjere seg med den motstanden en får, samtidig med at en utvikler 
tålmodighet og mot: Det er det som er viktig. For å komme dit må pedagogik- 


ken endres fundamentalt. (Barnett 2000, s.170—171 (forfatterens oversettelse)) 


Kvalitetsdiskurser i norsk høyere utdanning 


Sosialantropologen Tian Sørhaug benyttet i et foredrag anledningen til å 
vri litt på tittelen til Stortingsmelding 16 (2016-2017) «Kultur for kvalitet i 
høyere utdanning». Han spurte «hva er kultur?» og «hva er kvalitet?». Sva- 
rene er at kultur er «det vi trenger å forstå for å forstå», og kvalitet er «det 

vi alle vil ha». Slik sett blir denne faktoroppløsningen til at det stortings- 
meldingen handler om er å finne ut «hva vi trenger å forstå for å forstå det 
alle vil ha i høyere utdanning». Om vi griper tilbake til Stortingsmelding 
nr. 27 fra 2000—2001, sies det der at «Den beste læring oppnås der studen- 
ten er intenst tilstede med hele sin skaperkraft» (s. 4.) (Kirke-, utdanning- 
og forskningsdepartementet, 2001). I den litteraturstudien NIFU laget på 
oppdrag fra Kunnskapsdepartementet for å undersøke kvaliteten i norsk 
høyere utdanning, fant en at kvalitet ikke kan beskrives særlig presist, og 
at man kontinuerlig trenger å presisere hva man mener er av høy kvalitet, 
og hvordan man bedømmer den (Damsa mfl., 2015). Lee Shulman (2002) 
definerte undervisning av høy kvalitet på dette viset: Når undervisnin- 
gen motiverer og engasjerer studentene, og studentene gjør framgang i 
studiene, når de får øvet seg på ferdighetene som trengs, og får delta i 
ettertanke og kritisk refleksjon, slik at de får øving i å vurdere sin egen 
læring mot fagområdets standarder — da holder den høy kvalitet. Dersom 
praksisnærhet skal være en del av denne beskrivelsen, kan det være viktig 
å se hvordan kvalitet kan lokkes fram i ulike sammenhenger. Vi vet at 
studier som oppfattes som behagelige og enkle, godt kan få god score i 
en trivselsundersøkelse, mens et studium med harde krav og stort frafall 
oppnår det motsatte. Kombinasjonen av å skape studier der studentene 
trives og utvikles, samtidig med at de utfordres og motiveres til å rette 
sin innsats mot flere oppdagelser og mer kompetanse, synes å ligge i det 
gylne snittet for vår innsats. I de kommende kapitlene vil vi presentere 
ulike tanker om på hvordan praksisbegrepet i utdanninga kan forstås 
som bidrag til «å forstå det vi trenger å forstå» — altså kulturen — for det 
vi alle vil ha — altså kvalitet. 


Presentasjon av bokas bidrag til den praksisnære 
undervisningens praksis - og teori 


Grete S. Halvorsen: Hva kan praksisnær undervisning være? 


Halvorsens bidrag til denne boka er en analyse av hvordan praksisnær 
undervisning er forstått i dagens faglitteratur. Ikke overraskende finner 

hun at det er mange — og lite enhetlige — beskrivelser av hva det er. Hen- 
nes bidrag handler om hva det kan være. Faglitteraturen beskriver dette 
hovedsaklig som forsøk på å samle teori og praksis og skape en mer helhet- 
lig forståelse. Integrasjon er et hyppig brukt ord, og ofte er det yrkesprak- 
sis som er ment som praksis. Heller ikke ovennevnte stortingsmelding 
gir annet enn relativt overfladiske blikk på at aktive studenter lærer mest 
og best når de opplever nærhet til menneskers virkelighet, og når dets 
handlinger er naturlig integrert i undervisningen. Halvorsen foreslår at vi 
kaster rundt på våre tilvendte forestillinger og griper fatt i erfaringen, og 
ser den i lys av implisitt og eksplisitt kunnskap, taus eller artikulert viten, 
innvendighet og utvendighet og deltaker-tilskuer-perspektivet — kjente 
begrepspar i kunnskapsfilosofien. Hun ser på hva studenten «gjør og 
gjennomgår» i sin læringsprosess som verktøy for å kjenne viten på innsi- 
den og søke utenom den for å plassere den i helheten. Vekslingen mellom 
innenfra og utenfra er viktig for å kjenne praksisen som fenomen - fra 
tenkningen om den, til tenkning og handling med den. 


Gisle Heimly, Egil Eide og Njål Vidar Traavik: Psykologisk kontrakt med 
studenter i høyere utdanning 


Studenter møter til sin utdanning med ulike forventninger og er oftest 
nokså spørrende til hva det er som venter dem. I noen grad skyldes det 
at de ikke helt har reflektert over hva de forventer av studiet, og stu- 
diene kommuniserer ikke alltid hva studentene skal gjøre, hva de skal 
lære, hvordan de skal samarbeide. Dette forsøket ble satt i gang for å 
utvikle partnerskap mellom studiet og dets studenter, gjennom en psy- 
kologisk kontrakt. Etter festligheter og oppstart fant forfatterne gjen- 
nom å bruke ulike forhandlingsmetoder at studentene nokså kontant 
ønsker å ha en relasjon til dem som underviser, og at lærerne presen- 
terer oversikter og struktur som gir studentene en forutsigbarhet. De 
forventer at studiene demonstrerer relevans for deres framtidige yrke. 
I prosessene fram til den psykologiske kontrakten fant forfatterne ut at 
studenter og lærere kan bli enige om gjensidige forventninger og der- 
med blir mer personlig delaktige og samarbeidende i arbeidet med å 
lage et læringsmiljø. 

Anne-Lise With: Veiledningssamtale for første års studenter: Et innspill 
til praksisnærhet og studiekvalitet. 


Med Kvalitetsreformen var det en intensjon at institusjonene skulle tilby 
mer tilbakemelding og faglig veiledning. I tillegg ble det en større innsats 
på å veilede studentene til å se fram mot framtidig yrkesvalg. Hensik- 
ten var å gjøre studentene mer orientert mot arbeidsmarkedet og reflek- 
tere over hvordan de kunne se seg selv som mer rasjonelle aktører i valg 
og utforming av framtidig yrkeskarriere. Prosjektet ForVei ved NTNU 
skapte en god plattform for å etablere veiledningsordninger med breiere 
formål. «ForVei — veiledningen» innebærer verdimessig at studenten er 
verdt oppmerksomhet, er verdt å bli lyttet til, at studentens opplevelser, 
tanker og erfaringer tas på alvor og gis tid. Som relativt fersk student blir 
du spurt, lyttet til; veilederen interesserer seg for deg — og respekterer deg. 
Kapitlet viser hvordan studentene tok imot tilbudet, og hva det betydde 
for deres personlige utvikling og karrieremessige rettethet. 


Anne Roisehagen: Seminaret som undervisningsform i høyere utdanning 


Seminaret er en undervisningsform med lang forhistorie i europeisk 
høyere utdanning, og er et interessant fenomen i betydningen av «prak- 
sisnær» undervisning. Begrepet seminar brukes ganske upresist og vek- 
ker ulike assosiasjoner. Noen mener det er smågruppe-undervisning der 
læreren beholder sin posisjon fra forelesningen. I dette kapitlet tilbys det 
en mer presis definisjon og utforming av seminaret. Seminaret skal ideelt 
sett utdype, øve, prøve ut og eksperimentere, slik at studenter ikke bare 
bruker forkunnskaper, men også sine kroppslige og emosjonelle egenska- 
per til å involvere seg med lærestoffet. Studentens praksis i masseutdan- 
ningens tid blir ofte avgrenset til forelesningsrommet, kantinepraten og 
gruppearbeid. I seminaret får en sjanse til å sy erfaringer, oppfatninger 
og de teoretiske innsikter sammen som et arbeid mot å skape sammen- 
henger for studenten. Eksemplene er hentet fra et systematisk arbeid med 
seminarer i et disiplinfag, og dokumenterer at studenter som bearbeider 
stoffet gjennom deltakelse i seminarer, oppnår å lære faget grundigere 
enn de som avstår. 

Yngve Nordkvelle, Odd Rune Stalheim, Line Wittek, Thomas de Lange, 
Trine Fossland og Monika Nerland: Praksisnær undervisning som simu- 
lering og rollespill i høyere utdanning 


I undervisningen av advokater tok man på 1300-tallet til å arrangere 
«liksom»-rettssaker i England, og denne tradisjonen holdes i hevd 
fortsatt. Rollespill har blitt brukt i høyere utdanning i både disiplin- 
og profesjonsfag, og i helse- og sosialfag har simuleringer med duk- 
ker blitt et sentralt element i mange utdanninger. I dette kapitlet ser 
forfatterne på hva som er viktige likheter mellom disse formene for 
undervisning, og hvilken betydning det kan ha å lage situasjoner der 
den samfunnsmessige, profesjonelle praksis utfoldes innenfor institu- 


sjonens vegger. 
Eli Skjeseth: Å skrive om hendelser i egen praksis? 


Veiledning er et voksende felt i organisasjons- og utdanningslivet. I 
etterutdanning av folk som er i veilederstillinger og som skal utvikle sin 
veiledningspraksis, forteller Skjeseth om privilegert posisjon fordi veile- 
dernes yrkespraksis er representert i deltakerne. Praktikerne er allerede 
der, og som lærer henter hun inspirasjon til sin praksis. I kurset bidrar 
studentene med å skrive tekster om sitt virke som veiledere, fra rene prak- 
sisfortellinger til økende kompleksitet der de selvgranskende tekstene i 
økende grad framstiller hvordan den kunnskap de har, er vevd sammen 
med andre forhold. Erfaringer fra barndom og tidligere arbeid og utdan- 
ning, forhold til kolleger og arbeidsplass og emosjoner som vekkes i møtet 
med klienter og institusjoner, med andre ord der hvor kunnskap og erfa- 
ring utfolder seg — eller situeres — som læringsteorien kaller det, lokkes 
fram. Skjeseth beskriver den metodiske måten hun arbeider på for å få 
fram den økende kompleksiteten, som studentenes egen teoretisering. 
Hun utvikler begreper om praktiske utøvere som tenker «opp» og ten- 
ker «ned» i registrene av erfaringer og handlinger, og hvordan deltakerne 
merker seg endringer i egen tenkning — og handling — som veileder i takt 
med sitt studium. 


26 


PRAKSISNÆR UNDERVISNING - NYTT BEGREP OG NY REALITET? 


Inger Marie Bakke, Håkon Glommen Eriksen og Lene Nyhus: Å lære om 
seg selv gjennom å observere andre 


Når læringsmålene i studiet handler om å øke selverkjennelse og forut- 
setninger for å veilede andre, blir «selvet» både studieobjekt og studie- 
subjekt. Ganske visst er det skrevet innsiktsfulle bøker om dette, men det 
krever en nennsom og grundig pedagogisk bearbeiding for avklare de 
betingelsene for kommunikasjon som ligger omkring den profesjonelle 
kommunikasjonen i veiledning. Studentene er gjerne erfarne yrkesutø- 
vere, men er også unge og ferske i sin profesjonelle utvikling, og alle står 
i situasjoner der de kan bruke sin hverdagslige praksis som utgangspunkt 
for emnet. Studentenes bearbeiding av de forholdene i egen bakgrunn, 
væremåte og forforståelse som påvirker kommunikasjon på gode, onde, 
bevisste og ubevisste måter, krever at refleksjonsevnen utvikles systema- 
tisk. «Noe» må settes i bevegelse, og kapitlet gjør rede for hvordan studen- 
tene arbeider med observasjon, notattaking, veiledning, refleksjonsarbeid 
og loggføring for å utvikle det settet av «data» studentene trenger for å 
finne seg selv i farvannet. Det å eksponere praksis er en forutsetning for å 
skape situasjoner der virkeligheten er så nær at identiteten kommer i spill, 
men på en ansvarlig måte der studiet skaper trygge rammer for reflek- 
sjon, åpenhet og ettertanke. 


Njål Vidar Traavik, Egil Eide og Gisle Heimly: Feltarbeid — forskande til- 
nærming til praksis 


Et viktig moment i filosofien rundt feltarbeid og observasjon er å gjøre 
det kjente fremmed og det ukjente kjent. En må ut av skoene en tråk- 
ker i til daglig, og bøye blikket til å lære noe nytt i det en mener seg 
å kjenne. Denne artikkelen forteller om et forsøk på å la studenter i 
praktisk- pedagogisk utdanning for yrkesfag studere den virkelighe- 
ten skoleslaget deres elever kommer fra, nemlig ungdomsskolen, repre- 
senterer. Studentene har erfaring som elever fra lang tid tilbake, og 
er vel kjent med den norske undervisningskulturen. I forsøket søkte 
forfatterne å legge til rette for at studentene utforsket en delkultur 
som var velkjent i det ytre, men likevel ganske ukjent. Denne måten å 


27 


KAPITTEL 1 


praksisrette undervisninga ble oppfatta som meningsfull og lærerik, og 
forfatterne legger fram forslag på at dette kan brukes på bredere front 
i lererutdanninga. 


Randi Rothe: En dags praksis. Hvordan bidra til at studentene finner 
sammenhengen mellom teori og den virkelige verden? 


Det første året pa bachelorstudiet i pedagogikk pa Høgskolen i Innlandet 
teller opp mot 200 studenter. I andre semester skal alle være pa en skole 
og sta for undervisning og drift dagen til ende Rothes kapittel handler 
om hvilke endringer denne enkelthendelsen skapte i studentenes opp- 
levelser av studiet. En hurtig og spesifikk praksis er nok til 4 rykke stu- 
denter ut av sin egen studentlivspraksis og gi dem en smak av hvordan 
yrkespraksis fortoner seg. Rothe framhever Jon Frode Blichfeldts defi- 
nisjon av praksis som måten man dyktiggjør seg på. Studentene skriver 
at dagen i praksis ga dem en sterk impuls om hva slags arena pedagoger 
skal utdanne seg til. Brått fikk dem mange knagger å henge mye av sin 
egen skoleteori på. 


Ingrid Tvete: Praksisnær undervisning — en forutsetning for innovasjon 
og entreprenørskap 


Nyskaping og ansvar for samfunnsmessig framgang er behandlet på 
framskutt plass i en rekke offentlige dokumenter. Entreprenørskapstan- 
ken er trukket inn i mange sammenhenger, og forventningene til at høy- 
ere utdanning skal skape individer som overskrider konvensjonene og 
skaper verdier for framtida, er stor. Tvete trekker disse forestillingene inn 
mot begrepet praksisnærhet og hvordan studenter ikke bare skal «få seg 
en jobb», men også omskape sine personlige egenskaper og ferdigheter til 
å møte et omskiftelig framtidig arbeidsliv. 

Hva kan praksisnær undervisning 
være? 


Grethe Salicath Halvorsen 
Høgskolen i Innlandet 


Abstract: The concept of practice-oriented learning is not used very consistently in con- 
temporary literature. There are numerous and non-uniform descriptions of what it is. 
This contribution revolves around what it can be. The literature describes this mainly 
as an attempt to marry theory and practice and create a more comprehensive under- 
standing. Integration is a frequently used word and often it is the vocational practice 
that is meant by practice. Nor does Norwegian parliamentary report no. 16 from 
2016/17 give anything but a relatively superficial glance of the fact that active students 
learn the most and best when they experience proximity to people's reality and when 
its scenarios are naturally integrated into the teaching. I suggest that we question our 
applied concepts and grasp the experience, and see it in the light of implicit and explicit 
knowledge, tacit or articulated knowledge, internalism and externalism, and partici- 
pant and spectator — well-known concepts in epistemology. I look at what the student 
«does and undergoes» in her/his learning process as a tool for realizing the knowledge 
on the inside and searching outside it with the goal of placing it within the whole. The 
exchange between inside and outside is important for understanding the practice as a 
phenomenon - from thinking about it, to thinking and acting with it. 


Keywords: epistemology, practice-orientation, philosophy of education, forms of 
understanding 


Introduksjon 


Jeg har en stund vært opptatt av frasen «praksisnær undervisning», og jeg 
har lurt på hva som menes. Hva mener vi når vi snakker om praksisnær 
i tilknytning til undervisning? Hva mener vi med praksis? Er praksis en 
handling, en aktivitet, en virksomhet, eller dreier det seg mer generelt og 


Sitering av denne artikkelen: Halvorsen, G. S. (2020). Hva kan praksisnær undervisning være? I Y. T. 
Nordkvelle, L. Nyhus, A. Røisehagen og R. H. Røthe (Red.), Praksisnær undervisning — i praksis og teori 
(Kap. 2, s. 33-52). Oslo: Cappelen Damm Akademisk. https://doi.org/10.23865/noasp.94.ch2. 

Lisens: CC BY 4.0. 

overgripende om det «å være i verden»? Og hva med ordet «nær»? Dels 
får det mening gjennom det første leddet, men likevel gjenstår det mange 
spørsmål: Hva tenker vi - mer konkret — nar vi snakker om å være nær 
praksis? Hvor tett på skal vi være, og hvorfor er dette viktig? Og hvordan 
kommer vi nær praksis? 

Når vi snakker om praksisnær undervisning, er det gjerne under- 
visningen som produkt, eller gjerne resultat, vi har i tankene. Vi vil at 
undervisningen skal ha noen spesielle kjennetegn eller kvaliteter: Det vi 
kaller for praksis, skal være fremtredende. 

Men undervisning er i seg selv også en praksis, eller flere praksiser. Det 
er noe vi gjør. Det er virksomheter og handlinger. Det vi gjør, kan forstås 
på tre nivåer (Sæverot, 2015, s. 125): Vi planlegger, underviser og vurde- 
rer undervisningen. Til disse praksisene er det — mer eller mindre, og på 
ulike måter — koblet noen tanker, ideer og kanskje teorier. Vi har tanker 
om hva vi skal gjøre, hvordan og hvorfor. Vi tenker altså både i deskrip- 
tive og normative baner. Det kan imidlertid synes som om disse tankene 
er relativt uavklarte hos mange av oss. 

Jeg ønsker i dette kapitlet å diskutere spørsmålene jeg her har reist, for 
på den måten å bidra til å gi mening til uttrykket «praksisnær under- 
visning». Jeg arbeider med dette for selv å komme fram til en klarere 
oppfatning. Jeg har stilt flere spørsmål. Men et spørsmål er også et svar 
(Gadamer, 2007). Svarene, eller like gjerne fornemmelsene, de foreløpige 
tankene eller meningene kunne vært formulert som spørsmål, men det 
virker klargjørende — for meg og forhåpentligvis for leseren — å uttrykke 
de i en mer bestemt form, slik: 


1. Praksis beskriver menneskets eksistensielle virkelighet og dets 
handlinger i denne virkeligheten. Praksis har med andre ord en 
værens- og en handlingsdimensjon. 

2. Enhverforståelse eller læring bygger på ulike måter på disseto dimen- 
sjonene. Derfor bør all undervisning ha praksisnære elementer, hvil- 
ket betyr at det eksistensielle — eller livet og virkeligheten — inngår. 


Hensikten med dette kapitlet er å begrunne, gi mening til og styrke de to 
påstandene. 

Hvordan forstår vi uttrykket «praksisnær 
undervisning»? 


La meg først forsøke å tegne et bilde av uttrykket «praksisnær undervis- 
ning» slik det framstår i bruk i Norge i dag. Jeg har gjort søk med frasen 
«praksisnær undervisning», og en rekke andre nærliggende fraser på Regje- 
ringen.no, Idunn.no og Google.no. Hensikten var å forstå hva myndigheter, 
fagpersoner og «folk flest» legger i uttrykket «praksisnær undervisning». 
Jeg gjorde en enkel registrering av antall treff etter søkeordene på de nevnte 
nettstedene — ikke for å påberope meg en kvantitativ representativ størrelse, 
men for få en forståelse av den alminnelige, offentlige og faglige meningen 
med frasen «praksisnær undervisning». Deretter forsøkte jeg å få et over- 
ordnet inntrykk av treffene, avgrenset digitalt etter relevans. Jeg gikk inn i 
hvert enkelt dokument i dette utvalget med de samme sokeordene som jeg 
brukte i nettstedene, og leste raskt og overfladisk der jeg fikk treff, for jeg 
lastet ned et tjuetalls artikler, som jeg leste grundig. 

Søket viser at praksisbegrepet og frasen praksisnær undervisning er 
uavklart, og det er i denne sammenhengen gjort få forsøk på å definere 
begrepene praksis og praksisnær. Videre fant jeg at praksis stort sett 
tenkes som en motsetning til teori. Praksis forstås også av de fleste som 
yrkespraksis, og i undervisningssammenheng begrenses dette ytterligere 
til å gjelde profesjonsutdanningenes yrkespraksiser. Praksisnær under- 
visning synes altså i hovedsak å forstås som undervisning, der kontakten 
med utdanningens spesifikke yrkesfelt etableres eller styrkes ved at feltet 
på ulike måter tas inn i undervisningen, studentene tas ut i feltet eller de 
tenker seg inn i, og øver i, en konstruert virkelighet. 

I noen få artikler (Gjøsæter & Kyvik, 2015; Halmrast, Taarud & Østerås, 
2013; Heimly & Bertheussen, 2016; Jordet & Roland, 2012; Schjølberg, 
2013) gir teksten et mer eller mindre klart bilde av hva forfatterne mener 
med begrepet praksis og uttrykket praksisnær eller praksisbasert under- 
visning. Ett tema som de imidlertid har felles, og som de er tydelige på, er 
kravet eller ønsket om å se kunnskap som en helhet: Teori og praksis må 
i større grad integreres. 

Halmrast, Taarud og Østerås (2013) spør om hvordan vi kan få teori 


og praksis til å henge sammen i førskolelærerutdanningen. De drøfter 

dette ut fra tanken om at vi skaper mening i tilværelsen gjennom å for- 
telle om våre erfaringer, og de legger til grunn «et læringssyn som tar 
utgangspunkt i at studentenes kunnskap utvikles og etableres i sosial 
samhandling og i nær tilknytning til praksis» (s. 7). De peker også på 
noen kjennetegn ved teori-praksis-forholdet, som har avgjørende betyd- 
ning for tilegnelse og utvikling av kunnskap (dialog, dialektikk, nærhet 
og avstand). 

Utgangspunktet for Jordet og Roland (2012) er også forholdet mel- 
lom teori og praksis i en profesjonsutdanning, og her er praksis direkte 
knyttet til profesjonsutdanningens praksisopplæring og yrkesfelt: Hvor- 
dan få den teoretiske undervisningen på studiestedet og den praktiske 
undervisningen i yrkesfeltet til å henge bedre sammen? Jordet og Roland 
skriver at profesjonsutdanningene skal kvalifisere studenter til prakti- 
kere, som de forstår, med referanse til Tranøy, som «profesjonelle utø- 
vere av vitenskapsbasert, verdiforankret og klientorientert virksomhet 
med velferd som mål» (s. 41). Forfatterne beskriver to prosjekter der fel- 
tene samarbeidet tettere og bidro gjensidig til kunnskapsutvikling og 
utveksling. Refleksjonene over den kunnskapen som yrkesfelt og stu- 
diested utvekslet og utviklet, framheves som «den meste læringsfrem- 
mende aktiviteten» (s. 40). 

Schjølberg (2013) vil ha mer fokus på erfaringskunnskapens betydning, 
og forholdet mellom utdanning og yrke — innenfor økonomisk-adminis- 
trativ utdanning. Han diskuterer erfaringsbegrepet, og forstår begrepet 
først og fremst i forhold til yrkespraksis. Han mener videre at forsknings- 
basert kunnskap (og undervisning) har høyere status og er lettere tilgjen- 
gelig, enn erfaringsbasert kunnskap. Schølberg hevder at skillet mellom 
disiplinfag og praktiske profesjonsfag, mellom teori/forskning og prak- 
sis/erfaring er uheldig og kunstig. Integrering, mellom teori og prak- 
sis og mellom forskning og erfaring, er hensiktsmessig, og praksisnær 
forskning i undervisningen gir dessuten muligheter for (student)aktive 
læringsformer. 

Gjøsæter og Kyvik (2015) skriver, med bakgrunn i organisasjons- og 
ledelsesfag, om praksis forstått som yrkespraksis, og målet med under- 
visningen er at studentene utvikler en evne til å bruke sine teoretiske 
kunnskap i en relevant praktisk kontekst. De beskriver teoretisk og 


36 


HVA KAN PRAKSISNÆR UNDERVISNING VÆRE? 


praktisk kunnskap med ord som: utenfra, del og «jeg-det»-kunnskap 
versus innenfra, helhet og «jeg-du»-kunnskap. De peker på betydningen 
av å utvikle refleksjons- og skjønnsevnen gjennom dybdelæring, hvilket 
innebærer at studenten utvikler sin selv- og virkelighetsforståelse og sin 
evne til å integrere det abstrakte og det konkrete. 

Heimly og Bertheussen (2016) har også økonomisk-administrativ 
utdanning som bakteppe, og de deler mange av de samme synspunktene 
som Schølberg og Gjøsæther og Kyvik. 

Jeg søkte også på nærliggende fraser som for eksempel erfarings-/prak- 
sisbasert kunnskap, men heller ikke disse nærliggende frasene avklares 
eller problematiseres i særlig grad. Det er imidlertid mange som er opptatt 
av erfaringsbasert kunnskap. De fleste tenker at dette er kunnskap som 
springer ut av praktiske yrkes- og livserfaringer, og denne kunnskapen 
stilles ofte opp som en motsetning til forskningsbasert eller vitenskapelig 
kunnskap. Sammenhengen eller forskjellen mellom erfaring og praksis 
problematiseres ikke. Ofte brukes ordene om hverandre, og den innfor- 
ståtte betydningen er som oftest yrkeserfaringer eller yrkespraksis. 

På Regjeringen.no får jeg til sammen tre treff på frasene praksisnær/ 
erfaringsbasert undervisning. Spørsmålet synes altså ikke å ha noen 
aktualitet hos myndighetene. La oss likevel gå litt dypere inn i dette 
og se på Meld. St.16 «Kultur for kvalitet i høyere utdanning» (2016—17) 
(Kunnskapsdepartementet, 2017), som er relevant i denne sammen- 
hengen. Meldingen understreker at det må satses mer på forskning på 
undervisning og læringsprosesser, og at studieprogrammene må være 
forskningsbaserte. Undervisning og læringsaktiviteter må med andre ord 
bygge på kunnskap om hva som gir god læring. I Forskningsrådets inn- 
spill til meldingen pekes det på «at det finnes lite forskning på hva som gir 
kvalitet i høyere utdanning, spesielt knyttet til undervisning og læring» 
(Kunnskapsdepartementet, 2017, s. 102). Studieprogrammene må også bli 
relevante for arbeidslivet, og de bør utvikles i tett samarbeid med arbeids- 
livet og studentene selv. Dette er et av hovedmålene med meldingen, kan 
vi lese i forordet. I forordet sies det også at «kunnskap ikke er en vare som 
skal formidles og konsumeres» (Kunnskapsdepartementet, 2017, s. 3). 
Meldingen viser imidlertid at det er plenumsforelesninger og tradisjo- 
nelle eksamensformer som dominerer, og den slår fast at studentaktive 

læringsformer brukes for lite. Videre pekes det på — med henvisning til 
Studiebarometeret for 2015 - at studentene i liten grad er fornøyde med 
tradisjonell undervisning, veiledning og vurdering. Det kan her legges 
til at denne tendensen fortsetter i 2016 og 2017. I kapittel 3, som diskute- 
rer hva som gir god læring, trekkes blant annet følgende fram: Studen- 
tene tilpasser seg de krav og forventninger som stilles, og de lærer når 
de får undervisning, tilbakemeldinger og vurderinger som aktiviserer og 
engasjerer. Meldingen legger til grunn at god formidling og god læring 
forutsetter et samspill mellom forskning, utdanning og praksis. Dette 
samspillet er mangefasettert. Både undervisningen — i bred forstand — og 
faget som formidles, skal bygge på forskning. Studentene bør gis mulighet 
til å ta del i et faglig fellesskap, og til å utvikle faglig nysgjerrighet, kritisk 
sans og selvstendighet. Studentene bør også ha kontakt med arbeidslivet 
og/eller annen virkelighet utenfor utdanningsinstitusjonen. 

Jeg forstår det som her sies dit hen, at god læring eller rettere sagt: 
god undervisning, men uansett god kvalitet, oppnår vi når menneskets 
virkelighet og dets handlinger er naturlig integrert i undervisning og 
læring. 


Undervisningspraksis og læringspraksis 


Formålet med undervisningen er at noen skal lære noe. Men hva må til, 
hvordan må det gjøres, og hvorfor må det gjøres slik, er spørsmål mange 
undervisere stiller. Tanker om hvordan vi lærer, influerer undervisernes 
svar. Vi har sett at mange er opptatt av forholdet mellom teori og praksis i 
denne sammenhengen. Dette var også mitt ståsted da jeg gjorde et fokus- 
gruppeintervju med en gruppe voksne studenter. Hensikten med inter- 
vjuet var å få en forståelse av hvordan studentene opplevde og erfarte sin 
egen læring, og gjennom dette kanskje kunne identifisere noen særtrekk 
eller kvaliteter ved læring. 

Intervjuet er foretatt våren 2016 med en gruppe studenter som nett- 
opp har avsluttet en toårig deltid videreutdanning. Klassen ble forespurt, 
og litt over en tredjedel (ti personer), meldte sin interesse. Materialet er 
basert på ett fokusgruppeintervju der fem av de ti deltok. Utvelgelsen av 
disse fem var praktisk: Det var disse fem den aktuelle datoen passet for. 

Deltakerne i intervjuet er fem voksne kvinner, alle profesjonelle helse- 
eller sosialarbeidere. Intervjuet kan karakteriseres som åpent, i den for- 
stand at det bare ble presentert ett tema eller ett spørsmål. Jeg ønsket 
at gruppen skulle snakke sammen om sine erfaringer med å lære. Del- 
takerne fikk snakke om det som falt dem inn der og da, men samtalen 
kretset i hovedsak rundt erfaringer fra de siste to årene. Intervjuet er tatt 
opp og transskribert. Intervjuet er slettet, og det inneholdt ikke opplys- 
ninger som «på noe vis kan identifisere enkeltpersoner, verken direkte 
eller indirekte», og det var derfor ikke meldepliktig. Jeg har foretatt en 
enkel kategorisering, tematisering og analyse ut fra en fenomenolo- 
gisk-hermeneutisk innstilling og væremåte. Innstillingen kan beskrives 
som avventende og åpen (Halvorsen, 2011). Dette kan forstås slik: Vi for- 
søker å legge til side det vi allerede forstår og mener, altså vår forforståelse 
(Gadamer, 2007; Heidegger, 2007). Vi måtte sette forforståelsen i paren- 
tes, sa Husserl, slik at all vår oppmerksomhet rettes mot saken slik den 
viser seg for den enkelte (Zahavi, 2003). Mens vi anstrenger oss for å sette 
forforståelsen i parentes, må vi også akseptere at vi alltid er fortolkende. 
Kan vi stille krav til måten vi er på? Jeg mener ja. Kravet i en forsknings- 
og forståelsesprosess er at vi må være mottakelige, refleksive og kritisk 
fortolkende (Halvorsen, 2011). Analyseprosessen er en dialektisk prosess 
der en går fra et umiddelbart helhetsinntrykk til enkelte meningsenhe- 
ter som igjen speiles opp mot helheten. Framgangsmåten er inspirert 
av Lindseth og Norberg (2004, s. 149, 150), og er inngående beskrevet i 
Halvorsen (2011, s. 30-37). 


Praksis og teori i samspill 


Deltakerne beskriver sine læringsopplevelser i stor grad via fortellinger 
om, og refleksjoner over, forholdet mellom praksis og teori eller med 
noen andre ord: mellom det konkrete og det abstrakte. De forstår dette 
forholdet som dialektisk. De snakker om hvordan det konkrete og det 
abstrakte påvirker - og må påvirke — hverandre, for at ny kunnskap skal 
oppstå. Astrid sier for eksempel at «det er så mye lettere å forstå teorien 
hvis den henger sammen med noe jeg har erfart». Mens Bodil forteller 
om studentene som hun «har i praksis»: De er ferske, unge og de mangler 

denne spesifikke yrkeserfaringen. De har bare teoretisk kunnskap. Og 
det er interessant å observere hvordan de plutselig får en helt ny innsikt 
når de ser forbindelsen mellom det de erfarer, og det de har lest og hørt. 
Og dette bidrar også til ny kunnskap hos Bodil, som blir «påminnet teo- 
rien», og som nå ser den i en større og rikere sammenheng. 

Flere av deltakerne snakker om hvordan nye teorier og begreper gir 
dem et nytt sted å se sine opplevelser, erfaringer og handlinger fra. 
«Gammel kunnskap fikk nye begreper som ga alt det jeg hadde av prak- 
sis en ny mening», sier Mette. «Ja, dette ble riktig for meg, og alt ramlet 
veldig på plass fordi de (begrepene) var så praksisnære», fortsetter hun. 
Hun beskriver hvordan begrepene utvider perspektivet: «Verden så litt 
annerledes ut; vi kom oss litt ut av den lille boksen og firkanten vi hadde 
vært i». Prosessen fram mot kunnskap kan ha utgangspunkt i det kon- 
krete eller i det abstrakte, men, sier Trine, den må ha feste «i den virkelig- 
heten jeg står i». «Et nøkkelord er kanskje at vi lærer når det er personlig 
meningsfylt», spør Catrine. Og Astrid fortsetter å spørre: «Handler det 
kanskje litt om å oppdage seg sjøl?» «Ja, jeg tror det», sier Trine, «og vi 
må være nysgjerrige, tørre å åpne opp, ha en mening, se og ville se». 
«Ja, ikke sant, stille seg noen spørsmål, og ikke bare dure av gårde», fort- 
setter Astrid. 

Studentene opplever at de lærer når praksis og teori kommer i samspill. 
Teorien får mening og substans i møtet med konkrete erfaringer fra den 
enkeltes virkelighet, og den enkeltes virkelighet får nye dimensjoner når 
den forstås i lys av andres tanker, altså teorier. 


Praksisbegrepet 


Studentene her snakker om «praksis» som svarende til «yrkespraksis», 
men samtidig snakker de også om komplekse og integrerte erfaringer. 
Erfaringer som er dannet på bakgrunn av private, personlige og profe- 
sjonelle opplevelser. Ordet praksis, sa jeg innledningsvis, kan forstås slik: 
Praksis beskriver menneskets eksistensielle virkelighet og dets handlinger 
i denne virkeligheten. I en slik forståelse foreligger det både en værensdi- 
mensjon og en handlingsdimensjon. Disse to dimensjonene er etter mitt 
skjønn tydelig til stede i studentenes fortellinger om læringsopplevelser. 

Forholdet mellom nærhet og avstand til seg selv og egne erfaringer står 
sentralt i fortellingene. Bodil kaller det som skjer for en transformasjon: 
«Det er liksom så nært at jeg ikke får øye på det. Jeg må få det litt på 
avstand. Noen ganger blir jeg overrasket over at jeg ikke har sett det før.» 
Dette er et aktuelt tema. Gruppen snakker om «følelser», og det kan være 
emosjoner, fornemmelser eller tanker, og det diskuteres om hvorvidt 
disse «følelsene» gjør en blind eller om de fører fram til kunnskap. «Du 
må vel bli oppmerksom på de og så ta litt avstand fra de, for å se på de på 
nytt», sier Trine spørrende, og fortsetter: «for hvis du er i det, da vil du jo 
ikke kunne se det?» 

Studentene sier at de lærer når de har kontakt med seg selv, mentalt og 
kroppslig, og nærmest samtidig får en avstand til seg selv slik refleksjo- 
nen kan få spillerom. 


Refleksjon 


Prosessen som er beskrevet ovenfor, kan i sin helhet kalles refleksjon. Jeg 
har valgt å forstå refleksjon på denne måten: Vi vender blikket mot oss 
selv og forsøker å få tak i inntrykket av uttrykket (for eksempel det vi ser, 
leser, hører), og samtidig vender vi blikket mot sammenhengen som vi 
og uttrykket inngår i, og forsøker å forstå den. For eksempel spør vi oss 
selv: Hva leser jeg, hvordan forstår jeg det jeg leser, og hvorfor forstår jeg 
det slik? 

Min forståelse er inspirert av blant annet Skjervheim (1996), som dis- 
kuterer begrepet, og han spør - litt polemisk — om vi ikke først må under- 
søke hvor vi selv står, før vi undersøker andre? Men ikke ved å vende 
blikket innover, for der finner vi bare oss selv. Vi må rette blikket mot 
oss selv i en verden, altså i en sammenheng, sier Skjervheim. Dette kal- 
ler han refleksjon. Gjennom refleksjonen finner vi oss selv i en forander- 
lig og bevegelig situasjon (Halvorsen, 2009). Marcel (1958; 2001) kaller 
dette jeg her har beskrevet, for primær og sekundær refleksjon. Inntrykk 
eller opplevelser faller som oftest umiddelbart på plass i, og med, kjente 
kategorier og begreper. En opplevelse som ikke faller direkte på plass, 
vekker oppmerksomhet. I denne gjeninnføringssløyfen frigjør vi oss 
fra den umiddelbare erfaringen, og vi forsøker å gjenerobre innsikten i 

det konkrete (Knox, 2003). Hos Polanyi finner vi denne fornemmelsen 
av «noe som ikke stemmer», beskrevet som «den tause dimensjonen». 
Denne, sier Polanyi (2000, s. 93), «fungerer som en ledetråd til objektet 
for vår oppmerksomhet». Polanyi innfører også et skille mellom kunn- 
skap som noe vi har, og noe vi er (tacit knowledge og tacit knowing). 
Han gjør dette for å vise forskjellen, men også for å framheve distinksjo- 
nen mellom kunnskap som passivitet og aktivitet, henholdsvis kunnskap 
vi har og er (Molander, 1996; Polanyi, 2000, s. 14). Også hos Heidegger 
og Gadamer er dette sentrale temaer. Heideggers påstand er at mennes- 
ket vanligvis vender seg bort fra seg selv og forfaller til tingene og de 
umiddelbare tankene. For å forstå oss selv og den verden vi lever i, må 
vi våge «å være» (Heidegger, 2007), eller sagt med Skjervheim (2002): Vi 
må våge å stå i et direkte forhold til oss selv. Det gjelder å få tak i hvordan 
vi «befinner oss» sier Heidegger (2007). Gjennom denne følelsen kan vi 
oppdage og forstå oss selv, de andre og verden vi lever i (Fløistad, 1993). 

Gadamer er også opptatt av hvordan vi befinner oss, men kanskje enda 
mer opptatt av hvor vi befinner oss. Vi «ser» det vi forventer «å se», sier 
Gadamer, og for «å se noe» nytt, må vi stille oss undrende til det vi står 
overfor, og vi må flytte oss for å få nye perspektiver. 

Skjervheim, Marcel, Polanyi, Heidegger og Gadamer diskuterer alle — 
på hver sin måte — hvordan vi kommer fram til forståelse og kunnskap, 
og de synes alle å mene at menneskets eksistens og handlinger er grunn- 
leggende i denne prosessen. 


Når liv og lære henger sammen 


Studentene trekker fram at det a «få ting til å henge sammen», som Astrid 
sier, altså at det å skape og å oppdage mening er en viktig læringsfak- 
tor. Kunnskapstilegnelse er ikke en passiv hendelse, men en aktiv og 
kreativ virksomhet. Studentene beskriver en praksis — en tenkningens 
praksis — der de aktivt og på ulike måter arbeider med å forstå og tilegne 
seg kunnskap. Tilegnelsen skjer gjennom en åpen innstilling og en aktiv 
fortolkning. Flere av studentene beskriver gode læringsprosesser som 
en reise. Her kan de få følge av Marcel, som beskrev tenkningen som 
en vandring. En vandring sammen med den tenkende tanke (Kolstad, 

Langslet & Aarnes, 1991). Med andre ord: en tanke som aldri er helt ferdig 
tenkt. 

Studentene forteller og snakker sammen om situasjoner og opplevel- 
ser der de syntes at de lærte mye. Et fellestrekk er opplevelsene av sam- 
menheng mellom egen virkelighet og lærestoffet, altså en sammenheng 
mellom liv og lære. Studentene opplever at det konkrete gir mening til, 
og får mening av, det abstrakte. De erfarer, som før nevnt, at egen vir- 
kelighet og praksis gjør teoriene meningsfulle, men de ser også at teo- 
riene bidrar til en større forståelse av en kompleks virkelighet. Når vår 
virkelighetsforståelse henger sammen og blir meningsfull, oppleves dette 
som en bekreftelse og en anerkjennelse av vår virkelighetsforståelse. På 
denne måten styrkes vår selvforståelse og vår selvtillit, som igjen påvirker 
læringslysten. Et læringsmiljø som legger vekt på å skape meningsfulle, 
og dermed bekreftende, sammenhenger, synes også å fremme en kultur 
for slike handlinger. Studentene trekker fram opplevelser av bekreftelse 
og anerkjennelse som den viktigste læringsfaktoren. 


Sirkelen undervisning, læring og kunnskap 


Både litteraturundersøkelsen og studentintervjuene hjelper oss til å 
kretse det praksisnære inn på en mer presis måte. Det jeg mener især 
intervjuene bringer fram, er hvordan undervisningspraksisen er en sær- 
egen praksisform vi kan se i et produktivt lys. Betegnelsen praksisnær 
om denne undervisningspraksisen innebærer både normative og beskri- 
vende elementer. Vi har noen mer og mindre avklarte tanker rundt spørs- 
målene hva praksisnær undervisning kan være, hvorfor vi ønsker slik 
undervisning, og hvordan vi kan gjennomføre den. Svarene vi gir oss selv 
og andre bygger blant annet på kunnskap og tanker om hva studentene 
skal lære, hva kunnskap er, hvordan læring skjer, og hvordan undervis- 
ningen må være for at læring kan skje (Raaheim, 2011). Forhåpentlig- 
vis har vi også noen erfaringer med, og tanker om, hvordan delene hva, 
hvorfor og hvordan henger sammen, og om, og eventuelt hvordan, de 
virker på hverandre. Erfaringer med, og tanker om, denne sammenhen- 
gen innebærer at vi også har erfaringer og tanker om forholdet mellom 
teori og praksis. 

Vi kan for eksempel tenke at dette handler om rekkefølge og nivåer. 
For eksempel slik at vi må vite at, eller hva, noe er og vi må lære fer- 
dighetene og teknikkene, før vi kan forstå hvorfor og skjønne hvordan. 
Med denne tenkningen må vi først få faktakunnskapen overført og 
inn, og denne kunnskapen danner grunnlaget for å øve opp ferdig- 
heter og teknikker. Vår forståelse av hvordan det hele henger sammen 
og virker sammen, hører her hjemme på et høyere, og mer avansert 
nivå. Vi kan bruke Blooms taksonomi fra 1956 (Raaheim, 2011, s. 67) 
til å illustrere denne tenkningen. I taksonomien, slik den tradisjo- 
nelt framstilles, tenkes det at vi lærer og utvikler oss intellektuelt i 
en bestemt rekkefølge. Det vil si fra en enkel til en avansert tenkning 
og forståelse, «der ferdighetene på ett nivå, forutsetter ferdighetene på 
et lavere nivå» (Raaheim, 2011, s. 66). Taksonomien brukes ofte for å 
kategorisere læringsmål, slik at de ulike nivåene knyttes til spesifikke 
læringsmål. Se for eksempel det nasjonale kvalifikasjonsrammeverket 
(Kunnskapsdepartementet, 2011). Nivåene (og læringsmålene) — der 
1 er laveste nivå og 6 er det høyeste — er som følger (Gjøsæter, 2013; 
Raaheim, 2011): 


faktakunnskap (å huske og å kunne gjengi innlært stoff), 

2. forståelse (å forstå stoffet som er kommunisert, uten nødvendigvis å 
relatere det til noe annet, 

3. anvendelse (å bruke teori for å løse et problem, 

4. analyse (å kunne dele opp og se sammenhenger), 

5. syntese (å trekke egne konklusjoner og slik skape ny 
kunnskap) og 

6. vurdering (å kunne bedømme noe ut fra forskjellige kriterier). 


Alternativt kan vi her tenke oss at læring dreier seg om erfaring, noe 
gjenkjennelig. Det kjente må vi utfordre ved å være nysgjerrige og under- 
søkende med hensyn til å finne ut hva som skiller seg fra det. Med denne 
tenkningen må vi snu på Blooms taksonomi, men kanskje også kaste litt 
rundt omkring på Blooms ulike kognitive fenomener: Vi vurderer feno- 
menet eller situasjonen vi står overfor - hvordan kan vi forstå dette, hva 
vet vi, hvordan kan vi dele det opp, og hvordan kan vi sette det sammen 

igjen og slik utvikle ny kunnskap? Dermed sprenger begrepet om prak- 
sisnærhet de snevre rammene som yrkespraksis byr på, og åpner et land- 
skap som er eksistensielt betinget. 


Men hva er en erfaring? 


Dette er et uhyre komplekst og sammensatt spørsmål som mange ten- 
kere har befattet seg med (Dewey, 2001; Gadamer, 2007; Heidegger, 1988; 
2007; Polanyi, 2000). Jeg har selv forsøkt å forstå dette fenomenet. Jeg 
har spurt etter «erfaringens plass i tenkningen» (Halvorsen, 2011, s. 61), 
og jeg har forsøkt å forstå forholdet mellom opplevelse, erfaring og for- 
ståelse. Jeg beskriver sammenhengen som dialektisk og prosessuell, 
der det som stimulerer og driver prosessen, er hendelser og handlinger 
(Halvorsen, 2011). Jeg har også foreslått å skjelne mellom erfaring vi er 
og erfaring vi har (ibid.). Tanken fokuserer både på erfaringen som noe 
sanselig, kroppslig, emosjonelt og som noe avgrenset og kognitivt. Med 
ordet skjelne ønsker jeg å få fram at det ikke dreier seg om fenomener 
som er totalt atskilte. Det er snakk om å skjelne mellom deler i en helhet. 
Vi kan her snakke om deler som er implisitte og eksplisitte, eller tause 
og artikulerte (Polanyi, 2000), eller innvendige og utvendige (Østerberg, 
1972), og som til sammen bringer inn ny forståelse og kunnskap. Vi kan 
også gå til for eksempel Løgstrup (1995a, 1995b) og Marcel (1958) for å 
få en større forståelse for forholdet mellom sansning og forståelse. Dette 
er kjernen, slik jeg ser det, i spørsmålet om erfaringens (eller praksisens 
eller livets) plass i tenkningen, og dermed i undervisningen og læringen. 
Vi opplever (Gadamer, 2007), sanser (Løgstrup, 1995a) og fornemmer når 
vi - med vår kropp - er (Heidegger, 2007), og vi forstår når vi kommer 
på avstand fra det sansede (Løgstrup, 1995a; Ricoeur, 1999). Kort sagt: 
Vi kjenner fordi vi er, og fordi vi kjenner etter, og vi gjenkjenner noe i 
det vi kjenner (Halvorsen, 2011). Eller kortere: Det dreier seg om forbin- 
delsen og vekselvirkningen mellom «det å gjøre noe og det å gjennomgå 
noe» (Dewey, 2008, s. 203). Det å forstå og skape en helhet av forbindelsen 
mellom uttrykket, altså hendelsen og handlingen, og inntrykket, det er 
ikke bare tenkning, sier Dewey, men det er den mest krevende form for 
tenkning. 

La oss nå gå til Aristoteles og Østerberg for å videreutvikle vår forstå- 
else av de sammenhengene jeg har skissert ovenfor. 


Tre virksomheter og deres kunnskapsformer 


Vi har tre former for menneskelige virksomheter, sier Aristoteles (1999): 
den teoretiske (theoria), den produktive (poiesis) og den praktiske (pra- 
xis). Virksomhetene bestemmes av ulike kunnskapsformer (ibid.): Til 
den teoretiske virksomheten hører viten (episteme), som gjerne omta- 
les som sikker og sann kunnskap. Til den produktive og praktiske hører 
henholdsvis kunnen (techne) og klokskap (fronesis). Dette er viten om 
det som ikke er sikkert, og som derfor krever overveielse. I produktiv 
virksomhet overveier vi hvilket middel som er hensiktsmessig for å nå 
målet, mens vi i den praktiske overveier med hensyn til hva som er rett 
handling. 

Aristoteles deler altså inn både det ene og det andre, men samtidig 
viser han konsekvent til hvordan alt henger sammen. Han deler for 
eksempel livet og det levende (psyche/sjelen) inn i ulike evner, men han 
beskriver likevel dette forholdet «som det krumme og det uthulede ved 
sirkelens omkrets» (Aristoteles, 1999, s. 16—17), altså som en helhet. Han 
mente også at alle kunnskapsformene (viten, kunnen og klokskap) måtte 
forenes med praktisk innsikt og fornuft (nous) (Aristoteles, 1999; Nilsson, 
2009). Han beskriver med andre ord de tre kunnskapsdimensjonene ved 
livet, ikke bare som en helhet, men som dimensjoner som er nødvendige 
for - og som virker på — hverandre. Og legg også merke til at han omtaler 
alle kunnskapsformene som menneskelige virksomheter, altså som ulike 
praksiser. En annen måte å si dette på er at all forståelse, og dermed all 
kunnskap, er forankret i menneskelige virksomheter. 


Tre forståelses- og forankringsmåter 


Forståelse, sier Østerberg (1972), er innsikt i et saksforhold, og dreier 
seg om hvordan noe forholder seg til noe annet. Østerberg skiller mel- 
lom tre ulike (saks)forhold: utvendighet, identitet og innvendighet. I et 
utvendig forhold er delene uavhengige og uberørte av hverandre. De 

endrer seg ikke uansett hva som skjer med dem. I et utvendig forhold 
er også hver del eller hvert ledd identisk med seg selv. Perlene i et perle- 
kjede er et eksempel fra Østerberg på utvendighet: Hver perle er en selv- 
stendig enhet som ikke påvirkes eller endres av de andre perlene, mens 
tråden som binder dem sammen (på en bestemt måte; etter en regel, så 
å si), er et eksempel på identitet. Et annet eksempel er en klokke som 
skal repareres. Vi tar den fra hverandre, deler den opp, men vi må sam- 
tidig merke oss hvordan de enkelte delene forholder seg til hverandre 
for å kunne sette den sammen. Vi må finne regelen for forholdet mellom 
delene, og anvende den. Vi snakker her om det regelmessige: det samme 
skjer hver gang. 

Jeg minner om at dette er forståelsesmåter. Virkeligheten er ikke så 
rendyrket. Det er nettopp poenget. Et eksempel på en utvendig tenke- 
måte i didaktikken kan være en streamet og nettbasert forelesning som 
studentene har tilgang til hjemmefra, og kun det. Studenten kan se den 
eller ikke se den. Graden av utvendighet henger sammen med hvorvidt 
studenten bare registrerer innholdet eller eventuelt tar det inn over seg 
og jobber med det. Evalueringsskjemaet med kategoriske svaralterna- 
tiver som studentene fyller ut ved semesterslutt, er et eksempel på en 
identisk eller en regelmessig forståelsesmåte. Skjemaet er likt for alle. Det 
foreligger faste kategorier, og slik fylles det med andre ord ut etter en 
bestemt regel. 

I et innvendig (saks)forhold er delene avhengig av hverandre. De utgjør 
en enhet, og de er ikke identiske med seg selv. Hver del må forstås ved den 
andre delen og ved helheten, og helheten må forstås ved hver del. Øster- 
berg beskriver innvendighet som (1972, i Halvorsen, 2011, s. 9): 


(...) en tenkemåte der sansningen kommer før begripelsen, samtidig som sans- 
ningen og begripelsen oppleves som ett. Når noe først er begrepet, er det som om 
begripelsen har vært der fra første stund, nærmest før sansningen. Begripelsen 
er der hele tiden, mener Østerberg, men den kan være latent (implisitt) eller 
manifest (eksplisitt). Overgangen mellom det latente og det manifeste er et til- 
felle av forandring. Det dreier seg altså ikke om to uavhengige tilstander som 
på et ytre sett følger etter hverandre, men om en enhet og et indre, dialektisk 
forhold mellom det som forandres og det forandringen består i. Vi erfarer en 


forandring: Noe nytt framtrer. 

Forandringen eller overskridelsen hjelpes fram gjennom handling. Et 
eksempel på et slikt innvendig forhold er når vi arbeider med å uttrykke 
oss, når vi forsøker å klargjøre noe, når vi leter etter ord: «Mine ord viser 
meg hva jeg tenker på», sier Østerberg (1972, s. 70), «for mine tanker er ikke 
klarere enn min tale». Det er et innvendig forhold mellom den latente og 
den manifeste tanken. Det som hjelper tanken fram til klarhet, kan veere 
a «ta ordet», tegne det, gjore det, ga pa biblioteket, sla opp, skrive, skrive 
pa nytt, rette, stoppe opp, kjenne etter — kort sagt: være. Forutsetningene 
for denne forstaelsesmaten er med andre ord: livet og virkeligheten. 

Slik jeg forstår Østerberg, mener han at forståelsesformene er gjensidig 
utelukkende, og at de gjelder for spesielle områder, slik man også kan 
lese Aristoteles. Jeg mener imidlertid at alle tre kunnskapsformene gjør 
seg gjeldende når vi søker forståelse og kunnskap. Forskjellene kan vi 
knytte til hva som vektlegges, og hva som må vektlegges. Når vi forsøker 
å forstå et fenomen, abstrakt eller konkret, vil det være nødvendig både å 
dele opp, se etter likheter, mønstre og sammenhenger og forsøke å få øye 
på forandringen, altså det nye. Og det er det siste som representerer den 
egentlige forandringen: det nye (Gadamer, 2007; Østerberg, 1972). Denne 
forandringen får vi bare øye på når vi har kontakt med, og sanser, den 
tidligere kunnskapen eller erfaringen. I en oppdelt og regelmessig ver- 
den er dette ikke mulig. Forandringen er et indre forhold, sier Østerberg 
(1972, s. 63): «For vi har ikke her simpelthen to tilstander som etterfølger 
hverandre på en utvendig måte. Først én, så en ganske annen. Det er en 
enhet mellom det som forandres og det forandringen består i. Det er noe 
som har forandret seg.» Eller med mine ord: Forandringen er, eller rettere 
sagt: Vi er i en bevegelse og det skjer en forandring mellom opplevelse, 
erfaring, forståelse og kunnskap. Og det er særlig i virksomheter som 
krever overveielse — når vi må bestemme oss for hva som er godt og riktig 
å gjøre — at vi må utvikle en slik innvendig forståelsesmåte. 

Østerbergs forståelsesmåter representerer ulike syn på kunnskap, og 
dermed også ulike syn på formidling, utvikling og tilegnelse av kunn- 
skap. Inspirert av Østerberg har jeg valgt å omtale utvendig og identitet 
som et utenfraperspektiv, innvendig som et innenfraperspektiv, og til 
dette har jeg lagt et dialogisk perspektiv (Halvorsen, 2011). Med det dialo- 
giske perspektivet er hensikten å peke på betydningen av å få en bevegelse 

i gang. En bevegelse som setter oss i kontakt med tidligere opplevelser, 
erfaringer, forståelser eller kunnskap. En bevegelse som også setter disse 
elementene i spill og på spill, slik at vi kanskje kan få øye det som skil- 
ler seg ut som noe nytt. Alle tre perspektivene er nødvendige. Men for å 
gjenta meg selv: Det er når vi er i eller lærer om virksomheter som krever 
overveielser — og særlig overveielser som angår det menneskelige — at de 
intersubjektive og interaktive elementene har avgjørende betydning. 


Hva kan praksisnær undervisning være - en 
foreløpig konklusjon 


Gjennomgangen av litteratur som omhandlet «praksisnær undervis- 
ning», viste at de fleste forfatterne med ordet «praksis» mener yrkesprak- 
sis. Undersøkelsen viste også at behovet for, og ønsket om, å utvikle det 
man omtaler som praksisnær undervisning ble begrunnet i forholdet 
mellom teori og (yrkes)praksis: Forholdet må bli tettere, og sammenhen- 
gen må bli tydeligere. Innledningsvis presenterte jeg en forståelse av fra- 
sen praksisnær undervisning som er langt bredere: 


1. Praksis beskriver menneskets eksistensielle virkelighet og dets 
handlinger i denne virkeligheten. Praksis har med andre ord en 
værens- og en handlingsdimensjon. 

2. Enhver forståelse eller læring bygger på ulike måter på disse to dimen- 
sjonene. Derfor bør all undervisning ha praksisnære elementer, hvil- 
ket betyr at det eksistensielle — eller livet og virkeligheten — inngår. 


Jeg har snakket med noen studenter om læring, og det er min oppfatning 
at deres opplevelser styrker de to påstandene ovenfor. De opplevde å lære 
når teorien hadde feste i virkeligheten; i det konkrete — eller omvendt. De 
hadde erfart at læring var betinget av at teori og praksis eller det abstrakte 
og det konkrete samspilte tett. De hadde sett at teoretiske begreper og 
perspektiver ga ny mening til livet og virkeligheten, og omvendt, at livet 
og virkeligheten opplyste og oppklarte teori. 

Jeg har også diskutert med andre som har tenkt på disse tingene. 
Heidegger har vist meg hvordan vi gjennom vår væren-i-verden kommer 

i kontakt med tidligere — og gjør nye - erfaringer. Gadamer er en vik- 
tig samtalepartner når det gjelder å forstå rekkevidden av at vi forstår 
og lærer gjennom erfaring. Og Aristoteles har hjulpet meg til å forstå 
praksis som alle de handlinger som er knyttet til menneskets ulike virk- 
somheter, med andre ord både til det å tenke, produsere og samhandle. 
Fordi vi forstår og lærer gjennom erfaring, så må livet og virkeligheten 
inn i klasserommet, inn i auditoriene. Men vi må skape avstand til erfa- 
ringene dersom vi skal få øye på det allmenngyldige og det nye. Det er 
her læringen oppstår, i dette samspillet mellom nærhet og avstand, som 
i Østerbergs terminologi er et innvendig forhold, og som Ricoeur så flott 
beskriver som «forholdet mellom krefter og mening, mellom livet som 
bringer oss betydninger, og forstanden som kan kjede dem sammen i en 
koherent rekkefølge» (Ricoeur, 1999, s. 61). 

Psykologisk kontrakt med studenter 
i høyere utdanning 


Gisle Heimly, Egil Eide og Njål Vidar Traavik 
Høgskulen på Vestlandet 


Abstract: In this article, we present how a shared psychological contract was nego- 
tiated with students at the Practical Pedagogical Education for Vocational Teachers 
(PPU-Y) at the beginning of the program, autumn 2016. A modified version of the 
nominal group technique (NGT) was used in groups and in whole class negotiati- 
ons. General themes representing the individual students as well as common expe- 
ctations of the role of the teacher and their own role as students were identified. 
The findings show that the students have a high degree of relational expectations 
to the teacher, expect structure and predictability in the study, and expect relevance 
between education and objectives of education and that individual expectations to 
the teacher and the negotiated psychological contract in class are relatively similar. 


Keywords: psychological contract, teacher-student relations, role expectations, 
nominal group technique (NGT) 


Introduksjon 


Når studenter møter til et studium, er det viktig å avklare hvilke for- 
ventninger lærerne har til studentene. Vi vil argumentere for at studen- 
tene på sin side bør bli klar over de forventningene de har til studiet, 
lærerne, medstudenter og seg selv. En slik gjensidig avklaring mener vi å 
kunne oppnå med å etablere en psykologisk kontrakt mellom de to par- 
tene. Undersøkelser viser at første års studenters forventninger til høyere 
utdanninger kan være svært forskjellige. Enkelte forventer en tradisjo- 
nell forelesning med enveiskommunikasjon i større forelesningsgrup- 
per (Sander, Stevenson, King & Coates, 2000). Andre forventer heller 


Sitering av denne artikkelen: Heimly, G., Eide. E. & Traavik, N. V. (2020). Psykologisk kontrakt med studen- 
ter i høyere utdanning. I Y. T. Nordkvelle, L. Nyhus, A. Røisehagen og R. H. Rothe (Red.), Praksisnær under- 
visning — i praksis og teori (Kap. 3, s. 53-66). Oslo: Cappelen Damm Akademisk. https://doi.org/10.23865/ 
noasp.94.ch3. 

det dialogpregede klasserom der toveiskommunikasjonen preger fore- 
lesningssituasjonen (Deakin, McCombs & Haddon, 2007). Tradisjonelt 
kan det hevdes at student-lærer-rollen er preget av enveiskommunika- 
sjon der studenten er passiv mottaker av kunnskap, selv om lytting og 
mental bearbeiding av forelesning kan være en omfattende aktivitet i seg 
sjøl. Regan hevder at «stemmen til både lærer og student bør være invol- 
vert i forhandlingene i den psykologiske kontrakten om studentene skal 
bli hørt» (Regan, 2012, s. 16). Hun viser videre til at studentene trenger å 
diskutere forventningene til hverandre grundig. Dette gjør det mulig for 
begge parter å gi hverandre en mulighet til å virke inn på, definere og 
forme innholdet. Det hjelper dem også til å komme frem til og vedta en 
gjensidig akseptabel avtale. Fordelen med å be studentene om å artikulere 
sine egne rolleforventninger og forventninger til lærer og til egen utdan- 
ning er at det kan redusere usikkerhet, øke bevisstheten om urimelige 
eller misforståtte forventninger, og sette scenen for å etablere felles kjøre- 
regler for lærer-student-forholdet. Den psykologiske kontrakten kan da 
sees på som et verktøy for å heve studiekvaliteten der det skapes en inter- 
subjektiv forståelse for selve undervisningens form og innhold. 

Undersøkelser viser òg at enkelte studenter beveger seg mot en kon- 
sumentholdning som gjenspeiler en instrumentalistisk holdning til det 
å studere (Regan, 2012). Med andre ord: Bytteverdien av studiet er mer 
interessant enn bruksverdien. Forventning til studentrollen er da en pas- 
siv studentrolle der lærer forventes å servere kunnskap til studenten der 
denne inntar en «kost-nytte»-holdning overfor utbytte av forelesningen. 
James (2002) sin forskning viser at studentenes førsteinntrykk og erfa- 
ringer som student kan være viktig i forhold til de forventningene som 
skapes hos studenten i videre studier. Han trekker fram størrelsen på stu- 
dentgruppen som viktig for å skape gode personlige relasjoner til stu- 
dentene. I store klasser er sjansen for å miste engasjement og nærhet til 
studenten større (James, 2002; Bunce, Baird & Jones, 2016). 


Forventninger hos lærer 


I en psykologisk kontrakt er det et tosidig forhold, der studentene utgjør 
den ene parten og lærer den andre parten, og der begge spiller en rolle i 

forhold til hverandre. Ramsden (2008) viser til at lærerne ofte har klare 
forventninger i forhold til oppnåelse av læringsutbytte hos studenten. 
Disse er uttrykt gjennom de formelle læringsutbyttebeskrivelsene i emne- 
beskrivelser og uformelle læringsmål gitt i en undervisningssituasjon. 

Mål og vurdering henger tett sammen, og det kan være læringsmessig 
fornuftig å se disse i relasjon til hverandre. Det kan derfor være hensikts- 
messig å også diskutere vurderingsformene sammen med målene slik 
at forventningene til læringsarbeidet og læringsresultat sees i sammen- 
heng. Dette kan gi klarerere retning for studentens arbeid og være med 
på å styrke studentens mestringsforventning (Ramsden, 2008). Det er 
en antakelse at undervisningskvaliteten kan bedres ved å redusere gapet 
mellom lærer sine forventninger og studentens forventninger. I dette lig- 
ger det ikke bare forventninger i forhold til mål og vurderinger, men også 
f.eks. forventninger til oppmøte, om å møte forberedt til undervisningen 
eller delta i klassediskusjoner (Ramsden, 2008). 


Roller 


Rolleforståelsen blir viktig å få fram der denne kan defineres som for- 
ventet adferd til noen som har en bestemt stilling innenfor en bestemt 
sosial setting og der rollen er knyttet til en bestemt posisjon i en gitt sam- 
menheng. I teorier om sosiale roller er det viktig å forstå samspillet mel- 
lom forventninger og atferd. En rolle er knyttet til en bestemt posisjon i 
en gitt sammenheng, og en forventet atferd fra rollens utøver er gitt når 
man vet hva egen og andres rolle kan gå ut på (Robbins, Judge, Oden- 
daal & Roodt, 2009). Når innehaverne av rollene er usikre på forvent- 
ningene, blir rolleforståelsen tilsvarende usikker. Uklare og lite uttrykte 
rolleforventninger skaper usikkerhet i forhold til forventet atferd (Pekde- 
mir, Kocolu & Gurkan, 2013). Noe lignende kan en se hos Ask Burlefot, 
hovedpersonen i Agnar Mykles sin bok fra 1956, «Sangen om den røde 
rubin». Ask blir overrasket og til dels indignert over dosentene og profes- 
sorenes «drøvtygging» av pensum når han som fersk student begynner å 
studere økonomi. Hans forventninger til høyere utdanning er langt fra 
det han moter både hos lærerne og medstudentene, der alle synes å ha en 
materialistisk karriereinnstilling til utdannelsen. Ask føler dermed på en 

forvirring og usikkerhet rundt sin egen rolle i studiesituasjonen (Mykle, 
1956, S. 62). 

Hensikten med psykologiske kontrakter er a artikulere rolleforventnin- 
gene og skape konsensus om innholdet mellom partene. En av forutset- 
ningene for bruk av psykologiske kontrakter er at denne utvikles gjennom 
dialog og kontinuerlige reforhandlinger og evalueringsmøter. I motsetning 
til andre forståelser av begrepet kontrakt er den psykologiske kontrakten 
dynamisk og forandrer seg gjennom dialogen mellom lærer og student 
(Herriot, Manning & Kidd, 1997). En kan derfor se på den psykologiske 
kontrakten som en intersubjektiv forståelse mellom lærer og student som 
avklarer de ulike rolleforventningene mellom de to (Clinton, 2009). 


Psykologisk kontrakt 


Psykologisk kontrakt er et konsept utviklet hovedsakelig innenfor orga- 
nisasjonspsykologien, der den handler om forholdet mellom arbeidsgiver 
og arbeidstaker (DelCampo, 2007). Denne artikkelen tar opp den psyko- 
logiske kontraktens potensielle rolle i høyere utdanning. Vi vil undersøke 
hvordan den psykologiske kontrakten kan bli et verktøy for å avklare 
det sosiale forholdet mellom student og lærere. Dette forholdet blir 
blant annet konstruert av den oppfattede og gjensidige forståelsen mel- 
lom lærer og student. Det er i dette forholdet det ofte ligger implisitte og 
eksplisitte forventninger. Det blir da et poeng å få fram de forventningene 
som eksisterer mellom student og lærer. Dette kan en for eksempel gjøre 
ved å fokusere på rolleforventninger og verdisyn som ligger til grunn for 
de forventningene som eksisterer. 

Studentens forventning til egen mestring av studiene vil kunne forme 
studentrollen i det bytteforholdet som eksisterer i et læringssamarbeid. 
Bruk av psykologisk kontrakter ble først introdusert av Argyris (1960) som 
gjensidige forventningsavklaringer mellom leder og ansatt der de implisitte 
forventningene ble funnet å påvirke den ansattes arbeidsinnsats. Rousseau 
(1990) skiller mellom to typer psykologiske kontrakter med hensyn til kon- 
traktens innhold, transaksjonell (fra latin transigere «drive gjennom» og 
agere «sette i bevegelse») og relasjonell kontrakt. Den transaksjonelle kon- 
trakten inneholder et bytteforhold som ofte er koblet opp mot økonomi, 

for eksempel arbeidsinnsats og belønning. Den relasjonelle kontrakten 
er mindre knyttet opp mot et konkret bytteforhold. Den er dynamisk og 
henspiller på relasjonelle forhold basert på et følelsesmessig engasjement. 
Dette kan f.eks. være lojalitet, forpliktelse, tillit og utviklings- og opplæ- 
ringsmuligheter (Rousseau, 1990; Aselage & Eisenberger, 2003; Yan & Zhu, 
2013). En psykologisk kontraktsforbindelse mellom mennesker (Morrison 
& Robinson, 1997; Herriot, 1992) der dialogen vil stå sentralt, kan dermed 
skape en emosjonell relasjon. Etzioni (1961) hevder at en dialog ikke kan 
foregå i et møte hvor maktforholdet ikke er avklart eller diskutert. Rolleav- 
klaring av maktposisjonen i et arbeidsfellesskap skaper sikkerhet og forut- 
sigbarhet dersom deltagerne i arbeidsfellesskapet eksplisitt kan uttale seg, 
sikre innbyrdes nytte og forståelse for rollene og dermed forståelse for kon- 
trakten. Den psykologiske kontrakten skaper dermed en felles forståelse 
som binder partene til en bestemt måte å handle på. Det er disse aspektene 
av den psykologiske kontrakten mellom lærer og student som kan være 
med på å fremme studentens motivasjon og prestasjon (Ullah & Wilson, 
2007). Den psykologiske kontrakten kan derfor være et praktisk verktøy 
til å avklare forventningene mellom student og lærer (Clinton, 2009). Flere 
undersøkelser viser at vektleggingen av det relasjonelle forholdet mellom 
student og lærer gjør studenten mer tilfreds med studiet, oppmuntrer til 
økt studentaktivitet, øker motivasjon for studiet og bidrar til et positivt 
læringsmiljø (Clinton, 2009; Pietersen, 2014). Når det gjelder psykologisk 
kontrakt som verktøy for å fremme disse relasjonene i høyere utdanning, 
er det ifølge Pietersen meget begrenset forskning, også internasjonalt (Pie- 
tersen, 2014). Vi har ikke funnet forskning i Norge som viser resultater fra 
forsøk med å etablere en fremforhandlet psykologisk kontrakt som under- 
skrives av både studentgruppe og lærer. Ved å forhandle fram en felles 
psykologisk kontrakt gir en studentene mulighet for samarbeid med lærer 
og sine medstudenter der studenten får anledning til å uttrykke sine for- 
ventninger til lærer. Med denne bakgrunnen ville vi gjøre forsøk med bruk 
av en psykologisk kontrakt mellom student og lærer i høyere utdanning, 
både individuelt og i klassesammenheng. Pietersen (2014) refererer i sin 
artikkel «Negotiating a Shared Psychological Contract with Students» til 
flere kilder som beskriver forhold knyttet til psykologiske kontrakter med 
studenter. For det første viser hun til Perlman og McCanns (1999) forsøk 

der de ba sine studenter beskrive de mest nyttige ting lærerne kunne gjøre 
ved oppstart av et studieår. Den hyppigst nevnte nyttige atferd var at lærer 
gav detaljert informasjon om kursinnhold og krav, og avklarte forventnin- 
ger. De konkluderte med at det avgjørende tidspunktet i lærer-student- 
forholdet er oppstart av første semester i utdanningen. Dernest viser hun 
til Bryson, McDowell, McGugan og Sanders (2011) sin forskning om før- 
steårsstudenter. Den viser at de affektive aspektene ved deres møte med 
høyere utdanning er veldig undervurdert. De opplever ofte at elementer 
som er viktige i en psykologisk kontrakt, som engasjement, tilfredshet og 
lojalitet, ikke følges eller brytes. Videre peker hun på forskning som viser 
at avklarte roller som oppleves som rimelige og rettferdige, fremmer nett- 
opp tillit og lojalitet (Fox, 1974; Wilkens & Nermerich, 2011). Det motsatte 
oppstar når studentene opplever urettferdighet. Da motes urettferdigheten 
med svekket tillit og brudd på etablerte kontrakter. Det er derfor det er 
viktig å forhandle fram en kontrakt studenter og lærere kan respektere og 
innfri (Jafri, 2012). 
I denne studien ble det fokusert på å: 


e Identifisere studentenes forventninger til studiet og forventningene 
til lærer sin rolle 

e Kategorisere en klasse sine fremforhandlede felles forventninger til 
studiet og lærerens rolle. 


Metode 


Den grunnleggende ideen bak denne studien er at studentenes stemme 
skal bli hort når gjensidige rolleforventninger knyttet til lærer-student- 
forholdet blir forhandlet frem i dialog og underskrevet som en skriftlig 
avtale mellom studentene (klasse og kull) og lærer(e). 

En modifisert versjon av den nominelle gruppeteknikken (NGT), 
utviklet av Delbecq og Van de Ven (1971), ble brukt for å skaffe individu- 
elle og grupperte data og for å få enighet i gruppen gjennom forhandlin- 
ger om innholdet i en felles psykologisk kontrakt. 

NGT er en mixed-method-tilnærming for å samle både kvalitative 
og kvantitative data og for å nå gruppe-konsensus (Potter, Gordon 

& Hamer, 2004). En enkel casestudie ble brukt til å samle kvalitative 
data fra 24 yrkesfaglærerstudenter. Studentene er fagutdannet innenfor 
yrkesfaglige studieretninger. De fleste studentene har oppnådd bachel- 
orgrad eller tilsvarende. Klassen bestod av 15 kvinner og 9 menn, n = 
24, alle over 25 år. 

Forhandlingsprosessen ble gjennomført i seks faser: 


1. Kartlegge individuelle forventninger til lærer og til studiet. 

2. Kartlegge forventningsavklaringer i gruppe (5-6 studenter) 
som forhandler om og rangerer forventningene 1-9 (1 høyest, 
9 lavest). 

3. Kartlegge forventningsavklaringer i storgruppe (10-12 studen- 
ter) som forhandler om og rangerer forventningene 1-9 (1 hoyest, 
9 lavest). 

4. Plenumfremlegg, hvor storgruppene legger frem sine rangerte 
forventninger, og forhandler med mål om å komme frem til en 
felles rangert (1—9) forventningsavklaring for alle studentene i 
klassen. 

5. Lærer legger frem sine forventninger til studentene, og forhandler 
med studentene om en rangert forventningsavklaring. 

6. Gjensidig forventningsavtale/kontrakt blir underskrevet av stu- 
denttillitsvalgte og lærer. 


Data fra forhandlingsprosessens faser ble samlet inn fortløpende under 
prosessen. Forskningsmetodisk støttes og anbefales denne datainnsam- 
lingsmetoden av Fisher og Miller (2008), Thorne (2000) og Pietersen 
(2014). 

De innsamlede dataene ble analysert kvalitativt. Ifølge Creswell (1994) 
er det ingen enkel metode for analyse av kvalitative data. I stedet dikte- 
rer formalet med en studie hvilken metode man velger. I denne studien 
brukte vi en induktiv tilnærming til å kondensere individuelle svar i gene- 
relle temaer. Thomas (2006) viser til at to av hovedformålene ved å bruke 
en induktiv tilnærming er å redusere varierte rå tekstdata gjennom gjen- 
tatt undersøkelse og sammenligning i et sett av kategorier, og å etablere 
klare koblinger mellom forskningens mål og oppsummeringsresultater 

fra rådata. De naturlige meningsenhetene vi fant, ble gruppert i generelle 
temaer som synes å være felles for alle studenters beskrivelser. Utdrag av 
studenters verbale kommentarer brukes i denne artikkelen til å belyse 
forskningsspørsmålene. 


Resultat og diskusjon 


Studentenes individuelle forventninger til lærer (tabell nr. 1) er kategori- 
sert i 3 temaer: form, innhold (transaksjonelle forventninger) og relasjo- 
nelle forventninger. Tabell 2 er kategorisert som form og transaksjonelle 
forventninger (innhold). 

I form kategoriseres studentenes forventninger knyttet til læreren, 
utdanningsstruktur og innhold. 

Under transaksjonelle forventninger er studentenes forventninger 
kategorisert ut fra uttrykte utsagn til ferdigheter til læreren og innhold 
og struktur på studiet. 

Relasjonelle forventninger er kategorisert ut fra utsagn om samspill, 
respekt og relasjoner og hvorvidt de oppleves som positive, energigivende 
og konstruktive. 


Tabell 1. Studentenes individuelle forventninger til lærer. 


1. God formidler 1. Faglig oppdatert Vise respekt 
2. Inspirerende 2. Relevant Være forberedt 
3. Engasjerende 3. Gi eksempler fra praksis Være imøtekommende 


4. Variert undervisning Møter presis 

Overholde pauser og timer 
Gi klare og tydelige beskjeder 
Har humor 

Kan styre diskusjonene 


Svarer raskt på e-post 


VOØNAURUWUNS= 


Tabell 2. Studentenes individuelle forventninger til studiet. 


- Holder seg til oppsatte planer - Lære å undervise 

-  Forutsigbart studium med god struktur - Bli en god lærer 

- Gode lokaler og utstyr - Kunne bruke teorien i praksis som lærer 

- God dialog med lærerne -  Elevkunnskap 

- God og relevant litteratur - Lærer å tilpasse / differensiere undervisning 

Tabell 3. Klassen sine fremforhandlede prioriterte forventninger til læreren. 


Lærer er punktlig og godt forberedt. 
Lærer er kunnskapsrik og faglig kompetent. 
Lærer er motiverende og engasjerende. 
Læreren gir veiledning når det trengs. 
Tydelig kommunikasjon på alle plan. 
Lærer buker de metoder som han underviser om. 
Utfordrer og lar studentene få prøve seg. 
Gir ærlige tilbakemeldinger. 
Tillater noe diskusjon, men setter en grense. 


VØNAURUNS 


Tabell 4. Klassen sine fremforhandlede prioriterte forventninger til studiet. 


Læringsmetoder som er forskningsbasert og relevant 
Opparbeide pedagogisk forståelse i tråd med plan for studiet 
Tilegne oss god og formell kompetanse til læreryrket 

De ytre rammene er egnet for formålet. 

Yrkesetikk og elevers rettigheter. 

Struktur og rammer er tilpasset at studentene er i full jobb. 
Forventningsavklaring med praksisplass er utdelt i god tid. 
Bevisstgjøre og trygge studenter i et valg om å bli lærer. 
Gjøre oss i stand til å se den enkelte elev. 


VOØNAUPUNS 


Tabell 5. Lærer og klassen sine fremforhandlede prioriterte forventninger mellom lærer og 
studentgruppe. 


1. Gjensidig respekt / god dialog og tillit 

2. Atstudentene samarbeider for tilrettelegging av kvalitet og effektivitet i læringsarbeidet 

3. At studentene tar ansvar for egen læring 

4. At studenter og lærer møter faglig forberedt til forelesninger, studentpresentasjoner 
og praksis 

5. Studenter og lærer møter presist til samlingene 

6. Lærer og studenter samarbeider om faglig opplegg 

7. Lærer og studenter utarbeider i fellesskap fornuftige regler for bruk av PC, mobiltelefon, 
studentaktivitet. 

8. Lærer og student holder seg oppdatert på itslearning og e-post 

9. Aktiv deltagelse i diskusjoner i storgruppe, klasse og gruppeaktiviteter 


Den forhandlede psykologiske kontrakten inneholder en blanding av 
krav til innhold og struktur, transaksjonelle og relasjonelle forventnin- 
ger. Disse funnene støtter Koskina (2013) og Pietersen (2014) sine funn 
om forventningene som inngår i en utvekslingsavtale mellom studenter, 
deres veiledere og deres læringsinstitusjon. Studentens individuelle for- 
ventninger til lærer innenfor den relasjonelle kontraktstypen er i flertall. 
De har en forventning om at læreren er imøtekommende, viser respekt 
og svarer raskt på e-posthenvendelser. Men også didaktiske egenskaper 
hos lærer er klart formulert i studentenes forventninger. Studentene har 

forventninger om at lærer formidler fagstoffet på en inspirerende måte, er 
engasjerende og at det er variasjon i hvordan fagstoffet blir formidlet. Stu- 
dentene har ogsa transaksjonelle forventninger til at teori eksemplifiseres 
med praksis. En av studentene formulerer sin forventning slik: «Forvent- 
ningen min er at undervisningen er relevant med tanke pa praksis». En 
annen student har forventning om at lærer «gir gode eksempler fra praksis 
og er engasjert». Relevans til fremtidig yrkesutøvelse som yrkesfaglærer 
er sterkt poengtert i studentenes transaksjonelle forventninger. Våre funn 
støttes av Kember, Ho og Hong sin undersøkelse (2008), som fant at for 
studenter fra ni ulike studieprogrammer ved tre forskjellige universiteter 
i Hong Kong så var de viktigste virkemidlene for å motivere til læring å 
etablere relevans. Dersom læringen skulle gi mening, måtte det etableres 
en koherens mellom studenten og «real-world». Videre hevder Kember, 
Ho og Hong (2008) at en nøkkelfaktor er å gi studentene en læringskon- 
tekst der studentene konstruerer sin egen relevans og forståelse av inn- 
holdet, noe som i yrkesfaglig lærerutdanning kan knyttes til den enkeltes 
fagområde og didaktisk og yrkespedagogisk mestringsforventning. 

Resultatet av vår kartlegging viser at studentene gjennom forhand- 
lingsprosessen fra individuell — til gruppe — til klasse følger opp sine 
transaksjonelle forventninger til studiet. Noen av studentene kommen- 
terte det slik: «lære å undervise», «bli en god lærer», «kunne bruke teorien 
i praksis som lærer». 

Studentenes svar tilsier at de vil lære lærerprofesjonen gjennom 
meningsfull og relevant undervisning hvor lærer har fagkompetanse 
og god struktur (form) på det didaktiske opplegget. «Holder seg til 
oppsatte planer», «forutsigbart studium med god struktur» går igjen i 
studentresponsene. 

Studentenes individuelle forventninger viser at de ikke har tydelige 
forventninger om å påvirke studieopplegget. Dette samsvarer med stu- 
dentrollen som en «konsument» med en kost-nytte-innstilling til studiet 
som også er beskrevet av James (2002) og Sander, Stevenson, King og 
Coates (2000). 

Det fremkommer at studentene, både individuelt og i klasse, har for- 
ventning om at læreren styrer diskusjonene i undervisningen. Dette indi- 


kerer at studentene forventer at en som lærer åpner opp for diskusjoner 

og kan lede disse. Dette kan sees som et uttrykk for maktforholdet mel- 
lom lærer og student. En student formulerer sin forventning om at lærer 
«forholder seg saklig og unngår unødvendige diskusjoner». Lærerens 
forventninger til studenter gjenspeiles mye i den fremforhandlede psy- 
kologiske kontrakten med klassen sine forventninger. Dette kan tyde på 
at det er en felles forståelse mellom lærer- og studentrollen og at klassen 
samlet sett har tradisjonelle forventninger til det relasjonelle forholdet 
mellom lærer og student. Den fremforhandlede psykologiske kontrak- 
ten for hele gruppen/klassen (nr. 4 i forhandlingsprosessen) viser en 
blanding av transaksjonelle og relasjonelle forventninger. Dette støttes 
av tidligere forsøk med bruk av psykologiske kontrakter (Koskina, 2013; 
Pietersen, 2014). Undersøkelsen viser også at den framforhandlede kon- 
trakten i klassen ikke skiller seg vesentlig ut fra studentenes individuelle 
forventninger. Dette støttes av tidligere forsøk (Pietersen, 2014) og reiser 
spørsmålet om det er nødvendig å bruke tid på individuelle kontrakter og 
deretter til klasseforventninger, men i stedet gå rett på å forhandle fram 
en klassekontrakt som er skriftlig, underskrevet og tilgjengelig for alle. 


Oppsummering 


Vår studie viser at studentene har både transaksjonelle og relasjonelle 
forventninger til læreren, i tillegg til at lærerne viser relevansen av det de 
lærer, for et framtidig yrke som lærer. Dette kan sees i sammenheng med 
at studentene har klare forventninger om at tiden de bruker i interaksjon 
med lærer, skal være mest mulig effektiv i forhold til læring, samtidig 
som de ønsker en relasjon til lærer, bl.a. for å kunne påvirke det trans- 
aksjonelle forholdet mellom seg selv og lærer. Ved å bruke psykologiske 
kontrakter i undervisningen som redskap for å klargjøre en felles forstå- 
else av forholdet mellom student og lærer, vil dette kunne øke læringen 
(Clinton, 2009; Pietersen, 2014). 

I den videre forsking vil et mulig fokus være å se nærmere på om 
effekten ved bruk av psykologiske kontrakter påvirker studentenes 
læringsutbytte. Det vil også være interessant å se på effekten ved bruk 
av gjensidig forventningsavklaring brukt i mindre studentgrupper i pro- 
sjektarbeid og liknende. Våre funn støtter ideen om å forhandle fram en 

felles psykologisk kontrakt i stedet for en enkelt kontrakt med hver enkelt 
student. De spesifikke rettigheter og plikter i den delte psykologiske kon- 
trakten gjenspeiles i uttrykte forventninger til hverandre. Lærere kan 
derfor spare tid ved å forhandle fram en felles enighet. Prosessen med 
å be studentene om å uttrykke for seg selv, sine medstudenter og deres 
lærer hva deres forventninger er i begynnelsen av et nytt studieår, gir en 
god mulighet for lærere til å reflektere over hvordan man kan tilpasse 
sin atferd for å optimalisere sitt forhold til sine studenter. Det gir også 
en første mulighet til å demonstrere for studenter at lærere er villige til å 
lytte til deres stemme. For studenter gir det en sjanse til å reflektere over 
hva de ønsker fra lærer-student-forholdet, og å ta eierskap og medansvar 
for sin atferd i forholdet. Den psykologiske kontrakten bør tas opp etter 
endt semester, og reforhandles. Derved kan en regulere og styrke de gjen- 
sidige rolleforventningene i lærer-student-forholdet samt korrigere for- 
ventningene. Det er ofte neglisjert innen høyere utdanning av at lærere og 
studenter kan danne sosiale relasjoner som kan påvirke studiekvaliteten. 
Dette skjer på tross av at enkelte studenter inntar en «kost-nytte»-hold- 
ning overfor undervisningen. Agnar Mykles (1956) beskrivelse av Ask 
Burlefot sin oppfattelse av professoren som en som kan sitt fag, holder seg 
bak kateteret og som «har motet til å bli mislikt av sine studenter», kan 
kanskje være mer reell enn en tror. Den psykologiske kontrakten kan da 
være et viktig verktøy for å håndtere dette forholdet. 

Abstract: This chapter deals with counselling for first-year students as a way to 
strengthen motivation and mastery. Based on the model ForVei - preparatory coun- 
selling, it is argued for the relevance of the counselling conversation as a part of 
follow-up and study programme quality in higher education and the time of mass 
education. ForVei is based on the basic values MSHRL — Met, Seen, Heard, Respe- 
cted, Equal, which is central to the way the conversation is conducted. It is the stu- 
dent’s motivation, mastery and well-being that are the main focus of ForVei, which 
is now practiced at several universities in Norway, such as the University of Oslo 
and Nord University. The chapter contains examples from our own research project 
on ForVei — counselling at INN University, where career guidance is a theme, as 
well. In the perspective of the student’s motivation and experience, counselling and 
learning theory are used, among others, with Vance Peavy’s constructivist Socio- 
Dynamic Counselling and Mark S. Savicka’s concept of self-efficacy. The latter, for 
example, helps to shed light on differences in self-perception and belief in one’s own 
resources and abilities. The chapter deals with these and other topics in light of study 
programme quality and ForVei — counselling for first-year students. 


Keywords: study programme quality, follow-up, counselling conversation, MSHRL, 
transition, ForVei 


Introduksjon 


Kan man tenke seg veiledning som noe annet enn faglig veiledning og 
studieveiledning? Det kan vere en veiledningssamtale om studielivet 


Sitering av denne artikkelen: With, A.-L. (2020). Veiledningssamtale for forste ars studenter: Et innspill til 
praksisnærhet og studiekvalitet. I Y. T. Nordkvelle, L. Nyhus, A. Røisehagen og R. H. Rothe (Red.), Prak- 
sisnær undervisning — i praksis og teori (Kap. 4, s. 67-79). Oslo: Cappelen Damm Akademisk. https://doi. 
org/10.23865/noasp.94.ch4. 

Lisens: CC BY 4.0. 


67 


KAPITTEL 4 


og studier, om valg som er gjort og skal gjores, om utfordringer, planer, 
onsker og jobbmuligheter. I dette kapitlet tematiseres studiekvalitet ut 
fra et veiledningsperspektiv basert pa ForVei — forberedende veiledning. 
ForVei er et lavterskeltilbud som praktiseres ved flere institusjoner i UH- 
sektoren, og kan betraktes som en type oppfolging av studenter. Sen- 
tralt i kapitlet er antagelsen om at veiledningssamtalen har potensial til 
a styrke studentens mestring av og motivasjon for studiene, og dermed 
studiekvaliteten. 


Overgang og mestring 


ForVei ble initiert ved NTNU i 2008 og eksisterte over mange ar som et 
tilbud ved ulike sivilingeniorstudier. Etter hvert spredte det seg til andre 
høyskoler og universitet, som Universitetet i Oslo, Nord Universitet og 
Høgskolen i Vestfold. ForVei var og er i hovedsak rettet inn mot forste- 
arsstudenter, noe som har grunnlag i at frafallet blant forstearsstudentene 
ved enkelte studier var alarmerende da pilotprosjektet startet opp. Like 
fullt ønsket ikke veilederne i ForVei at satsingen verken skulle være eller 
betegnes som «frafallsprosjekt». Det lå langt mer til grunn for ForVei enn 
institusjonens onske om a holde pa studentene. Intensjonen var helt fra 
starten av å fokusere på studentenes bevissthet rundt motivasjon og egne 
ressurser i en ny (for de fleste) livssituasjon. Overgangen fra videregående 
skole til høyere utdanning er en endringsfase, og mestring av studenttil- 
værelsen og studiene kan være krevende og for noen svært vanskelig. Etter 
hvert var det fire ansatte i ForVei-teamet ved studentservice, før tilbudet 
opphørte i 2017, knappe ti år etter pilotprosjektets start. I startfasen var 
det et tilbud ikke bare til utvalgte fakultet ved NTNU sivilingeniørstudier, 
men også til pedagogikkstudenter. Det var dette miljøet som innstilte For- 
Vei til en NOKUT-pris for studiekvalitet i 2010, en pris veiledningstilbu- 
det også fikk. Paradoksalt nok opphørte tilbudet til pedagogikkstudentene 
etter et par år, av finansielle årsaker. Denne type veiledning er ressurskre- 
vende og vil for mange fakulteter bli ansett som å være et ekstratilbud man 
ikke har råd til eller kan prioritere. Hva er og hvordan foregår ForVei? Det 
vil jeg etter hvert komme nærmere inn på, men aller først noen ord om 
aspekter ved studentmangfoldet på 2000-tallet. 

I Meld. St. 16 (Kunnskapsdepartementet, 2017) påpekes det at enga- 
sjement er en av de viktigste faktorene for at studentene skal lykkes. 
I masseutdanningens tid i dag er det å ta en bachelorgrad nærmest er å 
betrakte som obligatorisk, noe man «må ha». Det er ikke slik at motiva- 
sjon er selvsagt blant alle som starter på et studium, den kan også være 
av svært ulik karakter. Studentene er i masseutdanningens tid en mer 
heterogen gruppe enn noen gang, både med ulike forutsetninger for å 
mestre studiene og ulike beveggrunner for å begynne på et studium. 
«Studieatleten er statens student» og hører mer hjemme i den tiden da 
utdanning var mer privilegium enn plikt, sier Lidveig Bøe i Uniped. 
Tidligere hadde staten og studenten den samme rasjonaliteten, slik er 
det ikke i dag: «Ungdom i dag utøver mangsysleriet og rollemangfaldet, 
og dei dregst mot dei lange, flytande tidshorisontar» (Bøe, 2009, s. 65). 
Utdanningsbildet- og samfunnet er endret, og det er i dette landskapet 
av rollemangfold og endring vi skal manøvrere. Mange fagmiljøer har 
stilt seg spørsmål om hvordan engasjement og motivasjon i størst mulig 
grad kan skapes og opprettholdes. Ved hjelp av hva, og med hvilke 
metoder og virkemidler? Mer studentaktiv læring er innført i mange 
studieprogram, likeens flere seminarer, kreativ bruk av ny teknologi 
og mer praksis der hvor det er mulig. Samtidig vet vi at studiemiljø 
og læringsmiljø har betydning for trivsel og motivasjon. Feltet er med 
andre ord stort, og ikke minst er fagene og utdanningene forskjellige, 
også med henblikk på motivasjon. Det er likefullt et faktum at NOKUT 
sin landsdekkende undersøkelse, Studiebarometeret, over flere år har 
vist at det nasjonalt sett er svak score når det gjelder oppfølging og vei- 
ledning av studentene. 20—30 % av dem som har deltatt i undersøkelsen, 
mener at de får for dårlig oppfølging. Når resultatene i undersøkelsene 
er blitt forelagt, henvises det gjerne til at nettopp tettere individuell 
oppfølging var en eksplisitt målsetting i kvalitetsreformen. Resultatet 
av undersøkelsene førte blant annet til at ledere av NSU, som Anders 
Langset 2015, begynte å jobbe målrettet for å innføre mentorordninger, 
ledet av lærere og erfarne studenter, som gruppetilbud til alle nye stu- 
denter gjennom det første studieåret. Dette er innført ved Universitetet 
i Bergen, og det er vedtatt at alle studenter ved Universitetet i Oslo skal 
ta del i en faglig mentorordning innen 2019 (Kunnskapsdepartementet, 

2017). Over flere ar er det blitt tatt til orde for lavterskelordninger hvor 
studentene kunne fa muligheter til a diskutere alt fra akademiske for- 
ventninger og studieteknikk til fremtidige yrkesmuligheter. De faglige 
mentorordningene vil sannsynligvis ogsa bidra til 4 styrke studiekva- 
liteten med henblikk pa faglig relatert oppfolging og veiledning ved de 
aktuelle institusjonene. 


Oppfølgingens mangfold 


Oppfølging kan også betraktes i et metaperspektiv, som en oppfølging 
som bidrar til at studentene lettere håndterer overganger og endringer 
i sin livssituasjon. Rent konkret kan det dreie seg om sosiale forhold, 
prokrastinering, stress, tvil rundt studievalg, jobbmuligheter og kar- 
riere. ForVei-tilbudet om én-til-én-samtale med studenter finner sted 
det første året nettopp med tanke på endringene det innebærer å starte 
og studere og erfaringene som er gjort. Veiledningen er basert på 
fem spørsmål, hvor mestring og motivasjon er overgripende temaer. 
Grunnverdiene i ForVei er MSHRL: Møtt, Sett, Hørt, Respektert, Likt. 
ForVei innebærer verdimessig sett at du som student er verdt oppmerk- 
somhet, du er verdt å bli lyttet til, bruke tid på. Studentens historier, 
tanker og erfaringer tas på alvor og gis tid. Veileder lytter, spør og 
følger opp, av og til også med konfronterende spørsmål. Fem semis- 
trukturerte spørsmål er utgangspunktet for samtalen, som spørsmålet: 
«Hvordan trives du som student?». I starten av veiledningstimen krys- 
ser studenten av på et skaleringsskjema fra 1-10, med spørsmålene om 
mestring og trivsel. Dette er ment å være utgangspunkt for samtalen, 
og veileder vender kanskje tilbake til det i løpet av samtalen. Ulike 
metoder og samtaleteknikker benyttes i samtalen, som motiverende 
intervju hvor målet er å fremkalle motivasjon og ansvarlighet i egen 
endring og utvikling, i tilfeller der dette er aktuelt. For alle studentene 
gjelder det at all oppmerksomhet er rettet mot han eller henne i en 
hel time. En tanke med ForVei er dessuten at veilederne skal ha tett 
kontakt med fagmiljø og studielederne både med henblikk på å infor- 
mere om og markedsføre tilbudet. Det kan enkelte ganger være aktuelt 
å bruke studentenes erfaringer som kvalitetsstøtte til enkelte studier, 

som i tilfeller hvor det er faglige ting og problem som gjentas av flere 
på samme studie. Dette er i korte trekk ForVei og grunnidéene i denne 
type veiledning. 

Om en mestrer overgangen og studielivet, kan bero på om en håndte- 
rer innleveringer av arbeidskrav, gruppearbeid, lesing, eksamenssitua- 
sjon og tidsplanlegging. I artikkelen «Servert på sølvfat» skiller Rønning, 
Johansen og Finbak mellom «ytre» og «indre» studiekvalitet (2010). 
Sistnevnte er vanskelig å operasjonalisere sier de, men sentralt her er 
studentenes eget arbeid med studiene, som tidsstyring og tidsbruk, som 
betingelser for å lykkes med studiene. I en ForVei-samtale vil dette kunne 
være et tema, hvor målet vil være å bidra til bedre håndtering og rutiner. 
Samtalen kan ta helt konkrete retninger, alt ut fra hva som kommer frem 
i veiledningssamtalen og hva studenten har behov for: «Sammen med en 
veileder med taushetsplikt snakker dere om det som er viktig for at du 
skal få mulighet til å oppleve økt motivasjon, mestringsfølelse, gjennom- 
føringsevne og bedre trivsel» (Nord universitet, 2019). Der foregår ForVei 
i februar-mars, slik det gjorde ved NTNU, i tråd med ForVei-modellens 
tanke om at da har studentene gjort noen erfaringer med studenttilvæ- 
relsen, rutiner, mestring og erfaringer med oppgaver, lesing og eksamen. 
For noen går alt på skinner, andre møter større utfordringer med både 
studier og det nye studentlivet. Et lavterskeltilbud som ForVei vil kunne 
fungere i en slik fase og sammenheng. I kapitlet «Veiledningens etiske 
forutsetninger» sier Dag Aasland: «Veiledning vil være viktig i sam- 
menhenger der det av ulike grunner er behov for endring, utvikling, 
vekst eller modning» (2008, s. 219). Siden de fleste førsteårsstudentene 
er rundt 20 år, så er denne tiden også en modningsfase. Aasland mener 
for øvrig at en veiledningssamtale har likhetstrekk med det å undervise, 
siden søkelyset er på veisøkerens (her: studentens) læring og utvikling. 
I sosial læringsteori trekkes også gjerne utdanningsaspektet ved veiled- 
ning fram, blant annet med vektlegging på tidligere læringserfaringers 
betydning (Krumboltz, 2009). Dette har vist seg også å være aktuelt som 
element i en ForVei-kontekst, hvor veiledningssamtalen gjerne dreier inn 
på tidligere, ikke bare nåtidige, læringserfaringer. Bevisstheten om egne 
erfaringer kan bli en del av den «meningshelhet» som er et av temaene 
nedenunder. 

Mening og mestring 
Et begrep som mestring kan forstås helt enkelt som det å «fikse» eller 
«klare», på skalaen fra det helt enkle til det mer kompliserte, og det 
kan favne både det praktiske og teoretiske. Men det kan også knyttes 
til mening og innstilling. Hans Inge Sævareid (2008) henviser til Aaron 
Antonovskys mestringsforståelse av menneskets evne til endring og 
utvikling, og finner det aktuelt i veiledningssammenheng. Et aspekt ved 
Antonovskys teori er at han knytter mestring til «opplevelse av sammen- 
heng» og egenskaper som «begripelighet» og «meningshelhet». Mest- 
ringsevne forstås her langt på vei som en innstilling (Sævareid, 2008, 
s. 45-46). Trekker vi dette inn i en studiekontekst, kan veiledningssam- 
talen betraktes som et bidrag til at studenten blir (mer) bevisst sin inn- 
stilling til studiet, til det å studere og til valg av studium. Det er også i 
et slikt perspektiv vi kan se ForVei-samtalen som meningsskapende. En 
dimensjon ved meningshelhet kan være spørsmål rundt studievalg eller 
karrierevalg fremover. Man kan tenke seg at dette er spesielt relevant 
for studenter på disiplinfag som pedagogikk, mediefag, litteraturviten- 
skap, sosiologi og internasjonale studier, det vil primært si humaniora og 
samfunnsfag. Tone Gaarder og Ingjerd Gravås (2011), med bakgrunn og 
erfaring fra Karrieresenteret ved Universitetet i Oslo, påpeker at studiere- 
laterte spørsmål fort kan bevege seg inn i karriereveiledning, her forstått 
som temaer relatert til arbeidsliv og jobb. Slik kan man si at ForVei-veiled- 
ningen, ut fra de behov og spørsmål som måtte dukke opp, kan fremme 
karrierekompetanse eller karrierelæring. Det er neppe kun min erfaring 
at studentenes motivasjon kan ha sammenheng med det de tror, tenker, 
vet og ikke vet om arbeidsliv og muligheter. I et eget forskningsprosjekt 
ved Høgskolen i Innlandet (HINN) om ForVei (With, 2019) viste det seg 
at karriererelaterte spørsmål var noe mange studenter ønsket å samtale 
om. Det spente fra konkrete spørsmål som jeg besvarte etter beste evne 
eller henviste videre, til de som ønsket å lufte tanker om karriereønsker 
eller tvil om studie med henblikk på ønsket karriere. Prosjektet invol- 
verte til sammen 19 studenter ved to bachelor-disiplinstudier. 

Det er viktig å spørre om en veiledning som ForVei kan sees på som en 
type praksisnær undervisning eller sees i sammenheng med slik under- 
visning? Da må vi kunne tenke oss at skillet mellom undervisning og 

veiledning til en viss grad opphører, og velge å se ForVei som en undervis- 
ningsform, slik oppgaveveiledning er en annen faglig undervisningsform 
enn forelesningen. ForVei er i stedet en erfaringsbasert og -rettet veiled- 
ning på studentenes premisser. 

Et aspekt ved høyere utdanning er at utfordringene er større for noen 
studenter enn andre. Graden av så vel teoretisk fortrolighet som tro på 
egen mestring er som vi vet ulikt fordelt. Studentmassen er heterogen, 
også når det gjelder sosiale forskjeller og «kulturell kapital» slik Pierre 
Bourdieu har introdusert begrepet (Bourdieu, 1995). Det forbindes pri- 
mært med kompetanse på kultur- og kunstområdet, men utdanningska- 
pital er også en kulturell kapital, den attesterte formen for kulturell 
kapital, ifølge Bourdieu. Og det er her aktualiteten av et bourdieusk per- 
spektiv kommer inn. I likhet med andre mennesker er også studenter 
produkt av livsvilkår som i stor grad formes av familiebakgrunn, skole og 
miljø, og dermed tenker og handler ut fra dels ulik logikk. Med Bourdieu 
er dette vår «habitus», det vil si tillærte tanke- og adferdsmønstre, ulik 
logikk og tankegang, som er de produkt av livsvilkår som i stor grad 
formes av familiebakgrunn, skole og miljø. Habitus er relativt, noe som 
kommer til syne sammenlignet med noe annet og noen andre. Målet for 
samtlige studenter kan sies å være utdanningskapital og selve «attesten». 
Motivasjonen for og veien til den vil imidlertid gjerne ha en tendens til å 
avspeile seg i ulike typer habitus. Dette fører oss over på neste, men et ofte 
tilhørende, tema: selvoppfattelsen. 

Ifølge Savickas’ teori om karrierekonstruksjon så har individet flere 
forskjellige selvoppfattelser, man kan for eksempel se seg selv som «kom- 
petent» i en av livsrollene man tar del i, mens man kan ha andre selv- 
oppfattelser i en annen rolle. Oppfattelsene danner «personens system af 
selvopfattelser». Det å «tro på egne evner» er, sammen med «selvværd», 
for Savickas eksempler på en metadimensjon i selvoppfattelsen. Denne 
troen på egne evner bidrar til å forme «individets rolle- og opgavespeci- 
fikke selvopfattelse» (Savickas i Højdal & Poulsen, 200g, s. 226). Og selv 
om dette er teori om valgprosesser og karriere, er tanken om selvopp- 
fattelse ikke irrelevant å anvende i et utdanningsperspektiv, ei heller i et 
bourdieusk og sosiologisk perspektiv. Savickas betegner det sosiale nett- 
verket som individet inngår i, som «det kulturelle manuskript» (s. 227). 

Det sosiale nettverket som individet inngår i, synes å ligge tett opp til 
habitus. Dessuten kan nok dette også ha relevans for både utdannings- 
valg og mestring av studiesituasjonen. Både Savickas og John Krumboltz 
refererer til Banduras begrep Self-Efficacy, som defineres slik: «(...) indi- 
videts tro pa egne evner til at organisere og igangsætte handlinger, der er 
nødvendige for at opnå noget bestemt» (Højdal & Poulsen, 2009, s. 103). 
Hva mennesket tror om seg selv og om miljøet rundt seg, former forvent- 
ningene til utbytte eller resultat. Self-Efficacy pavirker bade hvor mye vi 
anstrenger oss for å nå våre mål, og hvor lenge vi holder ut nar vi møter 
motstand. Det eksisterer rett og slett forskjeller, både i en mer løsrevet 
individuell forstand og i et sosiologisk perspektiv. I lys av slike perspek- 
tiv kan ForVei betraktes som en veiledningssamtale med muligheter til 
å bidra til bedre selvoppfattelse, større klarhet og stimulere til endring 
i holdning og handling hos dem det er aktuelt for. Dette synes beslektet 
med Ronald Barnetts vektlegging av studentens opplevde og praktiserte 
liv — og at studentens væren i verden må være det sentrale sammen med 
det å vinne selvsikkerhet og gjennom motstand utvikle tålmodighet og 
mot (Barnett, 2000). 


Mer bevisst og bedre innsikt 


ForVei er et ressurskrevende tilbud, og spørsmål flere vil stille seg, er 
hvordan og hvorvidt vi kan vite om veiledningssamtaler som ForVei har 
innvirkning på motivasjon, mestring, trivsel og frafall. De årlige tilbake- 
meldingene i rapportene 2009-2016 fra NTNU tyder pa at slike veiled- 
ningssamtaler kan ha en slik innvirkning, men dette er vanskelig å måle 
statistisk sett. Det vanlige var at ForVei ved NTNU fikk tilbakemeldinger 
fra om lag halvparten av studentene som hadde vært til veiledning, via 
skjemaer som ble sendt ut tre uker etter at veiledningen hadde funnet 
sted, og med frivillig respons. Også halvparten av mine informanter i 
forskningsprosjektet om ForVei ga anonymisert tilbakemelding, og det 
var her samme spørsmål som ved NTNU (With, 2019). Målet med til- 
bakemeldingen var tilgang på informasjon om hvordan studentene opp- 
levde veiledningssamtalen. Hva hadde de fått ut av denne timen, eller hva 
trodde de at de hadde fått ut av den? Hvordan ble dette i så fall uttrykt, 

med hvilke ord? Studentenes tilbakemeldinger var relativt korte, og 
nedenunder er noen av dem sitert og parafrasert etter spørsmålene, der- 
nest kommentert. Sitatene er valgt ut som representative eksempler på 
hvilke type tilbakemeldinger som kom. 

På spørsmålet «Har veiledningen endret ditt syn på studiet?» var ett av 
svarene følgende: «Jeg har fått et bedre syn på studiet fordi etter samta- 
len med veilederen følte jeg at etter studiet har jeg flere åpne dører hvor 
jeg kan velge forskjellige yrker». På samme spørsmål svarte en annen: 
«(...) det eneste måtte være at jeg er mer bevisst pa a sikte studiet dit 
jeg ønsker selv». Svaret indikerer at veiledningssamtalen har fungert godt 
med henblikk på karriereveiledning, og viser også at studenten opplever 
veiledningen som motiverende. En annen student skriver: «Veilednin- 
gen har gjort mye for tankene og planleggingen rundt videre studier». 
Dette henspeiler på at veiledningssamtalen har bidratt til 4 apne opp for 
noen muligheter og tanker som studenten ikke har sett for. En student 
skriver at hun var blitt mer bevisst sin tidsbruk. I dette tilfellet, som hos 
flere andre, hadde veiledningen dreiet inn pa prokrastinering og mangel 
pa gode rutiner. Dette har fort til storre bevissthet om tidsbruk og ruti- 
ner, slik jeg forstar det, og forhapentligvis ogsa handling. Den samme 
studenten er fornøyd med at veiledningen også var personlig, ikke bare 
faglig. Dette er også blitt høyt verdsatt hos NTNU-studentene opp gjen- 
nom årene, det framgår i tilbakemeldinger publisert i deres rapporter. 
Det personlige kan romme mye forskjellig, fra helseplager og bosituasjon 
til tvil og tilfredshet. På spørsmålet «Har veiledningen gjort noe med din 
studiesituasjon?» er ett svar: «Ja, jeg ser nå bacheloren som et mulig studie 
å fortsette med». Det kan virke som om studenten har opplevd at veiled- 
ningen har fungert som døråpner til flere retninger som studiet kan lede 
til. På spørsmålet «Hvor fornøyd er du med veiledningen du fikk?» svarte 
nesten alle at de var «veldig fornøyd» eller «ganske fornøyd». Flere av stu- 
dentene supplerte med at de var blitt «mer bevisst». Noen konkretiserte 
hva de var fornøyd med, som det å kunne sette seg ned og snakke om 
«studier og skolen». 

I mange ForVei-rapporter fra NTNU har langt over halvparten av de 
som ga tilbakemelding på spørsmålet «Hva var viktigst i ForVei-veiled- 
ningen?», svart at det viktigste var å tenke høyt om sin egen situasjon, 

dernest det a bli lyttet til samt å fa innspill og rad fra veileder. Dette indi- 
kerer verdsetting av denne type veiledning. I ForVei er det som nevnt 
studenten som er i fokus med grunnlag i kjerneverdiene MSHRL. Det har 
igjen a gjore med en apen og aksepterende sansning fra veileders side, i 
retning av det Jette Fog påpeker (Fog, 1995). Det er vanskelig å sette sans- 
ningen foran begrepene, sier hun, for det krever en «aflæring af den uti- 
dige begrepsdannelse, den utidige klassificering» (Fog, 1995, s. 85). Man 
skal heller ikke tro at man vet før man faktisk gjør det, sier hun. Det 
er vår forutforståelse som bør vike. Dernest må vi sikre oss at vi faktisk 
har forstått det vi har hørt; suspendere vår egen forståelse. Det kan være 
ved å spørre: «Har jeg forstått deg rett at det er slik at (...)» (Fog, 1995, s. 
85). På denne måten kan det skapes rom for at noe bekreftes, noe endres, 
noe blir bedre, noe blir nytt, på en måte som synes å være i tråd med 
MSHRL- verdiene. Verdiene kan høres enkle ut, for noen kanskje banale, 
men skal praktiseres i møte med studentene. Det er i veiledningssam- 
talene det gjelder, det er her verdiene, metoden og veileders personlige 
egnethet kommer til uttrykk. ForVei er ment å romme livet som student 
i mange fasetter, alt ut fra behov. Dette nedfeller seg i Nord universitetet 
sin informasjon hvor det står: «ForVei passer for alle studenter, enten du 
lever studentlivets glade dager, eller tilbringer hele døgnet på lesesalen. 
Uansett akademiske prestasjoner, sosialt nettverk og engasjement tilbyr 
vi våre individuelle veiledningssamtaler til deg» (Nord universitet, 2019). 
I mitt eget forskningsprosjekt var da også det brede spekteret av type stu- 
denter og mangfoldet av temaer vi var innom, slående. Mens noen kun 
ønsket å samtale om jobbmuligheter og fagkombinasjoner, var andre 
mest opptatt av å fortelle hvordan de mestret studiehverdagen sin med 
en diagnose eller syndrom, mens andre igjen hadde behov for å lufte sine 
tanker og tvil om valg av studie og få respons på dette. I enkelte tilfeller 
ble det aktuelt med endringssnakk for å bedre dårlige mønstre og mangel 
på gode rutiner. I ett tilfelle ble det aktuelt å informere og råde studenten 
til å ta kontakt med helsetjenesten. Med andre studenter var det usikker- 
het rundt valg av videre utdanning som ble hovedfokus. 

De empiriske dataene fra ForVei-prosjektet totalt sett, med det som 
framkom i samtalene, men også i tilbakemeldingene, har jeg tolket som 
at ForVei nettopp er mulighet for å bli mer bevisst og motivert. De 19 

samtalene viste også et stort spenn innen motivasjon, mestring og tvil, 
de viste også hvor ulike behovene er med henblikk på temaer som ble tatt 
opp (With, 2019). Ikke minst har veiledningsprosjektet gitt meg som fag- 
person et bedre innblikk i studenters erfaringer og ulike behov for støtte 
som eksisterer innenfor rammen studieliv og «rollen» som student. 


En helt annen arena 


ForVei er ment å være en egen arena på studiestedet. Veileder skal ikke 
være studentens faglærer på det aktuelle studiet. Dette skal holdes adskilt, 
rollene skal ikke blandes, noe ForVei-veilederne Ilan Dehli Villanger og 
Håvard Engen har understreket (intervjuer 2012). Det er like fullt viktig 
at den som veileder kjenner til regler, rammer og krav på et institusjonelt 
nivå. Uansett er det studentens behov for å ta opp ting som skal stå sen- 
tralt, det være seg tidsfrister, skriving, leseteknikker, faget og gruppear- 
beid. Samtidig skal studentene også utfordres der det kan være aktuelt. På 
den måten fungerer skaleringsskjemaet fint både som utgangspunkt for 
selve veiledningen og noe å komme tilbake til i en oppsummering. 

Et annet aspekt ved ForVei-metodikken er vektleggingen av å skape en 
god setting. Det innebærer å sitte i omlag samme høyde, hvordan man er 
plassert i rommet og gjerne servering av en kopp kaffe eller te. I en under- 
søkelse av veiledningstilbudet ved NTNU (Rønning & Landrø, 2015) er 17 
studenter blitt intervjuet om studieveiledning. Flere hadde opplevd For- 
Vei som positivt forskjellig fra den øvrige studieveiledningen. De sier det 
er noe annet enn besøk hos studieveileder, som de har erfart gjerne sitter 
ved en PC og lett gir dem følelsen av å bli forstyrret. De mente også at 
ForVei-veilederne hadde en annen eller ekstra kompetanse, og viste mer 
«hjertevarme» enn de andre studieveilederne. De som har foretatt under- 
søkelsen velger å forstå dette som uttrykk for en mer personorientert enn 
saksorientert tilnærming (Rønning & Landrø, 2015, s. 105). Det persono- 
rienterte er da også i tråd med grunnverdiene i ForVei, og ForVei kan på 
sin side sees i sammenheng med Peavys veiledningsteori og betegnelsen 
SocioDynamisk samtale. Peavy sier at den sosiodynamiske samtalen er 
skapt til å: «(...) bruge beskrivelser av meninger og erfaringer som den 
primære kilde til motivation» (Peavy, 2005, s. 13). Han tar til orde for et 

perspektiv hvor mennesket kan oppfattes som en «historieforteller» — 
det narrative selv — og som «meningsskaper» i samkonstruksjon (Peavy, 
2005, s. 18). Ase erfaringen som kilde til motivasjon er interessant av flere 
grunner. En av dem er deltagelsen eller medvirkningen nar man forteller 
om og far anledning til å reflektere over egne erfaringer med studiet og 
studietilværelsen. En veiledningssamtale med grunnlag i ForVei-verdiene 
og -metoden kan sånn sett utgjøre grobunn for økt selvrefleksjon og 
motivasjon hos studenten tidlig i studiet. 

Peavy (2005) mener for øvrig at en god veiledningssamtale er mer en 
fortelling om relevante historier enn det er et intervju. Et viktig prinsipp 
i SocioDynamisk samtale er ikke minst: «(...) at vejlederen skal værdsette 
den vejledningssøgendes beskrivelse af erfaringer og hvad mening denne 
erfaring giver den vejledningssøgende» (Peavy, 2005, s. 100). Min erfaring 
fra ForVei-veiledningen med studentene i prosjektet samsvarer med dette 
aspektet. Vi kunne sammen se sammenhenger og bringe samtalen videre 
inn på et som regel fruktbart og kanskje klargjørende spor. 

For å oppsummere så blir det praksisnære å forstå som det erfarings- 
baserte og dialogiske i en veiledningssamtale. Det er studentens væren i 
(student)verdenen som er i fokus. Praksisnær undervisning blir i lys av 
dette en mulighet til å utvide og se den «andre arenaen» som tilhørende 
undervisning i bred forstand. 

Seminar som undervisningsform 
ihøgere utdanning 


Anne Røisehagen 
Høgskolen i Innlandet 


Abstract: Seminar is a form of teaching that is widely used in universities and uni- 
versity colleges in Norway. The article asks three questions about the seminar as a 
form of teaching: what is a seminar, how can seminars be used, and why should 
seminars be used as a teaching method in higher education. The articles empirical 
data is taken from a case study conducted by the author, and revolves seminars as 
a learning arena in higher education. The chapter refers to a concrete programme 
and the conduction of a seminar in order to shed light on the importance of stu- 
dent-active learning forms. In addition, references are made to statements from 
both vocational teachers and students who have participated in the research study. 
Through analysis of empirical findings and concrete examples, theory is mainly 
derived from collaborative learning, situated learning and the importance of refle- 
ction for learning. One of the main findings is that seminars must be well planned, 
there must be high commitment on the vocational teachers’ part, and there must be 
a clear connection between themes in lectures and seminars. The students experi- 
ence that they gain an understanding of the connection between theory and practice 
by having a lecture on one day, and a seminar built on the same theme two days later. 
The students also express through evaluation that they experience the seminars as 
educational, engaging, challenging and motivating. 


Keywords: seminar, student-active teaching method, understanding of the conne- 
ction between theory and practice 


Introduksjon 


Seminar er et begrep og en undervisningsform som kommer igjen i 
mange studie- og emneplaner i UH-sektoren i Norge. En beskrivelse av 
begrepet seminar kan veere: 

Sitering av denne artikkelen: Roisehagen, A. (2020). Seminar som undervisningsform i høgere utdanning. 
I Y. T. Nordkvelle, L. Nyhus, A. Røisehagen og R. H. Røthe (Red.), Praksisnær undervisning — i praksis og 


teori (Kap. 5, s. 81-97). Oslo: Cappelen Damm Akademisk. https://doi.org/10.23865/noasp.94.chs. 
Lisens: CC BY 4.0. 

Seminar er en form for akademisk undervisning, enten ved en akademisk in- 
stitusjon eller tilbudt av en kommersiell eller yrkesorganisasjon. Seminaret har 
funksjon av å bringe sammen små grupper for regelmessige møter, med fokus 
hver gang på noen bestemte emner, hvor alle tilstede er bedt om å delta aktivt. 
Det er i hovedsak et sted hvor tildelte temaer diskuteres, spørsmål kan rettes og 
debatter kan gjennomføres. (Bø & Helle, 2008, s. 275) 


Spørsmål jeg vil forsøke å svare på i dette kapitlet er: Hva er seminar? 
Hvordan kan seminar brukes som undervisningsform? Og hvorfor bør 
seminar benyttes som undervisningsform i høgere utdanning? Jeg vil 
argumentere for at seminar er en undervisningsmetode med mulighet 
for stor variasjon og studentaktivitet. Seminar er en undervisningsform 
hvor studentene kan utvikle sine kunnskaper, ferdigheter og generelle 
kunnskaper i faget. Det er allikevel viktig å bemerke at studentaktive 
undervisningsformer ikke nødvendigvis er synonymt med (det samme 
som) praksisnær undervisning. Koblingen mellom det studentaktive og 
det praksisnære blir derfor et viktig fokus. Jeg vil forsøke å vise i kapit- 
let at seminar som undervisningsform er en arena hvor studentene har 
en bedre mulighet til å koble teori og praksis. For å gi svar på spørsmå- 
lene ovenfor vil jeg i kapitlet vise eksempler fra eget forskningsprosjekt 
«Seminar som læringsarena i høgere utdanning». Empirien ble samlet 
inn våren 2017. Dette er beskrevet i avsnittet «Kort beskrivelse av fagom- 
råde og forskningsprosjekt» nedenfor. 

Jeg er ansatt som høgskolelektor ved Høgskolen i Innlandet, Institutt 
for pedagogikk, med studiested Lillehammer. Min utdanningsbakgrunn 
er sykepleier og pedagog, og jeg underviser på bachelor-programmet 
(BA) i pedagogikk. Jeg er emneansvarlig for vårsemesteret 2. studieår i 
emnet rådgivning og veiledning i pedagogiske virksomheter 1 og 2, både 
på fulltids- og deltidsstudiene. Jeg er i tillegg faglærer både på 1. og 3. 
året i BA- programmet. Jeg har stor interesse for studentaktiviserende 
undervisningsformer, og mener det er av faglig pedagogisk og didaktisk 
interesse at forskning og formidling gjøres slik at studentene aktivise- 
res på ulike måter. Hvis vi skal få til en endring fra å undervise kun i 
store forelesningssaler til mer studentaktive undervisningsformer, er 
det viktig at denne forskningen blir tilgjengelig for alle universitets- og 
høgskoleansatte. 

I stortingsmelding Kultur for kvalitet i høgere utdanning står det: 


Universitet og høgskoler må kontinuerlig moderniseres og tilpasses krav og 
forventninger fra samfunnet som stadig utvikler seg. Gjennom å utdanne 
kandidater med høy kompetanse spiller universitet og høgskoler en avgjø- 
rende rolle i samfunnet. I et arbeidsmarked som i stadig større grad preges av 
et høyere kompetansenivå og mindre rutinearbeid, er det behov for fagfolk 
som kan utøve etisk refleksjon, kreativ problemløsning og kritisk tenkning, 
og som kan håndtere kompleks og tvetydig informasjon samt samarbeide på 
tvers av geografiske, faglige og kulturelle grenser. (Kunnskapsdepartementet, 
2017, s. 12—14) 


I stortingsmeldingen blir dette omtalt som generiske ferdigheter (figur 1.1). 
Det blir pekt på at disse ferdighetene er i godt samsvar med universitete- 
nes klassiske dannelsesidealer. Utdanning må legge vekt på læring som 
utvikler slike ferdigheter. Målet med utdanning er å gjøre studentene 
bedre rustet til å møte et samfunns- og arbeidsliv som krever kontinuerlig 
omstilling. 


Selvrefleksjon 


Figur 1.1 Generiske ferdigheter (Kunnskapsdepartementet, 2017. s. 14). 


I kapitlet vil jeg utdype hvorfor samarbeid vil styrke utvikling av de gene- 
riske ferdighetene, i tillegg til den fagspesifikke kompetansen. Det vil si at 
i tillegg til å få en kompetanse i et bestemt fag eller profesjon får studen- 
ten også ferdigheter de vil få nytte av som deltakere i samfunnet. 

Kort beskrivelse av fagområde og 
forskningsprosjekt 


Veiledning og rådgivning er områder som har ekspandert som fagfelt de 
siste årene. Innenfor utdanningssektoren og helse- og sosialfaglig arbeid 
ser vi at både veiledning og rådgivning får mye oppmerksomhet. Det er 
store variasjoner i hvordan begrepene rådgivning og veiledning define- 
res, og hvordan begrepene forstås, avhenger av hvilket fagfelt og hvil- 
ken sammenheng vi ser det fra. Rådgivning og veiledning kan med en 
fellesnevner beskrives som kunsten i å bistå mennesker i utvikling og i 
valgsituasjoner. I vår sammenheng fokuserer vi på det rådgivnings- og 
veiledningsfeltet som retter seg mot pedagogiske virksomheter som for 
eksempel skole, SFO, barnehage, fritidsklubber og voksenopplæring. 
Det er primært innenfor dette fagfeltet vi henter teoretiske, metodiske 
og praksisbaserte perspektiv på rådgivning og veiledning. Rådgivning og 
veiledning i pedagogiske virksomheter 1 tar opp utfordringer og mulig- 
heter knyttet til veiledning på individ-, gruppe- og organisasjonsnivå 
(PED 1006/1 inn.no emnebeskrivelse). 

Veiledningspedagogikk er et vidt felt hvor vi betrakter veiledning som 
en pedagogisk aktivitet der vi arbeider med kommunikasjon, forand- 
ringsarbeid, kompetanseutvikling, personlig utvikling og konflikthånd- 
tering. I emnet skal vi gi en innføring i noen av de viktigste tradisjonene 
og de mest sentrale teoriene innenfor veiledningspedagogikk og pedago- 
gisk rådgivning. Det legges vekt på å skape undervisningssituasjoner der 
studentene kan dele opplevelser og erfaringer samt reflektere sammen 
rundt ulike veiledningsprosesser. Kommunikasjon, samspill og tverrfag- 
lig samarbeid er sentrale begrep (PED 1006/1 inn.no emnebeskrivelse). 

Mitt forskningsprosjekt bygger på case som metode. Casestudie kan 
beskrives som intensive kvalitative studier av en eller noen få undersø- 
kelsesenheter. Undersøkelsen ses på som et komplekst hele, der mange 
underenheter og deres forhold til hverandre beskrives i detalj (Andersen, 
2013 s. 14). Andersen (2013) skriver at det sentrale er at en hendelse ses i lys 
av en analytisk kontekst som knytter sammen observasjoner, tolkninger 
og analyse. I gjennomføringen av casestudiet «Seminar som læringsarena 
i høgere utdanning» er det samlet inn mange underenheter for å kunne se 

på kompleksiteten av seminaret som læringsarena. Empiri til forsknings- 
studiet er samlet inn gjennom to ulike spørreskjema, ett spørreskjema 
hvor studentene svarer anonymt, og et annet spørreskjema hvor studen- 
tene tilkjennegir seg med navn. Studentenes emneevaluering er også tatt 
med i empirien. Det er i tillegg samlet inn to refleksjonsnotater fra hver 
student etter gjennomførte seminarer. Ut fra refleksjonsnotatene ble det 
foretatt et tilfeldig utvalg av 15 studenters refleksjonsnotater som ble ana- 
lysert med utgangspunkt i Blooms taksonomi. I emnet blir fremmøte og 
fravær på hver student registrert både på forelesning og på seminar. I 
tillegg har jeg hatt tilgang til studentenes eksamensresultater. Mangfol- 
det av innsamlet empiri er med på å sikre validitet og kvalitet i forhold 
til case som forskningsmetode. Det er innhentet nødvendige samtykker 
fra studentene i henhold til forskningsetiske retningslinjer. Lærere som 
har deltatt i emnet, har skrevet ned sine tanker i form av refleksjonsno- 
tat med noen veiledende fokusområder. Faglærerne har ikke deltatt som 
medforskere. Deres innspill blir sett på som en underenhet av og blir vik- 
tig for å se på forskningsprosjektet som et komplekst hele. Det er et stort 
omfang av innsamlet empiri, som er kategorisert og bidrar til analyse i 
forskningsprosjektet om seminar som læringsarena i høgere utdanning. 
Den endelige forskningsrapporten forventes å være ferdig på nyåret 2020. 
I dette bokkapitlet tar jeg med noen eksempler fra ulike empiriske funn 
og mine egne erfaringer som faglærer. 

Beskrivelse av case: Emnet rådgivning og veiledning i pedagogiske 
virksomheter 1 (RoV1) er et emne i 4. semesteret i BA-pedagogikk. 
Emnet kan også inngå som valgemne for andre studenter ved høgsko- 
len, som for eksempel organisasjon og ledelse, i tillegg til at noen stu- 
denter tar emnet som videreutdanning eller etterutdanning. Våren 2017 
var det totalt 88 studenter som møtte ved studiestart og 86 studenter 
som fullførte eksamen. På emnet er det 75 % oppmøteplikt, og vi fører 
fraværslister. Studentene har til sammen åtte forelesningsdager å fire 
timer og sju seminarer å tre timer. Emnet har en varighet på ti uker. Det 
er fire arbeidskrav i emnet. Det er en fagoppgave som gjennomføres i 
grupper på 4—5 studenter, en individuell fagoppgave og to refleksjonsno- 
tater fra deltagelse på to ulike seminarer. Studentene velger selv hvilke 
to seminarer de skriver refleksjonsnotat fra. Eksamen er en 6 timers 

skoleeksamen. På seminarene er studentene delt opp i faste klasser på 
tilsammen 30 studenter. Innad i seminarklassene blir studentene igjen 
delt opp i mindre grupper avhengig av tema og aktivitet på seminaret. 
Det er tre faglærere knyttet til emnet, og hver faglærer følger de samme 
studentene på seminarene gjennom hele perioden og gir tilbakemelding 
på arbeidskrav til de samme studentene. Tema på forelesningen under- 
visningsdagen blir fulgt opp på førstkommende seminar. På seminaret 
er det lagt opp til studentaktivitet. Det kan være aktiviteter som for 
eksempel er casebasert, praktiske øvelser, gruppearbeid, framlegg eller 
refleksjonsøvelser. 


Hva er seminar? 


Seminar som undervisningsform har røtter langt tilbake i tid, og utviklet 
seg som en del av pietismens pedagogikk på 1700 tallet (Nordkvelle, 2003). 
At læring foregår i mindre grupper der studenter leser, argumenterer og 
skriver for hverandre med kyndig veiledning, er en minst 250 år gammel 
praksis i det tyske seminaret. Ved universitetet ble seminarene fora for 
drøfting og litteraturanalyser der studentene var aktive med innlegg som 
førte til diskusjoner og der lærerne kunne opptre som veiledere og ord- 
styrere (Nordkvelle, 2011). Dialogen som undervisende konversasjon er av 
gammel dato og kan dateres tilbake til Protagoras (485—410 f.Kr.). Andre 
fremhever Sokrates som kilde og inspirator. Seminarbetegnelsen er av 
nyere dato. Seminar betyr egentlig «planteskole», og i undervisningssam- 
menheng er begrepet knyttet til lærerseminarene. Dette ble opprettet av 
August Herman Francke (1664-1727) ved universitetet i Halle tidlig pa 
1700 tallet. Dette var undervisning hvor Francke daglig holdt to timer 
lange diskusjoner med sine studenter for å kvalifisere dem til sin lærer- 
utdanning (Pettersen, 2005). 

De første moderne universitetene, hvor seminarformen vokste frem 
som konkurrent til den tradisjonelle forelesningsformen, var Universi- 
tetet i Halle og senere Universitetet i Göttingen (1737). Læringsoppga- 
ver for studentene var tekstkritisk lesing, diskusjon og muntlig forsvar. 
Senere fikk skriving en mer sentral plass. Det ble argumentert for at 
det å lese, lytte, notere og diskutere muntlig ikke var tilstrekkelig for 

intellektuell utvikling. Det krever i tillegg at studentene får trening i 
å formulere og uttrykke seg skriftlig (Pettersen, 2005). Seminartradi- 
sjonen ved tyske universiteter ble videreført til USA. I 1876 etablerte 
H. B. Baxter seminar som undervisningsform ved Johns Hopkins-uni- 
versitetet i Baltimore. På slutten av 1700-tallet og tidlig 1800-tallet ved 
Universitetet i Glasgow finnes en lignende løsrivelse fra den tradisjo- 
nelle akademiske praksis. George Jardine kom med en radikal endring i 
synet på undervisning. Han fremhevet at lærere måtte se på seg selv som 
hjelpere i studentenes læreprosesser. Det å legge til rette for samarbeid 
mellom studentene og få studentene til å artikulere sine synspunkter 
og faglige posisjoner mente Jardine var lærernes fremste oppgave (Pet- 
tersen, 2005). Jardine påpekte videre at for at studentene skulle utvikle 
sin tenkning, måtte studentene viderekommunisere dette muntlig så vel 
som skriftlig. I Jardines undervisningsopplegg måtte studentene derfor 
levere inn skriftlige arbeider jevnlig og få rask og hyppig tilbakemelding 
på sine arbeider fra læreren. 

Det er lange tradisjoner i norsk høgere utdanning for seminarunder- 
visning og kollokviegrupper. Lærere ble utdannet ved «Seminar» - først 
opprettet som Trondenes Seminarium i 1824, og skoleslaget ble omdøpt 
til «Lærerskole» i 1902. «Det praktisk teologiske seminar» ble opprettet 
i 1848. «Pedagogisk seminar» ble etablert i 1907 som et påbygningsstu- 
dium for universitetsutdannede kandidater som ønsket å arbeide i sko- 
len. Seminarene har hatt betydning som et sted der man lærer gjennom 
praktiske øvinger og en mer helhetlig og yrkesforberedende arbeidsform. 
Innenfor UH-sektoren i nyere tid er seminarene beskrevet som en under- 
visningsform der studentene får trening i å presentere egne tolkninger av 
litteraturen og diskutere disse med medstudenter og undervisere. I slut- 
trapporten av «Evaluering av Kvalitetsreformen» pekes det på at det er 
varierende hvor godt seminarundervisning og kollokviegrupper fungerer 
(Michelsen & Aamodt, 2007). I faglitteraturen kan det være vanskelig å 
skille klart mellom det klassiske seminaret og seminarene som gruppe- 
undervisning. Hvilke kriterier som kjennetegner et godt seminar, blir 
derfor vanskelig å identifisere i faglitteraturen. 

Seminar er et begrep som kommer igjen i de fleste studie- og emnepla- 
ner i høyere utdanning i Norge. Når det gjelder undervisningsmetoder i 


87 


KAPITTEL 5 


studie- og emneplaner, ser en at det legges opp til varierte læringsakti- 
viteter for studenter. Eksemplet under er hentet fra emneplanen som er 
med i casestudiet «Seminar som læringsarena i høgere utdanning». 

Undervisnings- og læringsmetoder: Emnet vil legge opp til en veksling 
mellom forelesninger, seminarer, praktiske øvelser, oppgaveløsning og 
varierte arbeidskrav (PED 1006/1 inn.no emnebeskrivelse). 

Seminar er oppført som undervisningsmetode uten at det står 
beskrevet hva det konkret legges i aktiviteten. I emneplaner kommer 
ofte begreper som seminar og gruppearbeid. Roar Pettersen (2005) 
benytter gruppeundervisning hvor en kan kjenne igjen prinsipper og 
arbeidsmetoder som jeg tenker er ganske likt seminar i min forståelse. 
Han beskriver gruppeundervisning som en arene for dialog- og dis- 
kusjonspreget undervisning i smågrupper. Det vil derfor være opp til 
emneansvalig og faglærer å bestemme innhold og form på undervis- 
ningsopplegget. Kanskje dette innebærer at en bør bli mer konsis på hva 
en mener med å kalle undervisningsformen seminar, hvorfor seminar 
bør brukes som undervisningsform i høgere utdanning, og hvordan det 
kan gjøres. 


Hvordan kan seminar brukes som 
undervisningsform? 


Jeg vil presentere et eksempel på hvordan et seminar ble gjennomført i 
emnet rådgivning og veiledning i pedagogiske virksomheter 1 (RoV1), 
hvor empirien er hentet fra. I undervisningsplanen for RoVi får studen- 
tene en oversikt over tema som skal gjennomgås den aktuelle uka. Det er 
en firetimers forelesning for alle studentene, og i tillegg er det samme uke 
seminar på tre timer. En av lærerne uttalte: «forelesningen som er avholdt 
på forhånd, gir en god ramme til påfølgende seminar». Faglærerne som 
deltar på seminaret, bruker tid sammen for å planlegge opplegget. Dette 
for at faglærerne skal stille med mest mulig lik tilnærming til seminarak- 
tivitetene og tema. «Grundig planlegging og variasjon er en viktig faktor 
for et vellykket seminar», uttalte en faglærer. 

Under er det tatt med et eksempel på hvordan undervisningsplanen 
så ut i uke 3 for studentene, og hvordan seminaret skulle gjennomføres. 

Tirsdag: 17.01 - Kommunikasjon Ulleberg; Del 1 av boka 
10.15-14.00 - Konflikthåndtering Børresen; Kapittel 4 
Aud G - Tverrfaglig samarbeid Johannesen mfl.; Kapittel 6 

Skau; Kapittel 40g5 
Torsdag: 19.01 Seminar: Kommunikasjoni veiledning Tveiten; side 83-86 
09.15-12.00 
P-101, P-102 


Figur 1.2 Utdrag fra undervisningsplan for emnet. 


Fokuset denne uken var «kommunikasjon i veiledning». Det ble gitt tips 
til veiledende lesing i pensum, og studentene fikk presentert tydelige for- 
ventninger om at de skulle møte forberedt til seminaret. Oppgavene for 
seminaret ble lagt ut i forkant, og vi forventet at studentene hadde satt 
seg inn i pensumstoffet før seminaret begynte. På den måten har studen- 
tene en forforståelse for tema kommunikasjon. De kan få nødvendige 
forutsetninger for å koble teori og praksis. På seminaret ble studentene 
delt inn i nye grupper ettersom hvilke øvelser som skulle gjennom- 
føres. I etterkant av seminaret skal studentene skrive et refleksjons- 
notat på 3-4 sider om opplevelser, tanker eller oppdagelser om emnet 
kommunikasjon. 


Seminar 18 januar 
Øvelse 1: Tegne med ryggen mot hverandre (to og to) 
Øvelse 2: Forsinket kommunikasjon 


Arbeide i sammensatte grupper av 5 studenter (ikke de vanlige gruppene). 


Oppgaver kommunikasjon. 

1. Hvilke egenskaper eller ferdigheter gjør at vi er gode til å kommunisere? 

2. Erdu selv en god lytter? Hvordan tror du andre oppfatter deg som lytter? Hva skal til 
for å være en god lytter? 

3. Noen har sagt: “nar du skal kommunisere noe som er viktig, kan du nesten ikke 
uttrykke deg tydelig nok.” Hva mener du om denne påstanden? 

4. Tenk gjennom hva du som fagperson kan gjøre for å redusere støy når du skal 
kommunisere med en gruppe? 

5. Hva er de viktigste grunnene til at et budskap blir misforstått når to mennesker 
snakker sammen? 

6. Gi eksempler på dobbeltkommunikasjon. Hvorfor oppstår denne 
dobbeltkommunikasjonen? 

7. Forklar hva som menes med metakommunikasjon. Gi noen eksempler på bruk av 
metakommunikasjon. 


Bruk 15 min individuelt til å se på oppgavene. Deretter skal grupper på 5 diskutere 
oppgaven sammen (45 min). Kort oppsummering i plenum. 


Figur 1.3 Eksempel fra deler av et seminar. 

Dette var beregnet til å ta 1 time og 30 minutter. Det vil si halve semi- 
naret den torsdagen. En ser ut fra opplegget at vi startet med to øvelser i 
kommunikasjon. Den første øvelsen er at studentene skal jobbe sammen 
to og to. Den ene studenten har en enkel tegning foran seg på et ark, den 
andre studenten har et blankt ark. De skal stå med ryggen til hverandre. 
Studenten med tegningen skal forklare den andre studenten hva han/ 
hun skal tegne. Ettersom de ikke ser hverandre, vil beskrivelsen med ord 
være viktig. Det studentene oppdager, er at det er ganske vanskelig å for- 
klare en enkel tegning på en måte som gjør at den andre studenten forstår 
hvordan tegningen skal se ut. Etter øvelsen reflekterer vi og snakker om 
hvordan kroppsspråk og talespråk kan være avhengig av hverandre og 
om hvor stor betydning kroppsspråk har i kommunikasjonen var. 

Den andre øvelsen går på forsinket kommunikasjon. Studentene går 
rundt i klasserommet og sier navn på det de tar på. For eksempel «et 
bord». Dette oppfatter alle som veldig lett. Deretter skal de forsinke kom- 
munikasjonen. De tar på et bord, deretter på en genser og sier bord. Det 
vil si at de forsinker kommunikasjonen et ledd. Dette er heller ikke så 
vanskelig. Til slutt skal de forsinke kommunikasjonen enda et ledd og i 
tillegg beskrive gjenstanden de tar på med farge. De tar først på et bord, 
deretter en genser og så en lampe. Når de tar på lampen, skal de si et 
brunt bord, altså forsinke kommunikasjonen med tre ledd. Da begynner 
det a bli noe mer komplisert. Det studentene oppdager, er at det kan være 
vanskelig a ha flere tanker i hodet pa en gang. Dette er viktig a fa frem, da 
veiledning som fag handler om å vere til stede i øyeblikket samtidig som 
du skal kunne tenke ett eller to steg videre i veiledningssamtalen. 

Den siste oppgaven handler om å jobbe i grupper med gitte arbeidsopp- 
gaver. Studentene skal først bruke tid på oppgavene individuelt før de skal 
diskutere i grupper på 4-5 studenter. På denne måten får de både repetert 
teori om kommunikasjon for seg selv og diskutert temaer om kommuni- 
kasjon sammen med andre studenter. Studentene gir uttrykk for at de får 
en bedre forståelse for teorien som ble gjennomgått i forelesning når de 
gjennom ulike aktiviteter kan bearbeide og utforske den etterpå. En stu- 
dent skriver: «ved å skrive et refleksjonsnotat fikk jeg oppsummert semi- 
naret og samtidig repetert de viktige punktene som er godt å ta med seg 
videre i studiet. Når jeg skrev, merket jeg også at jeg reflekterte mer over 

hva vi gjorde og hvorfor noen spørsmål var bedre enn andre. Det å skrive 
et refleksjonsnotat har rett og slett vært lærerikt for meg». 

Pa seminarene deler vi ofte studentene inn i grupper pa 4-5 studenter. 
Studentene settes inn i en samarbeidssituasjon der de må forholde seg til 
hverandre. I tillegg til å erfare og lære om samarbeid får de muligheten 
til å utvide sine sosiale kontakter. Forskning forteller at samarbeid fører 
til bedre prestasjoner og større produktivitet. I tillegg kan en i samarbeid 
med andre oppleve flere støttende, omsorgsfulle og forpliktende rela- 
sjoner. Dette kan være positivt for å bedre psykisk helse, sosial kompe- 
tanse og mer realistisk selvoppfatning (Johnsen, Johnsen, Haugaløkken 
& Aakevik, 2006). I seminarene varierer vi gruppesammensetningen ut 
fra hvilke tema vi jobber med. Små grupper gjør at alle må delta, og det 
er vanskelig for studenter å koble seg fra gruppen. Vi bruker mye tid i 
starten av emnet til å bli kjent og på å bli en trygg studentgruppe. I spør- 
reundersøkelsen svarer mange studenter at de opplever at de har respekt 
for hverandre, de er engasjert, og de tør å by på seg selv. Deltagelse i små 
grupper kan synliggjøre styrker og svakheter hos den enkelte student. 
Min erfaring er at studentene stort sett er flinke til å dra med seg alle i 
gruppa. 

Dette er et eksempel på hvordan seminar kan benyttes slik at studentene 
selv kan arbeide med fagstoffet og øke sin forståelse av kommunikasjon 
og dens betydning i rådgivning og veiledning. Gjennom ulike aktiviteter 
får studentene kjenne på og reflektere over teorigrunnlaget som ble fore- 
lest to dager i forkant av seminaret. De jobber individuelt og i grupper, 
deltar i fagdiskusjoner og refleksjon både i grupper og i form av arbeids- 
krav som refleksjonsnotatet etter seminaret. På den måten kan det bli 
enklere for studentene å koble sammen teori og praksis. Ser en tilbake til 
de generiske ferdighetene beskrevet i Melding til Stortinget 16 (2016/2017) 
(Kunnskapsdepartementet, 2017, s. 14), vil en se at gjennom øvelser vil 
studentene berøre flere av ferdighetene som stortingsmeldingen vektleg- 
ger i å gjøre studenten bedre rustet til å møte et samfunns- og arbeidsliv 
som krever kontinuerlig omstilling. Gjennom øvelser på seminaret får de 
utviklet seg i forhold til kommunikasjon og samarbeidsferdigheter ved 
at de arbeider i grupper. De får trening i selvrefleksjon gjennom felles 
refleksjon etter øvelsene og ved å skrive refleksjonsnotat i etterkant av 

seminaret. Studentene får mulighet til å utvikle sine sosiale og emosjo- 
nelle egenskaper gjennom samarbeid i grupper og refleksjon i etterkant. 
Kritisk tenkning kan studentene øve på ved å diskutere med medstuden- 
ter og faglærer. Ettersom studentgruppen er flerkulturelt sammensatt vil 
de også få mulighet til å utvikle en bredere samfunnsforståelse. 


Hvorfor bruke seminar som undervisningsform? 


Roar Pettersen (2005) henviser til Brandsford, Brawno og Cocking (2000) 
og deres bok How People Learn, hvor de har sett på nøkkelaspekter ved 
undervisning og læring. Studentsentrering, kunnskapssentrering og 
tilbakemelding på og kunnskap om egen læring er tre viktige aspekter 
ved undervisning og læring i høgere utdanning. Brandsford, Brawn og 
Cocking (Pettersen, 2005) skriver at alle studenter møter til undervisning 
med en etablert forståelse av hvordan verden fungerer. De hevder at hvis 
lærere ikke lykkes med å aktivisere studentenes forforståelse, er det ikke 
sikkert de vil klare å anvende den nye informasjonen utenfor undervis- 
ningsarenaen. Det er når den nye informasjonen forbindes med allerede 
etablerte kunnskapskonstruksjoner at ny forståelse kan utvikles og at 
misforståelser kan korrigeres. For oss som faglærere innebærer dette at 
vår undervisning må ta utgangspunkt i den forståelsen studentene alle- 
rede har (Wittek & Brandmo, 2016). 

Å aktivere og engasjere studentene blir i denne tenkningen som vist 
over, viktig. Ser en dette opp mot eksemplet fra seminaret, vil det si at 
alle studenter har erfaring med og mening om hva kommunikasjon er. 
Gjennom kommunikasjonsøvelser og refleksjon i etterkant kan de bygge 
videre på sin forforståelse om kommunikasjon. Det å koble teori og prak- 
tisk erfaring kan gjøre at de utvikler en dybdelæring i temaet kommuni- 
kasjon. Brandsford, Brawn og Cocking (2000) skriver at det er nødvendig 
for studentene å etablere en solid basiskunnskap som går i dybden i det 
fagområdet de skal utdannes innenfor. De snakker om dybdelæring, 
som kjennetegnes ved at man får tak i fagets underliggende strukturer 
og prinsipper (Pettersen, 2005). Derfor er det viktig at studenter forstår 
de tradisjoner, den historie og de mer konkrete kontekster som knytter 
seg til faget eller profesjonen. Skal studentene oppnå en kompetanse i å 

benytte seg av sin dybdekunnskap, må undervisningen organiseres slik 
at studentene får hjelp til å organisere kunnskapen på en helhetlig måte 
og forstå hvilken relevans den har for praksisfeltet. Ettersom studentene 
i emnet RoV 1 også skriver refleksjonsnotat, kan de fa en tilbakemelding 
fra faglærer på sine tanker om øvelsene og den praktiske erfaringen de 
har opplevd. Tilbakemelding på og kunnskap om egen læring er et av 
aspektene Brandsford, Brawn og Cocking (2000) trekker fram i forhold 
til undervisning og læring. Et sentralt argument er at tilbakemeldingen 
må brukes for å støtte studentene i deres læring (Pettersen, 2005). 

Forelesninger er fortsatt den undervisningsformen som er mest brukt 
i høgere utdanning i Norge (Bakken, 2018). Selv om forelesninger kan 
fungere godt, er de alene ikke spesielt godt egnet for dybdelæring. Dette 
taler for at forelesningen i større grad bør erstattes eller kombineres med 
undervisningsformer der studenten selv spiller en mer aktiv rolle (Kunn- 
skapsdepartementet, 2017). Ut fra empirien, spørreskjema og emneeva- 
lueringen har jeg sett at en høy andel av studentene oppfatter seminaret 
som relevant i forhold til mestring og læring. 53 studenter sier de opp- 
levde seminarene som en relevant arena hvor de opplever en økt mestring 
og læring i faget (figur under). 


Spørsmålet: Hvor relevant har seminar vært for din opplevelse av mestring og læring i 
emnet? 


Meget relevant — 35 studenter 
Noe relevant — 18 studenter 
Lite relevant — 1 student 


Antall svar: 54 studenter av 86 studenter 


Det å se relevansen handler om å oppdage hvordan det studenten tenker 
og gjør, knyttes til det han/hun skal lære. Det er som å finne en ramme, 
oppdage puslespillets brikker og begynne å legge dem i system. Lave og 
Wenger beskriver det som situert læring. De skriver at all læring er situ- 
ert, det vil si at den finner sted i en bestemt sammenheng av sosial og 
samfunnsmessig karakter som gjennom samspillet med den eller de som 
lærer, inngår som en integrert del av læringen (Lave & Wenger, 1991). Det 
handler om et praksisperspektiv på læring som innebærer at kunnskap 
og læring anses som situert i menneskelige aktiviteter. Kunnskap er en 

integrert del av ulike praksiser med deres tradisjoner, redskaper og sted- 
bundne forutsetninger. Erfaringene våre er intellektuelle og kroppslige 
samtidig. Tenkning er noe som skjer i samspill med artefakter og med 
andre mennesker i situerte praksiser. Vi er først og fremst sosiale vesener 
som samhandler med andre i ulike kommunikative prosjekter. Den intel- 
lektuelle nærheten til de sosiokulturelle og pragmatiske perspektivene på 
læring er åpenbar. Læring beskrives som en prosess, der nybegynneren 
tilegner seg kunnskaper og ferdigheter, men også holdninger, synspunk- 
ter og identitet gjennom legitim perifer deltagelse. Det som kjennetegner 
læring innenfor denne formen for praksisfellesskap, er at man ser og for- 
står hvordan deler og helhet henger sammen (Såljö, 2016). Dette kan lett 
relateres til studentaktive seminar. Studentene er i et fellesskap hvor de 
arbeider med fagstoff som er gjennomgått i forelesninger, eller som de har 
lest i pensum. De får diskutert, prøvd ut og reflektert over teori opp mot 
praksis. På den måten vil de få en dypere forståelse av kunnskapen. I en 
delundersøkelse i forskningsprosjektet ble studentene bedt om å beskrive 
seminar med tre ord. Det som var framtredende var ord som lærerikt, 
motiverende, utfordrende, engasjerende, gøy og forståelse for sammen- 
hengen mellom teori og praksis. 

Ved å lytte på en forelesning eller ved selvstudium kan studentene lære 
seg teorier, definisjoner og nye begreper. Men de trenger hjelp til å finne 
seg selv i situasjoner, se hvilken sammenheng teorier og definisjoner kan 
anvendes i og så bruke dem i praksis. På seminar kan de i små grupper få 
muligheten til å diskutere, løse konkrete oppgaver og bruke begrepene i 
praksis med mulighet til veiledning underveis. At de i etterkant skriver 
refleksjonsnotater, gjør at de i tillegg får bearbeidet fagstoffet flere ganger. 
Donald Schön (1987) skriver blant annet om skiftet mellom refleksjon i 
handling og refleksjon over handling. Kunnskap i handling kan beskri- 
ves som strategier, forståelse av fenomener og innfallsvinkler til å skissere 
en oppgave eller et problem. Kunnskap i handling er taus, spontan og 
tilføres uten bestemte overveielser. Refleksjon i handling har en kritisk 
funksjon. Refleksjon gir mulighet for å eksperimentere på stedet. Vi prø- 
ver ut nye handlinger med henblikk på å utforske de observerte fenome- 
ner, etterprøve vår forståelse av dem eller bekrefte det vi kan tenke for å 
gjøre det bedre (Schön, 1987). Ser en på refleksjonsnotatene fra studenter 

som er aktivt til stede på seminar, klarer de å reflektere og problematisere 
forståelsen av begreper på en mer utfyllende måte. En student skriver: «I 
dette seminaret lærte jeg mye, vi benytter oss av flere sentrale begreper 
jeg har lært gjennom emnet og sett hvordan vi benytter oss av kommuni- 
kasjon hele tiden og hvor viktig det er å beherske kommunikasjon både 
verbalt og nonverbalt». De har tilegnet seg en dypere forståelse for begre- 
pet og klarer å se at teori og praksis er noe som henger sammen. På den 


maten kan de reflektere i handlingen, men også over handlingen. 


Oppsummering 


Som faglærere i høgere utdanning har vi et ansvar for å tro på det vi 
gjør, og å være gode rollemodeller for studenter. Vi har et ansvar for å 
bidra til at studenter får utviklet sitt læringspotensial og at vi legger til 
rette for varierte og studentaktiviserende undervisningsformer. Noe av 
suksessfaktorene med seminarene er at de knytter sammen teori fra fore- 
lesningen med studentaktiviserende tilnærminger. På den måten hjelper 
faglærere i høgere utdanning studentene med å gripe fagets eller profesjo- 
nens spesialiserte kunnskap og konvensjoner i tillegg til personlig utvik- 
ling. De viktigste kommentarene fra faglærere er at «grundig planlegging 
og variasjon er en viktig faktor for et vellykket seminar» og at «engasjerte 
lærere gir engasjerte studenter». Studentene beskriver seminar som lære- 
rikt, motiverende, utfordrende, engasjerende, gøy og at de får forståelse 
for sammenhengen mellom teori og praksis. Etter min erfaring er det 
slik at jo mer fremmøte og aktiv deltagelse på seminar jo bedre opple- 
velse får studentene av mestring og læring, som igjen gir bedre resultat 
på eksamen. 

Ved a ta i bruk ulike læringsaktiviteter på seminaret kan vi lettere klare 
å koble teori og praksis. Unge studenter med forholdsvis lite livserfaring 
sliter med å trekke linjer fra pensum og til hva dette betyr for dem selv 
og andre i praksis. En faglærer uttalte: «Slik jeg ser seminarene, gir de en 
unik mulighet til å ta kunnskapen som er formidlet i forelesninger, og 
som er pensum, opp i en mer praktisk sammenheng og på en mer studen- 
taktiviserende måte». Min erfaring er at studentene på seminaret, som 
vist i eksemplet, gjennomfører en konkret handling i kommunikasjon, 

de snakker om erfaringen og reflekterer over handlingen og får en dypere 
forståelse av handlingen. 

Mine erfaringer og foreløpig analyse fra forskningsstudiet «Seminar 
som læringsarena i høgere utdanning» kan si oss at studentene får en 
bedre mulighet til å oppnå de generiske ferdighetene som er beskrevet 
i Melding til Stortinget 16 (2016/2017) (Kunnskapsdepartementet, 2017, 
S. 14). Studenten får trening i kritisk tenkning i diskusjoner på seminar, 
og å skrive refleksjonsnotat. Gjennom ulike gruppeoppgaver får studen- 
tene utviklet sine sosiale og emosjonelle egenskaper. Refleksjonsnotatene 
gir økt kompetanse i selvrefleksjon. Gjennom ulike aktiviteter får de tre- 
ning i kommunikasjon og samarbeidsvaner. Studentene får en okt sam- 
funnsbevissthet bade med a arbeide med praksisnære case og det å jobbe 
i sammensatte studentgrupper med ulik kulturell bakgrunn. 

Abstract: Simulation in education involves creating situations that are similar 
to events, rituals and routines performed in the workplace - or in therapy, con- 
sultation, conflicts or similar situations. One recreates as many conditions as are 
necessary for the students to ‘live’ within what one imitates. Teachers instruct 
students and run the procedures as if they were ‘reality. Some simulations, such as 
in nursing education, require expensive equipment and sophisticated use of ICT. 
Others can be set up as role-playing games with what one has at their disposal in 
terms of facilities. The article compares three cases of simulation that were closely 
examined in connection with a research project. The purpose was to find out if 
the students experienced this as good quality. The students’ ability to immerse 
themselves in the situation is of great importance for the benefit of the simulation. 
Most students find that the situations closely resemble real life and keep them 
engaged and alert. Teaching that explicitly tries to resemble reality is perceived as 
very educational. 


Keywords: simulation, roleplay, student activity, learner centred, engaged teaching 

Introduksjon’ 


Et viktig siktemål for studier som søker å fylle gapet mellom teoretiske og 
praktiske sider av faget, er å gjenskape betingelser for læring slik at stu- 
denter kan ta med seg lærdommen og lett overføre den til arbeidspraksis 
de skal møte. Vi kjenner mange av disse fagenes historie som dypt for- 
ankret i laugenes tradisjoner. Et kjent eksempel er hvordan ingeniør- og 
arkitektstudenter i Italia gikk i lære hos anerkjente mestere og gradvis 
ble innlemmet i planleggingsarbeidet. Da mesterne organiserte studen- 
tene til konkurranse mellom grupper av studenter for å planlegge neste 
byggetrinn, tok man i bruk «progetti» — eller framoverskuende beskrivel- 
ser av hvordan belastninger, byggematerialer, design og funksjon kunne 
brukes for den videre byggeprosess. Dette ble kimen til prosjektmetoden, 
der studentene fikk ta del i en forestilt eller simulert praksis (Knoll, 1997). 
De blivende arkitektstudentene fikk stor tillit til å utføre prosjekter som 
ble verdsatt og gjennomført av de eldre og profesjonelle kollegene. Med 
prosjektmetoden, og etter hvert en lang rekke andre metoder, forsøkte en 
å skape arbeidslivets praksisform som normsettende og modellere under- 
visning og læring «som om» en er i arbeidspraksisen, der intensiteten 
og alvoret er langt sterkere. Så nær praksis var denne undervisningen at 
forskjellen knapt ble merket. 

I dette kapitlet skal vi se på hvordan man gjennom tre ulike studier 
forsøker å skape denne illusjonen av virkelig praksis. I sykepleierutdan- 
ningen har stadig flere studier tatt i bruk simuleringslaboratorier, der stu- 
denter øver seg på livaktige dukker, der den norske dukken «Anne» hadde 
en banebrytende rolle. I jusutdanningen organiserer man rettssaker på 
bakgrunn av rettssaker som faktisk har foregått. Det tredje eksempelet er 
hentet fra hvordan man bruker rollespill for å skape realisme i undervis- 
ningstemaer som «rekruttering» innenfor økonomi og ledelsesfag. Alle 
tre studiene var en del av studien «Kvalitet i norsk høyere utdanning», og 
datainnsamlingen ble gjennomført i 2016 og 2017 ved norske læresteder. 


1 En tidligere og kortere engelskspråklig versjon er publisert i Trimmer, K., Newman, T. & Padró, 
F. (Red.) (2019). Ensuring Quality in Professional Education Volume I: Human Client Fields Peda- 
gogy and Knowledge Structures 1. utg. London: Palgrave Macmillan. 

Simulering som metode 


Eksempelet ovenfor med ingeniør- og arkitektstudier er hentet fra 
1600-tallet, men allerede fra 1300-tallet benyttet man fingerte rettssaker 
som muligheter for studenter som skulle prøve seg som advokater, dom- 
mere og anklagere. Problemet med hvordan teori og praksis skulle fore- 
nes, har vært brysomt helt siden antikken, hevder Daly og Higgins (2011). 
I en klassisk framstilling av feltet sier Tansey og Unwin (1969) at gjennom 
bruk av simuleringer og ulike former for spill er man på vei til å bygge 
broer mellom teori og praksis, fordi det skillet som man har mellom de to 
i høyere utdanning, er både unaturlig og uheldig. 

I dag har både simulering og spill som fenomen blitt forsket på i 
mange sammenhenger. Spørsmålet om teori og praksis faktisk opple- 
ves som nærmere koblet eller ei, er fortsatt gjenstand for stor interesse, 
særlig innenfor studier som krever ferdighetstrening. I disse eksemplene 
var forskningsspørsmålet om forsøkene førte til en opplevelse av bedre 
kvalitet i studiene, og om design av simuleringsaktivitene var viktige for 
studentenes opplevelse av kvalitet i studiene. 

Simulering i helsefagene er kanskje det fagfeltet som har mest opp- 
merksomhet i den studiefagdidaktiske forskningen. En klassisk defini- 


sjon av Rall og Dieckmann (2005) sier oss at simulering er 


... å utføre noe «som om», eller å likne på «virkeligheten» (men ikke på noen 
perfekt måte, fordi da ville det nettopp være virkelighet), med andre ord for 
å trene på eller lære noe uten risikoen eller omkostningene med å gjøre det i 


virkeligheten. (2005, s. 274, forfatternes oversetting) 


Fenomenet kan variere sterkt fra høyteknologiske simuleringer i marin- 
teknologi til korte rollespill. I våre eksempler er simulering med svært 
sensitive dukker i et komplekst oppsett i et øvingslaboratorium eksempel 
på høyteknologisk simulering, mens rollespill i en jobbintervjusituasjon 
er eksempel på et lite teknologisk sofistikert oppsett, men med andre 
utfordrende elementer. Skal simuleringer oppleves som givende og realis- 
tiske, må lærerens ledelse av simuleringer være gode, studentene må være 
vel forberedt og engasjerte, de bør foregå i velprøvde undervisningsopp- 
sett, og dramaturgien i simuleringen må være velegnet (Jeffries, 2005). 
Denne beskrivelsen understreker at lærernes omfattende innsats for å 

legge til rette godt materiale for simuleringen og for å veilede prosessen 
bør møtes av studenter som evner å utnytte situasjonen i simuleringen. 

Lee Shulman (2002) definerte undervisning av høy kvalitet slik: Der- 
som undervisningen motiverer og engasjerer studenter, slik at de lærer 
seg stadig mer av sitt emne, får øvet seg i de ferdigheter som kreves, sam- 
tidig som de inviteres til refleksjon og kritisk vurdering i en prosess som 
former studentenes identifisering med fagområdet — da holder den høy 
kvalitet. I dagens debatt om hva som skaper kvalitet i høyere utdanning, 
blir tiltak som skaper større autentisitet og praksis-lik undervisning ofte 
trukket fram. I tråd med hva Shulman formulerte, framførte også Mjøs- 
utvalget og etterfølgende stortingsmelding at «Den beste læring oppnås 
der studenten er intenst til stede med hele sin skaperkraft. (...) En større 
intensitet i utdanningen kan både frigjøre ressurser, øke gjennomstrøm- 
ningen og gjøre utdanningen mer lærerik og givende for studenten» 
(Norge Kirke-, utdanning- og forskningsdepartementet, 2001). 

I forbindelse med helsereformen i 2013 satte Universitets- og høgskole- 
rådet i verk et større utredningsarbeid om hva som kunne øke kvaliteten 
i helse- og sosialfagutdanningene. I deres rapporter ble det framhevet at 
spill, rollespill og simuleringer har et stort potensial for å minske avstan- 
den mellom undervisning i teoretiske emner og de praktiske treningssi- 
tuasjonene de trenger innen hele helseområdet (se f.eks. UHR, 2016, s. 9). 
I det store utredningsarbeidet «Advokaten i samfunnet» (NOU 2015:3) 
kan vi lese liknende forhåpninger til at juridikum vil øke sin innsats på 
samme området. Debatten innen økonomi og ledelsesfag har vært til- 
svarende kritisk til at emner undervises uten synderlig kontakt med 
arbeidslivet, og at det fordres flere tiltak som knytter praksis og akade- 
mia nærmere - til «prakademisk» undervisning, som Jørgensen, Skytter- 
moen og Syversen (2011) har navngitt dette utviklingsområdet. 

Problemet i opplæring som bruker simulering, er å skape situasjoner 
og læringskontekster som studenter vil anerkjenne som så autentiske at 
de går inn i disse situasjonene med oppriktighet og vilje til å prøve seg selv 
og medstudenter i mer krevende og intense læringssituasjoner. Skal dette 
lykkes må simuleringene være a) forankret i reelle situasjoner og erfarin- 
ger, b) fordre at kritisk tenkning fremmes og at spørsmål stilles, c) at den 
involverer flere i et lærende fellesskap, og at d) dette fellesskapet opplever 

en styrket faglig og personlig identitet etter simuleringen (empowerment) 
(Rule, 2006). Dersom man har et håp om at studentene skal være «intenst 
til stede med hele sin skaperkraft», som det ble uttrykt i stortingsmeldin- 
gen, må kvaliteten på den dramaturgien simuleringen bygger på, være 
tilsvarende medrivende og troverdig, og de aktørene som engasjerer seg, 
må være av samme kaliber (Reid-Searl, Eaton, Vieth & Happell, 2011). 
Keskitalo og Ruokamo (2016) skriver at selv om dette er sterke krav, opp- 
leves simuleringer innen helsefag som meningsfull læring, og de vurderer 
simuleringsaktiviteter høyt nar det gjelder erfart læringsutbytte — både 
på det faglige, personlige og sosiale nivå. 

Å engasjere studenter er en krevende øvelse (Skodvin, 2016). Norske 
studenter kan være en særskilt utfordring, skal man tro David Croxford 
(2001), som med erfaring som gjestelærer i en rekke land karakteriserte 
norske studenter som særdeles durkdrevne i å unngå å engasjere seg i 
undervisningen. Selv om denne beskrivelsen ble brukt om forelesningen 
som sjanger, kan det være kulturelle forhold som i noen grad hemmer 
studenter i å engasjere seg følelsesmessig og kognitivt. I simuleringssi- 
tuasjoner skal studentene også forstå noen rammer og sammenhenger 
rundt situasjonen som krever oppmerksomhet. En av disse er en avansert 
teknologi som en simuleringsdukke, eller en boremaskin på havets bunn. 
I tillegg skal man kommunisere adekvat, tenke i alternativer og utøve 
skjønn — og til sist evne å reflektere kritisk over det som simuleringen 
eller rollespillet brakte fram (Tosterud, 2015b). Studentenes evne til å tre 
ut av den motstandsdyktige rollen som tilhører og inn i en rolle som kre- 
ver intens tilstedeværelse, vil være en kritisk faktor om simuleringer og 
rollespill skal heve kvaliteten på utdanningen. 

Når studenten er invitert inn i slike krevende situasjoner, er det inter- 
essant å se hvilke kognitive, sosiale og emosjonelle skjema som aktiveres 
for å løse kompleksiteten i dem. Hvilke teoretiske og praktiske momenter 
som trekkes inn i situasjonen og spørsmålet om hvordan skjønn og utø- 
verkunnskap balanseres mot vitenskapelighet er viktig, ikke minst siden 
«evidence»-fenomenet i økende grad setter sitt preg på disiplin- og profe- 
sjonsstudier. Innen læresteder og innen emner og fag er det en kontinu- 
erlig rivalisering mellom den punktfestede, teoretiske framstilte teori og 
utøverens praktiske skjønn, og gapet mellom teoriens og praksisens ulike 

tyrannier (Kvernbekk, 1995), er ikke lett å fylle (Colley, 2003; Thomas & 
Wilson, 2011). Nar simuleringer og andre tiltak trekkes inn, vil det til- 
synelatende alltid veere slik at den til enhver tid dominerende teoretiske 
forståelse har større troverdighet i akademia, enn den praktiske utover- 
kunnskap. De hendelsene og prosessene som far studentene til 4 kjenne 
igjen monster fra tidligere erfaringer og deres lesing av teoretisk fagstoff, 
og skape nye samband mellom dem nar de star i situasjonene som kre- 
ver deres aktive deltakelse, skal sa bearbeides videre. Nar simuleringen er 
utfort, skapes det rom for å ga tilbake i erindringen, tenke over valg som 
ble gjort, og diskutere alternativ(er) og hvordan verdiene av de erfaringene 
som faktisk ble gjort kan overfores til andre situasjoner. Det er summen av 
disse som ifolge Schaffer (2012, s. 403) avgjor om kvaliteten er god eller ei. 

Feltets teoretikere framhever at simuleringer som bringer fram studen- 
tenes tidligere erfaringer, og gir studentene anledning til a skape personlige 
utgaver av feltets standard viten, bidrar til at studentene far en handlings- 
base eller opererbar kunnskap de kan ta i bruk i de kommende praktiske 
situasjonene. Markauskaite og Goodyear (2016) beskriver dette som at stu- 
dentene ma skape en «epistemic fluency», som gir studentene et register av 
strategier for 4 mote ulike utfordringer i ulike situasjoner. I simuleringer 
aktiveres alle lærte teorier, ideer og handlingsdisposisjoner og kommer «i 
flyt» for studentene velger blant dem, tar dem i bruk og finner en mate a 
handle pa som gir mening for dem. Når man er i «flyt» er man i stand til å 
skifte standpunkt, teste alternativer, se sammenhenger — og endre posisjo- 
ner — med letthet og med produktivt utfall. Det er i slike leringssituasjo- 
ner opplevelsen blir intens og engasjerende, oppslukende og interaktiv pa 
mater som far studentene til 4 lære mer og mer autentisk (Gresalfi & Barab, 
2011). Prosedyrer, konsepter, konsekvenser av handlinger som ble utfort, og 
kritisk ettertanke over valg som ble tatt, blir til handfaste handlingsalterna- 
tiv basert på økende grad av sikkerhet — eller økende grad av «flyt». 


Tre eksempler 


I forskningsprosjektet «Quality of Norwegian Higher Education: Pat- 
hways, Practices and Performances» undersøkte forfatterne tre ulike 
utdanninger der man benyttet rollespill og simulering, for å oppnå en 

bedre sammenheng mellom teori og praksis. I forskningen ble det brukt 
observasjon gjennom deltakelse, intervjuer, videoopptak og analyser av 
dokumenter som brukes i studiene. Emneplaner, studieplaner og instruk- 
sjoner ble også brukt som bakgrunn for å forstå studienes intensjoner og 
tilrettelegging. Eksemplene framstilles som fortellinger om hva som ble 
sett og opplevd (Nerland & Prøitz, 2018). 


Simulering i sykepleiestudiet 

Den norske dukken Anne, som ble utviklet av Åsmund Lærdal, ga på 
mange måter støtet til den moderne opplæringen med bruk av dukker. 
Førstehjelpsopplæringen fikk et stort løft da dukken, som var livaktig og 
responderte på naturlig vis på de manipulasjonene man utførte, snart 
ble brukt over det ganske land, og etter hvert også internasjonalt. Siden 
starten omkring 1960 har denne dukken, og en rekke andre systemer, 
blitt utstyrt med datateknologi og sensorer for temperatur, væske, tak- 
tile kontakter og audiovisuell kommunikasjon. På mange måter har disse 
simuleringsdukkene blitt et svar på mange utfordringer innenfor pro- 
blembasert læring, og de blir derfor sett på som en viktig fornyer innen 
opplæring av medisinsk personell (Bradley, 2006). 

Det emnet som ble studert het «Veiledet praksis i klinisk sykepleie». Stu- 
dentene var deltidsstudenter som tok den treårige bachelorutdanning på fire 
ar. I emneplanen er det satt opp læringsmål som skal dyktiggjøre studentene 
tilå handle i forhold til akuttmedisin, med kronisk og kritisk syke pasienter, 
og de skal lære seg å arbeide i det sykepleiefaglige fysiske rom. Her kreves 
også at studentene reflekterer over de sykepleiefaglige øvelser som gjøres, og 
hvordan de observerer, samler informasjon og vurderer sin egen person- 
lige og profesjonelle utvikling. Som ett av de generelle kompetansemålene 
trekkes også etisk og akademisk diskusjon inn, og evnen til å samarbeide 
og vurdere etiske konsekvenser. Den simuleringen vi studerte, fant sted i 
studiets andre år, i det andre semesteret, og var en integrert del av et praksi- 
semne som omfattet 15 studiepoeng. Like før dette hadde studentene tilbrakt 
to uker på en sykehuspost der de ble veiledet av en praksisveileder. 

Ei uke før simuleringen hadde studentene tilgang til informasjon om 
den casen de skulle møte. Informasjon om skaden eller lidelsen kunne 

de lese om på et faktaark, og de kunne finne mer informasjon gjennom 
vanlig tilgjengelige kilder. Studiets lærere valgte casen ut fra sin samling 
av caser som er utviklet av dem og prøvd ved tidligere anledninger. Før 
simuleringen gikk lærerne gjennom casen i et rom for samtaler og orien- 
tering, og så inn i simuleringsrommet, som likner på en ordinær post på 
sykehuset med en pasient liggende i ei seng. Den ene læreren som var til 
stede under simuleringen, ble kalt en fasilitator, mens den andre læreren 
styrte dukkens reaksjoner fra en posisjon i et tilstøtende rom med enveis 
glass, og ble kalt operatøren gjennom øvelsen. Operatøren spiller rollen 
som pasient fra sin posisjon i det andre rommet, men fasilitatoren er til 
stede med hodetelefon med mikrofon. Dukken i sengen ble så aktivert fra 
operatørens side og fikk de avanserte egenskapene som gjør den livaktig: 
stemme, blodtrykk, puls osv. 

I simuleringen ble to studenter valgt til å gjøre øvelsen i rommet. Den 
ene skulle lede og den andre assistere. De øvrige seks studentene gikk til- 
bake til «refleksjonsrommet» og observerte simuleringen på stor skjerm. 
Den ledende sykepleieren snakket med høy og tydelig stemme og spurte 
pasienten spørsmål som: «Har du det bra nå herr Hansen?». Pasienten 
svarte fortløpende om hvordan han oppfattet sin tilstand og hvordan han 
opplevde å få støttet opp en arm, rettet på puta og så videre. Sykepleier- 
studentene snakket eksplisitt om hva pasienten kunne vente seg, og sjek- 
ket at det ble oppfattet, og om det førte til lindring eller ikke. Seg i mellom 
var de eksplisitte i samtalen om prosedyrer og rekkefølge: Blodtrykket 
ble målt før overkroppen ble hevet, kroppsvekt og -temperatur vurdert 
før riktig mengde smertestillende ble gitt. De viste sterkt engasjement 
og innlevelse i situasjonen, og var nøye med å gjøre ting riktig. Selv om 
lærerne på forhånd hadde fortalt at man også kan lære mye av å gjøre 
ting galt, var studentene bekymret for hva medstudentene ville finne av 
kritiske punkter. Mange studenter kjente historiene om de gangene en 
simulering hadde gått riktig galt og pasienten «mistet livet». 

Fasilitatoren var ikke bare usynlig til stede. Da sykepleierne et øye- 
blikk var i stuss over hvor smertestillende medisin var å finne, trådte hun 
fram og hvisket hvor den sannsynligvis var. Da sykepleieren fant det rik- 
tig å konsultere legen per telefon, agerte fasilitatoren lege og svarte «som 
lege» på de spørsmål som ble reist gjennom hodesettet. Sykepleiernes 

eksplisitte tale og handlinger ble observert og vurdert av medstuden- 
tene, og selv om de ikke kan høres, førte de en lavmælt samtale om at 
«Jeg ville ha ...» eller «... de har allerede malt tempen». 

Etter om lag 15 minutter tones simuleringen ut og sykepleierlærerne 
samles med alle studentene i «refleksjonsrommet». Lærerne startet 
med å rose studentenes evne til å leve seg inn i situasjonen og spille sin 
rolle. Medstudentene støttet dette med å si at de var gode skuespillere! 
Lærerne debrifet studentene gjennom den innarbeidede ABCDE-listen 
for sykepleiefaglig handling, der studentenes løsninger ble vurdert punkt 
for punkt, og medstudentene ble trukket inn for vurderinger av de løs- 
ningene som ble valgt. Lærerne balanserte mellom å sjekke at standard 
rutine var forstått og etterlevd, og å framheve punkter der vurderinger og 
ettertanke kunne peke på bedre valg eller skifte av perspektiv. Lærerne 
brukte egne erfaringer og eksempler for å belyse hvordan detaljer, dra- 
matiske situasjoner, eller til og med tilfeldigheter, hadde endret bildet og 
handlingene. Studentene deltok med stor iver og stilte spørsmål når deres 
erfaringer og teoretiske innsikter ble brynet. 

Lærerne betonte at det er utfordrende å finne balansen mellom å utfordre 
og å støtte studentene. Studentene syntes på sin side at de kunne være svært 
bekymret for å gjøre ting i gal rekkefølge, huske feil, velge feil prosedyre 
og bedømme situasjonen forkjært. Vissheten om at de andre studentene så 
dem, øket deres spenning. De fant lite trøst i at nettopp dette ga medstuden- 
tene anledning til å skjerpe sine observasjoner og øving i å fremme faglig 
kritikk. Selv om simuleringen hadde et tydelig «script», var det tydelig at 
improvisasjon og pedagogisk fantasi spilte inn og skapte en dramatisk nerve. 


Andre case: rollespill i personalutvikling og ledelse 

Dette undervisningsfeltet har også vært utsatt for mye kritikk for sin 
tendens til akademisering, og mange mener behovet for en reorientering 
mot det profesjonelle og praktiske er stort (Jorgensen mfl., 2013). Fagets 
historikere peker pa at simuleringer og spill ble utbredt pa 1950-tallet ved 
de store amerikanske «business schools» (Keys & Wolfe, 1990), og at den 
digitale utvikling gjorde dataspill og virtuelle rollespill til en del av stu- 
dietilbudene. Det rollespillet vi fulgte forskningsmessig, var imidlertid 

analogt, og var en del av et 7,5 poengs emne i «grunnleggende personalbe- 
handling» i studentenes andre studieår i en bachelor i personalutvikling 
og ledelse. Tema som organisering, rekruttering, motivasjon og beløn- 
ning i virksomheten var viktige områder i undervisningen. Rollespillet 
skulle gi studentene en nær opplevelse av hvordan rekruttering fore- 
går, og studentene skulle erfare hvordan en personalavdeling kan støtte 
nyansatte gjennom den første fasen av å komme inn i virksomheten. 
Fagmiljøet hadde utviklet en overordnet didaktisk ide om å gjøre studiet 
«prakademisk» — et selvutviklet konsept for å synliggjøre behovet for å 
gjøre praktiske øvelser i tett samband med læring av teori. 

I øvelsen skrev alle deltakerne en soknad pa jobb hos «virksomheten», 
og gruppen valgte to sokere til å ha en jobbsokerrolle, mens de øvrige 
gruppedeltakerne intervjuet og tok notater. Hele seansen varte i 4,5 timer, 
der den forste halvtimen gikk med til forklaring av oppdraget, og den 
neste til organiseringen av intervjuet, laging av sporsmal og sa videre. Det 
forste intervjuet tok ogsa en halv time, og deretter reflekterte teamet over 
hva som ble sagt og gjort, og lærdom for neste runde ble tatt ad notam. 
Denne sekvensen ble gjentatt for et nytt intervju, og det hele avrundet 
med en felles diskusjon i plenum. Gruppene i klassen skrev så en opp- 
summering av erfaringene som ble gjort, og relevante kilder fra pensum 
skulle trekkes inn for å belyse hendelsene, valgene og erfaringene. 

Hele arbeidsøkta var altså bygd opp i 30 minutters bolker. 


30 minutter til introduksjon i plenum 
30 minutter til å organisere intervjuene og skrive ned spørsmål 
30 minutter til første intervju 


ee NS a 


30 minutter med felles ettertanke og diskusjon med en gruppe med 
observasjonsoppgaver 
(3 og 4 ble sa repetert for det andre intervjuet) 


D 


30 minutter til diskusjon om hele prosessen 


Gruppene skrev så et refleksjonsnotat for hvordan gruppen opplevde rol- 
lespillet i forhold til studiematerialet og andre kilder. 

De aller fleste studentene virket meget engasjert i aktiviteten. Noen av 
dem fikk doble roller som «jobbsøker» og «intervjuer». De som valgte å 
være så aktive, medga at de var ganske nervøse for sine rolleutførelser i 

møte med medstudenter før øvelsen startet. Noen studenter hadde forbe- 
redt seg svært godt ved å skrive ut intervjuguiden, og ved at de hadde lest 
jobbsøknadene godt før intervjuet. Noen grupper utførte øvelsen nøyak- 
tig slik de var instruert til å gjøre. Andre valgte en mindre dirigert vei. 
Særlig kom denne forskjellen til syne når de skulle gi tilbakemelding til 
hverandre på hvordan de hadde løst oppgaven som intervjuer. De som 
fulgte instruksjonene nøye, tok også denne delen seriøst, mens i andre 
grupper tok prosessen mer løse former. Noen studenter maktet ikke å te 
seg seriøst i situasjonen, noe som kan indikere at studenter trenger øving 
i slike situasjoner. I ett tilfelle, der «søkeren» (som var framstilt som en 
erfaren HR-administrator i sin søknad, gift og med to barn) ikke maktet 
å holde seg alvorlig, ble utbyttet svært mye dårligere for resten av gruppa. 
Denne forskjellen i evnen til å følge instruksjoner og legge alvor inn i 
øvelsen skapte også et klart skille i studentgruppa. De seriøse studentene 
maktet a utvikle klare kriterier for hvem man burde «ansette», og gjen- 
nomførte grundige samtaler med argumentasjon for hvordan søkerne 
burde rangeres. Selv om også mindre seriøse grupper gjennomførte øvel- 
sene, var kriteriene og argumentasjonen klart mindre grundige. 

Til tross for denne variasjonen var den dominerende oppfatningen 
blant studentene at øvelsen hadde vært både nyttig og spennende, med et 
godt opplevd utbytte. De argumenterte bredt og godt for at et slikt rolle- 
spill hadde verdi. Først og fremst la de vekt på at den praktiske riggingen 
av situasjonen ga stor innsikt i hva en slik prosess krever av forarbeid, 
deltakelse og etterarbeid. Selv om de var på begge sider av bordet, ble 
situasjonen opplevd som realistisk og nyttig. De fant ut at de hadde tatt 
mange ting for gitt. De forsto bedre hvor viktig det var å forberede seg 
til intervju, og hvor viktig og vanskelig intervjuet var for begge parter. 
Det andre forholdet de pekte på, var verdien av å leve seg inn i intensi- 
teten i intervjusituasjonen, som, for det tredje, ga dem en viktig impuls 
til å forstå hvordan dynamikken mellom det å være intervjuer og det å 
bli intervjuet utfolder seg. De erfarte hvordan fordommer og ureflekterte 
antakelser kan spille inn. Til sist sa mange at de syntes mange poenger i 
studielitteraturen ble anskueliggjort i øvelsen. 

Den vanskeligste delen for studentene var å sortere kriterier og begrunne 
rangering. I denne fasen erfarte mange hvor vanskelig det er å være kritisk 

til hverandre. Likevel satte de pris på å få en ærlig tilbakemelding på hvor- 
dan de hadde løst oppgaven i andres øyne. En student beskrev det slik: «Jeg 
ble klar over ting jeg gjorde — og som jeg ikke ante at jeg gjorde». 

Klassens lærer var ikke involvert i selve rollespillet, men hadde en 
meget tydelig hånd gjennom å legge til rette instruksjoner og oppskrifter 
for gjennomføringen. Hun fortalte at studentene ble overrasket over hvor 
krevende det var å lage en seriøs jobbsøknad. Å tenke seg en jobb og så 
beskrive sine fortrinn med hensyn til å få jobben var en sterk øyeåpner 
for studentene. Hun sa i intervjuet at: «Både intervjuerrollen og søkerrol- 
len byr på viktig læring. Selv om det er krevende, sier alle at refleksjonen 
i etterkant var interessant og viktig, særlig med hensyn til hvor viktig 
det var å forberede seg godt.» Engasjementet og samarbeidet er viktig for 
at alle studentene skal oppleve det, og at de evner å gjennomføre begge 
rundene med intervjuer. Hun forklarte at «dersom forberedelsene er 
utilstrekkelige, kan fallet bli stort, og opplevelsen av å mislykkes bli lei. 
Derfor er det så viktig å gjennomføre andre runde. Det er som en ny 
sjanse der studenter flest skjerper seg, og det stimulerer refleksjonene på 
en bedre måte». 


Case 3: Simulert rettssal i juridisk utdanning 


Tradisjonen med å bruke juridisk utøvelse på tenkte eller lagde scena- 
rier er gammel i de juridiske fags utdanningshistorie. I det 14. århundret 
ble såkalte «moots» eller «mock trials» brukt i opplæringen av jurister i 
England, og den har fortsatt i ulike former og varianter. Rettssaker har 
spilt en stor rolle i populærkulturen, og Juristforeningen sto for filming 
av fiktive rettssaker på NRK sendt i beste sendetid helt fra norsk fjernsyns 
barndom og med store seerskarer. Når studenter kler rollene som aktor, 
dommer, forsvarer eller andre konstellasjoner, avhengig av hvor saken er i 
behandling, søker en å gjenskape den spenning og alvor som preger «ekte» 
rettssaler. I USA er «mooting»-tradisjonene videreført i den dominerende 
casemetodikken i deres juridiske utdanninger (Daly & Higgins, 2011). 

I den valgte casen er kurset kalt «Kriminalrett i nye gevanter». I 
beskrivelsen av læringsutbyttet er det forventet at studentene skal utvikle 
«kunnskapen, ferdighetene og generelle kompetanser som er nødvendige 

for å arbeide som jurister i offentlige eller private virksomheter». Med 
dette som mål er kurset organisert slik at studentene får øve seg i pro- 
sedyrer som preger arbeidet i rettssalen. Hensikten er at studentene skal 
utvikle en forståelse av hvordan nærme seg, strukturere og presentere et 
juridisk saksforhold i realistiske omgivelser. 

I seminarene ble studentene tildelt roller som forsvarere og påtale- 
makt, som taler fra hver sin posisjon i rettsalen. Deltakerne fikk tildelt 
anonymiserte beskrivelser av et juridisk saksforhold der dommen alle- 
rede var felt, og dette bidro til en følt autentisitet og realisme. Studentene 
fikk også presentert en rekke juridiske dokument som fulgte saken — som 
utskrifter av vitneavhør, papirer fra helsemyndigheter, politirapporter 
osv. Studentene fikk to-tre dager på seg for å lese dokumentene og for- 
berede seg på hva de ville si og legge vekt på i rettshøringen. I god tid før 
den forestående intense øvelsen i retten var de instruert i hvordan slike 
saker foregikk. De hadde besøkt ekte rettssaler og fått øving i å «skrive 
saker», samt fått forelest over de viktigste rettslige prinsippene som ville 
komme til anvendelse. 

I simuleringen var studentene gitt roller som forsvarere og aktorer, 
og i et rom som var organisert som et ekte rettslokale. I situasjonen var 
det deres lærere som inntok plassene som dommere. En ekstern juslærer 
hadde rollen som observatør og kommentator etter at spillet var gjen- 
nomført. Både forsvarer og aktor hadde hver sin juridiske assistent ved 
sitt bord. De øvrige studentene var på den ene siden alminnelige tilhø- 
rere, men hadde også oppgaven med å skrive et forslag til dom etter retts- 
forhandlingene. På det viset ble alle studentene involvert. 

Studentenes forberedelser til selve rettssaken var organisert som 
obligatorisk gruppearbeid. I den fasen arbeidet studenter og lærere tett 
sammen, som om de arbeidet i et juridisk fagfellesskap. Hensikten var 
igjen å skape en situasjon som var mest mulig lik det arbeidsmiljø som 
preger slike, som et dommerembete eller en travel advokatvirksomhet i 
dagene før en viktig sak skal føres for retten. Da saken startet, var fysiske 
omgivelser, prosedyrer, tidsrammer og arbeidsdynamikk utformet svært 
likt det som utfolder seg i vanlig rettspraksis for å optimalisere prak- 
sisnærheten. Tilbakemeldingene fra dommeren og observatøren, som 
begge var erfarne jurister, i etterkant var rikholdige og ga en balanse i 

observasjonene fra ulike steder i salen. Studentene som var tilhørere, ga 
sin respons på hvordan forsvarer og aktor hadde framstilt saken. Ekstern 
lærer la fram sin vurdering av aktor og forsvarer ut fra sin lange erfaring 
fra rettssalen. Dommeren, eller deres faglærer i jus, ga til slutt sin vurde- 
ring av hvordan de juridiske prinsipper og kutymer var holdt i hevd og 
utøvd på riktig måte. Det var med andre ord et mangfold av tilbakemel- 
dinger å høste fra for studentene. 

I intervjuene med studentene som ble gjort i etterkant, viste de til at 
dommerne hadde ulik evne til å gi tilbakemeldinger som var direkte, 
spesifikk og individuell, og at den eksterne observatøren også kunne 
gått tettere på studentenes måte å løse forsvarer og aktor-rollen på. 
Studentene følte seg ganske stresset i situasjonen, og hadde forventet 
en ærligere og mer kritisk tilbakemelding enn de fikk. Til tross for det 
uttrykte de stor tilfredshet med å ha fått den type erfaring som meget 
relevant og troverdig. Det ble uttrykt at de «følte seg som en ekte advo- 
kat» og at de fikk gode gløtt inn i «en virkelig opplevelse av det fram- 
tidige arbeidet» de utdannet seg for. De kritiske røstene til tross så var 
det stor samstemmighet om at øvelsen hadde vært utfordrende og ble 
høyt verdsatt. Observatøren uttrykte stor tilfredshet med at studentene 
hadde forberedt seg godt og hadde tedd seg kreativt og løsningsorien- 
tert i rettssalen. 


En engasjerende pedagogikk? 

I casene som her er svært kortfattet framstilt, ser vi at simuleringer og 
rollespill er tatt i bruk for å redusere problemene vi ofte kjenner til som 
avstand mellom teoretisk kunnskap som studiene presenterer, og den 
praktiske sammenhengen der kunnskapen skal anvendes. I casene er 
dette presentert som en alternativ pedagogisk metode som er flettet inn 
i en rekke av emner som ellers kan være undervist ganske konvensjo- 
nelt. De har viktige fellestrekk: Studentene får en viss tid til å forberede 
seg — fra to dager til ei uke — før øvelsen gjøres, og til slutt foregår det en 
debrifing. De pedagogiske kontekstene er ulike, men fagets lærere er opp- 
tatt av å skape læringssituasjoner som forsøker å binde sammen og koble 


mellom det å vite «at og om» og det å vite «hvordan». 

I casen fra sykepleien foregår det i en høyteknologisk setting med 
sofistikert utstyr og nøye designede omgivelser. Omgivelsene sørger for 
høy grad av sikkerhet slik at pasienter ikke skal skades. Juscasen og rol- 
lespillet i personalutvikling og ledelsesfag utføres med konvensjonell til- 
rettelegging, men med tilgang til ekstern ekspertise i juscasen og ekstra 
ressurser i form av grupperom i jobbintervjuet. Personalutvikling og 
jus-casene er preget av mye skriftlig arbeid i forberedelser og etterarbeid, 
mens sykepleiens simulering er preget av muntlighet og fysisk nærvær 
i løsningen av tekniske utforelser av omsorg og pleie. Alle casene bærer 
preg av at noen studenter får mer deltakende og intense roller, mens andre 
får observatøroppgaver. 

Øvelsen i organisasjons- og ledelsesfag er et tilbud til hele klassen, der 
alle involveres, men alle eksemplene viser at studentene kan velge posisjo- 
ner som utfordrer på ulike måter: noen mer, noen mindre. Et viktig felles- 
trekk var at samtlige studenter uttrykte entusiasme over simuleringene, 
og at nettopp denne øvelsen var høydepunktet i dette emnet. De uttryk- 
ker at de er overrasket over nivået på innlevelse, emosjonelt og kognitivt, 
og gir stor åtgaum til at øvingssituasjonen ble opplevd som autentisk og 
realistisk. Når de ytrer seg kritisk, er det fordi de ikke fatter at det ikke er 
flere slike situasjoner i løpet av studiet. 

Disse eksemplene demonstrerer at studentenes evne og vilje til å enga- 
sjere seg i simuleringen er viktig, både som deltakere i simuleringens 
kjerne og som observatører. Studentene må kunne involvere seg «som 
om» det virkelig er slik situasjonen spilles ut. De som ikke kommer over 
terskelen for seriøst engasjement, får lite ut av øvelsene i form av sak- 
lig kunnskap eller prosedyreferdigheter. Noen studenter går inn i rollene 
med stor entusiasme og ter seg «naturlige», mens andre bruker lengre 
tid eller holder mer avstand i situasjonene som inviterer til å være helt 
til stede i dramaet. Det «å gjøre feil» ses ikke på som problematisk, i 
prinsippet, fordi dette kan skape større emosjonell tilslutning, provosere 
fram flere meninger og derved stimulere refleksjonene ytterligere. På den 
annen side føler studentene seg sårbare i situasjonene. De liker ikke å 
eksponere eventuelle mangler i kompetanse eller usikkerhet. De skal jo 
også passe på sin posisjon og status i studentgruppa og vet at lærerne kan 
notere dette som negative elementer for seinere vurderinger. 

Øker simuleringer kvaliteten i studiene? 


Når Jeffries (2005) estimerer forhold som avgjør om en simulering er 
av høy kvalitet eller ei, er det fire forhold som er viktige. Ett er lærerens 
intervensjoner i simuleringen og et annet er nivået på studentenes forbe- 
redelser. Det tredje er simuleringens design og til sist hvordan simulerin- 
gen er plassert i studiets ordinære undervisningspraksis. Det siste peker 
på at det vil bedre studentenes evne til å leve seg inn med engasjement 
dersom dette forekommer ofte og på varierte måter i flere emner. Simu- 
leringsdesignet kan utformes ulikt fra kontekst til kontekst, og måten 
læreren legger opp til studenters og egen agering i simuleringen på, kan 
opplagt variere. De tre eksemplene viser variasjon over disse forholdene, 
og uansett vurderer studentene opplevelsen av simulering som sterkt 
engasjerende, motiverende og faglig utfordrende. Selv om dette er målt 
etter observasjoner, intervjuer og feltarbeid, synes det som om Shulmans 
(2002) kriterier om at studier som motiverer studentene, holder dem 
fanget i høy grad av involvering, stimulerer til grundige refleksjoner og 
diskusjoner som øker handlekraft og trygghet i deres yrkesmessige forbe- 
redelser, nettopp kan smykke seg med et kvalitetsstempel. I eksemplene 
ser vi at simuleringene skaper slike følelser, ikke alltid eller hele tiden for 
alle, men likevel en sterk opplevelse av realisme og autentisitet. Situasjo- 
nene skaper en flyt for studentene som kombinerer utfordring og ivare- 
takelse, og debrifing som åpner refleksjoner mellom opplevelsene og den 
faglige eller boklige lærdom de trekker på i de epistemiske spill som kom 
til live gjennom dem. De peker alle i retning av at evnen til å la seg føre 
inn i simuleringsuniverset er en viktig forutsetning for at studentene skal 
kunne oppnå ønsket læringsutbytte (Tosterud, 2015b). 

I eksemplene med personal- og ledelsesfagene er hele klassen involvert, 
men det var langt fra hele kullet som møtte. Jusstudentene ble engasjert i 
seks grupper å fire studenter som bar den dramatiske byrden fra studen- 
tenes side, mens resten av klassen hadde mer perifere roller. I sykepleier- 
simuleringen var det to studenter som fikk prøvd sine ferdigheter, mens 
resten av gruppen fulgte nøye med. Det er en stor utfordring å involvere en 
stor gruppe i simulering. Rullering i studentgruppen er en løsning man må 
benytte dersom det er knapt med plass. I eksempelet fra sykepleiestudiet 
er rammene i sterkere grad satt med kompleks teknologi og utforming av 

de rommene som brukes. Jo mindre teknologi og bygningsmessige krav, jo 
lettere er det å engasjere større studentgrupper, selv om undervisning som 
ikke er framstilt som obligatorisk synes å bli mindre oppsøkt av studen- 
ter. I sykepleierstudiet er læring av spesifikke ferdigheter opplagt en mer 
kritisk faktor og sett på som mer alvorlig enn de ferdighetene jusstuden- 
tene skal tilegne seg i et lettere tilrettelagt rettslokale eller ledelsesstuden- 
tens jobbintervju. Behovet for å lære en bestemt drill i gjennomføring og 
debrifing på en faglig god og sikker måte er like viktig som den etterføl- 
gende refleksjon og den uavhengige og velbegrunnede avgjørelsen. Vi ser 
at intensitet og perspektiv endrer seg for studentene alt etter hvilken rolle 
de blir utpekt til eller velger å ta (Gresalfi & Barab, 2011). 

Da vi spurte sykepleierstudentene i etterkant om de opplevde simu- 
leringen som en praktisk eller teoretisk læringssituasjon, var svaret 
umiddelbart at «dette er teoriundervisning» — eller en «utsøkt teoretisk 
læringsopplevelse». Til tross for at ordbruken ellers pekte i retning av at 
opplevelsen var svært konkret og praktisk, med sterkt engasjement og 
identifisering med «som om»-situasjonen, var det likevel et skille mellom 
dette og «den virkelige praksisen». Dette gjaldt også for de andre eksem- 
plene, selv om studentene her opplagt ikke ble like sterkt omgitt av de 
fysiske omgivelsene de ellers vil komme til å kjenne som «praksissted». 
De var ikke i nærheten av å tenke at «dette er på ordentlig». Paradokset 
er at for å leve seg inn i en tilstand der man gjør og tenker «som om», må 
studentene pendle mellom ulike sinnstilstander. På den ene siden skal de 
være kyniske og nære i situasjonen, og på den andre siden skal de tenke 
vidt og fantasifullt om hva som kan skje «dersom jeg prøver dette». Dette 
mellomliggende og foreløpige sett av måter å forholde seg på er typisk 
for hvordan profesjonelle lærer i sitt yrke og utvikler ekspertise (Eraut, 
2008), eller det som Markauskaite og Goodyear (2016) kaller å tilegne seg 
en epistemisk flyt, som når man kan veksle sømløst mellom ulike språk. 
Selv om simuleringenes manus eller skript kan være svært eksplisitt, er 
studentens årvåkenhet og kreativitet brakt i spill under noen intense øye- 
blikk med improvisasjon. Da er de avhengig av evnen til å tørre og holde 
ut i det situasjonen krever. På det viset blir det å balansere emosjonelle 
inntrykk og hente ut kognitive ressurser når spente situasjoner krever en 
løsning, en nøkkelferdighet (Roberts & Greene, 2011). 

Kanskje er dette en optimal situasjon for å utvikle evnen til å koble 
de mange skjemaer og virksomhetsplott som trengs for å utvikle profe- 
sjonell kunnskap? Først skal studentene evne å gjøre raske analyser av 
situasjonen, så skanne dem mot alle kjente alternativer for handling, der- 
etter velge det mest sannsynlig beste og til sist handle ut fra dette. Denne 
følgerekken bør bli så automatisert at den lar seg gjøre, og likevel gjøres så 
eksplisitt at en makter å gjenkalle og reflektere over prosessen. Det er ikke 
alle studenter som formår å koble gammel og ny kunnskap like lett, eller 
som forbereder seg adekvat for å møte situasjonene på en hensiktsmessig 
måte. I profesjonsstudier med krav til å være «skikket» er det viktig at 
den rette kombinasjonen av verdier, kunnskaper og holdninger utvikles 
i profesjonens etiske støpeskje. Simuleringer som er mindre krevende på 
dette punkt, kan tillate større grad av variasjon og distanse i rolletaking, 
men evne til å la seg trekke inn i dramaets flyt og forestillingsverden vil 
være en styrke for studenten. Vi mener dette viser at godt utført simule- 
ring øker kvaliteten i studiene. 


Simulering som brubygger mellom praksis 
og teori 


I innledningen spurte vi hvordan simuleringer og rollespill brukes i under- 
visningen i studier som jus, sykepleie og ledelses- og organisasjonsfag. Vi 
spurte også om på hvilke måter denne praksisen kunne tjene et formål om 
å bygge bruer mellom teoriundervisning og praksis i faget. De tre fagene 
løser utfordringen på ulike måter. Sykepleiestudiene bruker simuleringer 
for å øve ferdigheter i sammenhengende pleiepraksis og for å øve reflek- 
sjonskapasiteten når studentene er midt i en ordinær praksis i en institu- 
sjon. Organisasjons- og ledelsesfag bruker rollespill for å oppøve praktiske 
ferdigheter som å gjennomføre intervju med jobbsøkere og ansettelsespro- 
sedyrer. Jusstudentene får øve seg i en rettsal med å prøve ut argumenta- 
sjon og andre prosedyrer som hører hjemme i en «ekte» sak ført for retten. 
Alle eksemplene demonstrerer at de oppfyller et krav som er omforent i 
forskningen om hvordan man skal heve kvaliteten i undervisning, nemlig 
at studentene må involveres mer i lærestoffet gjennom å interagere mer 
med lærere, medstudenter og lærestoff (Damsa et al., 2015). 

Den høyteknologiske konteksten man finner i et simuleringsstudio for 
sykepleieres utdanning, utfordrer studentene og får dem til å fokusere 
intenst og delta med både kropp og sinn. De blir observert og vurdert 
fortløpende av sine lærere, og deres prestasjoner er hele tiden med i en 
helhetlig vurdering. Balansen mellom spenning og årvåkenhet på den 
ene siden og ledigheten som tillater feil og frikoblet refleksjon på den 
andre siden er et følsomt og vanskelig skille å holde. Organisasjon- og 
ledelsesfagenes studenter var i det store og hele entusiastiske med hensyn 
til sitt rollespill, der skriptene var konsise og utfordrende nok til at de 
kunne leve seg inn i dem, og enkle nok til å følge som prosedyre. Jusstu- 
dentene går inn i sin rettssal med innlevelse i det dramaet som spilles ut, 
og med høye forventninger og kritiske tanker om forløpet. De opplevde 
unisont situasjonen som realistisk og en god prøve på den virkeligheten 
de ser for seg som praktiserende jurister. I alle tre eksemplene uttryk- 
ker studentene at de fikk øving i å treffe valg i pressede situasjoner. De 
kjente på at auditoriets komfortsone ble forlatt og at den dramatiske og 
uforutsigbare simuleringssituasjonen bød på helt andre og meningsfulle 
utfordringer. Det virker som at det å trene studentene til å møte risiko, 
i situasjonsbestemte utfordringer som krever avgjørelser og handlinger, 
og reflektere sammen med andre studenter og lærere som er eksperter i 
feltets teori, er gode bidrag til å korte ned avstanden — og bygge bro over 
gapet — mellom fagets teori og praksis. 

Høgskolen i Innlandet 


Abstract: In this chapter, 60 reflection notes written by 20 students of continuing edu- 
cation for advisors in NAV are analysed. The research question is: What do the texts tell 
about the students’ learning within the relationship between theory and practice? The 
intention of the chapter is to shed light on how the writing activity affects the students 
thinking about their practice. The analysis follows two axes: on the one hand, the level 
of learning found in the texts is examined — how the learning is expressed in changes 
in behaviour/actions, and in thinking/assessment. The second axis shows the students’ 
capacity for abstraction (theory formation) and for concretization based on theories. 
When these axes are put together, four categories emerge, which show different nuan- 
ces in the relationship between theory and practice: 1) Synthesis (think ‘up’), 2) Analy- 
sis (think down), 3) Concepts promoted for practice, and 4) Testing of new methods. 
The analysis shows that the students commute unproblematically between these 
categories. Practice is both a necessary breeding ground for learning and a bench- 
mark for learning. Practice does not contradict theory. The writing activity helps to 
clarify theory and develop students’ abstraction abilities. The teachers’ responsibility 
is to formulate high quality assignment texts that bind together theory and practice 
and that would prompt the students to stretch their mental borders. The analysis 
categories developed in this chapter can help teachers successfully face this task. 


Keywords: written assignments, reflection, abstraction, learning levels, counselling 
practices 


Introduksjon 


Det er rart at min ivrighet i samtalene trenger en pause. De ble mer tydelig da jeg 
matte skrive om min opplevelse av samtalen ... Nå merker jeg at selve samtalen 
har satt seg mer fast i meg enn vanlig. 

—Laila, NAV-veileder og student 


Sitering av denne artikkelen: Skjeseth, E. (2020). Å skrive om hendelser fra egen praksis. I Y. T. Nord- 
kvelle, L. Nyhus, A. Røisehagen og R. H. Røthe (Red.), Praksisnær undervisning — i praksis og teori (Kap. 7, 
s. 121-140). Oslo: Cappelen Damm Akademisk. https://doi.org/10.23865/noasp.94.ch7. 

Lisens: CC BY 4.0. 

Etter at han er gått fra kontoret kjenner jeg meg svært utmattet og fysisk sliten, mer 
enn det jeg bruker å være etter selv en krevende samtale. Det er mange tanker som 
kjemper om oppmerksomheten. Jeg skriver umiddelbart ned en logg fra samtalen. 


—Eva, NAV-veileder og student 


I dette kapitlet analyseres 60 refleksjonsnotater skrevet av 20 studenter ved 
en videreutdanning for veiledere i NAV. Problemstillingen er: Hva forteller 
tekstene om studentenes læring i relasjonen mellom teori og praksis? Inten- 
sjonen med kapitlet er å vise studentenes læring med vekt på forholdet 
mellom deres praksis og deres abstraksjoner knyttet til denne praksisen. 
Analysen følger to akser. På den ene siden undersøkes læringsnivået som 
kommer fram i tekstene, hvordan læringen kommer til uttrykk i endringer 
i atferd/handlinger, og i tenkning/vurdering. Den andre aksen viser stu- 
dentenes evne til abstraksjon (teoridannelse) og til konkretisering ut fra 
teorier. Når disse aksene blir satt sammen, kommer det fram fire katego- 
rier som viser ulike nyanser i forholdet mellom teori og praksis: 


1) syntese (tenke «opp»), 2) analyse (tenke «ned»), 3) begreper blir 
førende for praksis, og 4) utprøving av nye metoder. 


Analysen viser at studentene pendler uproblematisk mellom disse katego- 
riene i sine tekster. Praksis er både en nødvendig grobunn for læring og 
en målestokk for læring. For studentene står ikke praksis i motsetning til 
teori, eller som noe fundamentalt annet enn teori. Skriveaktiviteten bidrar 
til å tydeliggjøre teori og utvikler studentenes abstraksjonsevner, samtidig 
som innholdet i tekstene er praksisnære. Undervisernes oppgave er å for- 
mulere oppgavetekster som binder sammen teori og praksis, og som gjør 
at studentene må strekke seg mentalt. Analysekategoriene som er utviklet 
i dette kapitlet, kan kanskje hjelpe underviserne i dette arbeidet. 


Bakgrunn 


Jeg er høgskolelektor i veiledning i et team bestående av sju kolleger ved 
Høgskolen i Innlandet. Våre studietilbud er videreutdanninger og master- 
programmer som søkes av voksne, erfarne studenter som i hovedsak job- 
ber i offentlig og halvoffentlig tjenestesektor. De jobber med mennesker, 

og de har en praksis (praktisk erfaring) i forkant av studiene. Dermed 
har de mange knagger å henge det faglige innholdet i undervisningen på. 
De fleste tar studiene på deltid og har sitt arbeid pågående parallelt med 
studiene. De har oppmerksomhet på nåtid og på nær framtid: De kan dra 
rett tilbake i jobb med det de lærer i studiet og prøve det ut, for deretter 
å komme tilbake til studiesituasjonen med helt fersk praktisk erfaring. 
I mitt team er vi ydmykt oppmerksomme på at vi er «privilegerte» som 
undervisere i UH-sektoren. Praksisnærheten er til stede gjennom studen- 
tenes nærvær. Tilførselen av ferske fortellinger fra studentenes utprøvin- 
ger, fortellinger om suksess og fiasko (og alle nyansene imellom), er stor 
og dynamisk. Som undervisere lærer vi svært mye av våre studenter. Det 
er et godt utgangpunkt for en dialogisk undervisningspraksis hvor lærere 
og studenter har ekte toveiskommunikasjon gjennom studiet. Det som 
også har slått mine kolleger og meg, er at innholdet i tekster fra studen- 
tene er som en skattkiste av lite utforsket empirisk materiale. Å intervjue 
studenter gir empiri, men kan også være litt som «å gå over bekken etter 
vann», i forhold til å studere selve tekstene som studentene har skrevet. 
Tekstene utgjør empirisk materiale både om praksisfeltet i seg selv og om 
studentenes læring. Det er det siste jeg har undersøkt i den studien som 
presenteres her. 

I dette kapitlet vil jeg gjøre rede for en analyse av studenters tekster 
innlevert som såkalte arbeidskrav fra studiet «Veiledning i arbeids- og 
velferdsforvaltningen». Jeg har avgrenset problemstillingen til: Hva for- 
teller tekstene om studentenes læring i relasjonen mellom teori og prak- 
sis? Først vil jeg beskrive kort veiledningsfaget, studentene, studiet og 
arbeidskravene. Deretter vil jeg presentere det teoretiske grunnlaget, 
analysekategoriene og hvordan jeg har gjennomført analysen. Videre vil 
jeg trekke fram og tolke funn i materialet. I det konkluderende avsnittet 
har jeg inkludert noen ideer og anbefalinger for andre som bruker skrift- 
lige refleksjonsoppgaver i undervisningen. 


Hva slags fag er veiledning? 


Veiledning er en aktivitet som de fleste mennesker — leg og lærd - deltar i 
med liv og lyst. Vi er vekselvis veisøkere og veiledere. Veiledning som fag 

spenner bredt over felter av menneskelig aktivitet, former og innhold. 
Veiledning i en profesjonell ramme kan derfor være vanskelig å avgrense 
mot for eksempel instruksjon, rådgiving og terapi. Veiledningslittera- 
turen byr på et stort mangfold av metoder som kan være både overlap- 
pende og motstridende. Det er likevel stor enighet om at god veiledning 
kjennetegnes av en dialogisk form og en respektfull holdning til veisø- 
ker (Eide, Aasland, Grelland & Kristiansen, 2008; Seikkula & Arnkil, 
2013; Tveiten, 2019). 

En utdanning i veiledning er i utgangspunktet tverrfaglig og tverrvi- 
tenskapelig, idet en søker å integrere ulike fags begreper og metoder i en 
felles kjerne (Bhaskar & Danermark, 2006; Nenseth, Thaulow, Vogt & 
Orderud, 2010). Det er verdt å merke seg at veiledning inngår i en felles 
faglig kjerne av kompetansemål for alle 19 helse- og sosialfaglige høyere 
utdanninger, ifølge forskrift til Universitets- og høyskoleloven (Kunn- 
skapsdepartementet, 2017). 


Studentene og studiet 


Videreutdanning i veiledning i NAV retter seg mot alle ansatte i NAV 
som har en reell veiledingspraksis overfor brukere eller kolleger. 
Stillingsbetegnelsen NAV-veileder er relativt ny og erstatter betegnel- 
sen saksbehandler. Intensjonen med endringen var å synliggjøre men- 
nesker framfor saker, samt å løfte fram veiledning som aktivitet og fag 
(Andreassen & Aars, 2015). 

Studiet gir 30 studiepoeng og er lagt opp med seks todagers samlinger 
der teoristoff gjennomgås, deltakerne gjennomfører strukturerte øvelser 
og utveksler erfaringer. De møter også gjesteforelesere som representerer 
viktige samarbeidsaktører i studentenes praksis. Arbeidsinkludering er 
et gjennomgående tema. 

Studentene har praksisoppgaver (arbeidskrav) mellom samlingene. 
De leverer tekster der de svarer på en oppgave gitt av fagansvarlig ved 
studiet. Alle får en individuell, skriftlig tilbakemelding fra sin veileder. 
Tekstene blir videre delt og drøftet i mindre grupper på samlingene. De 
danner grunnlaget for caser som brukes for å anskueliggjøre viktige 
fenomener og kompetanser i veiledning. Dette gjøres både ved å trekke 

ut studentenes egne caser i plenum og knytte dem til den teorien som 
presenteres, og som utgangspunkt for kollegaveiledningsøkter i mindre 
grupper. Spørsmålene stilles av studentene selv: Hvordan tenker jeg om 
denne casen? Er det andre måter å tenke på? Hva gjorde jeg, og hva fun- 
gerte (ikke)? Hva kan gjøres annerledes? Hva kommer jeg til å gjøre i 
oppfølgingen av denne brukeren? 

Hovedmålene med studiet er at deltakerne skal 


e bli tryggere, tydelige og fleksible i sin veilederrolle 

e engasjere seg i dialogpreget kommunikasjon med brukere og deres 
nettverk 

e øke ressursorientering (på bekostning av problemorientering) i seg 
selv og hos bruker 

e øke samarbeid og kontakt med arbeidslivet 

e arbeide aktivt for å fremme et inkluderende arbeidsliv 


Hovedmålene er utdypet og presisert i 12 utbyttebeskrivelser i tråd med 
kvalifikasjonsrammeverket for høyere utdanning (kunnskaper, ferdig- 
heter og generell kompetanse). I oppstarten av studiet gjennomfører vi en 
aktivitet som får fram studentenes egne intensjoner med å ta studiet. De 
blir bedt om å prioritere læringsutbyttebeskrivelsene (slik de er formu- 
lert i studieplanen), begrunne sine prioriteringer overfor hverandre, samt 
omskrive dem med egne ord. Vi registrerer at et stort flertall priorite- 
rer ferdighetsmålene. Dette er ikke overraskende ut fra NAV-veiledernes 
hverdag og rammevilkår. De står i vedvarende «handlingstvang» overfor 
et stort antall brukere, og bærer forvaltningen av en ambisiøs velferdsstat 
på sine skuldre (Andreassen & Aars, 2015; Hansen, Lundberg & Sylte- 
vik, 2013; Ose, 2016). Studentene tenker på seg selv som praktikere, og 
de ønsker å dyktiggjøre seg i veilederjobben på en konkret måte. Mange 
sier at de er uvante med å lese, skrive og snakke om teori. Spørsmål om 
forholdet mellom teori og praksis er svært relevant for denne student- 
gruppen. Studentenes praksis er både en slags grobunn for læring og en 
målestokk for læring. Grobunn er brukt som metafor fordi uten praksi- 
sen ville ikke de teoretiske begrepene hatt noe konkret å feste seg til og 
utvikle seg fra i veilederens tankeverden. 

Framgangsmåte for analysen av tekstene: 

For studieåret 2016—17 har jeg innhentet tillatelse fra 20 studenter om 
å bruke deres skriftlige arbeider til forskning i egen undervisningsprak- 
sis. Prosjektet bruker ikke personopplysninger, og tekstene er fullstendig 
anonymisert. Jeg har valgt tre praksisoppgaver: 


1. Skriv en refleksjonslogg på 2—3 sider der du beskriver en veiled- 
ningssamtale med bruker. 

2. Skriv en refleksjonslogg på 3—4 sider der du forteller om en sam- 
tale med en bruker, strukturert etter en mal på 5 punkter, inklusive 
referanser til litteratur. 

3. Skriv en rapport pa 6-8 sider fra et avgrenset «miniprosjekt», der 
oppgaven er: Ta initiativ overfor arbeidsgivere til en aktivitet med 
en tydelig intensjon om resultater (konkret for en eller flere bru- 
kere, eller som nettverksbyggende aktivitet). 


Oppgavene skal leveres mellom samlingene, den første cirka en måned 
etter studiestart og den siste rundt en måned før eksamen. Det er en 
bevisst faglig progresjon fra oppgave 1 til 3. Vi starter med en ren praksis- 
fortelling, for deretter 4 øke kravene til 4 tydeliggjore koblinger mellom 
egen praksis og teori, til 4 strukturere og fordype teksten, samt at kom- 
pleksiteten i selve praksisen øker. 

Antakelsen om at skriving styrker læringen, ligger til grunn for valget 
av arbeidskrav. Skriving som læringsaktivitet blir flittig brukt i høyere 
utdanning. Generelle læringseffekter av skriveaktiviteter er undersøkt av 
flere (Dysthe, Hoel & Hertzberg, 2010; Johansen, 2003; Såljö, 2006) og 
viser at skriveaktiviteten skjerper og utdyper studentenes tenkning. Det 
er gjort studier av refleksjonslogger ved andre læresteder, men da med 
vekt på subjektive vurderinger av studentenes utfordringer med selve det 
å skrive (Jonsmoen & Greek, 2012). 

Jeg har ikke spurt studentene om hva de lærer spesifikt av selve skrive- 
aktiviteten, heller ikke hvordan de lærer. Tekstene deres er for øvrig skre- 
vet uavhengig av analysen jeg har gjort som grunnlag for dette kapitlet. 
De er skrevet som svar på en oppgave i studiet, gitt med den intensjon at 
studentene skal lære mer om egen praksis ved å beskrive den og reflektere 
over den i lys av teori på fagfeltet. 

I prosessen med å finne svar på problemstillingen: Hva forteller tek- 
stene om studentenes læring i relasjonen mellom teori og praksis? har 
jeg vekslet mellom gjentatte lesninger av tekstene og det å utvikle en 
modell av kategorier som gjenspeiler læringen i studiet. Jeg konstruerte 
etter hvert en modell i form av en tabell som sammenstiller to akser 
av variabler om ulike aspekter av læring (se tabell 1). Modellen kobler 
læringsteori med min nysgjerrighet på å forstå hva som skjer i studen- 
tene nettopp i dette studiet. Tekstene er lest med oppmerksomhet på 
hvor og hvordan de ulike kategoriene framkommer. Utdrag fra tekstene 
ble kodet med den kategorien som jeg fant mest framtredende. Kodin- 
gen dannet grunnlaget for å velge utdrag fra tekstene til presentasjon 
og fortolkning. Prosessen kan karakteriseres som abduktiv, i og med 
at jeg setter sammen kjente teoretiske elementer på en ny måte og for- 
tolker empirien i et nytt perspektiv (Danermark, Ekstrom, Jacobsen & 
Karlsson, 2003). 


Teoretisk grunnlag for læring og forandring 


Som pedagoger og undervisere har vi ansvar for rammer der mennesker 
skal lære, og må derfor ha et reflektert forhold til hva læring er. Jeg slutter 
meg til Säljö (2006), som understreker at sammenblandingen av under- 
visning og læring er et stort begrepsmessig problem i den pedagogiske 
diskurs. Han hevder at læring er et mye bredere begrep enn undervis- 
ning, et «uendelig og uavsluttet eventyr» for mennesker. Undervisning, 
veiledning, livserfaring og arbeidserfaring kan bidra til læring, men er 
forskjellig fra selve læringen. 

Jeg tilhører en yrkespedagogisk tradisjon med et læringssyn som vekt- 
legger læringens situerte karakter (Eikeland, 2015; Elmholdt, 2001; Lave 
& Wenger, 2003). Jeg legger til grunn at læring er en form for forandring 
som foregår i det enkelte menneske, og at læring er situert i sosiale prak- 
siser (Såljö, 2006). 

Moxnes (2000) påpeker at mange hverdagslige ord og begreper som 
brukes om læring, inneholder et element av forandring. Derfor mener 
han at en tradisjonell definisjon av læring som forandringer av atferd, 
holdninger, tanker eller følelser fortsatt er gyldig. Nyere nevrovitenskap 

peker imidlertid på at et tradisjonelt skille mellom tanker og følelser som 
to grunnleggende ulike mentale prosesser ikke stemmer (Damasio, 2002; 
Siegel, 2012; Wiben Jensen & Skov, 2007). En mer integrert forståelse av 
forholdet mellom følelser og kognisjon er at følelsene informerer selvet 
på en helt fundamental måte og må regnes som en integrert del av kog- 
nisjonen. Konsekvensen av en slik forståelse blir etter min oppfatning at 
undervisningen bør stimulere følelser og øke den lærendes bevissthet på 
hvordan egne følelser oppstår, endrer seg og påvirker atferd og dømme- 
kraft. Som følge av forskningen til Damasio med flere, referert til over, 
mener jeg at begrepet tanker inkluderer følelser, slik at også læringsbe- 
grepet som følge av dette kan sammenfattes til endringer av tanker og 
handlinger. 

Bateson (1972) introduserte en forståelse av læring på ulike nivåer, en 
oppfatning som deles av en rekke pedagogiske teoretikere. Jeg gjorde 
meg kjent med Batesons læringsnivåer og brukte dem som analyse- 
grunnlag i en komparativ studie av arbeidsplassbasert læring på fem 
arbeidsplasser (Skjeseth, 2004). Nyhus (2011) har sammenlignet Bate- 
sons nivåer med fem andre velkjente teoretikeres lærings- og/eller 
refleksjonsbegreper og sammenfattet dem i en metamodell for læring 
på tre nivåer: I. ordens læring som forandring i atferd/handlinger, II. 
ordens læring som forandring i intensjoner og III. ordens læring som 
forandring i presupposisjoner. Presupposisjoner brukes her som sam- 
lebetegnelse for verdier, forforståelse, referanserammer, underforståtte 
antagelser med mer. 

Læring som forandring inkluderer små forandringer, som forskyv- 
ninger, justeringer og bevisstgjøring. En forskyvning av oppmerksomhet 
kan resultere i økt sanseskarphet overfor signaler og stemningsskifter i 
kommunikasjonen mellom veileder og veisøker. Forandring i intensjo- 
ner kan handle om hvilke intensjoner som kommer i forgrunnen og blir 
prioritert av veileder på bekostning av andre. Forandring av presuppo- 
sisjoner kan handle om justert selvoppfatning, økt trygghet i skjønns- 
utøvelse, økt bevissthet om det tankegrunnlaget som ligger til grunn 
for egen praksis. Begrepet presupposisjon sammenfatter dette fint; det 
er noe som må ligge til grunn (sub) på forhånd (pre) og posisjonerer 
aktørens tanker. 

Om teori og praksis 


Vi har i denne boken lagt til grunn at praksis er det livet vi lever, og 
virkeligheten. Grete Halvorsen skriver i kapittel 2 at «praksis beskriver 
menneskets eksistensielle virkelighet og dets handlinger i denne virke- 
ligheten». Jeg vil i det følgende beskrive hvordan NAV-veilederens eksis- 
tensielle virkelighet og handlinger i denne virkeligheten fortoner seg. 
Arbeidet består i stor grad av kommunikasjon med brukere, kolleger 
og samarbeidspartnere. En NAV-veileder lever sitt arbeidsliv i kontakt 
med NAV-brukeren, men på «innsiden av skranken» (metaforisk). På den 
andre siden av skranken lever og virker brukeren i sin praksis. Brukerens 
behov for å «nærme seg skranken» og kommunisere over den handler om 
eksistensielle forhold: økonomi, helse, arbeid, nettverk. NAV skal være et 
finmasket sosialt sikkerhetsnett i velferdssamfunnet. Veiledere forteller 
om brukere som er «utskrevet» fra helsevesenet fordi de ikke møter opp 
til timene, mens NAV-kontakten trenger de for a leve. Vi kan se for oss en 
skala av marginalisering og utenforskap, fra det midlertidige og relativt 
udramatiske som permittering, pensjonering, fodsler og sykefraveer til 
brukere som star i fare for a ta sitt eget liv. Veilederne jobber med hvert 
enkelt individs behov i den situasjonen de star i. Fra dette omdreinings- 
punktet kreves ofte omfattende nettverksarbeid som støtter opp under 
arbeidsinkluderings- og tilfriskningsprosesser. 

Danermark et al. (2003) hevder at det finnes en utbredt forestilling om 
at vitenskapelig kunnskap skal utvikles av forskere som i sin tur leverer 
den «ferdig pakket» til praktikerne. Hvis den viser seg å være vanskelig 
å ta i bruk, for å være feilaktig, eller ute av kontakt med den praktiske, 
konkrete virkeligheten. Ofte klandres akademisk kunnskap for å være for 
abstrakt. I motsetning til dette synspunktet hevder de at 


Det teoretiske år inget annat an de begrepp vi har om verkligheten — oavsett om 
det er forskare eller praktikere som har dem; och det abstrakta utgör et utdrag 
ur verkligheten, et utdrag bestående av det våsentliga, det essensiella eller kår- 


nan i ett fenomen. (Danermark et al., 2003, s. 318) 


Jeg slutter meg til dette synet. Kompetanseutvikling må omfatte både 
bevisstgjøring av egne abstraksjoner som f.eks. egen yrkesteori (Lauvås & 
Handal, 2014) og tilgang til samfunnets oppsamlede, beste kunnskap på 

et felt. Den etterspurte og viktige ferdighetstreningen blir mer bærekraf- 
tig når den hviler på teoretiske begrunnelser som i sin tur er gjenstand for 
læring. Hvis studentene oppøver sin evne til å identifisere og gjenkjenne 
kjernen i sin veiledning, har vi kommet langt i retning av målet om tryg- 
gere, tydeligere og mer fleksible yrkesutøvere. 

Fra systemteorien (Watzlawick, 1996) henter jeg betegnelsen logiske 
nivåer som en felles betegnelse på prosesser som beveger seg mellom kon- 
kretisering og abstraksjon. Det går begge veger; å abstrahere gir teoridan- 
nelse, å konkretisere gir praksisanvendelse. 


Analysekategorier 


I tråd med dette teorigrunnlaget har jeg valgt å analysere studentenes 
tekster langs to akser: 


1. Hvilke forandringer i tanker og atferd/handlinger kommer til syne 
i tekstene? For enkelthets skyld velger jeg å ikke skille mellom II. 
ordens og III. ordens læring, men slår sammen intensjoner og pre- 
supposisjoner i verbet tenke. Dette utgjør de to kategoriene i den 
horisontale aksen. 

2. Hva forteller tekstene om studentenes bevegelser fra det konkrete 
til det abstrakte, og omvendt? Studentenes tekster kan gjenspeile to 
retninger mht. de logiske nivåene: abstraksjon («opp») og konkre- 
tisering («ned»), som utgjør de to kategoriene i den vertikale aksen. 
Bevegelsene kalles også henholdsvis induktiv og deduktiv i viten- 
skapsteori (Danermark et al., 2003). Bruken av metaforene «opp» 
og «ned» er hentet fra Lakoff og Johnsens analyse av primærmeta- 
forer i språket. «Opp» og «ned» stemmer overens med våre intui- 
tive, kroppslige assosiasjoner, altså at abstraksjon ligger «over» den 
«jordnære» praksisen «på golvet» (Lakoff & Johnson, 1999). 


Når disse aksene blir satt sammen, kommer det fram fire kategorier som 
viser ulike nyanser i forholdet mellom teori og praksis: 1) syntese (tenke 
«opp»), 2) analyse (tenke «ned»), 3) begreper blir førende for praksis, og 4) 
utprøving av nye metoder. Disse er visualisert i tabell 1. 

Tabell 1. Analysekategorier sammenstilt. 


Abstraksjon 1) Danne, syntetisere og justere 


3) Begreper (teori) fra studiets 


«ned» 


«opp» generaliserte begreper (teori). F.eks. | faglige innhold fungerer førende for 
endre/justere egne presupposisjoner | praksis (handlinger og aktiviteter), 
Syntese - tenke «opp» gjennom bevisst oppmerksomhet. 

Konkretisering | 2) Analysere hendelser og 4) Utprøving av nye metoder, 


fenomener i egen praksis og kjenne | inspirert av tilganger i studiet 
igjen teoretiske begreper. «Dette er 
et eksempel på teorien om ...». 
Analyse - tenke «ned» 


De fire kategoriene er tenkt slik: 


1. 


Syntese — tenke «opp» - innebærer en tankeprosess der den lærende 
går fra det partikulære til det generelle. På bakgrunn av konkrete 
hendelser og opplevelser (praksis) der teori ikke nødvendigvis er 
bevisst, gjør den lærende i ettertid justeringer/endringer i egne pre- 
supposisjoner eller i sine intensjoner. 

Analyse - tenke «ned» - å gjenkjenne fenomener i sin praksis 
som konkrete eksempler der begreper/teori kommer til uttrykk. 
Gjenkjennelse trenger ikke å føre til direkte forandringer i tenknin- 
gen, men gir trening i å tolke og forstå den konkrete virkeligheten, 
der begrepene er tankeredskaper for en slik forståelse. 

Bevegelsen går også her i utgangspunktet fra det konkrete til gene- 
relle, gjennom at faglige begreper er løftet, forstått og akseptert av 
den lærende. I denne kategorien inkluderes ny handling som er 
styrt av en bevisst oppmerksomhet. Kategorien inkluderer altså 
tanke og handling, mens det er intensjonal, bevisst handling jeg 
leter etter i studentenes tekster. 

Utprøvinger av nye metoder. Bevegelsen er deduktiv, gjennom 
at oppskrifter for handling blir prøvd ut, uten at det essensielle 
ved dem nødvendigvis er tydeliggjort for eller forstått av den 
lærende. 


Det kan (med rette) innvendes mot disse resonnementene at læring er 


helhetlig, at alle kategorier er virksomme i individet samtidig, og at den 

lærende ikke opplever sin prosess som oppstykket i slike delprosesser. 
Men forskning innebærer analyse. Det betyr å splitte opp en helhet for å 
undersøke og lære mer om delene, selv om det i ontologisk forstand ikke 
lar seg dele. 


Hva forteller studentens tekster? 


De 60 tekstene inneholder beskrivelser — til dels ganske detaljerte — av 
forskjellige hendelser fra praksis. Det første som slår en, er alvorligheten 
i selve innholdet og vanskelighetsgraden av veiledningsoppgavene. Noen 
skiller ut egne tanker og ettertanker fra observasjonene, mens andre 
kommenterer fortløpende. Dybden og omfanget av refleksjonene varierer 
ganske mye. Fordelingen av innhold i de fire kategoriene er skjev, med 
flest eksempler på bevisst oppmerksomhet, minst på utprøving av nye 
metoder. Dette er ikke overraskende, og samsvarer med hvordan under- 
visningen er lagt opp. Vi legger vekt på å utvikle kompetanse som må 
ligge til grunn for at et bredt spekter av metoder skal fungere, framfor 
bindinger til spesifikke, navngitte «metodepakker». 

I det følgende gir jeg eksempler på temaer fra de fire kategoriene i form 
av sitater fra tekstene sammen med mine tolkninger av hva det fortel- 
ler om studentenes læring. Uthevet skrift i sitatene er gjort av meg for å 
framheve faglige begreper som studentene bruker 


1. Syntese — tenke «opp»: 


Jeg har ikke funnet eksempler på nyskapende teoridannelse i tekstene. 
Det studentene forteller om i form av synteser, stemmer overens med 
velkjent teori innen veiledning. Det er imidlertid mange eksempler på 
at studentene revurderer sine praksisteorier (Lauvås & Handal, 2014) og 
endrer sine presupposisjoner. Et tema som går igjen, er vurderinger av 
makt og påvirkning i relasjoner: 


A: — Jeg har en jobb der jeg sitter med makt, og NN er i en situasjon der hun vil 
være lett å påvirke. Dette er viktig at jeg tenker over i alle mine samtaler. 
B: Jeg tror jeg skapte motstand ved å si hva han burde gjøre i forhold til hva 


han hadde gjort ... at han burde presse seg hardere og gjøre mer øvelser ... 

jeg har tenkt mye på denne samtalen, og jeg har bestemt meg for å be om 
unnskyldning for det som skjedde, når han kommer til ny avtale om en uke. 
C: Jeg onsket å få mer kunnskap om «hvordan få arbeidsgiver på kroken». Sva- 
ret jeg sitter med nå, vil jeg sammenfatte med få ord: Jeg må opparbeide meg 


en god relasjon til og informasjon om arbeidsgiver og aktuell kandidat. 


Anvendelsen av begrepet makt i As tekst er en personlig erkjennelse i en 
konkret samtale, som hun deretter generaliserer til bevissthet i «alle sam- 
taler». B forteller om en brukers reaksjon på sterkt normativ rådgiving, 
som igjen gir B selvransakende reaksjoner i ettertid. C er selvransakende 
i sitt forhold til arbeidsgiverne, der hun utvikler sin tenkning fra å ville få 
arbeidsgiver «på kroken», til å innse at relasjonsbyggingen må være noe 
mer enn å bruke salgstricks. 

I tekstene finnes det mange eksempler på endringer i presupposisjoner 
om seg selv, som denne: 


D: Avslutningsvis tenker jeg at jeg ikke trenger å være så redd for ikke å strekke 
til. Når jeg gjør noe feil, håper jeg å kunne se på det som en mulighet for 


læring. 


Sitatene A-D ovenfor forteller at studentene generaliserer sin erfaring fra 
de konkrete situasjonene til noe som er gyldig i alle situasjoner, og som 
dermed har potensial for å endre praksis. Hvis jeg som forsker et øye- 
blikk tillater meg å spekulere, er det nesten så jeg kan høre studentens 
indre dialog: «i det kommende møte må jeg må tenke på at jeg har makt», 
«neste gang jeg gjør noe feil, vil jeg ha oppmerksomhet på læring», «nå 
må jeg unngå impulsen til gi moraliserende råd». Det er grunn til å tro 
at den refleksive distansen som selve skrivingen skaper, vil forsterke og 
befeste læringen (Dysthe et al., 2010). Skrivingen tydeliggjør den mentale 
bevegelsen fra det konkrete logiske nivået (enkeltsamtalen) til et overord- 
net logisk nivå (alle samtaler). 


2. Analyse - tenke «ned»: 


I denne kategorien finner jeg eksempler på gjenkjenning av faglige begre- 
per. Her kommer det ikke eksplisitt fram at studenten kommer til å endre 
noe (tanker, praksis), men gjenkjennelsen er et tegn på at de teoretiske 

begrepene er forstått som noe essensielt, som en kjerne. I det følgende sita- 
tet kommer gjenkjennelsen fram når studentene leser sine egne notater. 


E: Når jeg leser mine notater fra samtalen, framstår anerkjennelse som sen- 
tralt … Jeg sitter likevel igjen med en følelse av at det foregikk mer enn 
jeg kunne sette ord på. Jeg finner en mulig forklaring mot slutten av Grete 
Halvorsens artikkel: «En anerkjennende holdning innebærer altså en villet 


oppmerksomhet mot den andres uttrykk og eget inntrykk — som værende». 


E knytter sin case-beskrivelse til litteratur om anerkjennelse, og forsetter 
sine refleksjoner i en interessant kobling mellom teori og egen praksis. At 
det foregikk mer enn hun kunne sette ord på når hun skrev notatene, blir 
faktisk satt ord på i denne teksten. 

De neste eksemplene viser variasjoner i følelsestilstander hos delta- 
kerne i samtaler, fra indre uro til åpen konflikt. Veiledning i et uforut- 
sigbart emosjonelt minefelt krever en balansegang mellom det private, 
det personlige og det profesjonelle (Halvorsen, 2011). Veilederne inngår 
i systemiske relasjoner med aktørene (Ulleberg & Jensen, 2017) og blir 
selvsagt påvirket av følelsestrykket i samtaler og møter. I tekstene får 
studentene distanse til følelsene. De faglige begrepene som er tematisert 
i studiet og som studentene bruker i sin tekster, er uthevet i de følgende 
sitatene: 


F: Det er mye frustrasjon som har bygd seg opp fra flere kanter, og det virker 
mer som at hjelpeapparatet hadde rottet seg sammen om en som skriker om 
hjelp, men som ikke klarer å ta imot hjelpen. Konflikten mellom brukeren 
og psykiateren fikk altfor mye tid i samtalen og ødela hele dynamikken. 
Tryggheten og tilliten forsvant, og brukeren lukket igjen. 

G: Det jeg tenkte på da var at jeg var litt mye åpen om meg selv og gav for 
mye av meg selv. Det gjorde at jeg følte en indre uro, hadde jeg vært for 
personlig? Samtidig tenkte jeg at når man jobber med mennesker må man 
gi litt av seg selv uten at man utleverer seg. Hun sa hun hadde fått mange 
nye tanker og ble inspirert til å komme seg videre. Det overbeviste meg at 
den mellommenneskelige relasjonen kan ha betydning for arbeidet jeg er 
satt til å gjøre i NAV som veileder. 

H: — Vier mennesker og der det er mennesker kan ting skje som vi ikke forutser 


til enhver tid. Jeg lot han snakke ut når jeg forstod han trengte «å tømme 

seg». Jeg bestemte meg for å bare la han prate og tømme seg. Jeg var stille 
lenge. Det som skjedde da, var at han nesten begynte å gråte. Han innrøm- 
met at han har et alkoholproblem, og når han hadde penger til disposisjon 
var det lett å drikke dem bort. Dette var nye opplysninger for meg. 


Veileder og bruker er avhengig av andre aktører i sitt nettverk, både det 
private og det profesjonelle. Veileder F er vitne til en skadelig lukking i 
en samtale med flere aktører. F beskriver fra sin posisjon at velment hjelp 
fra en annen profesjon ikke blir tatt imot når den personen som saken 
gjelder, er redd og mistenksom. Fs analyse er at oppmerksomheten på 
selve konflikten rett og slett fikk for stor plass i selve møtet. F bruker en 
sterk metafor for hjelpeapparatet sett fra brukers perspektiv: De rotter seg 
sammen. Fs tekst er en eksemplifisering av avhengigheter og utfordringer 
i tverrfaglig samarbeid, og betydningen av å arbeide for a finne et felles 
faglig grunnlag (Bhaskar & Danermark, 2006). Videre er det en gjen- 
kjenning av hva som skjer når et av grunnprinsippene i dialogisk praksis 
(Seikkula & Arnkil, 2013) ikke blir praktisert; nemlig å ikke snakke om 
brukeren bak brukerens rygg. 

Åpenhet er også tema for veileder G og H. G diskuterer og problema- 
tiserer sin egen åpenhet, og konkluderer med at den ikke er farlig, men 
betydningsfull for sin praksis. H forteller en sterk historie om effekten 
av stillhet som virkemiddel i veiledning, der en uventet åpenhet oppstår, 
som igjen utløste en ny vending i relasjonen mellom veileder og bruker, 
og trolig mer treffsikker bistand framover. 

Sitatene fra E, F, G og H er alle eksempler på studenter som gjenkjen- 
ner faglige begreper i sin praksis, både fra et teoretisk og et metodisk 
veiledingsfaglig perspektiv. Å forstå hva som skjer mens det skjer, kan 
være vanskelig. Selve skrivingen øker analysekapasiteten til å forstå de 
essensielle mekanismene, for eksempel åpenhet/lukkethet. 


3. Begreper blir førende for praksis 


I denne kategorien har jeg valgt ut sitater som forteller hvordan begre- 
per fra studiets faglige innhold fungerer førende for praksis, altså for 
studentenes handlinger og aktiviteter, gjennom bevisst oppmerksomhet. 
Til forskjell fra forrige kategori, som omhandlet ren gjenkjennelse, har 
disse sitatene en helt direkte praksisrettet dimensjon. Studentene har 

intensjoner for sin egen atferd som de setter ut i livet med en gang. Selve 
begrepet intensjoner finner vi igjen som en abstraksjon (altså et teoretisk 
begrep) i det faglige innholdet i studiet. 


I: Min intensjon endres til a forsoke å forstå bruker og hva som er viktig for 
han. Dette vurderer jeg som en nokkel til framgang i samtalen. Jeg forsokte 
å mobilisere all min kraft for å fa dette til. Jeg forsøkte å lytte meg inn i det 
bruker fortalte, og visuelt fikk jeg i mitt indre opp et bilde av meg selv hvor 
jeg hadde en åpning inn i kroppen. Det var litt underlig, og det har jeg aldri 
opplevd før. Jeg opplevde det var svært viktige og alvorlige ting som berørte 
meg, faktisk på liv og død. 


I løpet av denne samtalen får veileder I en intuisjon av at innholdet i sam- 
talen med bruker var viktigere og alvorligere enn hun hadde trodd. Der- 
for endrer hun intensjonen med samtalen underveis, og hennes bevisste 
anstrengelse for å benytte sin lytteferdighet gir henne en eksistensiell, 
kroppslig opplevelse. 


J: Jeg valgte underveis å ikke stille så mye spørsmål til legen som jeg ellers 
gjør, da legens mate å kommunisere på forte til at hun (bruker) grat mer. ... 
I dette motet var jeg bevisst bade pa atferd, rammer og intensjoner, og 
klarte derfor å snu fokus slik at min bruker kunne se det positive pa arbeids- 
stedet, og dermed få fortgang i prosessen mot forandring — gjenoppta arbei- 
det var målet. Dette vil jeg bruke framover som veileder og møteleder - og 


som kollega. 


Veileder J håndterer en følelsesladd samtale med flere parter «på strak 
arm» ved hjelp av begrepene intensjoner, rammer og atferd. Rammen 
for møtet er et dialogmøte som ledd i en sykefraværsoppfølging der den 
sykmeldte, fastlegen, arbeidsgiver og NAV-veileder deltar. Denne fler- 
stemmigheten kan være uforutsigbar (Seikkula & Arnkil, 2013). Veileder 
J observerer sammenhengen mellom legens kommunikasjon og brukers 
følelser. Js intensjon ble å snu oppmerksomheten mot målet, og det må 
gjøres med fintfølelse. Hun tar ledelse ved å rett og slett å begrense legens 
«taletid» ved å unnlate å henvende seg til legen med spørsmål. I dialog- 
møter har NAV-veilederne rollen som koordinator og møteleder, samti- 
dig som de vanligvis har lavere status enn leger og arbeidsgivere. Det gjør 

Js praksisfortelling ekstra interessant, fordi hun med relativt enkle kom- 
munikative virkemidler som hun selv er klar over, leder den sykmeldte og 
de andre i en konstruktiv retning. 


4. Utprøving av nye metoder 


I denne kategorien har jeg søkt etter eksempler på konkretiseringer av 
fagstoffet og praksisen i form av metoder, oppskrifter og verktøy. 


K. Jeg vet at jeg liker å bruke samtaleverktoyene som apne spørsmål, stillhet og 
oppsummering i samtalene mine. Jeg synes det er virkningsfullt og at jeg pa 
denne maten oppnar mye mer innhold i samtalen med bruker. ... Merker at 
jeg underveis i samtalen kjenner ekstra etter hvilke tanker jeg gjor meg om 
hans situasjon på en helt annen mate enn jeg gjorde tidligere. Tror dette er 
første gang underveis i en samtale at jeg virkelig reflekterte over hva jeg følte 
og hvordan jeg reagerte på svarene hans. Dette er ikke noe jeg har hatt fokus 


på tidligere. 


Studenten har altså tidligere brukt «verktøy» som regnes som grunnleg- 
gende ferdigheter i veiledningsarbeid (Tveiten, 2019; Ulleberg & Jensen, 
2017), men oppdager en ny dimensjon gjennom å «kjenne etter hvilke 
tanker» hun gjør seg om hans situasjon. Dette sitatet forteller at verktøy 
kan brukes på flere nivåer. Begrepet verktøy gir assosiasjoner til instru- 
menter og en teknisk, overflatisk bruk. Hos denne studenten blir verk- 
tøyene en inngangsport til dypere innsikt og økt tilgang til sin egen indre 
dialog. I neste omgang kan denne tilgangen lede til økt kontakt og tillit 
mellom bruker og veileder, og kanskje til mer relevante forslag om hva 
bruker kan gjøre i sin situasjon. 


Konklusjoner og anbefalinger 


Hva forteller tekstene om studentenes læring i relasjonen mellom teori og 
praksis? 

Jeg har i denne studien brukt fire kategorier for å undersøke studente- 
nes skriftlige refleksjoner om sin læring: 1) abstraksjon som endrer tenk- 
ningen, 2) abstrakte begreper som blir førende for praksis, 3) analyse av 
egen praksis og 4) utprøving av nye metoder. 

Analysen viser at praksis er grobunn for læringen i den forstand at 
studentene starter sin mentale bearbeiding av veiledingsfaget gjennom 
å beskrive konkrete hendelser der de har vært utøvende veiledere over- 
for høyst reelle brukere. Studentene har «mengdetrening» i veiledning i 
NAV, og det som gror opp fra denne praksisen i studiet, er en utvidelse 
av «tankerommet» i form av bevisstgjøring. Utvidelsen skjer både gjen- 
nom konkretisering og abstraksjon. Studentene gir konkrete eksempler 
på teoretiske begreper som er presentert og diskutert på samlinger og 
i studiets faglitteratur, og de sammenfatter sin erfaring i begreper som 
klargjør for dem det essensielle i praksisen. 

At praksis også er målestokk for læringen, viser seg gjennom de fak- 
tiske endringene i atferd som tekstene forteller om. Det er mange eksem- 
pler pa at veilederne forandrer sin praksis, gjerne i form av justeringer, og 
der teori fungerer som ledetråder i forandringen. 

Så kan en spørre: Var det noen funn fra analysen som jeg som fagan- 
svarlig for studiet ikke visste fra før? Nei — jeg kjenner praksisfortellin- 
gene i NAV og gjenkjenner refleksjonene og det faglige innholdet. Ja — jeg 
vet mer spesifikt hvordan studentene resonnerer, hvilke faglige begreper 
de faktisk bruker, og hvordan de forener praksis og teori. Jeg har gjen- 
nom denne analysen styrket mine intensjoner om å fremme studentenes 
evner til både abstraksjon og konkretisering. De nærgående studiene av 
arbeidskravene støtter rasjonalet bak å bruke skriftlige refleksjon som en 
aktivitetsramme for læring. Jeg mener at skrivingen stimulerer innsikten 
i sammenhenger mellom det partikulære og det generelle, altså mellom 
praksis og teori. Studenter som står midt i krevende praksiser, får anled- 
ning til å ta et skritt til siden, og betrakte egne handlinger og atferd fra 
en mer distansert metaposisjon enn de har til daglig. Halvorsen skriver 
i kapittel 2 at «vi må på innsiden for å komme i kontakt med erfaringen, 
men vi må på avstand for å forstå det som skjer med oss og mellom oss 
og hvordan dette henger sammen». NAV-studentenes tekster beskriver 
presist hvordan denne forståelsen foregår for dem. 

Som undervisere formulerer vi innleveringsoppgaver tilpasset fagets 
egenart og studentgruppens nivå. De innleverte tekstene gir grunnlag for 
individuell feedback til studentene. De gir samtidig oss som undervisere 
et unikt innblikk i studentenes praksis, deres virkelighet og handlinger. 

I tillegg anbefaler jeg sterkt a lese slike tekster på nytt og isammenheng, og 
da med oppmerksomhet på kontinuerlig forbedring av undervisningen. 

Selv om det ikke er den praksisnære undervisningen og dens effekt 
på studentenes læring som er analysert her, er det likevel grunn til å tro 
at undervisningens kvaliteter har betydning. For meg som fagansvarlig 
har det vært viktig å undervise slik at studentene får tilgang til gode tan- 
keredskap som hjelper dem i å binde teori og praksis sammen, og at de 
får muligheten til å strekke seg mentalt. Redskapene, her anvendt som 
analysekategorier, abstrakt — konkret og I., II. og III. ordens læring/for- 
andring, er eksempler på redskaper som jeg mener kan bidra til en mental 
strekking særlig ved at begrepene eksplisitt peker både mot handling og 
tanke. Analysekategoriene kan gi, som vist i analysene i dette kapitlet, en 
pekepinn på samsvaret mellom teori og praksis og mellom deduktive og 
induktive prosesser i studentenes læring. Med denne innstillingen blir 
innleveringsoppgaver et ledd i en dialogisk undervisning, og en spen- 
nende reise for både studenter og undervisere. 

A lære om seg selv gjennom a 
observere andre 


Inger Marie Bakke, Håkon Glommen Eriksen og Lene Nyhus 
Høgskolen i Innlandet 


Abstract: The master’s level course in social science and pedagogy, ‘Communication 
in professional contexts’ at Inland Norway University of Applied Sciences, is the 
basis for this chapter. In the course, the students carry out observations of real-life 
interaction situations in different occupational contexts, and reflect on these through 
written work and in group counselling. The chapter presents these practice-oriented 
working methods as well as explains students’ experiences. The most important lear- 
ning objective of the programme is that the students will become more aware of 
their own preconceptions and values in the professional meetings. The purpose of 
the chapter is to shed light on what may be the value of the chosen working methods 
in particular, in order for the students to experience this awareness — in themselves — 
and as valuable for their own professional practice. 


Keywords: communication, relationship competence, awareness raising, observation, 
group counselling 


Introduksjon 


Vi har alle medfodte forutsetninger for 4 kommunisere, og vi vet intu- 
itivt hva som er god kommunikasjon nar vi opplever det (Schibbye, 
2009). A kommunisere på gode og hensiktsmessige mater kan sær- 
lig veere utfordrende nar vi arbeider profesjonelt med mennesker. Selv 
om bade den som søker og den som yter hjelp bidrar inn i samhand- 
lingssituasjonen, plasseres hovedansvaret hos fagpersonen; hvem lar du 
den andre være i møte med deg? Legger du føringer som begrenser den 
andre, eller lar du han eller hun framstå med seg selv og som seg selv? 


Sitering av denne artikkelen: Bakke, I. M., Eriksen, H. G. & Nyhus, L. (2020). Å lære om seg selv gjennom 
å observere andre. I Y. T. Nordkvelle, L. Nyhus, A. Røisehagen og R. H. Røthe (Red.), Praksisnær under- 
visning — i praksis og teori (Kap. 8, s. 141-160). Oslo: Cappelen Damm Akademisk. https://doi.org/10.23865/ 
noasp.94.ch8. 

Lisens: CC BY 4.0. 

Bidrar du til at ressurser frigjøres og settes i spill hos den andre? For- 
står du hvordan handlingen påvirkes av konteksten handlingen foregår 
innenfor, og evner du å legge til rette for god samhandling? Kvaliteten på 
kommunikasjonen vil spille inn på det som kommer ut av samhandlin- 
gen og er selve omdreiningspunktet, slik både Aubert og Bakke (2018), 
Røkenes og Hanssen (2012) og Skau (2017) er inne på. Nyansering, tilpas- 
ning, videreutvikling og verdiforankring av den profesjonelle sin evne 
tilå kommunisere i slike situasjoner krever derfor ekstra oppmerksom- 
het og er en livslang utfordring (Aubert & Bakke, 2018). Vår interesse 
i dette kapitlet er å utforske en bestemt form for praksisnær undervis- 
ning som har som intensjon å legge til rette for utvikling og styrking av 
studentenes kommunikasjonskompetanse. Vi spør hvordan observasjon 
av andres samspill og kommunikasjon, med tilhørende refleksjons- og 
veiledningsprosesser, kan være et bidrag i en praksisnær undervisning 
med dette formålet. 

Vi er en gruppe lærere som i flere år har lagt til rette for at studen- 
ter på masteremnet «Kommunikasjon i profesjonelle kontekster» ved 
Høgskolen i Innlandet kan bringe inn i undervisningen observasjoner 
fra praksisarenaer som de utdanner seg til å arbeide innenfor, som de 
allerede arbeider innenfor eller som de i forbindelse med studiet gjør 
observasjoner i. Selve undervisningsopplegget består av observasjon av 
kommunikasjons-/samhandlingssituasjoner som studenten selv velger, 
veiledning med utgangspunkt i disse observasjonene og refleksjonslogg 
på bakgrunn av disse observasjonene og veiledningene. Det innsamlede 
materialet deles, diskuteres med medstudenter, reflekteres over og bru- 
kes som innspill i utvikling av egen kommunikasjonskompetanse. Egne 
forutsetninger i form av blant annet forforståelser og væremåter som 
vi bringer med oss til møtet med den andre, og hvordan det kan prege 
møtet, blir satt på dagsordenen. 

Praksisnær undervisning blir i vår sammenheng forstått som å ta 
utgangspunkt i det som er praksisnært for studenten, og som Grete Halv- 
orsen i kapittel to i denne boka omtaler som «menneskets eksistensielle 
virkelighet og dets handlinger i denne virkeligheten». Halvorsen identi- 
fiserer det praksisnære elementet i undervisningen til å handle om det 
eksistensielle — livet og virkeligheten. På vårt studium handler dette om 

at studentene inviteres til å bringe inn egne erfaringer fra levd liv, inklu- 
dert yrkespraksis, samt erfaringer som gjøres gjennom observasjon av 
andre og gjennom refleksjoner over disse erfaringene, alene og i samspill 
med medstudenter og lærere. 

Kapitlet bygger på lærergruppas erfaringer og fagutvikling over flere 
år, hvor det også inngår kontinuerlige samtaler med studenter, lesing 
av deres skriftlige arbeider og lytting til deres tilbakemeldinger. I ett av 
studentkullene har vi gjennomført noe mer systematiske undersøkelser, 
men ikke slik at vi vil presentere dette som en kvalitativ studie, men som 
erfaringsbasert fagutvikling. 

Videre i dette kapitlet vil vi først gjøre rede for undervisningsopplegget 
ved å presentere viktige læringsmål ved studiet, for deretter å gå dypere 
inn i begrepet kommunikasjon og sentrale faglige tema og utfordringer 
i studiet. Vi tar for oss hvordan vi som lærere vurderer, blant annet ved 
hjelp av studenters erfaringer, hvordan dette praksisnære undervisnings- 
opplegget er en vei for studentene inn til deres egen forforståelse. Avslut- 
ningsvis vil vi oppsummere og reflektere over sider ved det praksisnære 
elementet i undervisningsopplegget. 


Viktige læringsmål i studiet 


Emnet «Kommunikasjon i profesjonelle kontekster» er en videreutdan- 
ning for yrkesutøvere og studenter som arbeider med mennesker. Studiet 
kan tas som valgemne innen masterutdanninger i sosialfag og pedago- 
gikk ved Høgskolen i Innlandet. Studentene er i hovedsak voksne yrkes- 
utøvere som gjerne har flere års yrkeserfaring, mens noen er yngre og i 
starten av sin yrkeskarriere. Hensikten med emnet er «å bidra til at yrkes- 
utøveren legger til rette for samhandling slik at den (de) andre møtes som 
deltaker(-e) og opplever seg sett, hørt og forstått, samtidig om hensikten 
med kommunikasjonen ivaretas» (HINN, 2019). 

Læringsmålene som søkes nådd er mange, og det brukes flere arbeids- 
måter i undervisningen for å nå målene. Et av læringsmålene er at stu- 
denten skal oppnå inngående forståelse for hvordan egne forutsetninger 
kan virke inn på samhandlingssituasjoner med den (de) andre. I for- 


lengelsen av dette er blant annet egne forforståelser og egen bakgrunn 

og erfaringer sentrale. Å stille seg kritisk til forhold som kan ha inn- 
virkning på profesjonelle samhandlingssituasjoner, er blant ferdighetene 
som blir vektlagt. 

De læringsmålene som særlig søkes oppnådd gjennom det undervis- 
ningsopplegget vi har fokus på her, dreier seg umiddelbart om å bli kjent 
med egne forutsetninger i form av blant annet forforståelse, bakgrunn 
og væremåter og hvordan det kan virke inn på kommunikasjonen. I stu- 
diets emneplan (HINN, 2019) står det at det legges til rette for «prosesser 
der den enkelte blir bedre kjent med seg selv og sine forutsetninger for å 
samhandle». Når egne forutsetninger studeres, innebærer det også at stu- 
dentenes forståelse av, bevissthet om og holdning til makt, strukturer og 
regelverk belyses. 

Premisset som ligger til grunn for læringsmålene, er at egne forutset- 
ninger påvirker kommunikasjon på godt og vondt, bevisst og ubevisst. 
Dette er forhold som vi i mange tilfeller ville endre hvis vi ble bevisst 
hvordan det påvirker oss og samspillet. Samtidig er det slik at endring i 
sosiale samspill også avhenger av hvilken makt og innflytelse vi har på 
strukturene eller rammene som kommunikasjonen inngar i. 

Det er en etisk forpliktelse å være bevisst oss selv og våre forutsetnin- 
ger i møte med den (de) andre, for at våre væremåter og forforståelser 
skal kunne påvirke kommunikasjonen på måter vi mener er gode. Dette 
underbygges blant annet i Fellesorganisasjonens etiske grunnlagsdoku- 
ment for barnevernspedagoger, sosionomer, vernepleiere og velferdsvi- 
tere (Fellesorganisasjonen, 2015). Den samme forpliktelsen gjelder med 
hensyn til å være bevisst de sosiale strukturene som danner rammene 
eller konteksten for kommunikasjonen, og hvordan disse håndteres 
og utfordres. Regelverk og rammer legger premisser, men den enkelte 
yrkesutøver kan ikke dekke seg bak regelverket eller systemet i møtet 
med den andre. 


A kommunisere i profesjonelle kontekster - hva 
står på spill? 
Kommunikasjon utgjør en tverrfaglig og flerfaglig fordring: å møte 


mennesker på gode måter og bidra til vekst, læring og utvikling. Ingen 

enkeltfag eier denne fordringen, og vi henter teorier og perspektiver fra 
ulike fag og disipliner. Selve tilnærmingsmåten i det didaktiske oppleg- 
get bygger imidlertid historisk på utviklingspsykologi, noe vi kommer 
mer tilbake til. I tillegg bygger vi på kunnskap fra både systemiske para- 
digmer, humanistisk filosofi og kritisk realistisk vitenskapsfilosofi. I det 
følgende redegjør vi først for hva vi legger i begrepet kommunikasjon i 
profesjonelle kontekster. Deretter går vi nærmere inn på hva som kan 
påvirke denne kommunikasjonen. 


Kommunikasjon 

Kommunikasjon blir i dette emnet forstått i svært vid betydning, som 
det vi grovt sett kan betegne som relasjonell ontologi, og inkluderer 
relasjoner på flere nivå av virkeligheten. Med støtte i vitenskapsteori 
og Bhaskars «four-planar social being» (Bhaskar & Danermark, 2006) 
inkluderes menneskets relasjon med seg selv i tillegg til sosiale relasjo- 
ner mellom mennesker, relasjoner til sosiale strukturer som for eksempel 
økonomiske, kulturelle og organisatoriske strukturer, og våre materielle 
og kroppslige transaksjoner med naturen. Denne forståelsen av kommu- 
nikasjon kan i videste forstand innebære at «alt kommuniserer», og at alt 
er kommunikasjon og relasjon. 

Et annet viktig poeng i kommunikasjon er distinksjonen mellom 
form - måten det kommuniseres på, og innhold — hva kommunikasjonen 
handler om. 

Fokus i dette studiet er at kommunikasjonen er både verbal og nonver- 
bal, og foregår enten i rent fysiske møter, eller i sosiale medier. Kommu- 
nikasjon gjennom sosiale medier blir mer og mer vanlig, også innenfor 
hjelpende yrker. At stadig mer av samhandlingen mellom for eksempel 
NAV-ansatte og -brukere foregår digitalt, er et eksempel på denne utvik- 
lingen og et uttrykk for at kommunikasjon i profesjonelle kontekster har 
mange dimensjoner. 

Kommunikasjon kan dreie seg om formidling av informasjon, slik til- 
fellet kan være i en digital NAV-relasjon, eller om realisering av gitte mål, 
som for eksempel innenfor pedagogisk virksomhet eller behandling. Her 
kan møtene være både fysiske og digitale. I tillegg kan kommunikasjon i 

profesjonelle relasjoner handle om å bli kjent med, eller støtte, den andres 
selvutvikling, slik tilfellet kan være i en mer terapeutisk preget samtale, 
som for eksempel innenfor barnevernet, eller i en mer veiledningspreget 
samtale, som for eksempel hos skolerådgiveren. 

I situasjoner hvor den profesjonelle er hjelper og samtalen i utgangs- 
punktet kan ha terapeutisk eller veiledende karakter, vil det også oppsta 
situasjoner hvor kommunikasjonen dreier seg om allmennmenneskelige 
temaer som, litt høytidelig formulert, kan handle om det gode liv for den 
enkelte og i fellesskap, altså etikk og politikk. I slike kommunikasjonssi- 
tuasjoner er det tematisk sett en større likhet mellom den profesjonelle og 
samtalepartneren, og kommunikasjonen og målsettingene for samhand- 
lingen vil i mindre grad bli preget av for eksempel terapeutiske mål og 
mer av en åpen utforskende samtale. Gjennom den undersøkende sam- 
talen kan for eksempel ulike måter å leve livet på anerkjennes og følgelig 
bli et bidrag inn i en anerkjennelseskamp som gir grunnlag for en mer 
rettferdig fordeling av ressurser i samfunnet (Honneth & Holm-Hansen, 
2008; Høilund & Juul, 2005, Skjervheim, 1996). 

Profesjonell kommunikasjon innebærer også grunnleggende sett en 
danningsprosess, for begge parter. Her legger vi til grunn et sosialpeda- 
gogisk danningsbegrep (Mathiesen, 2018) som tydeliggjør danningens 
deskriptive og normative side. Den deskriptive dimensjonen ved dan- 
ningsbegrepet innebærer at danning skjer uansett om vi er klar over det 
eller ei, samtidig kan vi ha en ønsket retning for danningsprosessen, som 
utgjør den normative dimensjonen. Danningsorienteringen ligger så å si 
implisitt i den profesjonelles væremåte i møte med for eksempel en elev. 
Den profesjonelle vil kunne framstå som et forbilde som den andre kan 
strekke seg etter (Torjussen, 2011). En lærer kan gjennom undervisning 
og gjennom å være et forbilde, hjelpe en elev til mer og mer å bli en jevn- 
byrdig samtalepartner. 


Kontekst - profesjonell kontekst og kontekst for 
det enkelte møtet 


Som allerede nevnt forstås en profesjonell kontekst i dette studiet som 
en hvilken som helst kontekst i arbeidslivet, offentlig og privat, hvor en 

eller flere yrkesutøvere bidrar til andre menneskers læring og livskvali- 
tet. Typiske profesjonelle kontekster som studentene arbeider innenfor, 
er helsetjenester, barnehager, skole, barnevern og rusomsorg. Konteksten 
består av strukturer som for eksempel økonomi, organisasjon, kunnskap, 
lovverk og teorier, og den vil alltid legge premisser for det som kan skapes 
og framtre i det profesjonelle møtet. Det er en viktig målsetting i studiet 
å skape bevissthet rundt hvordan disse ulike profesjonelle kontekster vir- 
ker inn på (for)forståelse og handlemåter. Problematisering av dette går 
som en rød tråd gjennom studiet. 

Det er også nødvendig å rette blikket mot den mer konkrete kontek- 
sten for det enkelte møtet. Det er kjent fra faglitteratur, på tvers av fag og 
disipliner, at måten den andre blir møtt på, har stor betydning for hvor- 
dan samspillet utvikler seg, og for hva som får mulighet til å tre fram i 
samspillet (Aubert & Bakke, 2018). Relatert til at samspill kan være mang- 
foldige, men også flyktige og sårbare, er det den profesjonelles ansvar å 
skape rammer som gir rom for å handle adekvat og til den andres beste, 
for eksempel ved å skape et klima for møtet som inviterer den andre til 
deltakelse. 

Ifølge Batesons kontekstbegrep, referert hos Jensen og Ulleberg (2011, 
s. 99), er det viktig å være oppmerksom på den psykologiske forståelses- 
rammen eller den mentale rammen vi forstår et fenomen eller en obser- 
vasjon innenfor. Dette har å gjøre med forforståelser, som vi vil komme 
mer inn på. Det har også å gjøre med hva som faktisk møter oss i sam- 
handlingen, for eksempel i form av det Bateson betegner som kontekst- 
markører (Jensen & Ulleberg, 2011, s. 103). Kontekstmarkører handler om 
digitale eller analoge tegn eller signaler, gjennom språk, atferd og omgi- 
velser, som for eksempel fysiske omgivelser i form av valgt møtested for 
en samhandlingssituasjon. Et kontor signaliserer noe annet enn et klas- 
serom eller en kafé. Det vil være kontekstforståelsen, eller rammeforståel- 
sen som vi gjerne kaller det på studiet, som avgjør hva som framtrer som 
informasjon for partene som inngår i samhandlingen, hva som oppfattes 
og hvilken mening det tillegges. Konteksten, eller rammen, er ifølge Bate- 
son en meningsbærende helhet, og meningen med denne helheten fram- 
står for oss blant annet gjennom disse markørene. Framstår helheten 
utydelig eller forvirrende, blir det vanskelig å opprettholde en brukbar 

kommunikasjon (Jensen & Ulleberg, 2011, s. 103). Det er den profesjo- 
nelles ansvar å aktivt skape en ramme, gjennom språk, atferd og tilrette- 
legging av for eksempel fysiske omgivelser, tidsbruk osv., som markerer, 
fra den profesjonelles ståsted, hva som er viktig i møtet. Samtidig vil den 
profesjonelle ikke uten videre kunne forstå den andres forståelsesramme, 
men må forholde seg undrende og spørrende til den. 


Egne forutsetninger 


Egne forutsetninger i form av forforståelser, væremåter, bakgrunn, opp- 
levelser, evner og karaktertrekk spiller også inn på tolkning av rammene 
og på samhandlingen. Dette skjer direkte, for eksempel i hva vi ser eller 
ikke ser, hva vi hører eller ikke hører. Egne forutsetninger spiller også inn 
på hvordan vi tolker situasjonen, hva vi vurderer som godt eller dårlig, 
hvilke oppmerksomheter og oppgaver vi trekkes mot, eller viker bort fra. 
Påvirkningen skjer enten vi er oss det bevisst eller ikke. Potensialet i å 
utnytte en bevisst innsikt i disse omstendighetene ligger i å kunne revur- 
dere for eksempel egne forforståelser med hensyn på om de er sanne, 
gode eller produktive. Det kan bidra til å unngå at forforståelser påvirker 
oss på usaklige eller på negative måter. 

Undersøkelsen av forforståelser kan virke frigjørende, vi kan oppdage 
og stille oss kritiske til forforståelse eller det vi påvirkes av. Ifølge filosofen 
Charles Taylor har vi ansvar for å bli bevisst og frigjøre oss fra forforståel- 
ser som vi mener er usaklige, usanne eller dårlig begrunnet. Han omtaler 
det som radikal selvrefleksjon som innebærer refleksjon over egne ver- 
dier. Dette er en etisk oppfordring om å forbedre egne forutsetninger for 
å forholde seg godt til andre (Rogers, 2003; Taylor, 1985). Undersøkelser 
av egne forutsetninger i form av forforståelser handler både om å fri seg 
fra uhensiktsmessig påvirkning og om frihet til å velge hvilke holdninger 
og verdier som skal prege egen yrkesutøvelse. Her mener vi det ligger 
en danningsmulighet for den profesjonelle i det å ta på alvor den etiske 
utfordringen forbundet med å granske egne verdier og foreta bevisste 
valg fundert på etisk refleksjon. 

For at fenomen som forforståelser for eksempel i form av virkelighets- 


oppfatninger, forventninger og verdier og erfaringer fra livsopplevelser 

skal kunne hentes fram, må noe settes i bevegelse (Aubert & Bakke, 2018). 
Spørsmålet vi går nærmere inn på nedenfor, er hva som kan sette følelser, 
tanker og kroppslige responser i sving. Vi er bevisste på å trekke en dis- 
tinksjon mellom pedagogiske og terapeutiske rammer og understreker 
at vi er innenfor en pedagogisk ramme i dette emnet. Arbeid med egne 
forutsetninger handler også om å få tilgang til egne ressurser gjennom 
å bli mer bevisst på og i stand til å forholde seg til erfaringene. For noen 
kan dette virke truende. Utfordringen forbundet med å granske egne for- 
utsetninger blir tatt opp med studentene allerede ved starten av studiet, 
og den enkelte blir oppfordret til å tenke over og være tydelig på egne 
grenser. Bevisstgjøring på hvor egne og andres grenser går, samt respekt 
for grenser og taushetsplikt, er et kjerneelement i denne undervisningen. 
Vi skal se nærmere på det pedagogiske opplegget, hva vi gjør, hva vi vil 
med det vi gjør, og hvilke forforståelser undervisningen bygger på. 


Praksisnær undervisning - en vei inn til 
forståelse av egne forutsetninger 


Opplegget for den praksisnære undervisningen har utgangspunkt i et 
undervisningsopplegg utviklet ved Tavistock-klinikken i London på 
1950-tallet. Hensikten den gang var å legge til rette for utvikling av klinisk 
kompetanse hos fagpersoner innenfor barne- og ungdomspsykiatrien. I 
Norge er dette videreutviklet og tilpasset universitets- og høgskolekon- 
teksten (Abrahamsen, 2004; Aubert & Bakke, 2018). 

I vårt undervisningsopplegg inviteres studentene til å bringe inn 
erfaringer fra praksis, det vil si fra eget liv samt erfaringer som gjøres 
gjennom observasjon av samspill mellom deltakere i en profesjonell sam- 
handlingssituasjon. I tillegg blir studentene også invitert til å reflektere 
over disse erfaringene, alene og i samspill med medstudenter og lærere. 

Praksis har ifølge Halvorsen (kap. 2) både en værens- og en handlings- 
dimensjon. Væren knyttes til det sansbare. Handlingsdimensjonen viser 
til hvordan forholde seg til det en sanser. Gjennom refleksjon vil en fa hjelp 
til å sette ord pa og begripe det som sanses. I var praksisnære tilnærming 
gar ogsa veien fra sansning til forstaelse. Intensjonen er at studentene 
gjennom de forskjellige prosessene som observasjon, skriving, refleksjon 

og veiledning i grupper skal få muligheter for eksponering som setter i 
gang følelser, tanker og kroppslige responser, som videre gir impulser til 
refleksjon, bearbeiding, nye tanker og nye kroppslige responser. 

Observasjon og refleksjoner rundt det observerte vil noen ganger utløse 
konkrete opplevelse som rister og beveger oss, og viser oss at måten vi har 
forstått på har vært alvorlig feil. Slike opplevelser vil for de fleste bidra til 
endring, noen ganger en varig endring. Andre ganger kan det opplevde 
bare være svakt sanset, og ikke så lett å sette ord på eller begripe, slik 
Halvorsen i kapittel 2 er inne på. Men ved å bli utfordret til å beskrive 
og fortolke, og gjennom å reflektere over fortolkingene som studenten 
selv har gjort av det som ble observert, kan man komme på sporet av og 
tydeliggjøre hva en forsto på grunnlag av. Og gjennom møtet med andre 
medstudenters fortolkninger bevisstgjøres også spennvidden i hva som 
kan være mulige fortolkninger. Ved å utvide fortolkningsmulighetene gis 
studentene et valg som i neste omgang kan føre til at de erfarer at det 
er flere mulige måter å forstå både seg selv og det observerte på. I slike 
prosesser er det imidlertid viktig at det utøves forsiktighet og ydmykhet i 
stedet for skråsikkerhet, når det gjelder hvordan hendelser kan fortolkes 
og forstås. 

Når fenomenet er identifisert, vil arbeid med teoristoff og begreper 
hjelpe den enkelte til å gjøre koblinger mellom sin egen opplevelse og 
erfaring, og abstrakte begrep. Intensjonen er at erfarings- og teorilæring 
finner sammen. Egne erfaringer blir løftet opp og forstått i forhold til 
nye, teoretiske begrep, og teoretiske begrep bidrar til å sette ord på og 
ramme inn tidligere erfaringer. Som vi kommer tilbake til, er våre erfa- 
ringer at studentene greier å få erfaring og teorilæring til å finne sammen, 
og denne bevisstgjøringen om egne forutsetninger for kommunikasjon er 
noe av den viktigste læringen som skjer i dette studiet. 


Erfaringer med undervisningsopplegget 


Praksisnær undervisning innebærer, som vi har vært inne på, tilrette- 
legging av prosesser slik at studentene får en opplevelse av «å være i ver- 
den», samtidig som de utfordres til å reflektere over seg selv i relasjon til 
denne verden. Halvorsen (kap. 2) skriver med referanse til Heidegger og 


150 


Å LÆRE OM SEG SELV GJENNOM Å OBSERVERE ANDRE 


Skjervheim at vi må våge å stå i et direkte forhold til oss selv for å få tak 
i hvor vi befinner oss. I dette undervisningsopplegget er disse aspektene 
integrerte deler av hele læringsprosessen. For å vise hvordan dette kon- 
kret er utformet, går vi gjennom de ulike leddene i undervisningsoppleg- 
get. Stikkord er: observasjon av samspill, skriving av observasjonsnotat, 
veiledning i grupper, refleksjonslogg, deretter gjentakelse av de samme 
leddene, samt skriving av eksamensessay avslutningsvis. 


Observasjon av samspill 


I første ledd av opplegget, observasjon av samspill, skal studentene først 
og fremst være til stede, bruke alle sansene sine og ta inn inntrykk mest 
mulig uten filter. De skal derfor inneha en rolle som «beskjeden gjest» 
hos en annen yrkesutøver. Som beskjeden gjest skal studenten holde seg 
i bakgrunnen og ikke involvere seg direkte i det som skjer. Fokus for 
observasjonen skal være samhandlingen mellom partene, og målet er å 
ha et bredest mulig fokus og absorbere mest mulig av det som skjer, både 
på det nonverbale og det verbale planet. I tillegg skal studentene være 
oppmerksomme på hva som skjer på deres egen «indre bane», så som 
indre dialog og kroppslige responser. 

Mange studenter opplever at det er særlig krevende å observere det som 
skjer mellom partene, og sier at de i starten har behov for veiledning slik 
at de vet hva de skal se etter. Det å «sitte på hendene sine», slik studentene 
blir instruert til å gjøre, er også utfordrende. Observasjon av samspill, 
uten å kunne intervenere, kan oppleves smertefullt. Å reflektere over 
denne smerten vil i neste omgang kunne bidra til økt innsikt i hvorfor 
denne smerten oppstår, og hvordan den preger eget handlingsmønster. I 
tillegg til økt bevisstgjøring er dette også trening på å utholde ubehaget 
forbundet med å vente med å intervenere til du har oversikt over helheten 
i situasjonen. Røkenes og Hanssen (2012) kaller dette for «være-i-kom- 
petanse» og viser til viktigheten av å romme den andres følelser og opp- 
levelser samt bearbeide og speile tilbake på en slik måte at det oppleves 
hjelpsomt av den som søker hjelpen din. 

En siste dimensjon ved observasjonsarbeidet som vi skal nevne her, er 
at studentene erfarer at observasjonen blir mer nyansert og detaljrik når 

de er avskaret fra a delta i samhandlingen. Blikket blir skarpere, og betyd- 
ningen av at observasjonene er realistiske og foregar i konkrete, praktiske 
situasjoner, trekkes fram. Studenter erfarer at det oppleves veldig ekte 
a observere virkelige situasjoner og de ma bruke alle sansene sine. De 
gjor oppdagelser i observasjonene av blant annet hvor viktig kroppssprak 
er, og hvor viktig plasseringen i rommet er. De far et storre bilde, de ser 
detaljer og viktigheten av de sma tingene. Flere sier de opplever det som 
utbytterikt å observere en kollega, og at de far nytt perspektiv både pa den 
de observerer og på arbeidsplassen. Til sammen gir dette muligheter for 
opplevelser som igjen kan sette følelser, tanker og kroppslige responser i 
spill. Emosjonell læring blir et viktig stikkord her. 


Skriving av observasjonsnotat 


Det andre leddet i det praksisnære undervisningsopplegget innebærer 
at studenten skriver et observasjonsnotat i etterkant av observasjonen. 
Dette gir en mulighet til å koble egne ord til det som er sanset eller opp- 
levd, og studentene vi har snakket med bekrefter at vekslingen mellom 
observasjon og skriving om observasjonen er viktig og nyttig. Utfordrin- 
gen er imidlertid å skille mellom beskrivelse, egen fortolkning og egne 
refleksjoner. Å beskrive uten å tolke kan være utfordrende. På den andre 
siden er dette en ferdighet fagpersonen må øve seg på, da en beskrivelse 
av situasjonen vil være mer åpen, mindre verdiladet og gi et bedre grunn- 
lag for samtaler og diskusjoner med kolleger. Å skille mellom beskrivelse 
og egne fortolkninger gir også et utgangspunkt for å reflektere over, og 
stille spørsmål ved, hva en forstår på grunnlag av. Beskrivelsen åpner for 
flere mulige tolkninger, og tolkninger er en vei inn til egen forforståelse. 
Refleksjonene som følger i etterkant, bidrar ytterligere til å sette ord på og 
tydeliggjøre denne forforståelsen. 


Veiledning i grupper 

Observasjonsnotatet omtalt ovenfor utgjør i neste omgang veilednings- 
grunnlaget og brukes aktivt i den gruppeveiledningen som studentene 
deltar i. Dette er det tredje leddet i arbeidsprosessen. Det at veiledningen 

gir tilgang til andres tanker og refleksjoner, gir slik studenter erfarer 
det mulighet til flere perspektiv på det de selv har opplevd og erfart. 
Refleksjonselementet i læringsprosessen blir med andre ord ytterligere 
forsterket. Studentene rapporterer at de synes det er lærerikt å høre om 
medstudentenes observasjoner og refleksjoner over disse. Viktige dimen- 
sjoner av forutsetninger for kommunikasjon som vi lærere har erfart blir 
lagt under lupen i veiledningsprosessene, er studentenes egne erfaringer 
og forforståelser, egne evner og væremåter, karaktertrekk, egne tolk- 
ningsmønstre av situasjoner og oppmerksomhet på skillet mellom hva 
som faktisk skjer og hvordan observatør (studenten) fortolker det som 
skjer. Studentens egen forforståelse får imidlertid ekstra stor oppmerk- 
somhet og kan mellom annet innebære en bevisstgjøring av hvilke typer 
kommunikasjonssituasjoner som oppleves behagelige eller ubehagelige, 
og som man ubevisst søker inn i eller ut av uten å være klar over det. En 
tilsiktet effekt av veiledningen er derfor å gjøre studenten bedre i stand 
til å forholde seg til og ta ansvar for måten egen forforståelse kan påvirke 
ham eller henne på. 

I våre samtaler med studenter har vi erfart at de opplever at veilednin- 
gen er virkningsfull og gir anledning til diskusjoner og erfaringsdeling. 
De uttrykker at de blir mer bevisst egne forutsetninger som for eksem- 
pel egen forforståelse og reflekterer mer over hvordan den virker inn på 
samhandlingssituasjoner. De opplever også at de blir bedre kjent med seg 
selv og mer opptatt av hvordan de kan møte den andre best mulig. De 
fokuserer mer på egne kommunikasjonsferdigheter, og legger vekt på at 
de ønsker å lytte til den andre. Oppmerksomheten rettes også mot hvilke 
ord som brukes, og studentene tilstreber å reflektere kritisk, både over 
innholdet i og rammene for kommunikasjonen. Noen sier at de har utfor- 
dret seg selv i løpet av denne perioden, og at de nå tør mer. 

Studentene er også tydelige på at veiledning bidrar til at teoretiske 
begrep kobles til innholdet i det som blir observert og diskutert i grup- 
pene, at det er svært betydningsfullt og bidrar til økt refleksjon og 
utvikling av ny innsikt, særlig når det gjelder å forstå hvordan egne for- 
utsetninger spiller inn på samhandlingssituasjoner. Dette åpner igjen for 
reflekterte valg i forhold til hvordan en selv ønsker å framstå som fagper- 
son. Noen studenter sier også at denne vekselvirkningen mellom teori 

og praksis som de opplever gjennomsyrer dette undervisningsopplegget, 
gjør at de ønsker å utnytte arbeidskravet til å lære mest mulig om seg selv. 
Slik vi erfarer det, gir studentenes dypdykk i egne forutsetninger impul- 
ser til nye oppdagelser. 

Gjennom møtene i veiledningsgruppa foregår treningen så å si på to 
nivåer. Vi har ett nivå med det planlagte og organiserte og for studen- 
tene lett synlige undervisningsopplegget som består av de seks leddene 
vi beskriver her. Men treningen og bevisstgjøringen foregår også på 
et annet og kanskje mindre synlig plan for studentene, nemlig gjen- 
nom å delta i selve prosessen i veiledningsgruppene. Da er det ikke 
bare slik at studentene legger fram, og reflekterer over, egne observa- 
sjoner og fortolkninger slik de er gjort i fortid og som forberedelse 
til møtet. Det å delta i gruppemøtet som den som legger fram eller 
som den som bidrar med refleksjoner, utfordrer deltakerne om lag 
på samme måte som ved observasjonen. Forskjellen er at det nå ikke 
bare er observasjon som berører, men også det å være deltaker i vei- 
ledningsgruppa. Da er utfordringen å bevisstgjøre seg hvordan man 
opplever å lytte til den andre med et åpent sinn, tåle andres fortolk- 
ninger, og være den som eksponerer seg gjennom å legge fram eller å 
kommentere. 


Refleksjonslogg 


Det fjerde leddet i undervisningsopplegget handler om at studentene 
skriver en fri refleksjonslogg der de igjen skal sette ord på opplevelser 
og erfaringer, samt en refleksjon over hva som ble særlig viktig for dem 
selv i veiledningsokta. Her kan studentene gjerne komme inn pa reflek- 
sjoner over hvorfor de reagerer som de gjør, og gjennom dette møte sine 
egne grenser for hva som kan oppleves for intimt til å dele. Uansett hvor 
kort eller langt den enkelte ønsker å gå i refleksjoner over seg selv, sine 
responser, oppdagelser osv., gjelder det et ubetinget krav om respekt og 
konfidensialitet for den som deler. 

Som lærere og veiledere har vi solid erfaring med at læring foregår 
både på et ytre plan i samspillet mellom studentene og lærer, og på et 
indre plan, i studentens egne indre prosesser. Noen studenter evner, og 

ikke minst ønsker, å eksponere seg. Andre er stille og kan virke tilba- 
ketrukne. Refleksjonsloggene som skrives i etterkant, viser imidlertid at 
refleksjonene kan være vel så dype, og læringsutbyttet vel så stort for de 
«stille» studentene. Som veileder må en derfor tilstrebe den vanskelige 
balansegangen mellom å utfordre og samtidig respektere den enkelte sine 
grenser. Dette gjør vi særlig gjennom metakommunikasjon, i gruppa, 
hvor vi samtaler om hvordan vi samtaler i gruppa og hvordan dette fun- 
gerer for studentene. Vi legger stor vekt på å skape rammer og et klima i 
veiledningsgruppene som skal gir om for åpenhet og deling. 


Gjentakelse av de fire første leddene 


Når de fire første leddene er gjennomført, gjentas prosessen på nytt, det 
vil si med ny observasjon, logg, veiledning i gruppe og refleksjonslogg. 
Poenget med å observere den samme relasjonen på nytt er at studentene 
får mulighet til å erfare at enhver relasjon kan sees som ny, og må møtes 
med et friskt blikk. Viktigheten av å stille seg åpen for nye dimensjoner i 
et samspill som virker kjent og kanskje forutsigbart, er en viktig erfaring 
å ta med seg. 

Flere studenter trekker fram viktigheten av at arbeidet de gjør på 
studiet går igjennom flere ledd og strekkes ut i tid, det vil si over flere 
uker. Dette gir rom for refleksjon mellom de ulike leddene, og det skjer 
fordypning underveis. Det trekkes fram at denne type arbeidskrav over 
tid er annerledes enn hva mange er vant til fra andre studieemner, og 
at det her er mulig å internalisere begrep på annen måte. Dette hand- 
ler for eksempel om at studenten kan prøve seg fram med et begrep i 
refleksjonsloggen eller i gruppeveiledningen, og få respons fra andre, 
og over tid gjøre begrepet til sitt eget. Studenter trekker for øvrig også 
fram at vekslingen mellom de ulike leddene i prosessen åpner opp 
for egen refleksjon og bevisstgjøring i større grad enn å bare lese i 
en bok. 

Generelt, for alle leddene i opplegget under ett, erfarer studenter at 
arbeidsmåtene er veldig praktiske, det er noe «de gjør», og de må bruke 
alle sider av seg selv. Arbeidsmåtene er også relatert til egen jobb. Stu- 
denter trekker i tillegg fram at de har blitt mye mer bevisste på egen 

kommunikasjon og generelt blitt mer kritiske. De har begynt å reflektere 
mer i selve handlingene, men også etterpå. Enkelte peker på at det er både 
godt og vondt å bli mer bevisst egne forutsetninger, fordi det er mye å 
tenke over og mange spørsmål som melder seg, både i egen kommunika- 
sjon og i observasjon av kollegers kommunikasjon på jobben. Enkelte sier 
de spør kolleger mer nå om hvorfor de gjør som de gjør, og at de har blitt 
mer nysgjerrige. Det påpekes at det samtidig er viktig ikke å overtenke 
hele tiden ut fra faren for å miste den «naturlige kommunikasjonen», den 


kommunikasjonen som er umiddelbar. 


Eksamensessay 


Undervisningsopplegget avsluttes med eksamensessay. Dette er det 
sjette og siste leddet i læringsprosessen. Her får studenten anledning til 
å beskrive, reflektere over og drøfte egen læreprosess opp mot relevant 
teori valgt ut på studiet eller som de selv trekker inn. Andre arbeidsmåter 
som også har vært brukt i løpet av semesteret, men som vi ikke går inn på 
her, vil også spille inn. Tanken er at alle tilnærmingene i sum skal bidra 
tila stimulere utviklingen av egen kommunikasjons- og relasjonskompe- 
tanse. Tilbakemeldinger fra studenter fra arbeidet med eksamensessayet, 
er at det er nødvendig å tvinge seg selv til å sette ord på og bli bevisst egen 
utvikling, og at dette avsluttende eksamensarbeidet er særlig utbytterikt. 

Som lærere på studiet har vi erfart at studentene vektlegger at refleksjo- 
nen itilknytning til de ulike delene av opplegget har vært betydningsfulle 
for dem i deres bevisstgjøring om egne forutsetninger for kommunika- 
sjon. Når det gjelder betydning av det praksisnære i disse prosessene, ser 
vi at det gir mulighet til å bli bevisst og trene på ulike ferdigheter som 
inngår i fagpersonens kommunikasjonskompetanse. 


Om det praksisnære i undervisningen - 
avsluttende refleksjoner 


Som lærere har vi erfart, gjennom flere år, at det «skjer noe» med studen- 
tene på masteremnet vi skriver om i dette kapitlet, «Kommunikasjon i 
profesjonelle kontekster». Vi har vist i gjennomgangen av undervisningen, 

ledd for ledd, hvordan vi erfarer at studenter opplever det, og hvordan de 
formulerer seg om sine erfaringer. Vi vil oppsummere våre erfaringer og 
knytte dem til noen dimensjoner i det følgende. 

For det første mener vi undervisningen, gjennom alle ledd, bidrar til 
at studentene får impulser til og blir oppmerksomme på det som skjer i 
det «ytre» (omgivelsene) og det som skjer i det «indre» (egen kropp), og 
samspillet mellom det ytre og det indre. Studentene erfarer at de blir mer 
oppmerksomme og bevisste på andres og egen praksis enn de har vært 
tidligere. Da tenker vi her på praksis i vid forstand av begrepet, slik det er 
skrevet om i kapitlene 1 og 2 i denne boka. 

For det andre øker studentene sin oppmerksomhet mot skillet mel- 
lom observasjoner og tolkninger og beskrivelser av disse. Dette er ikke et 
skarpt skille, da all beskrivelse av observasjon har implisitte tolkninger. 
Det er like fullt et viktig analytisk skille som har store praktiske og etiske 
konsekvenser når det gjelder kommunikasjon. Det praksisnære i dette 
handler særlig om økt oppmerksomhet mot praksis, det vil si, mot hva 
som konkret eller virkelig skjer, i omgivelsene og hos meg i det indre. 
Det handler også om oppmerksomheten mot å kunne skille mellom 
selve fenomenet og abstraksjonen, begrepet for fenomenet. Eksempelvis 
erfarer vi i veiledningsgruppene at det kan benyttes ulike ord og begrep 
om samme fenomen, eller motsatt, at vi bruker samme begrep og tror 
vi snakker om samme fenomen, men oppdager at vi ikke gjor det. Heri 
ligger også praksis-teori-dimensjonen som vi kommer tilbake til under. 

For det tredje ser vi at studentene oker sin oppmerksomhet mot hva 
de selv gjør og sier i egne profesjonelle moter, og hvorfor, og at de oppo- 
ver tydelighet i 4 skille mellom det som er deres eget, for eksempel tolk- 
ninger, og det som tilhører «den andre». Dette er noe vi mener er en 
kjernekompetanse for den profesjonelle: 4 kunne skille mellom hva som 
tilhører en selv og hva som tilhører den andre, for eksempel av folel- 
ser, oppfatninger, vurderinger og virkelighetsbeskrivelser. Der det skjer 
krenkelser i det profesjonelle møtet, er det gjerne overskridelse av denne 
type grenser mellom den profesjonelle og den andre, pa individ- eller 
institusjonelt niva. 

For det fjerde mener vi at studentene far erfaring med og oppover 
oppmerksomt neerveer her og na. Dette handler om okt oppmerksomhet 

mot hvordan enhver situasjon også befinner seg i et spenn mellom fortid, 
nåtid og framtid. Dette kan handle om hvordan den profesjonelle kan ta 
med seg sine forforståelser fra fortid, for eksempel fra tidligere møter inn 
i nåsituasjonen, på godt og vondt, eller hvordan deres forventninger om 
hva som er mulig i framtid, også preger nåsituasjonen. 

En femte dimensjon er at vi mener studentene oppøver en rikere for- 
ståelse av hvor sammensatte og komplekse samspillsituasjoner er. Stu- 
dentene utvikler sin evne til å se og lytte, og de utvikler sitt språk når det 
gjelder å beskrive hva de ser, hører og legger merke til. Samtidig utvikler 
de ikke minst sin interesse for og sitt engasjement i å forstå hva som lig- 
ger bak det observerbare, for eksempel bevisste og ubevisste intensjoner 
og forforståelser eller strukturelle forhold. Denne dimensjonen har sam- 
menheng med det vi ovenfor har trukket fram om observasjon og tolk- 
ning, men det handler også særlig om økt forståelse av dybden i enhver 
kommunikasjonssituasjon. 

Som det sjette punktet vil vi trekke fram hvordan vi mener denne 
undervisningen, med ganske enkle midler, kan bidra til studentenes 
muligheter for å koble praksis og teori, eller sagt mer presist, koble vir- 
kelige fenomen med abstraksjoner, begreper, om fenomenene. I skrivear- 
beidet på emnet, og i alle samtaler i gruppeveiledningen, får studentene 
prøve seg fram med egne begrep og de får møte medstudenters begre- 
per og lærernes begreper om samme fenomen. Begrepene blir hele tiden 
knyttet til observasjonene, tolkningene og beskrivelsene, og vi mener det 
blir tydeligere for studentene at fenomen og begrep kan kobles. I tillegg til 
at det blir tydelig at det dreier seg om to ulike størrelser. I dette inngår det 
også en bevisstgjøring, i tråd med ontologisk realisme, at virkeligheten er 
noe mer enn de begrepene vi har om den. 

Avslutningsvis kan man spørre om praksisnærhet er nødvendig for å 
få til disse bevisstgjøringsprosessene som er oppsummert her. På dette 
masteremnet legger vi til grunn at berørthet er viktig, og da mener vi 
at det kreves et møte med noe utenfor oss som berører. Dette utenfor 
som berører, kan i pedagogisk sammenheng være en film, en tekst eller 
for eksempel et rollespill. Men det engasjementet og den innsikten som 
kommer av at noe virkelig står på spill, vil sannsynligvis være sterkere 
og tydeligere i en virkelig situasjon enn for eksempel ved å se en film. 

Ville det i så fall ikke ha vært enda mer effektivt for læring og utvikling 
hvis studentene deltok i praksis og ikke bare observerte? Kanskje ville 
man ved å la studentene delta i praksis ha vunnet noe når det gjelder 
opplevelsen av alvor og hvordan det spiller inn på berørthet og erkjen- 
nelse, men man ville sannsynligvis tapt noe av refleksjonen, åpen- 
heten og ettertanken i en situasjon hvor studenten selv var opptatt i 
praksis. 

Feltarbeid - forskande tilnærming 
til praksis 


Njal Vidar Traavik, Egil Eide og Gisle Heimly 
Høgskulen på Vestlandet 


Abstract: Using field work and undergoing field practice in junior high school 
in teacher education for vocational subjects is a new methodological approach to 
focus, content and to how student practice is organized and carried out. Our rese- 
arch study posed two main questions: 


1. Did vocational student teachers find their field-study relevant and meaning- 
ful while in junior high school practice and in view of their future vocational 
teacher practice? 

2. Can micro-ethnographic study as a method be used in teaching in vocational 
subjects for first, second and third year of senior high school? 


In light of their experiences in senior high, we wanted to challenge the students to 
rethink and perhaps alter their approach to teaching within the framework of the 
junior level of high school. We also wanted the students to design and carry out a 
project they found challenging as well as novel for them. The selection consisted of 
60 students who study to become vocational teachers. The project, including the 
evaluation of it, was completed in the autumn of 2016. The practice period in junior 
high school had a duration of two weeks. 

Findings: All students considered their practice as relevant, meaningful and use- 
ful in the context of their future career as teachers. A large majority considered 
micro-ethnographic study as relevant for their own practice as teachers in vocatio- 
nal subjects in first, second and third year of senior high school. In particular, they 
found the subject called 'prosjekt til fordjuping’ (‘project for deeper learning’) as 
very useful. Periods of placement in factories and other work situations were also 
found to be very useful. 


Keywords: micro-ethnographic study, fieldwork, vocational teacher practice 

Introduksjon 


Den praktisk-pedagogiske utdanninga er lærarutdanning for trinn 8—13. 
Hausten 2013 vart det innført ny rammeplan for praktisk-pedagogisk 
utdanning for yrkesfag (PPU-Y) i Noreg. I rammeplanen er det eit nytt 
krav at minst ti dagar i praksis skal vera i ungdomsskulen. 

Dette er ein ny praksisarena og samarbeidspart både for lærarut- 
danningsinstitusjonane, for våre yrkesfaglege lærarstudentar og for 
praksisskulane i ungdomstrinnet. Intensjonen med a forplikte lærarut- 
danningsinstitusjonar til å ha praksis i ungdomsskulen, er ifølgje rett- 
leiinga til rammeplanen å gje studentane innsikt i overgangen mellom 
ungdomsskule og vidaregåande skule, og i tillegg kjennskap til arbeids- 
livsfaget og relevante valfag i ungdomstrinnet. 

Denne artikkelen handlar om studentar ved praktisk-pedagogisk utdan- 
ning for yrkesfag (PPU-Y) sine erfaringar frå feltpraksis, og deira erfarin- 
gar knytte til bruk av feltarbeid som metode i ungdomsskulepraksisen. I 
studien inngår 60 yrkesfaglærarstudentar (PPU-Y) med yrkesfagleg utdan- 
ning og mangeårig yrkeserfaring frå utdanningsprogramma restaurant- og 
matfag, bygg- og anleggsteknikk, elektrofag, helse- og oppvekstfag, service 
og samferdsel, design og handverk, teknikk- og industriell produksjon og 
naturbruk. Studentane som deltok i denne studien, var andre kull som 
gjennomførte minimum 10 dagar pedagogisk praksis i ungdomstrinnet. 

Alle lærarstudentar møter praksis i skular når dei skal gjennomføre 
praksisopplæringa. Å forske i praksis handlar om at ein forskar i eigen 
kultur. Cato Wadel (1991) meiner at det er å studere ein del av sin eigen 
røyndom. Eit grunnleggjande poeng med feltarbeidet er at PPU-studen- 
tane får høve til å erfare og tileigne seg faglege førstehandserfaringar som 
dei truleg ikkje får i vanleg lærarpraksis. Feltarbeid vil vera aktuelt for å 
kunne knytte både teori og andrehandserfaringar frå aktiv samhandling 
med ungdomsskuleelevane opp mot konkret røyndom. Feltarbeid gjen- 
nomført i ungdomsskulen kan bidra til at framtidige lærarar i vidare- 
gåande skule har betre grunngjevingar for sine didaktiske val, i val av 
arbeidsmåtar, innhald, mål for læring og vurdering med meir. 

Måtar å organisere og vidareutvikle praksisopplæringa i lærarutdan- 
ninga på har felles problemstillingar, og dei erfaringar me gjer med studentar 

som gjennomfører feltarbeid og feltpraksis i ungdomsskulen vil truleg også 
vera relevant, og kunne ha overføringsverdi til andre utdanningar. 
Forholdet mellom teori og praksis i pedagogikkfaget og i lærarutdan- 
ningar er eit tema som ofte blir diskutert. Jensen og Traavik (2010) skriv 
at det er «grunn til anta at lærerstudenter opplever en praksisopplæring 
som ikke er i overensstemmelse med teoriundervisningen som skjer i 
pedagogikkfaget». Avstanden mellom teori og praksis kan også sjåast 
på som eit «mulighetsrom» (Kvernbekk, 2011), eit rom der det kan skje 
refleksjon og studentane kan utvikle handlingskompetanse. 
Yrkesfaglærarstudenten i ungdomsskulepraksis som feltforskar vil 
oppleve å vera i eit grenseland mellom innafor og utafor, eller som Ham- 
mersley og Atkinson (1987) uttrykker det: «Feltforskeren må balansere 
intellektuelt mellom innforlivelse og fremmedgjorthet, mens han eller hun 
sosialt svever mellom venn og fremmed» (Hammersley & Atkinson, 1987, 
sitert i Fuglestad, 1993, s. 19). Fuglestad (1993) diskuterer omgrepet «innfor- 
livelse» som problematisk for feltforskaren, ut frå om han/ho identifiserer 
seg med eller blir identifisert som lærar eller elev. Faren for å identifisere 
seg med elevgruppa eller lærargruppa i sitt feltarbeid i ungdomsskulen kan 
då vera at ein tar bestemte grupper sitt perspektiv og dermed tolkar eller 
opplever desse som uproblematiske. Yrkesfaglærarstudenten som sjølv er 
under utdanning til å bli lærar, kan lett identifisere seg med ungdoms- 
skulelæraren. Hammersley og Atkinson (1987) hevdar at det sentrale som 
feltforskar er å halde seg tilbake ved å skape sosial og intellektuell distanse 
til gruppene i det studerte feltet. For, seier Hammersley og Atkinson (1987, 
s. 109), det er i det «rommet» som denne distansen skaper, at feltforska- 
ren sitt analytiske arbeid går føre seg. Siktemålet for feltforskaren er å ta 
ein marginell posisjon i feltet som kan generere kreativ innsikt (Hammer- 
sley & Atkinson, 1987, s. 107). For å kome tett innpå ungdomsskulen som 
praksisarena var det mest naturleg å velje feltmetodisk tilnærming. Då 
oppsøkjer me det aktuelle pedagogiske feltet — ein skule, ein klasse, eit 
lokalsamfunn, ei spesiell gruppe — og gjer oss til deltakarar i det som der 
skjer. Me observerer, fører samtaler med aktørar i feltet, intervjuar og sam- 
lar inn andre typar relevant materiale (Fuglestad, 2007). Praksissituasjo- 
nar er samhandlingssituasjonar, og den metoden som eignar seg godt til å 
få fram data om samhandling, er deltakande observasjon (Fuglestad, 1997). 

Deltakande observasjon som metode i studiet av sosiale og kulturelle 
fenomen er først og fremst utvikla gjennom etnografiske studiar, og 
innafor antropologien som fag. Feltarbeid som deltakande observasjon 
byr ofte på spesielle praktiske problem. For det første kan det vera van- 
skeleg å få tilgang til å drive deltakande observasjon. I og med at delta- 
kande observasjon handlar om at ein må bli med på kva personar (elevar, 
lærarar, rektorar, assistentar) gjer, krev dette at ein tar andre roller enn 
forskarrolla. Feltarbeidaren vil også bli tildelt andre roller enn forskar- 
rolla av sine informantar (Wadel, 1991). I dei aller fleste feltarbeid er det 
ofte vanskeleg å planlegge i detalj kva ein skal gjera kvar dag, veke eller 
månad (Wadel, 1991). Gjennom bruk av feltarbeid, og feltpraksis spesielt, 
og kanskje på grunn av si rolle som nærast allment godkjent kjelde til 
meir effektiv læring, blir metoden i liten grad grunngjeve i teorien, sjølv 
om det er like nødvendig her som ved alle andre metodeval. 

Hunnes (2007) viser til parallellar mellom opplevingsaspektet ved 
feltarbeid og John Dewey sin aktivitetspedagogikk. Dewey såg på læring 
som noko aktivt, som opplevingar, der persepsjon, kjensler og erfaringar 
bidrar (Vaage, 2001). 

Ifølge Dewey (1929) bør hovuddelen av forskinga skje gjennom lær- 
aren si utforsking og forbetring av læringsarbeid. Det komplekse ved 
skulekvardagen og dei praksiserfaringar studentane møter, kan vera 
overveldande, og dei får difor ofte liten tid til å kunne gjera seg reflek- 
sjonar rundt alle inntrykk og erfaringar. Difor la me vekt på at studen- 
tane må vera godt førebudde og ha tid til å tenke, skrive og analysere 
inntrykka etterpå. Kent, Gilbertson og Hunt (1997) meiner av den 
grunn at forarbeid er kritisk for effektivt feltarbeid, noko som gjeld for 
både den praktiske gjennomføringa, og for at studentane skal oppleve 
effektiv læring. 

I rapporten til Ludvigsenutvalet, «Fremtidens skole — Fornyelse av fag 
og kompetanser» (NOU 2015: 8), blir det vist til at vitskaplege metodar 
og tenkemåtar er ein spesielt viktig del av fagområda i framtidas skule. 
Den metodologiske tilnærminga til studentane sitt feltarbeid set arbeidet 
med feltnotat og refleksjon inn i ein aksjonsretta kontekst, der studentane 
saman med praksisrettleiar i ungdomsskulen prøver ut ulike aksjonar 
i forhold til det aktuelle fokusområdet. Intensjonen var å ha eit kritisk 

blikk på det som kom fram gjennom refleksjonar, slik at nye idear og 
andre måtar å gjera ting på kunne prøvast ut. 
Prosjektet hadde to målsetjingar: 


1. Å møte kravet om god kvalitet og relevans i yrkesfaglærarutdan- 
ninga (PPU-Y) 


PPU-Y skal vera «profesjonsrettet, forsknings- og erfaringsbasert og 
av høy faglig kvalitet» (jamfør forskrift om rammeplan for praktisk- 
pedagogisk utdanning for yrkesfag for trinn 8-13). 


2. At me innafor ramma av PPU-Y sitt krav om ungdomsskulepraksis 
vil prøve ut og utvikle ein ny modell knytt til praksisopplæringa. 


Teoretisk ramme og metode 


Feltarbeidet eller feltpraksisen me presenterer her, kan definerast som 
eit mikroetnografisk studium. Postholm definerer mikroetnografi som 
«et nærstudium av en liten sosial enhet eller en identifiserbar aktivitet 
innenfor den sosiale enheten» (Postholm, 2005). Mikroetnografiske stu- 
diar er av mindre omfang og kortare tidsperioden enn makroetnogra- 
fiske. Fi analyseeining i mikroetnografiske undersøkingar kan omhandle 
ei gruppe elevar, ein lærer, lærarteam, skuleklasse eller bedrift. Analy- 
seeininga må vera så stor at me kan forstå korleis heilskapen og analy- 
seeininga fungerer saman (Postholm, 2005). Dersom forskaren studerer 
korleis læraren utøver sin praksis i klasserommet, kan handlingane til 
læraren, og hans tankar og refleksjonar, berre forståast i samanheng med 
konteksten dei blir utført i (Postholm, 2005). 

Det at studentane skulle skrive refleksjonsnotat frå refleksiv praksis, 
utgjer den største delen av data i dette forskingsprosjektet. Schön sitt 
(1983) omgrep «reflection on action» er knytt til den grunnleggjande tan- 
ken i lærarutdanninga. Tankegangen er at den som arbeider i praksisfel- 
tet skal reflektere over sine handlingar etter at dei er gjennomført. Ved å 
gjera det vil studentane få eit stadig betre grunnlag for å kunne handle i 
praksisfeltet. I tradisjonelt feltarbeid inneber det at forskaren deltar i folk 
sitt daglegliv. Han «observerer det som skjer, hører på hva som blir sagt, 

stiller spørsmål — han samler med andre ord inn de data som er tilgjenge- 
lige, og som vil belyse de problemene forskningen tar opp» (Hammersley 
& Atkinson, 1987). Det at forskaren er deltakande observatør kan gjera 
det vanskeleg for PPU-studenten å avgrensa feltforskinga som metode. 

Feltarbeidet inneber eit samspel mellom personar som samtidig er både 
observatør for seg sjølv og objekt for den andre. Dette kompliserte møtet 
bor ikkje undertrykkast eller styrast av stivbeinte omgrep og metodar, dette 
fordi det avbryt forskaren sin dialog med sitt umedvite, og forer til forvren- 
gingar i oppfatninga og attgjeving av «røyndommen» (Moltu, 2004). 

Skrivaren si stemme i teksten skal kome fram. Etnografisk feltarbeid 
er meir enn metodiske teknikkar. Kultur er ikkje eit vitskapleg objekt der 
det gjeld å ha dei rette avdekkings- og oppteikningsteknikkane. Kulturen 
kan seiast å vera skapt gjennom aktiv konstruksjon av ein slags tekst 
(Maanen, 1988). Etnografi er dermed ikkje berre eit spørsmål om å få til- 
gang til feltet, men handlar også om nærleik til informantane, om å ha 
skarpe øyre og auge, og om ein har gode vanar når det gjeld lydbandopp- 
tak og notatteknikk og så bortetter. 

Studentane skulle skrive feltnotat som ei øving i å reflektere over eiga 
rolle. I kritisk refleksjon refererer studentane i feltnotatet til utfordringar 
ved å skapa ein diskurs der dei stiller spørsmål ved praksis og prøver å 
sjå situasjonar på nye måtar. Fuglestad (1997) framhevar at skriving er 
ein viktig del av den problemløysande og skapande forskingsprosessen. 
Å drive samfunnsforsking er å skrive. Moltu (2004) skildrar skrivepro- 
sessen til ein etnografisk forskar å vera i ein slags indre og ytre dialog 
mellom felterfaring og tidlegare erfaringar. Ho ser på møtet med det fra- 
mande, at det kan vera problematisk, men gjennom denne indre-ytre- 
dialogen blir det skapt kunnskap og erkjenning. 

Moltu (2004) viser til Maanen (1988) sine tre ulike sjangrar som tra- 
disjonelle for etnografisk skriving. Den mest nytta sjangeren er the rea- 
list tales. Denne stilen er ei relativt direkte, «sakleg» framstilling av den 
kulturen som er studert, utan noko særskilt omsyn til korleis feltarbei- 
daren produserer ei slik framstilling. Den andre type forteljing er con- 
fessional tales, i kontrast til den tradisjonelt realistiske og «verkelege» 
historia. Denne historia fokuserer meir på feltarbeidaren enn på kulturen 
som er studert. Forteljinga har ofte preg av at forskaren kjem med sine 

vedkjenningar om korleis arbeidet med feltet har kome til. Andre vari- 
antar er at forskaren fortel korleis ho har kome fram til dei teoretiske 
posisjonane, eller ein kombinasjon av desse to. Det tredje alternativet er 
the impressionist tales. Det er ei personleg forteljing av ulike flytande, 
ikkje-kronologiske moment frå feltarbeidet sett opp i ei dramatisk form, 
og har dermed i seg element av både realisme og skriftemål (Van Maanen, 
1988, referert i Moltu 2004:9). I vår forsking har vi lagt vekt på at studen- 
tane i feltforskinga skal nytta sjangeren the realist tales. 

Metodisk følgde me Cato Wadel (1991) sin modell ved eit fokusert 
feltarbeid (kortvarig mikroetnografisk studium): 


1. Ein vektlegg eit perspektiv (teoretisk) som kan observerast i hand- 
ling (sosial-samhandling) 

2. Fokusert feltarbeid (mikroetnografisk studie) krev teoretisk sta- 
stad, forståing — innsyn i tematikken — for at observasjonen ein gjer 
i feltet kan forståast og setjast i kategoriar for seinare analyser. 

3. Metoden som eignar seg best i fokuserte feltarbeidstudiar, er delta- 
kande observasjon. 


Feltarbeidet skulle gjennomførast individuelt i løpet av seks veker 
(november-desember 2017): 


1. Forst to veker introduksjon til etnografisk metode, finne og definere 
teoretisk ståstad for feltarbeidet sitt fokus, og planlegge omfang av 
feltarbeidet 

2. Deretter to veker intensiv feltpraksis 

3. Etterarbeid med vurdering — skrive feltrapport 

4. Vurdering av feltarbeid som metodisk tilnærming til gjennomfø- 
ring, organisering, innhald og fokus i praksis 


Studentane vurderte eigen feltpraksis ut frå følgjande spørsmål: 
1. Har ei forskande tilnærming med bruk av feltarbeid som metode 
vore relevant og meiningsfullt for deg i din ungdomsskulepraksis, 


og som førebuing til framtidig yrkeslærargjerning? 

2. Kan feltarbeid som metode brukast i undervising i yrkesfagutdan- 
ninga på vg. 1, vg. 2 eller vg. 3? 


Studentane skulle samle inn datamateriale både i løpet av undervisinga og 
i etterkant av gjennomført undervising, ved å studere dei handlingane som 
vart gjort. Det var viktig for studentane å finne ut kva reiskapar dei skal ta 
i bruk slik at materialet best mogleg kan skildre opplysningar om lærings- 
arbeidet. Observasjon, samtalar, loggskriving og spørjeskjema var døme 
på slike reiskapar eller datainnsamlingsstrategiar som studentane brukte i 
sin feltpraksis. Målet med PPU-studentane si vurdering av feltpraksis var 
å gje dei ei aktiv rolle og stemme i arbeidet med utdanningskvalitet, ny 
kunnskap og innsikt i ei praksisnær lærarutdanning for yrkesfaglærarar. 


Resultat 


Me sit att med eit mangfald av data. 60 feltrapportar og 52 studentvur- 
deringar av feltarbeid som metode i ungdomsskulepraksis, og eit breitt 
bilde på ungdomskulen og ungdomskulturen i dag. Feltrapportane er 
generelt bygde opp som kasusstudie. Kasusstudie definerer me her som 
ein indre studie. Når me studerer eit forskingsfelt som ein indre stu- 
die, er det det unike som skjer på dette feltet som det blir halde auge 
med. Ein kasusstudie tar for seg eit fenomen og fokuserer på dette. Ofte 
vert fleire kasus brukt for å få fram både felles mønster og variasjonar 
(Gudmundsdottir, 1992). 

Gjennom å bruka feltarbeidsmetoden må studentane tenkje og gjera 
sjølv, noko som igjen har fått dei til å reflektere over lærarrolla. Studen- 
tane fekk høve til å forske i eige utdanningsfelt. Dei opplevde å kunne 
søke seg mot eit interessefelt, noko dei ville utforske og finne svar på. 
Fenomen som me innleiingsvis vil trekke fram i vår studie, viser stor 
breidde av kva fokus PPU-yrkesfaglærarstudenten hadde i sitt feltarbeid. 

Ein gjennomgang av feltrapportane viser fokus og ulike «fenomen» 
som blir studerte. Døme på dette var: tilpassa opplæring i ungdomsku- 
len, klasseleiing, reglar, inkludering, fleirkulturelle og minoritetsspråk- 
lege elevar, vurderingsordning, prøver, karakterar, nasjonale prøver, 
spesialundervising, arbeidslivsfaget, ulike arbeidsmåtar, IKT, iPad, PC og 

mobil i undervisings- og læringsarbeid, læremiddel, overgang ungdoms- 
skule-vidaregåande, yrkesretting i fag og undervising, lærarsamarbeid 
og tverrfagleg undervising. I tillegg forska nokre studentar pa ungdoms- 
kultur, forventningar til livet og/eller framtidig yrke, val av skulegang 
etter ungdomsskule med meir. Analyse av innhald og fokus i feltrappor- 
tane vil ikkje bli presentert her. 

Me vil her presentere og diskutere PPU-studentane sine vurderingar 
og leringsutbyte av feltarbeidsmetoden i feltpraksis i ungdomsskulen. 

Resultata er strukturert slik: 


1. Har ei forskande tilnærming med bruk av feltarbeid som metode 
vore relevant og meiningsfullt for deg i din ungdomsskulepraksis, 
og som forebuing til framtidig yrkeslærargjerning? 

2. Kan feltarbeid som metode brukast i undervising i yrkesfagutdan- 
ninga pa vg. 1, vg. 2 eller vg. 3? 


1. Har ei forskande tilnærming med bruk av feltarbeid som metode 
vore relevant og meiningsfullt for deg i din ungdomsskulepraksis, og 
som førebuing til framtidige yrkeslærargjerning? 


Av dei 52 studentane som responderte om feltarbeid som metode i ung- 
domsskulepraksis svarte alle (100 %) at dei opplevde feltarbeidsforma 
som relevant og meiningsfull. Det var eit overveldande resultat i seg sjølv. 
Nokre utsegner frå studentane syner oss at både relevans og det meinings- 
fulle er knytt til det å lære her og no, og til den framtidige yrkesrolla. 

Fleire studentar kommenterte verdien av feltarbeidet som ein praktisk 
og meir erfaringsbasert inngangsvinkel: 


«Jeg synes det har vært veldig lærerikt å få arbeide med observasjon mot et for- 
håndsbestemt tema i skolen. Mye av det jeg har erfart i feltarbeidet kunne jeg ikke 
lest meg til, og samtidig tror jeg ikke jeg ville lagt merke til alt jeg observerte om 
jeg ikke hadde åpnet feltet gjennom teori». 


Denne innsikta tyder på at studentane ser at vekselvirkninga mellom 
teori og praksis gror fram som gjensidige befrukta dimensjonar. Å få 
kjennskap gjennom nærvær og deltaking er: 

«Praksis gir bedre innsikt i teorien da man kan relatere den til ulike emner innen 
de tema/områder som vi berører innen PPU-utdanningen». 

«Metoden feltarbeid har absolutt vært meningsfull for praksisen. Ved bruk av 
observasjon og samtale har jeg fått innsikt i hverdagen til elevene og lærerne, fått 
samlet relevant data og knytte dette opp imot teori og mine/våre egne erfaringer. 
Fleksibiliteten med metoden har også vært hjelpsom med tanke på at du får under- 


søke mye på en gang, men kan plukke ut det som er relevant for din problemstilling». 


Schån (1983) sitt omgrep reflection on action er knytt til grunntanken i all 
lærarutdanning. Den som deltar i praksisfeltet, skal reflektere over sine 
handlingar, i tillegg skal refleksjonar knytast opp mot aktuelle teoretiske 
perspektiv og forsking. 

Student: 


«Når ein i forkant kan bestemme seg for kva ein ønskjer å undersøke og finne ut 
av, så kan ein vidare sjå funna opp mot forsking og teori på det aktuelle temaet. 
Dette at ein kan få avkrefta eller bekrefta det som ein erfarer og observerer opp 


mot teori og forsking, gjer at ein må reflektere og ikkje berre synse». 


Studenten ovanfor viser til den analytiske tankegangen som skal 
sikre at han tar val som kan grunngjevast og forsvarast ut frå ein 
profesjonstankegang. 

Fleire studentar viser til at det å ha praksis i ungdomskule har vore 
nyttig og relevant. Dei uttrykker at det er lenge sidan at dei sjølve var 
elevar i ungdomsskulen, og at det har gjort at dei har fått utfordra sine 
tankar rundt både elev- og lærarrolla: 


«I aller høyeste grad, det er svært lenge siden jeg hadde befatning med ungdoms- 
skolen, og praksisen har både gjort meg mer kjent med fag, elever og hvordan 
lærerne jobber.» 

«Ja. Jeg har opplevd praksisinnholdet som nyttig. Jeg har ikke vært på en ung- 
domsskole siden jeg selv gikk der og har både fått stadfestet og utfordret noen 


fordommer.» 


Lerarutdanning handlar i stor grad om å trena studentane til å vera lær- 
arar. Verdien av å observere er ein svært viktig dugleik for lærarar, og 
studenten uttrykker det slik: 

«Feltarbeid som metode har jeg opplevd veldig lærerikt og nyttig. Det har vært en 
positiv erfaring av å være observatør. Tidligere i studiet har vi orientert oss om 
planlegging og gjennomføring av undervisning. Feltforskning i ungdomsskolen har 
gitt meg mer innsikt i hvordan ungdomsskolen fungere, og hva som rører seg på 


en ungdomsskole. 


Studenten trekkjer også fram at denne praksisperioden har eit nytt fokus. 
Fleire studentar synest at «den nye studentpraksisrolla» var både nyt- 
tig og krevjande på same tid. Det kan sjåast i samanheng med tidlegare 
praksisperiodar dei har gjennomført. I dei praksisperiodane har dei i stor 
grad hatt meir tradisjonell undervising. Det vil difor vera viktig at stu- 
dentane mot slutten av studiet får møte andre erfaringar, der dei under- 
søkjer, reflekterer over, og får bruka andre arbeidsmåtar. 

Det å også sjå elevar frå andre perspektiv som kanskje berre sosiallær- 
arar eller sosialpedagogar får høve til i kvardagen, og anerkjenne kor vik- 
tig arbeidet med relasjonar er i skulen, var viktig for denne studenten: 


«Praksisen var svært lærerik. Jeg har fått et innblikk i hvordan det er å være lærer 
på en ungdomsskole og hvilke egenskaper en god lærer bør ha for å takle barn som 


er i overgang til ungdom, og som er full av hormoner.» 


Dei brukar mange uttrykk og metaforer for å framstille denne erfaringa. 
Ein student skriv at fokuset på relasjonsarbeid gav ei kjensle av å få «meir 
kjøt på beinet». Erfaring med at fleire var i feltpraksis skapte tankar om 
ulike måtar å løyse oppgåva på, dei fekk nye tankar og opplevde å gå dju- 
pare i materien. 


2. Kan feltarbeid som metode brukast i undervising i yrkesfagutdan- 
ninga på vg. 1, vg. 2 eller vg. 3? 


Når det gjeld spørsmålet knytt til om feltarbeid har overføringsverdi til 
vidaregåande skule på vg. 1, 2 eller 3-nivå, så svarar mange studentar at 
dei meiner det er relevant å knytte metoden opp mot elevrolla. 

Ein student uttrykker det slik: 


«Ja, jeg tror denne metoden kan være nyttig å bruke i videregående. Elevene får da 
være utforskende og nysgjerrige. De får også mulighet til å reflektere og tolke, noe 


som jeg ser på som viktig i utviklingsprosessen de er i». 

Og ein annan student ser at arbeidsmåten også kan vera aktuell å bruka 
meir tverrfagleg: 


«Feltarbeidet og feltpraksis for studentane i PPU-utdanninga er på mange måtar 
eksemplarisk, då dei fleste fagområde innafor yrkesfag kan ha feltarbeid som ar- 
beidsmåte for sine elevar i vidaregåande skule, spesielt med tanke på yrkesfagleg 
fordjuing. Det kan hjelpe elevane med å utforske/ forske strukturert på tema dei 


interesserer seg for. Men ikkje på eit sånt nivå, det må forenklast». 


Nokre studentar skriv at feltarbeidsmetoden gjev elevane større rom for 
medverknad i eiga læring, og at arbeidsmåten kan motivere elevane i 
større grad: 


«Jeg tror at feltarbeidsmetoden er velegnet for elever i den videregående skole. 
Noen fordeler med denne metoden er at eleven får medbestemmelse i egen læring 
ved at man velger fokusområde. Mulighetene for å velge ut fra interesser kan øke 
motivasjon for læringsarbeidet. Metoden krever høy elevaktivitet, eleven får tre- 
ning i å jobbe målrettet og løsningsfokusert. Samtidig gir metoden skrivetrening. 
Dette er nyttig både for de elevene som skal ta hoyere utdanning og for de som skal 
videre i lærlingarbeid.» 

«Det kan tenkes at elevene ville hatt et utbytte av denne metodikken i form av 
eierskap til oppgaven. Feltarbeidet og rapporten er på en måte elevenes egen. Ved 
å gå målrettet og systematisk til verks på en oppgave så blir man mer interessert 


og opplyst i temaet som er valgt.» 


Fleire studentar viser også til at metoden vil vera aktuell i forhold til eiga 
framtidig lærarrolle i den vidaregåande skulen: 


«Feltarbeidsmetodikken kan brukes alle steder, jeg tenker det hadde vært en stor 
fordel at lærerne av og til har anledning til å forske på sin egen praksis. Ved å gjøre 
det blir den måten å observere og tenke på en del av ens egen identitet som lærer. 
Og du blir en lærar som stadig er i endring og utvikling. Det blir du ved å ha øynene 


åpne og observere det som skjer rundt deg. Og noterer underveis og i etterkant.» 


Når me forskar i eigne erfaringar, vil truleg det tause i større grad bli 
uttalt. Polanyi (2000) hevdar at me veit meir enn me kan gje uttrykk for, 
og at kunnskap innafor dei fleste kunnskapsområde kviler på ein taus 
dimensjon. Det kan tyde på at studentane helst burde ha erfaring med 

den tause kunnskapsdimensjonen før dei startar å arbeide med den meir 
eksplisitte kunnskapen. 

Studentane synest den «nye studentpraksisrolla» var både interessant og 
krevjande: 


«Jeg har hatt ingen erfaring med feltarbeid tidligere så eg opplever dette som spen- 


nende og skjerpende. Det var arbeidskrevende, men har lært av denne praksisen» 


Den forskingsdrivne arbeidsmåten har også lært studentane å skrive, 
dokumentere og reflektere, og det er kompetanse som er ein viktig del av 
lærararbeidet. 

Dei opplever også at praksisperioden var annleis enn dei andre 
praksisperiodane dei hadde tidlegare i studiet. Studentane er tydelege 
på at erfaringar dei no har gjort, er av stor verdi for deira framtidige 


lærargjerning: 


«I arbeid med feltarbeidsmetodikken har jeg lært mye. Først og fremst var jeg 
skeptisk til hvordan dette feltarbeidet i feltpraksis i ungdomsskolen skulle foregå og 
hva jeg som fremtidig yrkesfaglærer ville sitte igjen med av læringsutbytte. Denne 
skepsisen er motbevist. Feltarbeidsmetodikken som summer uti et feltnotat er vir- 
kelig en god metode, først og fremst fordi en får mye refleksjon og nye perspektiv 
på det du undersøker, og at hypotesene du danner deg fremfor et slikt arbeid nød- 
vendigvis ikke alltid stemmer overens. Feltmetodikken belyser virkelig at det finnes 


flere sider av samme sak». 


Diskusjon/avslutning 


Formålet med studien var å utforska studentane sine erfaringar og opple- 
vingar med feltarbeid som arbeidsmåte, og aktivt trekke inn studentane 
i FoU-arbeid slik som både Forskingsmeldinga (Kunnskapsdeparte- 
mentet, 2017), Ludvigsenutvalet (NOU: 2015), Nasjonale retningslinjer 
for praktisk-pedagogisk utdanning for yrkesfag trinn 8-13 (2018) og 
Rammeplanen for praktisk-pedagogisk utdanning for yrkesfag (2013) 
viser til. 

Sentralt i drøftinga av yrkesrelevant kunnskap i lærerutdanninga står 
forholdet mellom teori og praksis. Nygren definerer den yrkesrelevante 
kunnskapen slik: «Yrkesrelevante kunnskaper er alle de kunnskapene 

som i konkret profesjonell praksis viser seg å være en ressurs i profesjons- 
utøverens oppgaveløsning innenfor de profesjonelle virksomheter som 
samfunnet til enhver tid erklærer som legitime for den aktuelle profe- 
sjonsutøverens yrkespraksis» (Nygren, 2004, s. 183). 

I det kunnskapsregime som tradisjonelt eksisterer innafor lærerutdan- 
ning, er kunnskapen organisert med utgangspunkt i teori- og praksis- 
opplæring. I veiledningsmodellen til Handal og Lauvås (2000) som har 
dominert lærerutdanning frå 1990-talet og fram til i dag, er ein av inten- 
sjonane å integrere handlingar som blir gjort i praksisfeltet med breiare 
teoretisk forståing. Me var usikre på i kor stor grad det skjer. Dette ville 
me undersøkje nærare i den empiriske delen av vårt prosjekt. 

Yrkesfaga har tradisjonelt vore «handlingsfag», og ved å ta i bruk for- 
skande arbeidsmåte som feltarbeid så har studentane fått eit nytt og sterkare 
verktøy for å kunne arbeide i skulen. Dei fleste studentane var einige om at 
feltarbeid, feltpraksis og arbeidskrava (feltnotatet) hadde utfordra forskaren 
i dei. Dei meinte at feltarbeidet var meiningsfullt og relevant for eiga læring. 
I refleksjonsnotatet gav studentane til kjenne at feltarbeidet hadde gjeve dei 
djupare innsikt i den framtidige rolla som forskande lærar og undervisar 
generelt, og mange svara at metoden hadde overføringsverdi, og ville vera 
relevant i forhold til deira arbeid som lærar i vidaregåande skule. 

Studentane hadde eit tidsavgrensa møtepunkt med praksisfeltet i dette 
FoU-arbeidet, og i oppfølginga ynskjer me å breie forskinga utover med 
fleire metodar og fange fleire sider ved deira erfaringar. Dei funna som er 
gjort, er baserte på skriftleg evaluering av opplegget, og i tillegg studen- 
tane sine refleksjonsnotat. Likevel skildrar studentane at det er skapt eit 
«rom» der praksiserfaringar og «teori» frå PPU-undervisinga har støtta, 
men også utfordra, kvarandre. 

Ved utdanningsinstitusjonar er teori i fokus, og er i stor grad organi- 
sert som forelesingar eller klasseromsundervising. Praksisopplæringa er 
knytt til skulen med eigne praksisrettleiarar, som har ansvar for å leggje 
til rette for studentane sine praksiserfaringar. I denne forskinga har søke- 
lyset vore på praksis, på praktisk kunnskap, gjennom praktisk aktivitet i 
ungdomsskulepraksisen for yrkesfaglærarstudentar. 

Som yrkesfaglærarutdannar fekk me med denne studien meir innsikt 
i og kunnskap om korleis yrkesfaglærarstudentane sine erfaringar og 


174 


FELTARBEID - FORSKANDE TILNÆRMING TIL PRAKSIS 


kompetanse vart brukt i ungdomstrinnet, samt at me utvikla kunnskap 
om korleis PPU-Y-utdanninga kan legge til rette studentane sin pedago- 
giske praksis gjennom samarbeid med skular på ungdomstrinnet. I til- 
legg fekk me utvikle kunnskap om korleis yrkesfagleg kompetanse kan 
gje meir praksisretta, relevant og meiningsfullt innhald i ulike fag på 
ungdomstrinnet. 

Ved at studentane brukte metoden mikroetnografisk feltarbeid i sin 
praksisperiode, så viser studien at praksis var med på å utvikla yrkes- 
faglærarstudentane sin yrkesfaglege- og yrkesdidaktiske kompetanse. 
Ved å bruke feltarbeid/feltpraksis og bruke ein ny læringsarena, opplevde 
studentane at dei får meir progresjon i praksis, og at dei får møte andre 
praksiserfaringar enn i sine tidlegare praksisperiodar. 

Som lærarutdannar er det heilt sentralt å utvikle ny kunnskap om det 
pedagogiske praksisfeltet i ungdomsskulen, noko som kan vera med på 
å få betre heilskap og samanheng mellom studentane sine ulike lærings- 
arenaer i studiet, og gje dei relevante reiskapar som dei kan bruke når 
dei skal ut i læraryrket. Me meiner at ved å ta i bruk feltarbeid og felt- 
praksis så kan me i noko grad bidra til å minske spennet mellom teori 
og praksis i utdanninga, der me går frå lærarutdanninga si teoriundervi- 
sing til praksisfeltet sitt kvardagsliv, og tilbake. Me undrar oss om feltar- 
beidsmetoden og kan vera viktig tilskot i andre profesjonsstudiar eller 
disiplinstudiar. 

Studentane var samde om at arbeidsmåten feltarbeid var nyttig og rele- 
vant i forhold til deira framtidige lærargjerning. Det vil truleg bidra til 
å endra deira lærarpraksisar, og til å våge å utfordra seg sjølve. Studien 
har også vore med på å danne grunnlag for samarbeidsprosjekt (FoU- 
prosjekt) mellom vidaregåande skular og skular på ungdomstrinnet. Som 
yrkesfaglærarutdannar har me med denne studien hatt som mål å pre- 
sentere feltarbeid som eit verktøy i ei forskande tilnærming til praksis i 
praktisk-pedagogisk utdanning for yrkesfaglærarar. 

En dags praksis: Hvordan bidra til at 
studentene finner sammenhengen 
mellom teori og den virkelige 
verden? 


Randi Hojem Røthe 
Høgskolen i Innlandet 


Abstract: This chapter revolves a one-day practice for 200 pedagogy students at 
three primary schools in the municipality. The practice is completed in March when 
the students have studied the vocation for eight months. Lectures and seminars 
build up to this takeover in advance. The week before the day of practice, the stu- 
dents are out in the practice schools and observe the class they are going to take over 
and talk to the teachers at the school. 

Practice reports, reflection notes and logbook notes show that no matter what 
we do to link theory to practice at class, it is the one day in the role of teachers at a 
school that seems to make the big difference. When students become responsible for 
a class, they behave in a completely different way than when they are responsible for 
teaching fellow students. At the practice school, they show up well in advance and 
take the responsibility they have received. The students’ behaviour after the school 
takeover may indicate that the experiences from the real world, with associated 
responsibility, have given increased understanding of the vocation, which in turn 
contributes to increased motivation for the study programme. 


Keywords: theory, practice, motivation and school takeover 


Introduksjon 


Her er to Ord; Det ene hedder Theori og det andet Praxis, og det er godt at have 
dem begge to, og det ene er ikke noget uden det andet, men det siste er dog det 


Sitering av denne artikkelen: Røthe, R. H. (2020). En dags praksis: Hvordan bidra til at studentene finner 
sammenhengen mellom teori og den virkelige verden? I Y. T. Nordkvelle, L. Nyhus, A. Røisehagen og R. 
H. Røthe (Red.), Praksisnær undervisning — i praksis og teori (Kap. 10, s. 179-195). Oslo: Cappelen Damm 
Akademisk. https://doi.org/10.23865/noasp.94.ch10. 

beste. Og det første Ord betyder at vide Aarsagen og Grunden i et Arbeijde, men 
det andre betyder at gjøre Arbejdet. Ligesom nu med en Myr. For der er mange, 
som ved hvorledes de skal gjøre med en Myr, men gjør det galt alligevel, for de kan 
det ikke. Men mange kan det og ved det ikke, og saaledes kan det ogsaa blive galt, 
for der er mange slags Myr. 

— Bjørnson, 1872, s. 56 


Dette kapitlet handler om gjennomføring av en éndagspraksis på en bar- 
neskole, og om hvordan studenter og faglærere opplevde dette. Skoleprak- 
sisen er et årlig opplegg for førsteårsstudenter i pedagogikk ved høgskolen 
i Innlandet på Lillehammer. Pedagogikkstudiet som ble etablert tidlig på 
1970-tallet, har lang erfaring med at studenter har skoleovertakelse. Etter- 
som antall studenter økte, ble skoleovertakelsen en frivillig aktivitet som 
ikke involverte hele studentkullet. Dette bestemte vi oss for å gjøre noe med. 

Det er ikke lett å finne 200 praksisplasser for en dag, men via skole- 
sjefen i kommunen fikk vi kontakt med tre skoler som ønsket et slikt 
samarbeid med oss. Dette var på høsten 2014, og vi gjennomførte éndags- 
praksis i tre ar på rad på denne måten. I dette kapitlet gjennomgår jeg hva 
vi konkret gjorde, og hvilke erfaringer vi fikk med dagspraksisen. Det 
interessante for oss som et forskende lærerteam har vært å se hvor mye 
studentene mener de har lært av denne praksisen, og hvilke forutsetnin- 
ger som må være til stede for at en slik praksis skal ha verdi. 

I den didaktiske modellen vi har på førsteårsstudiet i pedagogikk er det 
flere komponenter som til sammen forbereder studentene på skoleover- 
takelsen. Studentene danner arbeidsgrupper som de arbeider i gjennom 
hele året når de skal levere arbeidskrav, og samspillet mellom individ og 
gruppe er en basisorganisering på studiet. 

Vi legger også opp til at vi berører samme tema flere ganger i løpet 
av studieåret. Det kan ses på som et spiralprinsipp der studentene lærer 
stadig mer om de samme temaene. På studiet berører vi innledningsvis 
mange tema og begreper på overflaten for så å fordype oss mer etter hvert. 
Ut fra dette blir skoleovertagelsen et dypdykk i noen av begrepene og 
teoriene studentene har lest om. Den didaktiske relasjonsmodellen som 
de tidligere har brukt når de har laget kurs for sine medstudenter, får de 
nå et enda mer konkret forhold til. 

For å ta imot og følge opp 200 studenter deler vi dem ved studiestart 
i fem klasser med 40 studenter i hver klasse. En faglærer har ansvar for 
å følge opp en slik klasse med seminarer, veiledning og tilbakemeldin- 
ger både på gruppearbeid og individuelt arbeid gjennom hele året. På 
denne måten håper vi å kunne bygge gode relasjoner og å få fulgt opp den 
enkelte på en god måte. 

Disiplinstudiet i pedagogikk er ingen profesjonsutdanning og kan være 
en utdanning for mange ulike jobber. Vi presiserer derfor at målet med 
dagspraksisen på en skole ikke er å bli lærer. Målet er å se sammenhengen 
mellom teori og praksis og mellom tanke og handling. Sammenhengen, 
eller manglende sammenheng, mellom teori og praksis i profesjons- 
studier som lærerutdanning og førskolelærerutdanning er mye berørt i 
faglitteraturen (Unneland, 2009; Solstad, 2010; Briseid, 2011; Halmrast 
mfl., 2013). Samme tematikk synes imidlertid ikke å være særlig omtalt i 
faglitteraturen når det gjelder utdanning i disiplinfaget pedagogikk. 


Metodiske betraktninger 


Selve prosjektet dette kapitlet omhandler, dreier seg om implementering 
av en éndags praksis der studenter og faglærere er aktive deltagere. I arbei- 
det har jeg vært opptatt av det Tom Tiller (1999) setter som forutsetninger 
for aksjonsforskning: aktiv deltagelse, involvering, kritisk refleksjon og 
en forpliktelse til å lære av erfaringene. 

For å evaluere prosessen har jeg benyttet studentenes praksisrapporter 
og refleksjonsnotater fra en klasse samt egne observasjoner nedtegnet i 
loggbok. Mine inntrykk vil i tillegg være påvirket av faglærernes team- 
møter der vi har delt erfaringer, reflektert og drøftet eventuelle endringer 
i opplegget. Vi har også hvert år hatt møte med barneskolenes rektorer for 
å evaluere opplegget. Som deltager i prosessen og arkitekt bak prosjektet 
vil jeg i utgangspunktet stille med en forforståelse preget av et ønske om 
å lykkes. Dette har jeg forsøkt å være bevisst på. 

Det skriftlige materialet fra studentene er behandlet på følgende måte. 
Jeg leste først alle de 38 praksisrapportene for å skaffe meg et helhetsinn- 
trykk. Deretter valgt jeg fire sitater som jeg synes dekker helhetsinntryk- 
ket. Etter å ha lest alle refleksjonsnotatene skrevet noen måneder senere 

fant jeg at 28 hadde reflektert over praksisen. Blant disse tekstene fant jeg 
to hovedkategorier. Det var Studentenes forhold til pedagogikkfaget samt 
Hvilke pedagogiske teorier de kjente igjen fra egen lesing og fra undervis- 
ningen ved høgskolen. 

Mine observasjoner ble straks nedskrevet i loggbok. Ifølge Vedeler 
(2000) krever observasjon som vitenskapelig tilnærming at det er klart 
hva som skal observeres, hvordan det skal registreres og hvordan jeg som 
observatør forholder meg til det som skjer. Jeg var i denne sammenhen- 
gen bevisst på at jeg skulle observere studentenes atferd og at dette skulle 
registreres i loggboka. For å forstyrre så lite som mulig, var jeg ikke til 
stede under undervisningen. Jeg satt på lærerværelset slik at alle visste 
hvor de kunne finne meg. 


Hva er teori og hva er praksis? 


I lov om universiteter og høyskoler (Universites- og høgskoleloven, 2005) 
$1-3 under institusjonenes virksomhet star det at universiteter og høy- 
skoler skal arbeide for å fremme lovens formål ved å 


a. Tilby høyere utdanning som er basert på det fremste innen forskning, 
faglig og kunstnerisk utviklingsarbeid og erfaringskunnskap 


Her ser vi at utdanningen skal bygge på forskning, utviklingsarbeid og 
erfaring. Men det står ikke noe om at læringen skal skje via forskning, 
utviklingsarbeid og erfaringer eller praksis. Men allerede i Meld. St. 20 
(2000-2001) Gjør din plikt - Krev din rett: Kvalitetsreform for høyere 
utdanning, (Kirke-, utdannings- og forskningsdepartementet, 2001) 
etterlyses aktive studenter som er en del av forskningsmiljøet ved univer- 
siteter og høyskoler og som er i kontakt med lokale aktører. I Meld. St. 16 
(2016-2017) Kultur for kvalitet i høyere utdanning (Kunnskapsdeparte- 
mentet, 2017) skrives det i tillegg om innovasjon og entreprenørskap. Her 
ligger et ønske om en utdanning som er praksisnær, fremtidsrettet og 
nyttig for samfunnet. 

Begrepet teori kan fort bli litt negativt ladet ved at det tolkes som at 
teorien i seg selv ikke er nyttig så lenge den ikke kan anvendes. Det er 

selvfølgelig for de fleste at et profesjonsstudium som sykepleier- eller 
lærerutdanning trenger praktisk opplæring og praksis for at studen- 
tene skal lære å utøve et yrke. Det er ikke like selvfølgelig for alle at et 
disiplinstudium trenger en type praksisinnretting for å forstå hva teorien 
handler om, samt trening i å bruke den teorien de lærer. 

Praksis og practice beskrives ofte som en aktiv handling og som en 
motsats til teori (Unneland, 2009). Går vi tilbake til Aristoteles, opprett- 
holder han todelingen mellom teori og praksis, men han fjerner motset- 
ningsforholdet mellom dem ved å dele dem i flere begreper. Han beskriver 
de ulike kunnskapsformene som episteme, den teoretiske fornuft, techne, 
den produktive fornuft, og fronesis, den meningsgivende fornuft, der fro- 
nesis utvikles ved å handle i praxis. Aristoteles delte videre praksisbe- 
grepet i to, poiesis og praxis, der poiesis beskrives som det å produsere 
noe, mens praxis står for hvordan vi lever livet. Praxis handler også om 
hvordan vi gjør ting og hva vi velger å gjøre (Ramirez, 1995). 

Jon Frode Blichfeldt definerer praksis som måten man dyktiggjør seg 
på, hvordan man blir den man blir, eller det å gjøre og være virksom 
(Blichfeldt, 2005). Med disse ord har vi kommet til var tid med tilhørende 
virkelighetsoppfatninger. Hva kan vi så lære av Aristoteles og Bjørnson? 
Jeg opplever at Blichfeldts forståelse av praksis som måten man dyktig- 
gjør seg på og hvordan man blir den man blir, passer inn i Aristoteles sine 
begrep fronesis og praxis. Når Blichfeldt kommer til det å gjøre og være 
virksom, tenker jeg at han berører Aristoteles sine begreper techne og 
poiesis. 

Bjørnson beskriver i sitatet innledningsvis (Bjørnson, 1872) en tyde- 
lig avhengighet mellom de to begrepene theori og praxis, der Theori er 
Aarsagen og Grunden i et Arbeijde, eller sagt med Aristoteles sine begre- 
per, episteme og theoria. Han beskriver praxis som å gjøre arbeidet. Dette 
kan i Aristoteles sitt vokabular være både techne og poiesis og fronesis 
og praxis så lenge vi ikke vet hva som er lagt inn av verdier i aktiviteten. 

Når Blichfeldt definerer praksis som måten man dyktiggjør seg på, 
tenker jeg at det passer godt med den undervisning vi driver. Vi søker å 
dyktiggjøre studentene ved å lære dem teori og veilede dem til å ta den i 
bruk - de sysselsettes med studieaktiviteter og trekkes med i aktiviteter 
som krever fysisk og mental deltakelse. Som et disiplinstudium med mål 

om å oppøve kritisk tenkning rundt pedagogikkens rolle og plass i dagens 
samfunn, er vi mest opptatt av episteme og theoria. Vi som undervisere 
kommer ikke utenom det mer verdibaserte fronesis og praxis. Da nær- 
mer vi oss en profesjonstankegang der det ikke bare er viktig å lære ulike 
aktiviteter, men der verdiene også er viktige for å kunne velge de rette 
aktiviteter til rett tid. 

Begrepet teori vil videre i teksten bli brukt på en vid og kanskje romslig 
måte, ikke bare om definerte teorier, men også om andre pensumtekster 
som ikke nødvendigvis er teorier. Det kan for eksempel være alt fra his- 
torisk stoff til det studentene har lest om andres erfaringer. Studentene 
tolker også noen ganger teoribegrepet ganske langt i retning av at teorien 
skal gi direkte anvisning for praksis, og at de skal finne igjen teorien i 
praksisen. Dette trenger ikke være hverken rett eller galt, men viser stu- 
dentenes måte å tenke om teoribegrepet på. 


Skoleovertagelse - beskrivelse av en 

éndags praksis 

Studieåret er delt inn i seks perioder med ulike problemstillinger. Den 
femte perioden går fra uke 8 til uke 12. Selve skoleovertagelsen skjer i 
uke 11. Uke 10 er alle studentene på besøk på sine respektive skoler for 
å observere den klassen de skal overta, og for å snakke med lærerne om 
hva som skal skje på overtagelsesdagen. Dagen før de skal ut å observere, 
kommer en av rektorene til høgskolen og foreleser om sine forventninger 
til studentene. 

Etter observasjonsbesøket, i samme uke, har studentene et halvdags 
seminar der de planlegger sine timer, og der opplegget blir kvalitetssikret 
av faglærerne på høgskolen. Da har vi fra uke 8 repetert den didaktiske 
relasjonsmodellen og forelest om aktuelle juridiske tema, tilpasset opplæ- 
ring, differensiering, vurdering, lærerrollen, kultur for læring, lærevan- 
sker og tverrfaglig samarbeid. 

Uke 11 overtar vi skolene en dag. Rektor og lærere på de respektive 
skolene er da et annet sted og kan bruke dagen til planlegging og sam- 
arbeid. Studentene fordeles på klasser slik at de er fire til seks studenter 
i hver klasse. De organiserer seg slik at en student har hovedansvaret 

for hver time og disponerer de andre studentene etter behov. Hovedan- 
svaret går på omgang. Det er opp til gruppen å la alle få prøve seg eller 
å la noen slippe å ha hovedansvaret. De som ikke har aktive roller, er 
observatører. 

Etter skoleovertagelsen skriver studentene en praksisrapport i sam- 
arbeid med de studentene de har arbeidet sammen med både under 
planlegging og gjennomføring. Rapporten skal inneholde planlegging 
av opplegget ut fra den didaktiske relasjonsmodellen, gjennomføringen 
sett med gjennomførernes øyne, gjennomføringen sett med observatø- 
renes øyne og evaluering av gjennomføringen. Evalueringen skal gi svar 
på hva som gikk bra og hvorfor det gikk bra, samt hva som kunne vært 
gjort annerledes og hvorfor. De skal også evaluere egen gruppe i forhold 
til hvordan samarbeidet har fungert. Rapporten skal hele veien vise til 
hvilke teorier fra pensum som er brukt, og hvorfor. 


Evaluering av skoleovertakelsen 


Denne type praksis ble gjennomført på samme måte i tre år hvor vi også 
samlet inn kvalitative data. I 2014 samlet vi data og analyserte dem syste- 
matisk. Det er 1) praksisrapporter, 2) refleksjonsnotater og 3) egne notater 
fra loggbok. 


1. Studentenes praksisrapporter: Her er hovedfokus å knytte teori til 
praksis. Praksisrapporten er styrende i form og innhold, og etter- 
som den er skrevet rett etter skoleovertagelsen, er inntrykkene fer- 
ske, og refleksjonene om hva de har lært kan være preget av det. I 
tillegg er dette gruppebesvarelser der mange nyanser kan bli borte 
underveis. Jeg tar likevel med noen av dem her. 

2. Studentenes refleksjonsnotater derimot, som de leverer som en del 
av sin eksamensmappe ved slutten av studieåret, opplever jeg som 
mer interessante i forhold til denne evalueringen. Her står de helt 
fritt til å velge hva de vil skrive om. Det betyr at vi her også kvantita- 
tivt kan se hvor mange som nevner skoleovertakelsen. Som faglærer 
med ambisjon om å ha en relasjon til studentene kan jeg ha påvirket 
studentenes utlegninger i positiv retning. 

3. I tillegg til studentenes refleksjonsnotater har jeg mine loggbøker. 
Der noterer jeg observasjoner og opplevelser etter hvert. 


Praksisrapportene er levert inn med gruppenavn. For å anonymisere så 
mye som mulig er de her erstattet med nummer. 


1. Elevene var vant til å se kortfilm om morgenen på samlingen i stillhet. I 
behaviorismen er de opptatt av straff og belønning for å kunne forme individet. 
I denne sammenhengen blir kortfilmen en form for belønning til elevene som 
klarer å komme seg raskt inn og komme til ro. Kortfilmen er en kjent metode 
for elevene, og gir dem trygge rammer, sånn at de skal oppleve dagen som nor- 
mal. Dette gjorde vi for også å skape trygghet for elevene. Dette kan knyttes 
sammen med Maslows behovspyramide der trygghetsbehovet er på det andre 


stadiet etter de fysiologiske behovene. 


Her ser vi en gruppe som har vært opptatt av trygghet og å gjøre det de 
visste at elevene var vant til å gjøre. De forteller også at de har knyttet 
denne praksisen til Maslows' behovspyramide. 


2. Basert på praksisdagen erfarte vi hvordan det var å praktisere forskjellige 
læringsteorier. Det gjorde det lettere for oss å knytte teorien opp til praksis, 


siden vi fikk innblikk i hvordan det fungerte. 


Denne gruppen har oppdaget at læringsbegrepet kommer i spill i veksel- 
virkingen — ikke bare ved å gå fra teori til praksis, men også ved å gå fra 
praksis til teori. 


3. Vi har lært at det er stor forskjell på å være pedagog i praksis i forhold til det 
vi lærer i teorien. Med tanke på at det finnes ulike barn opplevde vi at tilpasset 


opplæring er noe som burde bli satt mer i fokus fra tidlig alder. 


Denne gruppen ser ut til å ha erfart at det var stor forskjell på det de 
opplevde i praksis i forhold til det de hadde lest i forkant. Dette knytter 
de til tilpasset opplæring der det virker som om de har erfart behovet for 
tilpasset opplæring slik det ytrer seg i konteksten. 


1 Maslow, Piaget, Dewey og Vygotsky er navn og begreper som fort får en hverdagslig posisjon i 
studentenes ordbruk. Jeg sparer leseren for referanser på disse. 

4. Teori fra skolebenken er bra å ha som grunnmur, men det er i praksis med 
elever man virkelig lærer. Gjennom arbeidet på skolen fikk vi se ulike situasjo- 
ner som vi kunne koble opp til ulike læringsteorier. Den læringsteorien vi følte 
vi så mest igjen var den sosiokulturelle læringsteorien. Vi så at elevene samar- 


beidet, gav hverandre tips og backet opp hverandre. 


Dette siste sitatet fra praksisrapportene uttrykker at de har lært noe i 
praksis. De beskriver teorien som grunnmuren. Selve huset eller lærin- 
gen kommer ifølge denne gruppen ikke uten praksis. I tillegg har de 
beskrevet at den læringsteorien de observerte mest på praksisdagen, var 
den sosiokulturelle læringsteorien. 


Refleksjonsnotatene viser at skoleovertakelsen er noe studentene set- 
ter pris på. 28 av 38 refleksjoner som jeg leste det siste året, inneholdt 
positive tilbakemeldinger om skoleovertakelsen. Studentene beskriver 
her den læringsprosessen de gikk gjennom ved å reflektere over teori 
og praksis. 


5. Noe jeg vil trekke fram som et høydepunkt gjennom studieåret er skoleo- 
vertagelsen i vårsemesteret. Den var nok også på mange måter et vendepunkt i 
holdningen min til pedagogikkfaget. Denne dagen og de erfaringene jeg gjorde 
meg her føler jeg gjorde at jeg fikk større innsikt i faget, da sammenhengen 
mellom teori og praksis ble tydelig på en helt annen måte enn bare gjennom 


arbeid på egenhånd. 


Dette sitatet forteller om en student som opplever et vendepunkt når det 
gjelder pedagogikken. Han eller hun opplever i tillegg å få ny innsikt. 


6. For mitt vedkommende var det imidlertid særdeles lærerikt å være i praksis 
på en skole. Dette gjorde at vi hadde muligheten til å prøve ut teorien i praksis, 
samtidig som vi også kunne bruke opplevelser fra praksis og knytte dette opp 


mot teori i etterkant. 


Denne studenten peker på at det ikke bare var fint å kunne knytte den 
teorien de allerede hadde lært før til praksisen, men at det også i etter- 
kant var fint å knytte ny teori til den praksis de hadde erfart. Her ser vi 
hvordan denne studenten beskriver hvordan teorien kan påvirke praksis 
og omvendt. 

7. I vinter hadde vi en praksisdag på en barneskole. Dagen var til for at stu- 
dentene skulle erfare sammenheng mellom teori og praksis. Jeg opplevde 
praksisdagen som svært nyttig. Dette var mye på grunnlag av at vi underviste 
klassen etter forskjellige læringsteorier. Det var i hovedsak sosiokulturell og 
behavioristisk læringsteori. Det var interessant å se hvordan teoriene fungerte 
i praksis, og jeg opplever at mye av det vi lærer i studiet, stemmer med den 
praksis som foregår i skolen. Min erfaring er at et slikt opplegg er gull verdt 


for studentene. 


Vi ser i sitat nummer sju at vedkommende uttrykker forbauselse over at 
det de har lært i teorien, ser ut til å stemme i praksis. Hun eller han går så 
langt som å skrive at en slik praksis er gull verdt for studentene. 


8. Jeg har også fått en større kunnskap om tilpasset opplæring, vært på sko- 
leovertakelse og sett hvor viktig det er å tilpasse opplæringen til hver enkelt 
elev. Det er ikke alle som lærer likt. Jeg føler jeg har lært mye om ulike te- 
orier som jeg aldri hadde hørt noe om. Etter skoleovertakelsen har jeg sett 
hvor viktige disse teoriene er i dagens skole. Mye viktigere enn jeg trodde før 


skoleovertakelsen. 


Her møter vi en student som tydeligvis har lest teorien uten å ha noen tro 
på at den kunne brukes til noe. Hun eller han uttrykker en overraskelse 
over pedagogikkens rolle og betydning i dagens samfunn. 


9. En annen viktig erfaring var skoleovertagelsen. Her fikk vi oppleve peda- 
gogikk i praksis og her fikk vi virkelig bruk for de ulike teoriene til Vygotsky, 
Dewey, Piaget og Locke. Jeg fikk virkelig oppleve at barneskolen brukte Vygot- 
sky sin teori om den sosiokulturelle teori. Her hadde de veldig stort fokus på at 
barna skulle lære seg å jobbe sammen i grupper og der de skulle bruke språk 
som verktøy for å diskutere seg fram til et svar. Man kunne også se at teorien 
til Dewey om learning by doing og teorien om den mer kompetente andre kom 
godt fram når elevene arbeidet i grupper. Jeg må si jeg ble positivt overrasket på 
skoleovertakelsesdagen når jeg fikk se hvor stor rolle pedagogikken har i dagens 


skole og samfunn. 


I dette sitatet møter vi enda en student som er overrasket over pedagogik- 
kens rolle og at den er så viktig både i skolen og i samfunnet. 

Disse fem første sitatene opplever jeg i tillegg til å si noe om selve peda- 
gogikkfaget, også sier noe om studentene selv og deres forhold til faget. 
De neste sitatene vil i større grad si noe om hvilke teorier innenfor peda- 
gogikkfaget de har fått testet ut. 


10. Noe av det viktigste for min læring under dette året har vært skoleoverta- 
gelsen vi hadde i mars. Besøket på skolen ga meg mulighet til å kunne knytte 
sammen den teorien jeg har lært med praksis. Dette opplevde jeg som nyttig i 
forhold til å kunne skille mellom ulike læringsteorier, og å kunne se hvordan 
disse fungerte i praksis. Jeg fikk se hvordan de vi underviste responderte ulikt 
på bruk av konstruktivistisk og sosiokulturell læringsteori. Jeg lærte at noen 
elever jobber best med oppgaver alene hvor de kan jobbe på sin måte og kan 
konstruere sin egen kunnskap. Andre elever opplevde jeg hadde best nytte av å 


jobbe med oppgaver i samarbeid med andre. 


Dette sitatet viser en student som har oppdaget at ulike elever lærer på 
ulike måter, samtidig som hun eller han viser til ulike læringsteorier. 


11. Etter skoleovertakelsen og generelt etter å ha tilnærmet meg pensum, har 
jeg fått forståelse for at tilpasset opplæring handler om mer enn bare elevens 
evner. Det er viktig å se på flere faktorer som kulturell bakgrunn, følelser og 
utvikling når undervisningen skal tilpasses de ulike elevene. Jeg har også lært 
at tilpasset opplæring ikke bare gjelder for de svakere elevene, men også for de 


sterke elevene. 


I dette sitatet ser vi en student som i utgangspunktet har erfaring med at 
det kun er de elevene som sliter faglig, som trenger tilpasset opplæring. 
Nå har han eller hun oppdaget at det kan være andre årsaker til behov for 
tilpasning, og at flinke elever også trenger tilpasning. 


12. Denne dagen ble brukt på en veldig god måte til å få satt teori i praksis. 
Det var lærerikt å se de individuelle forskjellene hos 6. klassingene, siden dette 


stemte bra med Piagets teori om utviklingsstadiene (Imsen, 2014). 


Dette sitatet viser en student som har fått utvidet forståelse av Piagets 
utviklingsstadier. Studentene viser i flere andre sitater hvordan Maslow 
og Skinner sine teorier kommer til syne. 

13. Skoleovertagelsen er helt klart det programområdet jeg sitter igjen med 
mest læring. Det å få teste ut det vi har lært gjennom året i praksis, var veldig 
lærerikt. Det å sette seg inn i rollen som lærer var litt uvant i starten. Det fikk 
meg til a tenke at det er ganske lett a være elev. (...) Ut fra dette kan man også 
se at konstruktivisten John Dewey har rett i sin teori: Learning by doing - and 
reflection. Man lærer av 4 prove, og man lærer av a feile, og reflekterer man over 


det etterpå, vil læringsutbyttet bli stort. 


En oppsummering fra disse sitatene er at studentene er positive til skoleo- 
vertagelsen. De beskriver den som det som har gitt dem mest læring, vært 
høydepunktet i semesteret og gull verdt for studentene. Når de i tillegg 
nevner teori de har fått prøvd ut, bekrefter de at det har vært lærerikt. 
Det at noen av studentene er overrasket over at pedagogikken er viktig 
i skolen og samfunnet, og at teorien stemmer med praksis, forteller meg 
at en slik praksis er viktig for å knytte teorien til praksis og praksis til 
teorien. Mine refleksjoner går videre til Dewey og hans kjente uttrykk 
learning by doing and reflection. Det som kanskje ikke er like kjent for 
alle, er at han i tillegg sa at det vi skal lære må ha en betydning for oss. 
Når studentene uttrykker overraskelse over å erfare at det de har lært av 
pedagogikk er nyttig, tenker jeg at de nå har lært fordi pedagogikken har 
fått en betydning for dem. 


I tillegg til studentenes refleksjoner har jeg mine notater fra loggboka: 


15.03.17 Det er skoleovertagelse. Studentene har overtatt skolen for en dag. Jeg 
sitter på lærerværelset. Jeg ser noen studenter med gule vester som fyker ut for 
å ha inspeksjon. Noen kommer på lærerværelset for å spise. Andre forbereder 


undervisning, mens noen er i gang. 


Min refleksjon i ettertid er at det er flott å se hvordan de tar ansvar når 
de får det. Jeg spør meg selv om de får for lite ansvar i det daglige som 
student. 


16.03.17 Alle mine 7 grupper har veiledning på praksisrapporten sin. Det er 
rene oppturen for meg. De kommer og er veldig nysgjerrige på hvilke læringste- 
orier de har brukt. Jeg opplever at de er i ulikevekts-modellen til Piaget og fulle 


av indre motivasjon. 

Jeg er ikke vant til at alle stiller opp på veiledning slik de gjorde denne 
dagen. Jeg opplevde dem mer motivert enn tidligere. Det hører med til 
historien at gruppene oppsøkte meg for å diskutere rapporten flere ganger. 


29.03.17 2 grupper har sendt inn nesten ferdige A-6 til veiledning. Det er mye a 
lese, men det er positivt at de er så ivrige. Tre grupper har bedt om og avtalt tid 


for veiledning før de får tilbudet i morgen. 


Det faktum at jeg noterer dette, viser tydelig at jeg er overrasket. Jeg opp- 
lever at motivasjonen fra skoleovertakelsen nå føres videre til det neste 
arbeidskravet. Hva har det med sammenhengen mellom teori og praksis 
å gjøre? Jeg tenker at den økte forståelsen for faget, som det ser ut til at 
studentene får gjennom skoleovertakelsen, gir dem en indre motivasjon 
til å arbeide videre. Studentene forteller altså om at en dags praksis er et 
viktig vendepunkt i deres opplevelse av faget — én dag med autentiske 
situasjoner med virkelige barn i den virkelige skolen, og vi stopper opp og 
tenker: Kunne vi gjort dette hele tiden? 


Hvordan bidra til at studentene finner 
sammenhengen mellom teori og praksis? 


Praksisrapporter, refleksjonsnotater og loggboknotater viser at til tross 
for at vi som forelesere, seminarledere og veiledere i den daglige under- 
visningen på høgskolen hele tiden forsøker å knytte teori til praksis og 
praksis til teori, så er det den ene dagen ute i det virkelige liv, som lærer 
på en skole, som ser ut til å gjøre den store forskjellen. Slik Saugstad 
(2015) beskriver Aristoteles sin lære, kaster den lys over denne erfaringen. 
Aristoteles deler kunnskapen opp i en teoretisk tilskuerkunnskap og en 
praktisk deltagerkunnskap. Han mener at den praktiske kunnskap læres 
i det praktiske liv i autentiske situasjoner, og at dette er et læringsrom 
som skolen ikke kan tilby. Studentenes refleksjonsnotater er tydelige på at 
skoleovertagelsen er viktig for deres læring. Som en student skriver, så er 
den gull verdt. Det kan handle om mer enn hva de har lært. Det kan også 
handle om motivasjon slik vi ser i mine loggførte notater. 

Et kritisk spørsmål å stille kan være hvor dyp og reell den kompetan- 
sen studentene tilegner seg er. Jeg tolker studentenes refleksjoner som at 

de ut fra sine forutsetninger og opplevelser er klare på at de har lært mye. 
Når jeg leser studentenes neste arbeidskrav — som ikke bød på tilsvarende 
møte med livet utenfor høgskolen, opplever jeg ikke at kompetansehe- 
vingen har gjort noe kvantesprang. Det jeg imidlertid registrerer som en 
tydelig endring, er den økte motivasjonen for faget, og det kan i sin tur 
gi økt kompetanse. Spørsmålet er om ytterligere praksisnære opplevelser 
ville løftet flere studenter høyere i sin forståelse av og innlevelse i faget. 

Når jeg skal svare på hvordan vi kan bidra til at studentene skal finne 
sammenhengen mellom teori og praksis, tenker jeg at alt vi gjør gjennom 
hele studieåret er med på å bidra til at skoleovertakelsen oppleves som 
positiv for studentene — noe det er skapt forventninger om og motiva- 
sjon for. Det kan for eksempel handle om at en planlagt læringsprosess 
i forkant av skoleovertagelsen er med på å gjøre at studentene lykkes. 
Dette kan igjen knyttes til mestringsmotivasjon slik jeg har antydet i min 
logg. Det kan også handle om at våre krav om en rapport der alt skal 
dokumenteres med observasjoner, erfaringer og teori, bidrar til innsikt i 
hvordan teori og praksis henger i hop, for mange av studentene. De skri- 
ver seg gjennom stoffet til læring, slik en av pensumbøkene også foreslår 
(Dysthe, Hoel & Hertzberg, 2010). Dette kan også gi en følelse av å lykkes. 
Noen av studentene beskriver forbauselsen over å oppdage at det de leser 
om pedagogikk i pensum ikke bare stemmer med virkeligheten, det er 
også viktig. 

Men vi kommer ikke utenom at det å komme ut i det virkelige liv og 
det å få ansvar gjør noe med studentene og deres motivasjon. De har 
planlagt undervisning og gjennomført opplegg for medstudenter på høg- 
skolen der jeg hadde ansvaret og satt som observatør. Det blir tydeligvis 
tolket som at de er på skolen, og at det er jeg som har ansvaret. Det jeg ser 
når studentene er ute på en barneskole i kommunen og får ansvaret for 
en klasse, da går de til verket på en helt annen måte. De møter opp i god 
tid før god tid og tar det ansvaret de har fått. Jeg ser at noen er rød i top- 
pen av spenning. Andre kommer til lærerværelset og er helt utslitt etter å 
ha hatt én time. Da har alle sanser vært brukt, muskler, pusteapparat og 
oppmerksomhet har vært i helspenn i tre kvarter, på en helt annen måte 
enn de får oppleve på høgskolen. De vokser øyensynlig med oppgaven når 
de får ansvar og blir en man må stole på. 

Går vi tilbake til de innledende betraktningene rundt teori og praksis, 
ser vi at Aristoteles beskriver at theoria handler om innsikt og analyse, 
poiesis handler om produksjon, og praxis handler om sosialetisk sam- 
handling (Saugstad, 2007). Gjennomføring av denne hurtig-praksisen 
bygger på forelesninger med theoria fra studiestart. Eller som en av grup- 
pene skrev i sin praksisrapport: «Teori fra skolebenken er bra å ha som 
grunnmur, men det er i praksis med elever man virkelig lærer.» Puslespil- 
let man bygger opp med relativt løse mentale skjema, blir med andre ord 
et meningsfylt bilde når elementene fra en praksisopplevelse gir dem en 
rikere kontekst. 

Bjørnstjerne Bjørnson, via Øyvind, uttrykker at det er godt å ha både 
teori og praksis, for det ene er ikke noe uten det andre. Han starter med å 
likestille de to begrepene, men sier videre at praksis er best, for det hjelper 
ikke å kunne teori hvis man ikke kan bruke den i praksis. Det jeg tolker 
ut fra noen av sitatene fra refleksjonsnotatene, er at studentene ikke har 
hatt noe forhold til teorien. De har lært seg noe som de trodde ikke hadde 
noe med virkeligheten å gjøre. En student skriver «... jeg opplever at mye 
av det vi lærer i studiet, stemmer med den praksis som foregår i skolen.» 
En annen student skriver: «Jeg må si jeg ble positivt overrasket på skoleo- 
vertakelsesdagen når jeg fikk se hvor stor rolle pedagogikken har i dagens 
skole og samfunn.» 

Jeg viste til Blichfeldt, som definerte praksis som måten man dyktig- 
gjør seg på, og hvordan man blir den man blir. Min refleksjon i forhold til 
denne definisjonen er at den kommer fra en mann som i et langt liv har 
drevet med praksisnær forskning i tillegg til å ta sine teoretiske grader. 
Han har via praksis dyktiggjort seg. Våre studenter, som går på et disi- 
plinstudium, uttrykker i sine refleksjonsnotater at de trenger praksis for å 
dyktiggjøre seg. Så hvordan kan vi hjelpe studenter til å finne dyp mening 
når høgskolen er innrettet som den er? 

Mitt svar på spørsmålet om hvordan vi kan bidra til å knytte teori 
til praksis, er at det er viktig for oss som undervisere å tenke sammen- 
heng mellom teori og praksis hele tiden. Selv om vi strever for å for- 
telle, demonstrere, vise, diskutere, observere og engasjere, kommer vi 
til kort. En trist konklusjon kan være at uansett hva vi gjør i høgsko- 
lens lokaler, så ser det ikke ut til å være tilstrekkelig nær den praksis vi 

kan oppleve utenfor. En mer positiv fortolkning er at det teoritilfang vi 
presenterer, gir mange studenter den satsplanke de trenger for å lære 
disse komplekse sammenhengene. Min erfaring er at én dag ute i den 
virkelige verden kan være et godt bidrag i prosessen med å dyktiggjøre 
seg, under forutsetning av at vi krever dokumentasjon der de må vise til 
sammenhengen mellom praxis og theoria. Eller som Aristoteles skrev 
det (fritt oversatt): 


Lærebøker i medisin eller jus har ingen verdi før den som skal lære har fått erfa- 
ring med å kunne tolke en gitt praktisk situasjon. Først med en slik erfaring blir 
den som skal lære i stand til å vurdere hvilken generell teori fra læreboka som 


passer best i den konkrete situasjonen. (Aristotle 1994 s. 641) 

Praksisnær undervisning - en 
forutsetning for innovasjon 
ogentreprenørskap! 


Ingrid Tvete 
Høgskolen i Innlandet 


Abstract: In this chapter I examine the importance of the concepts of entrepre- 
neurship and innovation in an educational context. The aim of the chapter is to 
show that entrepreneurship and innovation are not only political superlatives, but 
also useful approaches to a more practice-oriented teaching in higher education. 
Practice-oriented teaching is teaching with a clear applied orientation, and I exa- 
mine how entrepreneurial perspectives and forms of teaching can contribute to 
this applied orientation through examples, among other things, from the innova- 
tion methods we find in ‘Liberating Structures. The intention of the examples is to 
demonstrate that entrepreneurship and innovation are useful and simple tools when 
it comes to facilitating teaching situations where the students must connect theory 
and practice. 

Boyer and Knorr-Cetina's thoughts on knowledge are briefly referenced to support 
the notion that the students need expertise in how social structures and knowledge 
development influence each other reciprocally. This is seen in the context of poli- 
tical governance documents and especially Nordic literature on entrepreneurship. 
Entrepreneurial teaching methods and practice-oriented teaching are then linked to 
a situational and contextual learning perspective, and I argue that entrepreneurship 
and innovation are inextricably linked to practice-oriented teaching. I conclude that 
through entrepreneurship and innovation in higher education we can facilitate a 
practice-oriented learning where the student learns situationally, without necessa- 
rily being in a practical situation. 


Keywords: entrepreneurship, innovation, entrepreneurship education, practice 
oriented learning, public policy, situated learning, higher education, teaching 

Introduksjon 


Politiske styringsdokument spår at framtidens samfunn vil kreve at vi 
legger til rette for læreprosesser hvor det handles kreativt, innovativt og 
skapende. Satsing på entreprenørskap i hele utdanningssystemet trek- 
kes fram som svaret på hvordan vi kan få til slike læreprosesser. Entre- 
prenørskapsutdanning skal fremme kompetanse og refleksjon om hva 
entreprenørskap og entreprenøriell læring er, demonstrere og utvikle 
innovative og entreprenørielle arbeidsformer og bidra til systematisk 
erfaringsdeling av undervisningsformer som fremmer anvendt kompe- 
tanse om innovasjon og nyskapning (Kunnskapsdepartementet, 2009; 
Kunnskapsdepartementet, 2004; Kvangarsnes, Håvold & Helgesen, 2016; 
Kunnskapsdepartementet, 2017; Åmo, 2012). 

Entreprenørskapsutdanning kan være utdanning både for, om og gjen- 
nom entreprenørskap. Det ligger derfor tilsynelatende et stort tolknings- 
rom i de forventningene som universitets- og høgskolesektoren møter, 
og det er kanskje heller ikke klare forhold rundt hva som skal leveres. 
Grunnlaget for tilnærmingen i artikkelen er en bred forståelse av entre- 
prenørskapsbegrepet med fokus på hvordan vi i høgere utdanning kan 
legge til rette for gode læringsprosesser som fremmer entreprenørskap og 
innovasjon. Jeg ønsker å se på om forståelsen og dermed også operasjo- 
naliseringen av begrepene «innovasjon» og «entreprenørskap» kan være 
en inngangsport til å realisere målet om mer praksisnær undervisning i 
høgere utdanning. I artikkelen vil jeg argumentere for at entreprenørskap 
og innovasjon er uløselig knyttet til praksisnær undervisning nettopp 
fordi entreprenørskap og innovasjon må dannes og utvikles i situasjoner 
som utfordrer den tradisjonelle klasseromspraksisen. 

Utgangspunktet for entreprenørskapssatsingen er en antagelse om at 
økt fokus på entreprenørskap og innovasjon i høgere utdanning gir en 
merverdi for både studentenes læreprosess og arbeids- og samfunnsliv 
for øvrig — lik den tenkningen vi finner i Boyers scholarshipstenkning, 
jf. kapitlet fra Nordkvelle. Denne tenkningen har praksisnærhet som 
premiss, og jeg ønsker også å se på hva slags praksisnær undervisning 
innovasjons- og entreprenørskapstenkningen forutsetter. Det er derfor 


nødvendig å gå inn på hva entreprenørskaps- og innovasjonsarbeid i 

utdanningssystemet er, og hvilken tilnærming lærere, utdanningsledere 
og andre utdanningsaktører knyttet til høgere utdanning bør ha for å nå 
disse målene. 

Stoltenberg-regjeringens (2005—2013) mål om entreprenørskapsutdan- 
ning handlet om å styrke kvaliteten på og omfanget av entreprenørskaps- 
utdanning på alle nivåer og i alle disipliner i utdanning, jf. «Regjeringens 
handlingsplan; Entreprenørskap i utdanning - fra grunnskole til høyere 
utdanning fra 2009 til 2014» (Kunnskapsdepartementet, Nærings- og 
handelsdepartementet og Kommunal- og regionaldepartementet 2009). 
Solberg-regjeringen fulgte opp satsingen, blant annet gjennom Meld. St. 
16 (2016-2017) «Kultur for kvalitet i høgere utdanning», hvor innovasjon 
og mer praksisnær undervisning trekkes fram. Dagens landskap for uni- 
versitets- og høgskolesektoren viser at det stadig satses på innovasjon og 
entreprenørskap, men oppdraget tolkes imidlertid forskjellig mellom insti- 
tusjoner og mellom fagområder. 

Universitets- og høgskolektorens eget råd fremhever at «... norske 
universiteter og høyskoler har et viktig ansvar for å bidra til innovasjon 
i norske virksomheter og i offentlig sektor. Innovasjon er en av universi- 
tets- og høgskolesektorens fire kjerneoppgaver, ved siden av forskning, 
utdanning og formidling» (Universitets- og høgskolerådet u.å). Denne 
tenkningen er i stor grad sammenfallende med Boyers inndeling i fire 
scolarships, jf. innledningskapitlet til Nordkvelle, samtidig som Boyer 
ikke framhever innovasjon som en egen form for scolarship. Boyer 
argumenterte for at tradisjonell forskning må utvides og gjøres mer 
fleksibel for å inkludere nye sosiale og miljømessige utfordringer utover 
universiteter og også virkeligheten i dagens liv. Vi kan spesielt skjele til 
«application», eller applikasjon, hvor vi ser at Boyer argumenterer for 
at høgere utdanning må stimulere til et samfunnsengasjement utenfor 
universitet og høgskoler gjennom innovasjon og kunnskapsutvikling 
for framtida. 

Det ligger i utdanningssystemets natur at det til enhver tid må drive 
kvalitetsutvikling. For eksempel peker Kommunenes Sentralforbund, 
KS, på at framtidas samfunns- og arbeidsliv vil ha andre behov enn 
gårsdagen (Kommunenes sentralforbund u.å.). Dette synes åpenbart og 
nærmest unødvendig å påpeke, men alle endringer krever tilpasninger, 

og utdanningssystemet handler i stor grad om en tilpasning til sam- 
funnet. Dette fordrer at de som arbeider i utdanningsløpet har forstå- 
else for, og kompetanse i, prosesser rundt innovasjonsarbeid. Samtidig 
er UH-sektorens tilpasninger til samfunnet også noe som diskuteres. 
For eksempel viser Bjørn Willy Åmo ved Nord universitetet, Bodø, til 
et skifte i tolkningen av hva som er formålet med høyere utdanning 
(2012). Tradisjonelt har universitetene utviklet ny kunnskap gjennom 
forskning, og så delt kunnskapen gjennom undervisningen; en klas- 
sisk tilnærming til forskningsbasert undervisning. Skiftet inntrer når 
det kommer forventninger om at universitet og høgskoler skal inngå 
«... som en vital komponent i samfunnets innovasjonssystem» (Amo, 
2012, 8. 13). I denne komponenten ligger det forventninger til en mer 
aktiv involvering av hvordan kunnskap kan bidra til å utvikle lokalt og 
nasjonalt næringsliv og samfunnsliv. Dette er i tråd med såkalt Mode 
2-tenkning om kunnskapsutvikling, hvor man framhever at kunnskap 
skapes i samvirke med andre. Dette vil nødvendigvis kreve en annen 
tilnærming til både hvordan kunnskap genereres, og til hvordan kunn- 
skap og forskning deles, for eksempel i undervisningssituasjoner, og 
hvordan det formidles. Skiftet innebærer et nærmere samarbeid med 
lokalsamfunnets og arbeidslivets aktører. I noen fagområder er dette 
kjent terreng; profesjonsstudier som sykepleie, lærerutdanning, sosialt 
arbeid og vernepleie er eksempler på studietilbud hvor fagansatte i stor 
grad rekrutteres fra praksisfeltet, og hvor samarbeidet med arbeidslivet 
er tett og nokså kontinuerlig. Andre fagområder er mer distanserte fra 
praksis, og i denne artikkelen vil jeg benytte eksempler fra en disiplin- 
utdanning i pedagogikk. 

For å bedre kunne forstå hva som er målet med satsingen på entrepre- 
nørskap og innovasjon i høgere utdanning, vil jeg fortsette artikkelen med 
å se nærmere på både innholdet og forholdet mellom disse begrepene. 
Deretter vil jeg trekke fram noen perspektiv på hva slags implikasjoner 
innovasjons- og entreprenørskapstenkningen har for undervisning og 
læring i høgere utdanning. Her vil jeg særlig vise til praksisnær undervis- 
ning som en nødvendig tilnærming, og jeg diskuterer hvordan lærings- 
synet i praksisnær undervisning er sammenfallende med læringssynet i 
entreprenørskapssatsingen. 


200 


PRAKSISNÆR UNDERVISNING 


Forholdet mellom entreprenørskap og 
innovasjon - Hvordan oppstår innovasjoner 
ogentreprenørskap? 


Hver høst innleder jeg en forelesningsrekke om entreprenørskap med å 
nettopp spørre studentene om hva entreprenørskap er. Vi begynner med 
en øvelse hvor jeg skriver «entreprenørskap» på tavla. Studentene blir 
bedt om å notere ned hva de assosierer med begrepet — først individu- 
elt, så i par. Vi samler så assosiasjonene på tavla eller på veggaviser i en 
plenumsøkt. Erfaringene mine fra denne oppgaven viser at studentenes 
assosiasjoner oftest peker mot selve entreprenøren, og det er individet bak 
entreprenørskapet som nevnes. Siden 2010 har det vært få endringer: Bill 
Gates, Steve Jobs, Petter Stordalen og Olav Thon. Noen husker Røkke, og 
RIMI-Hagen blir stadig vekk assosiert med en butikkjede som ikke eksis- 
terer lenger. Fellestrekk i forklaringene jeg henter, er at entreprenørskap i 
større grad forbindes med menn enn med kvinner, det er videre fokus på 
grinderskap og griindere og det fokuseres på oppfinnelser og nyskaping. 

Individperspektivet, slik studentene ser ut til å assosiere med entrepre- 
nørskap, finner vi også igjen i forståelser av innovasjon. Osborne og Brown 
(2011) viser til at den tradisjonelle modellen eller oppfattelsen av innovasjon 
i offentlig sektor er forankret i bildet av en individuell aktør som kilden til 
innovasjonen. Her kommer begrepet «hero innovator» inn, en entreprenør 
som innoverer. En slik forståelse er støttet av Drucker (1985) og Roberts og 
King (1996). Oppfattelsen er dermed sammenfallende med hvordan mine 
studenter betrakter entreprenøren. Roberts og King utviklet bildet av den 
offentlige entreprenøren som målrettet, arbeidssom, risikovillig, selvsik- 
ker og dreven i politisk lobbyvirksomhet (Osborne & Brown, 2011). Hvis 
vi ser på den norske strategien og handlingsplanen om entreprenørskap i 
utdanningen (Kunnskapsdepartementet, 2009), finner vi lignende begrep 
eller begrep som innebærer noe av de samme individuelle egenskapene og 
holdningene, men som er pakket inn i mer allmenn språkdrakt. Her er 
nøkkelord samarbeidsevner, selvtillit, motivasjon og risikovillighet. 

Jeg legger her følgende forståelse til grunn for individet i entrepre- 
nørskapet: «... entreprenören år en person som skapar ny verksamhet i 
konkret handling och tar eget initiativ och ansvar för sina handlingar» 

(Lundquist & Hallberg, 2006, s. 8). Entreprenørskapsbegrepet kan ha 
ulike betydninger ut fra hvilken kontekst det presenteres i. I strategipla- 
nene for entreprenørskap er det imidlertid også et fokus på prosess som 
jeg mener er viktig å få fram: «Entreprenørskap er en dynamisk og sosial 
prosess der individ, alene eller i samarbeid, identifiserer økonomiske 
muligheter og gjør noe med dem ved å omforme ideer til praktisk og mål- 
rettet aktivitet, det være seg i sosial, kulturell eller økonomisk sammen- 
heng» (Kunnskapsdepartementet, Nærings- og handelsdepartementet og 
Kommunal- og regionaldepartementet, 2004, s. 1). Entreprenørskap blir 
også gjerne knyttet til nøkkelord som utforskning, utvikling, ledelse og 
initiativ (Bridge et al., 2009 i Åmo, 2012, s. 19). Ut fra disse definisjo- 
nene tolker jeg entreprenørskap som en grunnleggende holdning. Hold- 
ninger kobles ofte til individnivået, men vi kan også argumentere for at 
entreprenørskap, som en grunnleggende holdning, forutsetter et samspill 
mellom individ og omgivelser. Entreprenørskap kan også forstås som et 
organisatorisk grep som handler om kultur i lærende organisasjoner. 

Det er enighet om at begrepene entreprenørskap og innovasjon hen- 
ger sammen (Spilling, 2006; Åmo 2012). Et normativt utgangspunkt kan 
være at den entreprenørielle prosessen forutsetter en form for innovasjon 
(Shane, 2003 i Amo, 2012, s. 21). Innovasjon kobles ofte til selve produk- 
tet eller handlingen, og omtales ofte som «nyvinning» eller «nyskapning», 
mens entreprenørskap kobles til den som star bak handlingen eller produk- 
tutviklingen/prosessutviklingen, det vil si selve «griinderen», «entreprenø- 
ren» eller «nyskaperen» (Kvangarsnes, Havold & Helgesen, 2016, s. 14). 

Universitets- og høgskolerådet (u.å) legger til grunn for en bred forstå- 
else av innovasjon gjennom følgende definisjon: 


e Innovasjon er nye eller vesentlig forbedrede produkter, tjenester 
eller prosesser som tas i bruk og som gir økt verdiskaping og/eller 
samfunnsnytte. 

e I UH-sektoren er FoU, utdanning og formidling fundamentet for 
innovasjon og samtidig midler for å fremme innovasjon. 

e Innovasjoner er forskningsbaserte når kompetanse, kunnskap og 
ideer som springer ut av forskningsaktiviteten benyttes i utviklin- 
gen av forbedrede produkter, tjenester eller prosesser. 

e Innovasjoner omfatter både bidrag til å sikre økonomisk og bære- 
kraftig vekst og konkurranseevne, og bidrag til økt samfunns- 
nytte i form av bedre offentlige tjenester eller et mer velfungerende 
samfunnssystem. 


Innovasjon handler dermed om å utvikle eller forbedre noe. Dette «noe» kan 
være et produkt eller en prosess, men det skal gi en merverdi i form av økt 
verdiskapning eller oppfattet samfunnsnytte. Utdanning, undervisning og 
annen formidlingsaktivitet regnes både som en utskytingsrampe og en kata- 
lysator for innovasjoner. Vi kan tenke oss at undervisningen gir kunnskap 
om innovasjonsprosesser, men den kan også bidra til å realisere innovasjoner. 

I høgere utdanning, men også i utdanningssystemet for øvrig, ser vi at 
innovasjon ofte kobles til undervisningsteknologi. Innovasjonen blir her 
et redskap (produkt) som gjør tilrettelegging av undervisningen enklere, 
eller som demonstrerer nye undervisningsmåter. Det er naturlig at vi 
tenker på innovasjoner som oppfinnelser, men ved å begrense tenknin- 
gen om innovasjoner til teknisk innovasjon utelukker vi kanskje de mest 
spennende innovasjonsformene. Innovasjon i høgere utdanning kan ikke 
utelukkende relateres til produktperspektivet. Høgere utdanning skal 
bidra til læreprosesser, og dette er et felt som trenger prosessperspektivet. 
Tenkningen til den østerrikske sosiologen Karin Knorr-Cetina kan kaste 
lys over prosessperspektivet på innovasjon i universitets- og høgskole- 
sektoren. Hun mener at vi kan gjenkjenne bestemte mønstre eller pro- 
sesser som kjennetegner nyskapende eller kreativ kunnskapsutvikling 
(Knorr-Cetina, 1981). Knorr-Cetina betrakter ikke kunnskap eller inno- 
vasjon som et produkt, men som et prosessuelt system hvor vi betrakter 
kunnskap gjennom tre dimensjoner; de relasjonelle, kulturelle og aktive 
sidene ved kunnskapen (ibid.). Målsettingen hennes er å vise at kunn- 
skapsutvikling er komplekst og at kunnskap ikke kun har en innholds- 
komponent, men at den verken kan løsrive seg fra hvordan mennesker 
forvalter kunnskapen seg imellom eller strukturene som gjør at vi velger 
bort noe kunnskap og framhever annen kunnskap. 

For å sammenfatte så langt handler entreprenørskap om å etablere ny 
virksomhet og utvikle denne virksomheten. Evnen til å gjøre dette er avhen- 
gig av en individuell kompetanse — en form for grunnleggende holdning. 

Selv om kompetansen er individuell, krever entreprenørskap samspill 
med omgivelsene. Innovasjonen er forbedringen — en nyskapning. Denne 
nyskapningen kan være et produkt, en tjeneste eller en prosess, men det er 
måten samfunnet tar innover seg merverdien av produktet, tjenesten eller 
prosessen på, som fører til kunnskapsutvikling eller innovasjon. Skal vi 
utdanne gjennom entreprenørskap og innovasjon, må vi derfor også legge 
til rette for at studentene oppøver og utvikler kompetanse i hvor komplekst 
kunnskapsutvikling er, samt synliggjøre hvordan samfunnsstrukturer og 
kunnskapsutvikling øver gjensidig påvirkning på hverandre. 


Praksisnær undervisning i lys av 
entreprenørskap og innovasjon 


Utgangspunktet for artikkelen er en antagelse om at satsingen på entre- 
prenørskap og innovasjon i høgere utdanning gir en merverdi for både 
studentenes læreprosess og arbeids- og samfunnsliv for øvrig. Jeg er 
videre nysgjerrig på hvordan denne tenkningen kan kobles til praksisnær 
undervisning. Kan innovasjons- og entreprenørskapstenkning bidra til 
en mer praksisnær undervisning og/eller er det slik at en innovasjons- 
og entreprenørskapssatsing i UH-sektoren like gjerne har praksisnær 
undervisning som premiss? Dette er kanskje en høna-og-egget-proble- 
matikk, hvor begge satsinger kan bidra til hverandre? 

Foranledningen til denne boka er at mange etterlyser mer praksisnær 
undervisning (Løvstakken, 2018), men at det ikke ser ut til være en enty- 
dig forståelse av hva praksisnærhet er, slik det er drøftet i andre kapit- 
ler. I seg selv viser begrepet praksisnær undervisning til noe som ikke 
nødvendigvis er praksis, men som likevel er nært praksis. I sitatet under 
benyttes det to begrep som jeg mener er nyttig i videre diskusjon, nemlig 
begrepene «læringslogikk» og «praktikkens driftslogikk»: 


Praksisnær undervisning foregår på skolen. Det er ikke praksis. Det er ne- 
top undervisning nær på praksis. På skolen er der ikke tale om den samme 
læringslogik som i erhvervenes praksis. I praktikkens praksis lærer lærlinge 
og elever gennem arbejdet i praktikkens logik, præget af drift, økonomi, lo- 
gistik, tempo, omgangstone, sådan som den nu er i de meget forskellige for- 


mer for praktik — fra skurvogn over butik til plejehjemmet. Den praksisnære 

undervisning foregår på skolen og derfor i en anden logik - til forskel fra prak- 
tikkens driftslogik finder den sted i en læringslogik. Lærerens undervisning 
og elevens arbejde kan afbrydes, der kan stilles spørgsmål, gentages, gøres om. 
Aktiviteter og opgaver er planlagt med den hensigt at eleven skal lære af dem. 
Så det er vigtigt at holde fast i, at praksisnær undervisning er noget andet end 


praksis. (Størner & Sørensen 2015, s. 3) 


Størner og Sørensen trekker fram at praksisnær undervisning ikke alene 
handler om å skape eller kopiere praksisnære driftssituasjoner, men man 
må også koble den praksisnære undervisningen til en læringslogikk. I denne 
læringslogikken forutsettes det at undervisningen forbereder til praktisk 
yrkesutøvelse, men man er likevel tydelig på at dette først og fremt er under- 
visning, og ikke praksis. Dette er et viktig skille fordi det forteller oss noe om 
hvem som er aktørene i praksisnær undervisning, og hvilken rolle disse aktø- 
rene skal ha. Undervisning — også den praksisnære — må høre didaktikken og 
pedagogene til. Den praksisnære undervisningen må forholde seg til didak- 
tisk planlegging og — i all hovedsak — er det klasserommet, seminarets eller 
auditoriets rammer som gjør seg gjeldende i høgere utdanning. Undervisnin- 
gen skal være målrettet, innholdet skal være egnet til å utfordre og engasjere, 
læreren skal være både formidler og veileder og, ikke minst, undervisnin- 
gen må legge opp til en læreprosess der læringen er praksisnær og dermed 
også situert. Tenkningen om situert læring fokuserer på forholdet mellom 
læring og den sosiale situasjonen hvor læringen finner sted (Lave & Wenger, 
1991a). Den sosiale situasjonen trenger ikke være en praksissituasjon hvor vi 
møter «driftslogikken, men den kan være en læringssituasjon hvor erfaringer 
diskuteres med andre i en gitt undervisningsramme. Erfaringer kan være 
erfaringer fra praksisfeltet eller erfaringer fra kunnskaper vi har tilegnet oss 
gjennom bøker og undervisning. Vi befinner oss da i en læringslogikk. 
Praksisnær undervisning er undervisning med en tydelig anvendelses- 
orientering og kan identifiseres som både et pedagogisk og et didaktisk 
prosjekt. Praksisnær undervisning handler om å skape gode forutsetnin- 
ger for å gjøre undervisning til læring. For å trekke en parallell, i defini- 
sjonen av praksisnær forskning er forståelse av sammenheng en nøkkel 
til læring. Dette gjelder selvsagt også praksisnær undervisning. Entre- 
prenørskapssatsingen har nettopp denne anvendelsesorienteringen. I 
entreprenøriell læring er læreprosesser i fokus. Læring skjer kontinuerlig, 

og prosessene er alltid koblet til den sosiale og kulturelle konteksten der 
den lærende (studenten) befinner seg. Det er dermed sterke bånd mellom 
entreprenøriell læring og sosiokulturell læringsteori, som for eksempel 
kontekstuell læring eller situert læring (Lundqvist & Hallberg, 2006). I 
det å lære entreprenørielt lærer vi nettopp situert eller kontekstuelt. Sam- 
tidig er en situert eller kontekstuell læringstilnærming et premiss for å få 
til entreprenørskap og innovasjon i høgere utdanning. 

Praksisnærhet i undervisningen kan forstås både som en illustrasjon/ 
eksemplifisering av praksis og oppløsning/dekonstruksjon av praksis. 
Illustrasjon av praksis kan skje ved at undervisningen etterligner den prak- 
sis som studenten skal utfolde sine kompetanser i. Oppløsning av praksis 
kan bety at kompliserte arbeidsprosesser i en praksisutøvelse deles opp og 
analyseres (Jacobsen, Jensen & Størner, 2010). Både i forhold til illustrasjon 
og oppløsning/dekonstruksjon må utdanningen fokusere på å integrere 
teorier og kunnskaper i disse undervisningsformene. Her vil det eksem- 
plariske prinsipp eller «best practice» kunne gi oss nyttige innfallsvinkler. 

En utfordring, slik vårt utdanningssystem er organisert, er at under- 
visning, praksis og studentenes oppfattelse av sammenhengen mellom 
teori og praksis utgjør sekvensielle forløp: 


Teori. Det som 
primært skjer i 
klasserommet 


Studentenes 
oppfattelse av 
sammenhengi 
utdanningen 


Praksis. Det som 
primært skjer i 
praksisfeltet 


(Jacobsen, Jensen & Størner, 2010). 

En praksisnær undervisning må derfor arbeide med å synliggjøre denne 
sammenhengen, for eksempel gjennom aktiviteter hvor studentene selv 
kan komme fram til erkjennelser gjennom refleksjon. Den praksisnære 
underviseren må derfor arbeide med å få frem disse erkjennelsene. Et 
utgangspunkt kan være å gjøre det fremmede kjent og det kjente frem- 
med. Det å gjøre det fremmede kjent krever at man leder studentene gjen- 
nom en prosess hvor de arbeider med å sette ord på hvilke erfaringer de 
faktisk har, og så søker å belyse dette med kunnskap (teori). Når vi skal 
gjøre det kjente fremmed, kan vi arbeide med å begrunne standpunkt, 
valg og handlinger overfor andre. Vi forsøker å se både handlinger, tanker 
og verdier utenfra. Gjennom et slikt metaperspektiv kan vi få fram både 
taus kunnskap og nye refleksjoner. Et mål med både entreprenørskap og 
innovasjon er å fremme nytenkning og risikovilje. En undervisningstil- 
nærming hvor vi både nærmer oss og fjerner oss fra det vi mener at vi vet, 
vil gi oss mulighet til å utvikle nye ideer og nye tankesett. Dette gjelder 
også underviseren. Blir vi for trygge og vante i egen undervisningsprak- 
sis, står vi i fare for å ikke reflektere godt nok både i og over egen praksis. 
Vi må forsøke å vurdere egen undervisning utenfra — både i form og inn- 
hold. Slik sett kan vi argumentere for at entreprenørskap og innovasjon 
er nødvendige tilnærminger for å få til en praksisnær undervisning hvor 
vi erkjenner at både praksis og utdanning stadig er i endring. 


Kontekstuell læring - en tilnærming til 
læreprosessen i praksisnær undervisning 


En viktig oppave for undervisning i høgere utdanning er å skape sam- 
menheng og helhet mellom teori og praksis. Praksisnær undervisning 
handler om å få studenter til å reflektere over kunnskaper/viten og impli- 
kasjoner det kan ha i praksisfeltet. Dette innebærer både en kognitiv-kon- 
struktivistisk og en sosial-konstruktivistisk tilnærming. Den kognitive 
konstruktivismen fokuserer på hva som skjer i menneskets mentale 
strukturer når det lærer. Den kognitive konstruktivisten Piaget mente at 
kunnskap ikke var overførbar, men at den konstrueres gjennom egenak- 
tivitet. Læring handler da om fortolkning — en intellektuell prosess der 
vi tenker og resonnerer over det vi iakttar eller sanser på andre måter. 

Dette innebærer at hver enkelt student vil tolke en case eller et eksem- 
pel på «best practice» ulikt, men de prosessene hver enkelt gjør i form 
av tanker og ressonementer, vil likevel innebære en vurdering eller en 
refleksjon som kan skape læring. Slik sett kan vi også argumentere for 
at praksis kan skje utenfor selve praksisfeltet. Studentene kan altså bruke 
sine tidligere kunnskaper, ferdigheter og erfaringer til å vurdere praksis- 
situasjoner. Det som er utfordrende med denne tilnærmingen, er at det 
er vanskelig å måle hvordan den praksisnære undervisningen vil påvirke 
den enkelte studentens kompetanse i selve praksisfeltet. 


Undersøkingar innan kognitiv psykologi viser at evna til å hente fram att kunn- 
skap når vi har bruk for den er avhengig av i kva grad den er integrert med det 
vi har lært tidlegare, og kor godt den gjennom bruk og repetisjonar er organi- 
sert i minnet. Lærer vi i tilsvarande situasjonar som vi skal bruke kunnskapen 
i seinare, lagrar vi samtidig stikkord, «knaggar» eller bilde som oppstår. Dette 


stimulerer framhenting av den kunnskapen vi treng. (Bjørke, 1996, s. 31) 


Kontekstuell læring, forstått som en tilnærming i praksisnær undervis- 
ning, viser til en kognitiv læringsprosess der premisset er at vi må nærme 
oss virkeligheten gjennom utdanning/opplæring for å utvikle knagger 
som gjør det lettere for oss å kunne hente fram igjen kunnskapen på 
et senere tidspunkt. Vi husker mer av abstrakt kunnskap når vi henter 
den fram igjen i situasjoner som tilsvarer den vi lærte dem i (Godøy, 
2009). Teori og kunnskap må settes isammenheng med handling, slik at 
man danner seg en situasjonsforståelse (Bjørke, 1996). Entreprenørielle 
undervisningsformer er egnet til å skape handling/aktivitet slik at det 
dannes et rom i undervisningen for å koble sammen det abstrakte med 
det håndfaste. Eksempler på dette kan være kafémetodikk, framtids- 
fortellinger, studentbedrift og ulike former for problembasert læring. 
De entreprenørielle undervisningsformene blir gjerne koblet til et situ- 
ert læringsperspektiv (Lave & Wenger, 1991a), og undervisning i høgere 
utdanning bør derfor bestrebe seg på å legge til rette for at den enkelte 
student opplever situasjoner hvor det utvikles slike knagger. I den 
neste delen av artikkelen skal vi nettopp se på hvordan vi praktisk kan 
innrette undervisningen slik at den danner slike rom hvor praksis og 
teori kobles. 

Entreprenøriell undervisning og praksisnær 
undervisning - to sider av samme sak? 


Et eksempel på hvordan vi kan kombinere tenkningen rundt praksisnær 
undervisning med tenkningen om entreprenørskap, hentes fra et emne i 
pedagogikkutdanningen ved Høgskolen i Innlandet. Emnet «Pedagogisk 
utviklingsarbeid» tar for seg hvordan vi på ulike systemnivå (individ, 
gruppe, organisasjon) kan arbeide for å gjennomføre og vurdere peda- 
gogisk utviklingsarbeid. I emnet ser vi på teorier, forskning og praktiske 
erfaringer med pedagogisk utviklingsarbeid i ulike virksomheter. Felles 
for virksomhetene som trekkes fram, er at det er fokus på samhandling, 
veiledning og endringsarbeid for å fremme og forbedre pedagogisk prak- 
sis. Et viktig læringsmål i emnet er at studentene skal ha kjennskap til de 
mest aktuelle strategiene for å planlegge, gjennomføre og evaluere peda- 
gogisk utviklingsarbeid. 

Studentene får et arbeidskrav hvor gruppa skal jobbe med en praktisk 
case, det vil si at gruppa skal beskrive og vurdere et reelt utviklingsarbeid i 
en pedagogiske virksomhet. Etter nærmere avtale mellom studentgruppa, 
studiet og en virksomhet skal studentene gjøre seg kjent med et pedago- 
gisk utviklingsarbeid i en praksis hvor pedagogisk arbeid inngår på en 
eller annen måte. Eksempler på praksiser kan være et skoleutviklings- 
prosjekt for en hel skole, utvikling av et område innenfor en skole som 
for eksempel lese- og skriveopplæring, utviklingsarbeid i en barnehage, 
hvordan Røde Kors setter i gang leksehjelp, hvordan Frivillighetssentra- 
len organiserer pensjonister, utvikling av et fritidstilbud for barn og unge 
etc. Gruppa skal møte, samtale med, intervjue og observere folk i praksis 
og skrive notater fra dette samt studere relevante dokumenter knyttet til 
arbeidet. Studentene skal også knytte arbeidet til teoristoff fra pensum 
der dette er relevant. Arbeidet skal dokumenteres gjennom innlevering av 
rapport på beskrivelse og vurderinger fra arbeidet. Dette er et arbeidskrav 
som settes i gang hver høst. De pedagogiske virksomhetene i lokalmiljøet 
er positive til å ta imot studentene og bruker tid på å møte dem og dele 
av sine erfaringer. Studentene får på sin side erfare at fagstoff om peda- 
gogisk utviklingsarbeid ikke nødvendigvis er slik pedagogisk utviklings- 
arbeid praktiseres. Og det er nettopp at de får erfare — og ikke bare lære 

om — som er sentralt. Når studentene får samle egen kunnskap gjennom 
intervju, observasjoner og rapporter, må de se denne kunnskapsbehold- 
ningen i lys av — eller kanskje også i motsetning til — den kunnskapsover- 
føringen vi har som mål å få til i auditorier og seminarrom. 

En hensikt med at studentene har et arbeidskrav som krever at de gjør 
intervju og observasjoner ute i pedagogiske virksomheter, er at det leg- 
ger til rette for at de hører ulike aktører sin stemme. Dette skjer utenfor 
auditoriets rammer. Henri Lipmanowicz og Keith McCandless tenkning 
rundt Liberating Structures kan gi en nyttig innramming for den didak- 
tiske tenkningen i emnet og kan også kaste lys over de intenderte lære- 
prosessene ved selve arbeidskravet. Liberating Structures lar seg oversette 
som noe sånt som «frigjørende strukturer» og består av flere modeller 
for å få fram erfaringsdeling og bevisstgjøring i arbeidslivet med hensikt 
å bedre praksis (Lipmanowicz & McCandless, 2013). Tanken er at vi ofte 
ikke evner å være innovative eller kreative fordi det nettopp er struktu- 
rene rundt oss, for eksempel rolleforventninger eller organisasjonskultur, 
som lager rammer rundt oss i det daglige. Disse rammene er ofte nødven- 
dige for at vi skal arbeide sammen i (praksis)fellesskap, men de kan også 
begrense mulighetene vi har til å løse problemer eller til å utvikle prak- 
sisen vår. Utgangspunktet er at man ved å tydeligere definere problem og 
utfordringer i en arbeidssituasjon også kan oppdage og konkretisere nye 
løsninger på det som ikke fungerer optimalt. Liberating Structures viser 
til flere modeller eller tilnærminger for å sette i gang en prosess hvor vi 
prøver å løsrive oss fra hvordan vi både ser på vår egen praksis og den 
organisasjonen vi arbeider i (ibid.). Hvis vi har som premiss at innova- 
sjon handler om å utvikle noe, og at entreprenørskap innebærer egen- 
skaper som samarbeidsevner, selvtillit, motivasjon og risikovillighet, vil 
det være nødvendig at undervisning i høgere utdanning legger til rette 
for at studentene evner å frigjøre seg fra strukturene rundt dem. Studen- 
tene er omgitt av strukturer hvor undervisningens innhold er bestemt av 
andre, samtidig som at fagstoffet de lærer, ikke nødvendigvis kan overfø- 
res direkte til praksissituasjoner. Arbeidslivet endres stadig, og vi snakker 
om kunnskap som ferskvare. Slik sett er Liberating Structures tilnær- 
minger som bygger på å utvikle kreative og innovative løsninger, og som 
kan være egnet til å gi praksisnær undervisning. 

Arbeidskravet er i seg selv verken særlig banebrytende eller særegent. 
Poenget er mer at vi ved å bevisstgjøre oss egen undervisningsprak- 
sis nokså enkelt kan gjøre grep hvor vi skaper kontekster der studenter 
kan erfare, øve holdninger og tilegne seg nye kunnskaper og ferdig- 
heter. Jeg vil argumentere for at arbeidskravet er både entreprenørielt 
og praksisnært — og at det dermed har utgangspunkt i en situert og 
kontekstuell læringstilnærming. Etienne Wenger og Jean Lave presen- 
terte begrepet «situert læring» på begynnelsen av 1990-tallet (Lave & 
Wenger, 1991b). Teorien om situert læring tar utgangspunkt i at læring 
må ses i sammenheng med den konteksten den anvendes i, og det er 
slikt sett en sosial læringsteori. Det kan likevel være verdt å merke seg 
at Wenger og Lave selv ikke omtaler situert læring som en læringste- 
ori, men heller et analyseverktøy for å forstå læring (Lave & Wenger, 
1991b; Rundberg, 2009). Å nærme seg situert læring som nettopp et ana- 
lyseverktøy framfor en teori vil kunne være nyttig for å omsette entre- 
prenørskap og innovasjon til en konkret lærings- og danningsprosess. 
Situert læring foregår knyttet til en situasjon eller kontekst. Konteksten 
er historisk, samfunnsmessig og kulturelt bestemt. I eksemplet er kon- 
teksten en praksisvirkelighet hvor pedagogikkstudentene får innblikk 
og deltakelse i hva utviklingsarbeid består av i pedagogiske virksom- 
heter. Studentene får også erfare at utviklingsarbeid ikke alltid er etter 
boka. Utviklingsarbeidene er kanskje ikke forankret i alle deler av en 
organisasjon eller de oppfattes mer som et pålegg fra skoleeier enn et 
reelt behov for endring. 

Lave og Wenger viser til legitim perifer deltakelse for å forklare hvor- 
dan vi kan forstå hva som skjer i praksissituasjoner hvor læring finner 
sted (Hansen, 2000). I oppstarten er det naturlig at man befinner seg i 
randsonen av praksissituasjonen, man er altså en perifer deltaker. Etter 
hvert vil man gradvis nærme seg praksisens kjerne og bli en etablert del 
av et praksisfellesskap. Men en slik forståelse av situert læring og prak- 
sisfellesskap innebærer en praksisnær læreprosess som ikke uten videre 
kan kobles til undervisning i seminarrom og auditorier i høgere utdan- 
ning. Hansen (2000) argumenterer likevel for at situert læring også er et 
utgangspunkt for den læring som foregår i klasserommet. I vårt eksem- 
pel blir ikke studentene en etablert del av et praksisfellesskap ute i de 

pedagogiske virksomhetene de oppsøker, men de er legitime perifere 
deltakere som pedagogikkstudenter. Erfaringene studentene gjør seg, 
setter dem i stand til å nærme seg en kjerne — ikke kjernen på arbeids- 
plassen, men kjernen i studiet. Jeg vil derfor argumentere for at begre- 
pet legitim deltakelse og prosessen fra perifer til fullverdig deltakelse 
også kan brukes som et analyseverktøy for klasseromspraksis (Hansen, 
2000, s. 222). Her kan vi betrakte en studentgruppe eller en klasse som 
et praksisfellesskap. Gjennom å være en aktiv deltaker i gruppa eller 
klassen beveger man seg inn mot kjernen i praksisfellesskapet. I klas- 
serommet kan denne kjernen være å dele kunnskap som er tilgjengelig 
om et fag med hverandre, og man deler også en oppfattelse av hvordan 
dette faget skal forstås eller operasjonaliseres, for eksempel hvordan 
man løser en ligning eller hvordan man setter i gang et prosjektarbeid. 
Bevegelsen fra å være en perifer deltaker til en sentral deltaker er ikke 
alltid like tydelig. 

Kontekstene hvor læring foregår, kalte Wenger «Communities of 
Practice» eller «praksisfellesskap» (Wenger, 1998). Praksisfellesskapene 
er en slags ramme hvor kollegaer tar hverandres kompetanse i bruk, 
og hvor man motiverer hverandre til videre vekst. For å få til disse 
praksisfellesskapene kreves det en læringskultur hvor man anerkjen- 
ner nødvendighet av sosialt fellesskap og nødvendigheten av å tenke 
læring i et helhetlig livslangt perspektiv. Praksisfellesskapene må for- 
holde seg til en ramme hvor problemområder er bestemt og kunnskap 
definert, men praksisfellesskapene har frihet til å definere egen rolle 
og styringsform (Rundberg, 2009, s. 56). De skal være selvgående og 
autonome, men de kan støttes og veiledes. Gruppene må også oppleve 
at de er en del av en organisasjon og at de er viktige for dens videre 
utvikling. Å være en del av en organisasjon er en naturlig ramme når vi 
tenker situert læring som et verktøy for læring og kompetanseutvikling 
på arbeidsplassen. I vår kontekst kan organisasjonen både være høg- 
skolen, studiet eller faget. Vi kan tenke oss praksisfellesskap bestående 
av studenter som arbeider med temaer for å utvikle ny kunnskap. De 
kommer med individuelle identiteter, erfaringer og kunnskapsfortolk- 
ninger og må øve disse sammen i et fellesskap med formål om å heve 
kompetansen eller utvikle ny kunnskap. Denne øvelsen er ikke ny i 

utdanningssammenheng, hvor troen på samarbeidslæring og grup- 
pelæring har blitt fremmet i flere læreplaner, og hvor gruppeaktivitet 
tilsynelatende er en etablert praksis på de fleste universitets- og høg- 
skolestudier. Er det så noe som skiller gruppelæring og situert læring 
gjennom praksisfellesskapene? For det første handler praksisfellesska- 
pene om en bevisstgjøring av at læring er en kontinuerlig og dyna- 
misk prosess. Fokuset kan ikke være et endelig mål. Dette fordrer at 
praksisfellesskapet/studentgruppene ikke arbeider ensidig mot å nå en 
beskrivelse av et læringsutbytte, men at selve interaksjonen og erfa- 
ringsdelingen i en gruppe knyttet til en kontekst, for eksempel et tema 
i et fag eller en praksisanvendelse av faget, representerer en verdifull 
læreprosess. Denne læringen både fordrer og tilrettelegger for selvsten- 
diggjøring og refleksivitet av et faglig innhold, samtidig som den forut- 
setter bevisstgjøring om dens egen vesen. En slik læreprosess representer 
dannelsen av det entreprenørskapsutdanning handler om: holdninger 
og egenskaper som nytenkning, kreativitet, selvtillit, selvstendighet og 
risikovilje (Kunnskapsdepartementet, 2009). 


Avslutning 


Norsk policy for innovasjon i UH-sektoren legger føringer på at både 
fagansatte og studenter skal ha kjennskap til hva entreprenørskap og 
innovasjon i utdanning innebærer for respektive fagfelt. Hva man leg- 
ger i begrepene «innovasjon» og «entreprenørskap», vil selvsagt variere 
ut fra faglig ståsted, og vil nødvendigvis også legge føringer på tilnær- 
mingen til en undervisning som skal fremme slik kompetanse. Nettopp 
dette mangfoldet i både bakgrunn og tilnærming vil kunne gi grobunn 
for diskusjoner om hvordan entreprenørskap og innovasjon skal utvi- 
kles og forankres i både forskning og undervisning i høgere utdanning 
og slik sett prege utdanningsløpene. Både forståelsen av innovasjon og 
entreprenørskap - og tenkningen rundt - krever en handlingsrettet, 
praksisnær tilnærming. Slik sett er entreprenørskaps- og innovasjons- 
satsingen også en satsing på praksisnær undervisning. Høgere utdan- 
ning kan ikke utelukkende foregå i det praksisfeltet det skal utdanne til, 
men gjennom å legge til rette for undervisningsformer som stimulerer 

både kontekstuelle og situerte læreprosesser, kan vi bidra til å utvikle 
kompetanser som gir kreativitet, innovasjon og nyskapning. Utdan- 
ningssektoren har en utfordring i å vise bredden i hva entreprenør- 
skap og innovasjon er, og kan bety, for forbedring av særlig offentlige 
tjenester i samfunnet. Entreprenørskap kan ikke være grunderen, og 
innovasjon kan ikke være oppfinnelsen, om vi skal lykkes med å få 
til en forståelse og en forankring av entreprenørskap og innovasjon i 
høgere utdanning. Vi må ha et bredere perspektiv hvor vi fokuserer 
på entreprenørskap som holdning og innovasjon som prosess. Artik- 
kelens utgangspunktet for å forstå entreprenøren har vært følgende 
«(...) entreprenåren år en person som skapar ny verksamhet i konkret 
handling och tar eget initiativ och ansvar får sina handlingar» (Lund- 
quist & Hallberg, 2006, s. 8). Hvis vi tenker oss studenten som en slik 
entreprenør, kan vi møte denne utfordringen. Universitets- og høgsko- 
lesektoren kan nærme seg regjeringsstrategiene for entreprenørskaps- 
utdanningen gjennom å tilrettelegge for at studentene har kompetanse 
som entreprenører slik Lundquist og Hallberg forstår det. En slik tilret- 
telegging vil nødvendigvis kreve at undervisningen er både innovativ 
og praksisnær. 

Utdanningssystemets særegenhet og utfordring er at den ofte skal 
kvalifisere til en praksis som ikke er dens egen. Undervisningen i klas- 
serommet skal dermed kvalifisere til noe som ligger utenfor selve sko- 
len, men som begrunnes i krav fra arbeids- og samfunnsliv. Fagene i 
seg selv utvikles ikke utelukkende i skolen eller i klasserommet, men 
påvirkes for eksempel av vitenskapsfag og politiske føringer. Det samme 
resonnement kan anvendes på studier. Her er studiet kanskje tettere på 
den vitenskapelige utviklingen, men man skal like fullt kvalifisere til 
et praksisfelt som ikke er ens eget. Disse utfordringene kan lett føre til 
en for instrumentalistisk tilnærming til læring og undervisning. Ved 
å se på skolens eller studienes kjerner kan man skape kontekster for å 
fremme situert læring. Her vil praksisfellesskapene kunne være grupper 
med studenter, lærere og veiledere som sammen arbeider med å utvikle 
ny forståelse. På den måten kan vi kanskje si at kunnskapsutvikling 
gjennom entreprenørskap og innovasjoner ikke skjer utenfor faget eller 
studiet, men midt i det? 

